
U ostavštini Ilije Okrugića u Matici srpskoj 
u Novom Sadu čuvaju se rukopisi triju 
njegovih povijesnih drama: Miroslava ili 
borba ljubavi pri obsadi otoka Kandije 1z 
1852. Varadinka Mara iz 1887. 1 Dojčin 
Petar. varadinski ban iz 1891. Poznato je 
da je Okrugić napisao još dva povijesna 
kazališna komada: Sobjeski iz 1847. 
godine, te U katakombah, djelo o kome se, 
osim naslova, ništa drugo i ne zna. 
Varadinka Mara i Dojčin Petar djela su iz 
zrele autorove stvaralačke faze, napisana u 
posljednjoj deceniji Okrugićeva života, a 
po mjestu dramske radnje pripadaju 
njegovome srijemskome korpusu. Oba ta 
kazališna komada usredsređena su na 
povijest grada Petrovaradina, te tako, u 
kontekstu Okrugićeva dramskog opusa s 
povijesnom tematikom, čine njegov, 
upravo najvalidniji, petrovaradinski, može 
se reći, baš, diptih. U Varadinki Mari autor 
je izložio svoje viđenje protuturske bitke, 
kojom je 1716. godine, pod zapovjed- 
ništvom Eugena Savojskog, izvojevana 
velika kršćanska pobjeda u obrani 
Petrovaradina, a u Dojčin Petru fokusiran 
je grad Petrovaradin i njegova cistercitska 
opatija u kolopletu političkih intriga s 
dvora hrvatsko-ugarskoga kralja Matije 
Korvina, za posljednjih godina njegove 
vladavine, dakle, negdje iz 80-tih godina 
15. stoljeća ... U Varadinki Mari, Okrugić 
podastire zemljovid na kome se ne može 
zaobići Slankamen, sa slavnom pobjedom 
iz austrijsko-turskog rata 1691. kojoj su, 
kako je to autor oprimjerio u svojoj 
književnoj projekciji, junački pridonijeli i 
otac Varadnike Mare, i otac zaručnika joj 
Mije Jurišića, koji je u drami, inače, 
predstavljen kao potomak upravo onog 
slavnog Jurišića, povijesno ovjerovljenoga 
junaka iz hrvatskog književnog korpusa o 
opsadi, kako to veli Okrugić, Kisega. 
Dakako, i priča o opsadi Petrovaradina, 

MIROSLAVA 
ILI 
BORBA LJUBAVI PRI 
OBSADI 
OTOKA KANDIJE 


Izvorna Drama u četir čina. 


Sto se gnjete jače, 
Sve na više gore skače. 
Narodna poslovica 


llija Okrugić Srijemac 


Osobje 


Achmed Cuprilić, vel. vezir turski i zapovjednik vojske pri 
obsadi otoka Kandije. 

Mustafa, sin njegov, vođa Janičarah. 

Abdallah, Derviš, tajnik vezirov i odhranitelj Mustafin. 
Dragoman, t. j. Tumač. 

Morosini, Mlietčanin, Generalissimus, vrhovni zapovjednik 
vojske u Kandiji i punomoćnik Republike Mlietačke. 
Davorin, satnik vojnikah hrvatskih. 

Dragutin, božjak, Francez rodom. 

Srdovlad Marquis, Francez Otac njegov. 

Od Navailles, vojvoda pomoćne vojske francezke. 
Miroslava, djevojka iz Kandije. 

Mandalina, mati njezina. 

Bogdan, svetjenik starac. 

Tavničar i sin njegov. 

Više častnikah i prostih vojnikah od obe vojske. 


Čin biva na otoku Kandiji i okolo iste posliednje godine 
obsade 1669 g. 

Tri povijesne drame 


Čin I. 


Prizor I. 
Ostrov Kandija svojimi predgradji s“ izgledom na more, na 
kom se vide sjedne strane bojne galije, s druge pako turski 
logor. Sunce sjelo, suton se hvata. Davorin pun nemira i tuge 
prolazeć ulicu predgradja sv. Andrije dolazi na pozorište. 


Davorin: Svuda tražih i tumarah svuda, 
Al' sva zalud pomnja moga truda! 
(Odkad juče boj zlosrietni presta, 
Još ja nigdje neugrijah mjesta, 
Tražeć tebe liepa Miroslavo, 

Nit sam jeo, nit pijo, nit spavo. 
Kad Dragutin pade pokraj mene, 
Ranjen zrnom dušmanskim u nogu, 
Kad i njega ko i drugu bratju 
Janičari htjedoše raznieti 

Na svojimi britkim demeskijam, 
Ti tad, što si viek nam prednosila 
Krst prečastni u svakome boju, 

Ti se tada u kraj mene stvori, 

Te moleć me tako progovori: 
Davorine! ako sam ti ikada 

Mila bila, ah! molim te sada, 
Dragutina spasi mi božjaka, 

Past“ mu nedaj u ruke Turakah! 
Glas kojime evo to mi reče, 
Pogled tužni kog obori na me, 
Miroslavo ah! tako me ganu, 

Da ko oganj živi odmah planu“, 
Skočih, zgrabih druga ranjenoga, 
Odnesoh ga s bojišta krvnoga. 
Odnesoh ga u grad k' božjacima, 


ŽKVH SUBOTICA 


Ilija Okrugić Srijemac 


Rekoh, da se briga vrh njeg ima. 

Željan gdje si? i kako si? znati, 

Na bojno se opet polje vratih, 

Al te ondje ja više nenadjoh... 

Kog susrietoh, svakog pitah za te, 

Al mi nitko ništ“ kazat neznade, 

Mišljah dakle, ti za cielo pade... 

Tražih tebe medj drugovih milih, 

Što su tam' svoj život izgubili, 

Braneć vjeru, dom svoj i slobodu, 

Prot nevjernom turskome izrodu,... 

U bedemu i izvan bedema 

Tražih, al te nema, pa te nema!... 
(Stanka, muči zamišljen.) 

S bojišta se evo ti nevrati, 

Jer bi tko od naših moro znati, - 

Poginula ti nisi za cielo, 

Jer bi našo tvoje mrtvo tielo, . 

Živiš dakle, ali jao! tužna, 

Jer si sad već jadna turska sužna!... 
(Stanka.) 

Bože sveti, što ću započeti? 

Daruj mudrost mojoj sad pameti! 

(Za poduljom stankom zamišljen stoji pak zatim odlučno:) 

Al što dugo tu da promišljavam, 

EVO nješto još ću pokušati, 

Većma želim ljubav pokazati, 

A nadam se Miroslavo, 

Znat ćeš vratit što je pravo. 

To mi obreče pogled tvoj... 

Ta Davorin nać te mora, 

Bilo turskog sried tabora, 

Ma i skončo život svoj!... 
(odlučno polazi) 

Prizor II. 


(Sukobi ga svetjenik.) 
Davorin: Oj! Bogdane Otče, da si zdravo! 
Ta baš Bog te šalje mi upravo! 
Bogdan: Pa i jeste tako Davorine; 
Jerbo Božja višnja, dobra ruka 
Svimi našim koraci upravlja, 
Kad se tiče duše naše spasa 
I njegove vječne dike, slave. 
Davorin: Korak velik i korak odvažan 
Namislio jesam dragi Otče, 
Koji lasno sviet bi za izdajstvo 
Doma, roda mogo tumačiti. 
Tebi samo povjerit ga mogu, 
Jerbo ti si prvi nam po Bogu. 
Ako dakle jednoć mi uztrieba 
Svjedočanstva tvoga, tad da kažeš: 
Da ja korak ovaj neučini' 
Da snjim škodljiv budem Otačbini. 
Bogdan: Odkri dakle, izli misli svoje 
U otčinsko vjerno krilo moje! 
Davorin: Bog mi svjedok, nikakvu nevjeru 
Ja negojim, niti zlu namjeru; 
Milosrdja samo sveto djelo 
Nuka me na poduzetje smjelo. 
Poznato će bit ti mili otče, 
Miroslava da se izgubila, 
Jučeranjem u krvnome boju, 
Tako, da se za nju ništ“ neznade; 
Kam' je gdi je, što je, kako li je? 
Nitko ništa kazat zno mi nije. 
Pitah svakog i tražih ju svuda, 
Ali od nje ni traga ni glasa. 

Ja pomislih da je poginula, 

Pa danaske u primirja vrieme 
Potražih joj tielo na bojištu, 

U bedemu i izvan bedema 

Al je nema Otče, pa je nema. 
Dakle scienim, da nij“ pogubljena, 
Već u tursko robstvo odvedena. 
Zato odlučih preć u turski tabor, 
Te razpitat što je i kakoje? 

Tvrdo odlučih nju iz bludnih šakah 
Izbaviti od krvnih Turakah. 

Tvrdo odlučih, pa ma kako izpalo, 
Pa ma istog života me stalo! 
Bogdan: Začuo sam vrli Davorine! 
Miroslava da nam je nestala, 
Miroslava kriepostna i vriedna, 
Ogledalo sviuh djevojakah; 
Začuo sam i ne tuga mala 

Na srdce mi moje staro pala. 
Svatko žali izgubljenje njeno, 

Rad tog svih je srdce ucviljeno. 
Zato dosta nahvalit nemogu 
Poduzetje tvoje, vjeruj Bogu! 
Istina Bog! puno j“ opasnosti, 

Al' sve što je pram onoj vriednosti, 
Koju steć ćeš vječno za spasenje 
Spasiv dieve dušu i poštenje. 

A u meni, oj tako mi Boga! 

| poštenja svetjeničkog moga! 

Sto se tiče rad izdajstva žiga 
Tvoga djela, to je moja briga. 

U men' viek ćeš imat prava otca, 
Zaštitnika, vierna branioca. 

Pak sad klekni pre odlazka tvoga, 

Da ti izmolim Blagosov od Boga. 
Klećeć Višnjeg samnom otca prosi, 
Da te svojom milostju orosi. 

(Davorin klekne, a Bogdan stojeć stavi ruke svoje na 
glavu mu. Bogdan moli, a Davorin za njim:) 
Sveti, kriepki, jaki Bože! 

S kim učinit sve se može, 

Evo crv te moli tvoj! 

Daj mu jakost, daj mu srietju, 

U njegovom poduzetju, 

Zudjen cilj da stigne svoj! 
(odlaze obojica.) 


Prizor III. 


(Vidit je tabor turski. Na jednom briežuljku Mladog Mustafe 
stoji šator od zelene svile. U njemu bogato odjeven na 
svilenom jastuku naslonjen kano polu ležeći Mustafa; pokraj 
njega u poderanom odielu stoji Derviš Abdallah. Miroslava 
u mužkom vojenom odielu, pratjena turskim častnikom 
stupa u šator. Častnik naklonivši se po turski odmah izlazi. 
Mustafa i Derviš podulje motre Miroslavu.) 


Derviš: Nu der kaži nam Kaurče mlado, 

Koliki je broj francezke vojske, 

Koja Vami u pomoć priteče? 

Miroslava: Neznam. 

Derviš: More! kaži nam istinu! 

Ta vidiš li, da s' u našoj ruci, 

(Odkud ništa izbavit te neće, 

Osim ako istinu nekažeš. 

Miroslava (vatreno:) Gospodaru! velika ti hvala, 
Što me tjeraš da istinu kažem; 

Što me sjetjaš na tu kriepost svetu, 
Da kraj svega mog stanja čemerna, 
| sried smrti njoj ostanem vjerna. 
Jest! predobro znadem za sve sile 
Domorodne varoši mi mile; 

Znam za svaki top, za sve lagume, 
Znam dokle će naši imat hrane. 
No kraj svega, što sve znadem, toga, 
Oj tako mi Krsta i Boga moga! 

Pre nek tielo to moje ugine, 

Neg izdajnik budem domovine! 

To od mene nek bude daleko, 

Sad me sjeko il ti volja peko! 

(Stanka. Derviš pogleda u Mustafu pak u Miroslavu te 
rekne smiešeći se:) 

Derviš: Kadkad rieči smjelije su od djela. 

Vidim dobro da brbljati znadeš, 

Pri tom da si kamenoga srdca; 

No ništ“ zato, ja ću tom najć lieka, 

Koji će ti srdce omehkšati. 

(vikne:) Hej robovi! (dotrče više robovah) to kaursko pseto 
Sad vodite izpried naših očih, 

Pak mu bite dotle degeneke, 

Dok mu tvrdo srdce neomehkša, 

A istina na usta neizleti! 

(Robovi hoće da zgrabe Miroslavu, a ona trgne nož 
skriven izpod prsluka, pak ga pram svojimi njedri upraviv 
rekne:) 

Miroslava: Nek se nitko od vas neusudi. 
Dotaknut se mene! 

(Derviš mahne rukom robovom, ovi odu) 

Derviš: Oj Kaure! 
Baci nož taj pak pristupi bliže. 
Miroslava: Ne, to neću vjeruj učiniti! 

Nož taj moj je prijatelj jedini, 
On nek oči moje mi zatvori, 

Pre neg podli rob me tvoj umori. 

Derviš: Kad to nećeš, a ti u koricu 

Postavi ga, jer se nepristoji, 

Da pred tvojim evo Gospodarom 

Iztrgnutim golim nožem stojiš. 

Miroslava: (srčano) Ja nadamnom poznam jedinoga 
Gospodara, to jest: Boga moga! 

(Derviš i Mustafa pazljivo no mirno motre Miroslavu, zatim) 
Derviš: Čuj derište smijelo, golobrado! 

Još jedanput ja te opominjem: 

LU korice sakri noža toga, 

Ako želiš još spasenja svoga! 

Miroslava:Poslušat ću opomenu tvoju, 

Al zapovied nigda, pa nikoju! 

(Zatim stavlja nož u korice pod prslukom skrivene, i 
dočim to čini motreći ju mladi Mustafa najedanput skoči 
sjastuka svog te šaptne nješto po turski Dervišu. Ovaj mu 
prieteć prstom mahne, pa zatim veli Miroslavi uhvativ ju za 
ruku i pozorno joj gledeć u oči) 

Derviš: Ta ti s' ženska, ti si nesrietnica, 
Milosrdja našega dostojna! 

Blago tebi što si u ruke pala 

Oj! mladoga Ćuprilić Mustafe, 

Što no sin je vriedni Otca slavna, 
Veledušjem njemu po sve ravan. 

Oj raduj se! a ništa neboj se, 

Što te tako dugo, nepomično, 

(On, gorućim sve gleda. 
Mustafa: (umilno) Oj, kaži mi ljepoto djevojko 
Kako ti je ime? 

Miroslava: .. .. .. .. Miroslava. 
Mustafa: Miroslavo ostani kod mene! 

Medj zviezdami što no je danica, 

To medj bulam mojim ti ćeš biti; 

Ti ćeš njina zvati se kraljica! 

Ah! tu srietju meni ah udieli, 

Da viek gledam lik tvoj rujno bieli, 

Da viek motrim oči tvoje plave, 

Što se sjaju ko zviezdice prave. 

Miroslavo ništ“ neželim više, 

Samo zatim srdce mi uzdiše. 

Pak štogod, ti srdce tad zaželi, 

Štogod ljubiš, štogod te veseli, 

Kaži, - sve ću, sve ću tebi dati - 
(Miroslava gleda ljubko Mustafu pak zatim:) 

Miroslava: Gospodaru! vele štujem tebe, 

No čuj za čim srdce moje gori: 

“Slobodu mi daj il me umori!“ 

Mustafa: Oj Kaurko nemoguće stvari 

Išteš, koje ja dat ti nemogu; 

Jer il tebe slobodnu pustio, 

ll te mladu smrtju umorio, 

Oboje će razdielit te samnom. 

Miroslava: Vele štujem ja dobrotu tvoju, 

Al sad mnogo izbirat nemogu. 

Zato ako čovjek si od rieči, 

A ti daj mi jedno od tog dvoga. 

Mustafa: A ako te ja umorim mladu? 

Miroslava: (vatreno) Ah! tad bi te viek blagosivala. 

A poslednji moj bi uzdah bio: 

Vruća molba Bogu Krstjanskome 

Za te. Al što rekoh? ne za tebe, 

već posliednji moj bi uzdah bio, 

Ah! za Onog! .. 

Mustafa: (uleti joj u reč) Za kog, za kog misliš? 

Miroslava: Pa ma kako smrt mi gorka bila, 

Ah! na njega samo bi mislila! 
(Onog zadnji moj bi uzdah bio 
Koj jedini još mi i sad mio. 

(Mustafa ljubomorstvom planuv skoči potegne handžar 
svoj poletiv na Miroslavu. Derviš stupi medju njih.) 
Mustafa: Ha! što reče oj Kaurko smiela?! 

(Zatim obrativ se Dervišu.) 

Hvala tebi Abdallahu vierni 

Što sad djelo obustavi krvno, 
Rad kojeg ću stiditi se naviek, 
Zaboraviv da sam uviek čovjek, 
Te potegoh mač na bitje slabo. 

(Zatim Miroslavi pružajuć joj svoj handžar.) 
Miroslavo uzmi handžar ovi, 

Kim zasliepljen plamom ljubomornim, 
Na te slabu djevojku potegoh. 

Daj mi nož tvoj sad u mjesto njega, 
Da ga nosim viek ko uspomenu. 

Pak kad opet u jarosti biesnoj 

Njeg se latim, pomislit ću na te, 

| znam da će odmah gnjev moj prestat, 
Te ja miran umilan postat ću 

Ko umilne što su oči tvoje. 

Uzmi handžar i snjime slobodu, 

Pak slobodno putuj svojem rodu! 
Miroslava: (primajuć handžar) 

Bog neka ti zato viek naplati, 

šta se smili slobodu mi dati. 

Vječna hvala, s Bogom! (polazi) 
Derviš: (zadrži ju) Stan' djevojko! 


Bez Vezira našeg zapoviedi 

Ni sin njegov usudit se nesme 

Zarobljenog na slobodu pustit. 

Zato moraš ovdje još ostati, 

Dok Mustafa Otcu svojem ode 

| slobodu za tebe izmoli, 

Što sigurno on uzkratit neće. 

Pa sad hajde samnom u moj šator, 
Tam ćeš biti u svemu sigurna. 
Miroslava: (Mustafi) S Bogom ostaj dobri gospodaru! 
Hvala tebi na slobode daru! 

Veledušje nek ti Bog naplati, 

A ja ću se tebe viek sjećati. 

A još ako štogod molit mogu. 

To jedino molim te po Bogu, 

Ako rieč ti što kod Otca vriedi, 

Ah! moli ga, da nam Varoš štedi, 
Smiluj joj se stvojom vojskom mnogom, 
To te molim! Ostaj s Bogom! s Bogom! 
Mustafa: (muči te velikim ganutjem nju motri, zatim uzamši 
ju za ruku ganjljivo rekne) 

Miroslavo! ako opet jednoč 

Ti stajala budeš na bedemih 

Od Kandije, kad se boj zametne, 

Tada tvoje mile oči baci 

Amo prieko na dušmansku stranu. 

Pa kad vidiš, gdje velika plava 

Po zraku se talasi zastava, 

Kano što su tvoje oči plave, 

A na njojzi utkan od ružicah 

Vienac, kano rumen tvoga lica, 
Miroslavo! znaj da ja sam ondje; 

Maši bielom svojom tad maramom, 
Da znam gdje se ti mila nahodiš, 

Pak da onda tanad smrtonosnu 

Ja na drugu mah upravim stranu, 

Da se tako bojati nemoram, 

Da ću tebe najljepšu na svietu 

Umoriti u mladosti cvietu. 

Dobro zadrž' ovo u pameti, 

S Bogom ostaj i mene se sjeti! 
(ode Derviš s Miroslavom.) 


Prizor IV. 


(Mustafa opet sjedne podnimiv se, muči zadubljen u misli, 
zatim): 

Mustafa: Jel“ istina što se sad dogodi? 
li spavam ili budan sanjam? 

Mogul' oku svojem vjerovati? 

Ne, tako mi svetca Muhameda! 

Istina je, i tajat se neda. (hvata za nož Miroslave) 
Evo noža, ovaj mi svjedoči, 

Da me moje nevaraše oči. 

Jest tako mi svetca Muhameda! 

Još djevojke takve neugledah. 

Nisu vriedne bule moje mnoge 

Prah cielivat stopah njene noge! 
Sjajnost njena oba plava oka 
Nadvisuje zviezdu od istoka, 

Koje kada na mene obori 

Mislim da se nebo mi otvori! 

Bielo rujni, mili nje obrazi, 

Biel su dan što iz gore izlazi! 

A ružične ah! usnice njene, 

Koraljke su sbiserom spletene! 

Ta kad sve to prviputah vidih, 

Kad me zgodi plam nje očih sjajnih, 
(Odmah u men“ buknu oganj tajni, 
Odmah ljubih, al i sumnjah, dvojih, 
Krijuć buru nepokojah svojih, 

Sumnjah da li mužko nje odielo 
Nesakriva nježno žensko tielo... 

Pak kad zbilja djevojku opazi, 

To me tako u mah ah! porazi, 

Da na sebe ljubeć zaboravi, 

Goruć plamom nesvjestne ljubavi. 

| još plam taj u men' za nju gori 

Te mi srdce sažiže i mori ... 

Ta kraljicom svojom nju bi zvao, 

Njoj za ljubav sve bi žrtvovao, 

Samo ostat da hoće kod mene, 

Da dražesti nagledam se njene, ... 
(žalostno) Al se želja moja sva ah gubi, 
Jerbo ona drugog njekog ljubi ... (iza male stanke) 
Blago svakom koji steći 

Znade sebi srdce srodno; 

Ljubeć žarko ljubljen biva, 

Ljubav slatku rajsku uživa! 

Al jao! meni što s' odreći 

Moram tog što mi j“ ugodno; 

Ljubim, al nebivam ljubljen, 

Pak sam tako vas izgubljen! (muči zamišljen) 


Prizor V. 


(Dolazi polako Derviš, motri Mustafu bez da ga ovaj 
opazi, zatim:) 
Derviš: Oj! Mustafo, ti zamišljen sasvim? 
Kakve su te obujale misli? 
Ali zbilja, poznam ih predobro. 
Kad sam evo od postanka tvoga 
Odhranitelj tvoj i Otac drugi; 
Al što sada misliš, baci iz glave, 

Pak to burno srdce sad umiri. 
Znaš da čovjek oni najviš vriedi, 
Koj sam sebe znade da pobiedi. 
Ova slava danas ti pripada, 

Jer ti sebe samoga nadvlada. 


Mustafa: (umilno) Učitelju moj Abdallah mili! 


Velika ti na savietu hvala! 

Ti Znaš da sam od postanka moga 
Tvoj učenik uviek vieran bio, 

Pak ako sad u mladostnoj dobi, 
Gonjen plamom uzburkane krvi, 
Ja zabasah s nezriela razbora, 

Te posrnuh kano slabi čovjek, 

Ti si opet znao me dovesti 

Na put pravi Krieposti i česti ... 
A što smišljah sad u glavi? jeste: 
Čudna sudba zarobljene dieve. 
Ta da j' drugom kom naših junakah 
Osim mene ona u ruke pala 

U onome boju žestokome, 

Nebi više gledala sviet bieli, 

Naši bi ju na sabljah raznieli. 

Ja smilovah njenoj se mladosti 
Te ju spasih, život joj oprostih. 
Ja sad istom vidih malo prije. 
Kakvu vriednost ona u seb' krije; 
Ta srčanost, odvažnost, sloboda, 


Viernost, ljubav napram svoga roda, 


Pri tom njena čarobna ljepota, 

U govoru nježnost i milota, 

Sve me ovo toli silno ganu, 

Da u meni za nju ljubav planu, ... 
I vjeruj mi, gdjegodj drago bila, 
Viek će ostat srdcu momu mila!... 

Al da zbilja! Kaži mi Abdallah 

Jesi li ju sasvim spokojio? 

| što radi? 

Derviš: Nebrini se ništa! 

U šatoru eno mojem sjedi, 

Mučeć misli i pred sebe gledi. 

Mustafa: Mučeć misli? (za se) ah! misli li na me? 
(Mustafa zataji u sebi uzdah) 

Derviš: Al Mustafo čuj der nješto novog: 

Iz šatora mog kad se povratih 

Spazih naši gdje njekoga prate. 

Odoh tamo i zapitah što je? 

Začuh da je njeki čovjek prešo 

Iz Kandije amo u naš tabor, 

| da njeke važne nosi tajne, 

Koje nikom povjeriti nesme 

()sim samom velikom Veziru. 

Rad čeg njega odmah ka Veziru 

Odpratiše naši. 

Mustafa: Ha! baš dobro! 

Idem i ja sada Otcu momu, 

Da začujem glase iz Kandije 

I da molim za otu djevojku. 

A ti vrati u šator se k njojzi, 

Pak ju tješi dok tebi nedojdem. (odlaze obojica). 


Prizor VI. 


(Šator velikog Vezira od crvene svile, na vrhu se blista mladi 
mjesec. U šatoru dragocieni ćilimi i razne dragocienosti. 
Vjezir sjedi u sriedini na skrletnom jastuku, njemu obdesnu 
dva pisara ob lievu tumačitelj. Davorin stoji na ulazu šatora 
pratjen od dva častnika.) 

Tumač: (Davorinu) No! Kaure, pristupi der bliže, 

Pa nam reci, što nam kazat imaš. 

Davorin: (naklonivši se) Što ja slavnom Cuprilić veziru 
Kazat imam, on sam čuti smije. 

(Vezir zovne jednog od častnika znakom, upita ga nješto 
šapljuć, što ovaj potvrdivši pokloni se, poslie toga nješto 
Tumaču rekne, na što ovaj Davorinu:) 

Tumač: Jeli stvar ta koju ti Veziru 
Kazat imaš zbilja te važnosti, 

Da ju nitko drugi čuti nesme? 
Jeli zbilja te milosti vriedna 

Da ti samcat sa Vezirom silnim 
(Govoriti možeš i što više 

Da te obsja plam njegova oka... 
Der promotri dobro i izmjeri! 
Jer bude li samo viest obična, 
Tad Kaure znaj da smrt te čeka. 
Davorin: (odlučno) Svako u doba na nju sam pripravan! 

(Na to Vezir mahne rukom pisarom ovi izidju van.) 
Tumač: No govori sad. 

Davorin: (podignuvši oči k nebu) Čestiti Veziru! 
Ja pred tobom stojim s pouzdanjem, 
Da si, ko što o tebi se glasa, 
Čovjek čestit, pošten, dobar, mudar, 
Da si Dušman, al velikodušan. 
Ja tu stojim tim osvjedočenjem, 
Da pravedno smrt sam zaslužio 
Jer znaj, da ti ništa važnog 
Iz Kandije nedonesoh sada; 
Jer sam odviš svome rodu vieran. 
| prie neka mrtav k zemlji padem, 
Nego što dom moj i rod izdadem. 
(Vezir donikle oštro motri Davorina, no ovi se nesmutjuje 


nego nastavlja, opet govori:) 

Uzrok pako rad kog se usudih 

Ja pred tvoje možno lice stupit, 

Za tebe je posve malovriedan, - 

Al za mene od najveće ciene, 

U njem leži mog života srieća! 

Zato budi milostiv pram meni, 

Pak vjeruj mi da će Bog Krstjanah, 

Koga i ti ko svog Boga štuješ, 

Tako tebi milostivan biti, 

Kad nas jednoć stane sve suditi. 

Vezir: Nut govori. 

Davorin: U posliednjem boju 

Jedan naših tvog dopade robstva. 

Ah! molim te čestiti Veziru! 

Vrati njemu slobodu milenu 

Mene uzmi za njeg u zamjenu! 

Vezir: (začuđeno) Tebe? 

Davorin: Jeste, mene uzmu u robstvo, 

Onaj bo je mladjan ko kapljica 

Niti može težka posla radit, 

A ja gledj der jak sam ti i snažan, 

K tom znam vješto udarat tamburu, 

Pak bi svirka i moje pjevanje 

Višeput te moglo razveselit. 

A moj drug bi sried svoje mladosti 

U tvom robstvu zgino od žalosti. 
(Vezir šaptne nješto tumaču na što ovi:) 

Tumač: A što da ti Vezir se smiluje 

Pak da tebi ko i drugu tvomu 

Zasluženu smrt za sad oprosti, 

No da zato tebe ko i njega 

Viek u robstvu kod sebe zadrži? 

Davorin: O tad bi se prevario ljuto 

U velikom Ćuprilić veziru 

Što sam njega za više cienio 
Nego što je zbilja. 
(Vezir se malo nasmieši i umilnije pogleda Davorina) 
Tumač: Al reci nam, 
Što te toli silno nuka, tjera, 
Da sam sebe za druga žrtvuješ? 
Nije, nije ljubav tvoga druga 
Nagon toli silni, da ti za njeg 
Sebe sama predaješ u robstvo. 
Davorin: Što me na to silno nuka tjera, 
To je moja dužnost, moja vjera! 
(Na to stupi unutra jedan častnik poklonivši se) 
Častnik: Oj Veziru! sin tvoj vani čeka, 
Rad bi stobom sborit, smie li dojći? 
(Vezir makne glavom da dojde.) 


Prizor VII. 


(Mustafa nakloni se otcu, ovaj ga grli) 
Vezir: Jel to što mi kazat imaš hitno? 
Mustafa: Nije, već je molba samo Otče, 
Koju kad bi meni izpunio, 

Tad bi Otče vele srietan bio. 
Vezir: De! strpi se malo. 

(Vezir šaptje nješto tumaču, a Mustafa mjeri Davorina) 
Tumač: Kaurine! 

Hodi da mi druga tvog pokažeš, 
Vezir njega vidit sada želi; 

Pak ako je tako ko što kažeš, 

Mož bit će se Vezir smilovati, 

Pa tebe će za njeg zadržati. 

Davorin: O! lahko ćeš njega upoznati, 
Zarobljenik on je vaš jedini, 

K tomu mjesto bojnoga oružja 
On viek nosi crni Krst kraj sebe, 
Kog u boju nami prednosaše. 
Mustafa (naglo): Pak što ćeš ti snjime Kaurine? 
Tumač: (Mustafi kog pogled otčev utiša) 
Gospodaru! ovaj pod izlikom, 
Da što važnog nosi iz Kandije, 
Usudi se pred Vezira dojći, 
Moleć, da svog zarobljenog druga 
Na slobodu pusti, sebe pako 
Da u robstvu mjesto njeg zadrži. 
Mustafa: Lažeš Kaure! onaj zarobljenik 
Crnim krstom, kog u boju spasih, 
Nije drug tvoj, već je slaba Ženska. 

(Začudi se Vezir i Tumač a Davorin sklopiv ruke uzdahne 
za se) 
Davorin: Bog joj bio u pomoći biednoj! 
Vezir (ustajuć s ćilima): Je li tako? 
Davorin: Jest Veziru tako. 
Tumač: Jeli ona tvoja žena? 
Davorin: Nije. 
Tumač: Jeli tvoja možbit sestra? 
Davorin: Nije 
Mustafa (presieče mu rieč): Tvoja ljuba? 
Davorin: (tužno) O ne Gospodaru! 
Toli srietan dosad jošte nisam. 
Nikad ona nije me ljubila 
Dapače me hladno prolazila. 

(Na što Davorin težko uzdahne). 
Tumač: Sto je dakle, što te toli ganu 
Da za život, slobodu nehaješ, 
Već se za nju svojvoljno predaješ? 
Davorin: Već ti rekoh: Dužnost moja i vjera. 
Vezir: Vodite ga dakle izpred mene, 

Pak okujte u težke ga lance! 

(Tumač izgleda van, zovne robove, ovi slancih vežu 
Davorina, na što ovi žalno pogleda Vezira i rekne): 
Davorin: Za više sam Achmed Cupriliću 
Tebe držo, nego što si zbilja. 

(Odvedu robovi Davorina s njima ode i tumač). 
Vezir: Oj! tako mi svetca Muhameda 
Nemogu se dosta načuditi 
Srčanosti ovog Kaurina. (Stanka mala) 

Zbilja sine! jesil tu robkinju 

vidio, jel liepa? 

Mustafa: Jesam Otče! 

Oj vjeruj mi, pokraj svega toga 
Sto bijaše u mužkom odielu, 
Ipak njenom krasnom licu, tielu 
Kod svih bulah naših ravna nema. 
Ta ni iste baš hurije rajske 

Milije i ljepše bit nemogu. 

Ta tako se sjaju njene oči 

Kano zviezde u sried vedre noći! 
A njene ti usnice malene 

Jesu kano jagode rumene. 

A obrazci njeni premehkani 

Ko breskva su kojoj žar sunčani 
Tako krasnu ruj boju podieli, 

Da se polak rudi, polak bieli! 

(Vezira oštriji pogled zaustavi opis ljuveni Mustafin.) 
Vezir (naglo): Dosta dosta! - Pak što misliš s njome? 
Mustafa: Dopusti mi, ja te liepo molim, 

Da ju natrag pošljem u Kandiju. 

Vezir: Hm! hm! sine, to mi stvar je čudna! 
A zašto ju sebi nezadržiš? 

Mustafa (tužno): Ja ju molih, ali ona neće. 
Vezir: Je | Abdallah tad nuza te bio, 

Kad si otu djevojku vidio? 
Mustafa: Jeste! eno i sad u šatoru 
Njegovom je, on se za nju brine. 
Vezir: Dobro! Nego idi sad k' Abdalli, 
Pak dojdite obojica s njome, 
Ali neću u mužkom odielu, 
Već najljepšoj u opravi ženskoj, 
Kano bula nek pred mene dojde. 
(Vezir pruži ruku Mustafi, ovaj se nakloni i ode veseo) 


Prizor VIII. 


(Za malom stankom čuje se izvan šatora žamor i razgovor 
Mustafe i Abdalle. Vezir nepomično pred sebe gledi.) 
Mustafa: (izvan šatora) Gledj Abdalle, ja baš po te 
pojdoh, 

Da idemo s Miroslavom Otcu. 
Derviš: Evo mene, evo Miroslave! 
Jer ti dugo k meni se nevrati 

Ja pobojah rad tvoje se molbe, 

Da te Otac nije uslišao, 

Pak preobuć dadoh Miroslavu 

Kano bulu, ko što ju tu vidiš, 

Pojdoh brzo snjome Otcu tvome, 
Nebi li ga stim većma ganuo 

Da se tebi i njojzi smiluje. 

Mustafa: A baš to bje želja Otca moga. 
Miroslavo ah kako si krasna! 
Hajdmo samo, hajdmo brzo k Otcu! 

(Stupaju na pozorište, ulaze u šator Vezirov. Derviš se 
klanja, Miroslava diže duvak s lica, Mustafa ju zapanjeno 
gleda. Vezir motri podulje te Miroslavu te Mustafu, zatim): 
Vezir: Istina je sve Mustafa mili, 

Sve onako ko što mi opisa, 

Zato neznam nikako ti bolje 
Jučeranje junačtvo naplatit, 

Neg ako ti ovu zarobljenu 

Za dar kano robkinju predadem. 
Radi njene čarobne ljepote 
Mislim da se nje odreći nećeš, 
Radi s njome što je tebi drago. 
Mustafa: (Sav uzhitjen stupi pred Miroslavu lativ ju za 
ruku) 

Oj tako ti dražesti milene 
Krasna dievo ostani kod mene! 
Nećeš biti robinjica moja 

Već mog srdca i duše gospoja! 

(Miroslava na to baci oštri pogled mjesto odgovora 
najpre na handžar njoj od Mustafe poklonjen, pak na 
Mustafu, zatim ponese ruku njegovu na handžar, uslied čega 
opomenut Mustafa odstupi pak rekne Veziru): 

Hvala tebi moj premili Otče 

Na priznanju i na daru tvome! 
Znaš da uviek velecienio sam 

Sve milosti i darove tvoje. 

A sad kad me toli odlikova, 

Te mi ovu robkinju pokloni, 
Dopusti mi, da ju opet naši 

Natrag k svojim slobodno odpratu, 
Svaka ptica svome leti jatu, — 

Zato sam joj već rieč svoju dao. 
Vezir: Pa nek bude! (zatim Miroslavi) 
Oj Kaurko krasna! 

Spusti sada duvak vrh svog lica, 
Jer bi mogo plam očiuh tvojih 
Većma užgat srdce Mustafino, 

(Miroslava se prekrije a Mustafa uzdahne, na to 
Mustafi) 
Vezir: Tko sam sebe zna da preoblada 
Dostojan je da vrh drugih vlada. 
To je tvoja slava oj Mustafo! 

(Vezir na to zazvoni, dojde častnik on mu nješto šaptne, 
ovaj se udalji i zatim dovede Davorina u lancih. Miroslava 
pokazuje nemir svoj vidiv ga.) 


Prizor IX. 


Vezir: Oj! Kaure, premda neznam pravo 

Veledušjem što vi nazivate, 

Nit mjerila vašega poznajem, 

Kojim djela ljudska vi mjerite, 

Ništ nemanje nješto ću da kušam, 

Možbit ću ti sotim ugoditi. 

Dat ću skinut stebe težke lance, 

Pak slobodna sad te proglašujem, 

Slobodno se k svojim vratit možeš 

| u moje znak veledušnosti 

Uzmi ovu ženu još za poklon 

Vod' ju doma, pa nek bude tvoja. 
(Davorin pogleda u prekritu Miroslavu začudjen pak 

ponizno pokloniv se veziru rekne:) 

Davorin: Hvala tebi na tvojoj dobroti! 

Al kazat ti moram Cupriliću 

Da me ona ništ neusrietjava. 

Već ak' hoćeš da ja ko Kaurin 

Svuda tvoju veledušnost slavim, 

Ja netrebam tu tvoju Turkinju 

| nemarim dalje rob tvoj biti, 

Ali samo onu, onu pusti - 

li snjome nevinom i čistom 

Ta i mene zajedno umori. 

Vezir: Hajd ludače, nebuncaj toliko, 
Skini duvak sa njezina lica, 

Pa pogledaj u nje mile oči, 

A tako mi svetca Muhameda! 

Očaran ćeš biti od ljepote, 

| zahvalan pred noge joj pasti. 
Davorin: Pa da j“ lica krasna ko božica 
Srdce jadno bilo bi mi hladno. 

Vezir: (Miroslavi) Odkri lice. 

Davorin (uzhitjen poleti k njoj:) Ti to Miroslavo?! 

(pada na koljena pred Vezirom) 
Gospodaru! oj! samo pred Bogom 
Koljeno sam dosad pregibao, 

A još nikad slabim pred čovjekom. 

Al predobri Otac naš nebeski 

Oprostit će meni čin sad ovi, 

Štono svladan ćutih uzhitjenja 

Tim načinom tebi zahvaljivam. 

Vezir: Jer pred Bogom svojim samo klecaš, 
Ustaj gore, ja sam samo čovjek. 

A sad obim slobodu vam dajem, 

Vratite se u Kandiju srietno, 

Već vas čeka pripravljena ladja. 

(Miroslava i Davorin duboko se naklone.) 
Miroslava: (Mustafi) Moj krst crni kog u boju nosjah, 
U tvojem je šatoru ostao, 

Molim da ga opet mi povratiš. 

Derviš: Nemaj brige, dobit ćeš ga odmah. 
Mustafa: (Miroslavi) S Bogom ostaj sada Miroslavo! 
Miroslava: Oj Mustafo moj izbavitelju 

Rad velike tvoje te ljubavi 

Reci čim još tebi da zahvalim? 

Mustafa: Ničim! Samo molbu u pameti 
Moju drži, i mene se sjeti. 
Miroslava: Kako tebe sjećala se nebi? 
Kad što još živim, to živim po tebi! 
(Naklonu se Davorin, Miroslava, Mustafa, i Abdallah 
Veziru pak odlaze.) 


Prizor X. 


(Pozorište mjenja se u stan Morosinija. On sasvim 
zamišljen i ljutit dolazi šeta se po sobi svojoj te poslie 
stanke:) 

Morosini: Zlo izpade bitka jučerašnja, 
Skupo, skupo mi ju baš platismo 
S naših ljudih i bedemah štetom. 
Al kako je još je i tako dobro, 

Jer bi moglo pogubnije biti 

Kod tolike uzajmne nesloge! 

Čini mi se više Bog nas čuva. 
Samo neznam dokle će nas čuvat? 
Ta i dosad mi se bismo s Turci, 

Al još nigda tako neplatismo, 
Dok Francezi k nami nedojdoše... 
Istina je, vojnici su dobri, 

Ali pri tom nerazložno smjeli, 

Što u boju uviek nevaljade, 

Već hajd mudro nepogini ludo. 
Nuz to još su vrlo tvrde glave, 

Što preduzmu, ono biti mora, 

Pa izpalo makar naopako. 
Tvrdoglavost njina svem je kriva; 
Neslušajuć moja svjetovanja, 

Oni juče udriše na Turke. 

Pak ostanul“ tako tvrdoglavi 
Nikakvom se uspjehu nenadam, 
Kad medj nami željne sloge nema... 
Jedno to je, - a drugi je uzrok 

Što se medj nam uhode nalaze, 

Pa u turski tabor tam prelaze, 

Te jim naše odkrivaju stanje. 

Za to već sam sigurno začuo. 

Al takomi lava mljetačkoga 

Svemu tomu drugčje biti mora!... 

(Stanka, zazvoni, zatim unilazi častnik.) 
Morosini: Je | zapovied moja izvršena 
Glede Davorina? 

Častnik: Jest na službi! 
Morosini: Nek unutra dojde. (izlazi častnik nakloniv se) 


Prizor XI. 


(Davorin unilazi nakloniv se.) 
Morosini: Davorine! 
Za tvoj smieli ali izdajnički 
Čin, što Turkom prejći se usudi 
Znaš li kakvo nadarje te čeka? 
Davorin: Znadem, zakon veli: smrt prijeka! 
Morosini: Pak to znajuć sad mi pravo kaži, 
Zašto predje u dušmanski tabor? 
Davorin: Nagon čisti ćuti čovječanske 
Potjera me u dušmanski tabor, 
Ćuti, koju i vi osjećate, 
Al ju kadkad zatajat morate; - 
Miroslava, pri svakom jurišu, 
Što krst častni pred nami nosaše, 
Pri poslednjem bude zarobljena; 

Da izbavim nju iz turskih rukuh, 
Bjah pripravan svaku podniet muku, 
Za nju dat se u verige speti, 
Te za njezin odkup i umrieti, 
Generale! Živoga mi Boga! 
To je uzrok od prelazka moga! 
(Morosini drma glavom) 
Generale! vidim da sumnjate - 
ll nećete il pak nemožete 
Složit oto u pameti vašoj, 
Kako b' mogo čovjek bitju dragom 
Žrtvovati za ljubav toliko? 
(Morosini zamisli se) 
Al kad meni vjerovat nećete 
Za čest svoju ja sam se pobrino. 
Svetjenik naš Bogdan svjedok mi je, 
Njeg zovnite, on će sve vam kazat. 
(Morosini pozvoni, častnik dojde) 
Morosini: Nek svetjenik stari naš Bogdane 
K meni dojde. 
(Častnik se nakloni i ode.) 
A sad kaži pravo 
Što sve vidi u taboru turskom? 
| kako su Turci te primili? 
Jerbo samo izpovied iskrena 
Kazan tvoju olahkšat ti može. 
Davorin: Da što važnog ja vam odkrit znadem 
To bi dosad veće učinio, 
A za dobro svete naše vjere 
| slobodu sirote Kandije, 
A na razor turskih krvolokah. 
Al tako je ono vrlo malo 
Štono vidih. Kad prebrodih prieko. 
Tam izidjoh na zapadnoj strani; 

Tu bedeme vidih utvrdjene, 

| u njima sve veselo, budno. 

Baš se u to doba mienja straža 

Tog bedema, što je prot predgradju 
Ovim našem, svetoga Andrije. 

Moglo j“ biti dvie hiljade ljudih. 

A unutri u taboru turskom 

Sve ležaše u dubokom sanku. 

Kad prolazih kroz njih u seb' mišljah: 
Ej! da j“ naših sad hiljada samo 

Da se smielo, složno medij njih bace 
O! da čudna krvna kupališta! 
Morosini: A što znaš o velikom Veziru? 
Davorin: On je čovjek sasvim baš pristao. 
Liepog stroja, muževnog obličja, 

Uz to mio i prijatan dosta. 

Veldušno samnom je postupo. 
Morosini: A čime ga ti na to probudi? 


Davorin: Bog mu valjda srdce pram' men'ganu. 


Ali mislim da mu se dopala 

Moja smjelost, srčana odvažnost, 
Pak se toga radi meni smili. 

Samo varku kad moju doznade - 
Zarobljenik njihov po kog dojdoh 
Da nij“ mužko, nego Miroslava, 
Onda strašno srdit na me planu. 
Al ga zatim sin njegov Mustafa 

| star Derviš opet utišaše. 
Morosini: O! poznam tog staroga Derviša; 
Velike je ciene kod Vezira 

Pri tom njeki osobiti čovjek. 

A kakvi je mladjani Mustafa? 
Davorin: Upitajte zato Miroslavu 
Od njeg biše ona zarobljena 

Dulje snjime jeste boravila, 
| slobodu on izmoli njojzi. 
Morosini: (naglaskom) Bez odkupa? 
(Davorin klima s rameni i ko stidno pred sebe gleda) 
Jeli stobom prešla? 
Davorin: Jest i amo me je dopratila, 
Mislim da je još vani na vrati. 
(Morosini pozvoni. Častnik unidje) 
Morosini: Miroslava vani čekajuća 
Nek unidje! (Častnik nakloniv se ode) 


Prizor XII. 


(Miroslava dolazi u prostom posve crnom odielu ženskom, 
nakloniv se Morosiniu) 
Morosini: Je li Miroslavo! 
Tebe mladi Mustafa zarobi, 
Pak jesi li dulje bila snjime? 
Miroslava: Samo dva tri časa snjim boravih, 
Al najviše kod starog Derviša. 
Morosini: Pak što ti se vidi od Mustafe? 
(Oštro ju motri iza male stanke) 
Jeli sličan starome Veziru 
Junačkijem duhom? 
Miroslava: Generalu! 
U koliko poznati ga mogah, 
Kad po njemu bijah zarobljena, 
Vidi mi se liep i pošten mladić. 
Al što j“ više, čudit ću se viekom, 
| zahvalna bit mu dok god živim, - 
Jer u grudih tog Turčina mlada 
Takvo srdce čovječansko bije, 
Kod krstjanah mnogih kakvog nije! 

Mirosini: (smrknut) Što još vidi u taboru turskom? 
Miroslava: Raznih vidih množtvo tu šatorah, 
Nebrojenih konjah i vojnikah, 
Al čestitog malo je što najći. 

(Kucanje na vrati) 
Morosini: Zdravo! 


Prizor XIII. 


(Bogdan stupi unutra nakloniv se) 
Morosini: Zato sam vas amo pozvao 
Castni Otče, da mi sve kažete 
Jel istina, što Davorin veli. 

On se na vas odprto poziva, 

| na tajnu koju vam povjeri, 

Pre neg čin svoj on izvede smjeli. 

Bogdan: Sve je tako slavni Generalu. 
Davorin za svoje opravdanje 

Povjeri mi tu namieru svoju, 

Upaljnu al i veledušnu, 

A ja istu odobrih u svemu, 

S nadom tom da zakoni vojnički 

Ništa proti- 

Morosini: (uleti mu u rieč) Zato moja briga. 
U ostalom častni otče hvala 

Što se potrudiste. (malo se nakloni u znak da je s njim svršio 
zatim Davorinu) 

A teb“ Davorine, 

Za sad život milostno opraštam 

Ne tvoj čin, već namjeru mjereći. 

Al nadalje, nemaj ništ“ s dušmani, 

Jer sam' ako za štogod začujem, 

Hoćeš bogme svojom platit glavom. 

Neg sad idi na mjesto ti dato, 
Vieran budi, bori se junački 
Sliedi stope svojih pradjedovah 
Brani vjeru i brani Kandiju. 

(zatim Miroslavi.) 
Miroslavo! tebi pako velim: 
Zaboravi Mustafe veldušje, 
| njegovo mlado liepo lice. 
Žensko j' srdce mekano ko vosak, 
Lasno svaki utisak poprima. (oštrije) 
Stog mišlju, pa niti očima 
Nemoj bludit po taboru turskom; 
Jer bi mogla na žalost izkusit, 
Da mi nije srdce tako mehko 
| veldušno ko Mustafe mladog! 
Zato pazi! 
Miroslava: Zašto Generale? 

(Miroslava čeka odgovora, no Morosini šuteć nakloni se, 
mahne rukom, izlaze svi.) 

Zastor padne. 

Čin II. 


(Predgradje Standija izgledom na more. Kuća Mandaline 
Miroslavine majke, kraj nje bašta na umilnu brežuljku. U 
bašti sjedi Miroslava zamišljena gledajući k morju:) 


Prizor I. 


Miroslava: Bože mili čudna udesa moga! 
Još čudnije ti upravljaš njime! 
Padoh u robstvo nemilih Turakah, 
Da Mustafa mladi poznavši me 

Za me plane ognjenom ljubavi, 

Pa da robstva sužnju me izbavi. 
Da, Mustafa oni mladi, liepi, 

Kom nagnutje tajno srdca svoga 
Zatajati nikako nemogu. 

Padoh u robstvo nemilih Turakah, 
Da Davorin prezirajuć svaka, 

Usudi se preić u tabor turski, 

Te sam sebe ponudit u robstvo, 

Bit pripravan istu smrt podnieti, 

Iz jedine pram meni ljubavi 

Da iz robstva turskog me izbavi! 
Nadajuć se za toliku žertvu, 

Da ću viek mu znat zahvalna biti, 
Nadajuć se možbit i čem drugom - 
Davorine! vrli priatelju! 

Plemeniti ti moj branitelju! 

Dok god ovo moje srdce bije 
Zahvalno će tebi uviek biti, 

Ali srdce ti moje neišti 

Jer je drugom davno poklonjeno! (uzdahne) 
Da, da drugom, tebi Dragutine! 

Moj uzoru ljubavi nevine! 

Tebi dadoh mlado srdce moje 

Očarano od ljubavi tvoje. 

| kad mišljah da vrh stigoh srieće, 

Da nas ništa već razstavit neće, 

Tad razkide ti savez ljubavi, 

Oj nevjero, tad me ti ostavi 

Brez krivice, bez uzroka svaka 

Ti u sveti stupi red božjakah.- 

Nu kraj sveg tog ovo srdce moje 

Do posljednjeg daha bit će tvoje; 

Jer se težko ono kad ostavi 

Što j' u prvoj grljeno ljubavi! 

Nu tko bol taj težki da izmjeri, 

Kad mu s' zlato svoje iznevjeri? 

Oh! tad jadno srdce sahne, vene, 

Ko sam cvietak rose bez milene! 

Zato prie da bol taj stišam kleti, 

Ja pogibelj tražih za umrieti; 

Al sudbina htje uzmnožat jade, 

Pa ja opet živa ah! ostade! 
(Nasloniv glavu na ruku ušuti.) 


Prizor II. 


(dolazi Davorin) 
Davorin: Bog pomozi mila Miroslavo! 
Sto ja vidim, ti si sasvim tužna? 
Kakve to su nesmiljene misli 
Što ti nježno tol kidaju srdce? 
Ta sad nemaš uzroka tugovat 
Nisi više turska robinjica, 
Već slobodna tu opet medj svojim. 

Ali mož bit... 

Miroslava: (presiječe mu rieč) Vrli Davorine! 
Promišljavam te posljednje dneve 
U kojimi tolika doživih - 

Koja velik utok u budućnost 

Imati će srietnu il nesrietnu. 

U kojimi i ti Davorine 

Silovito toli si upleten, 

Da te ništa iz njih slatko - mile 
Uspomene meni iztrć neće! 

Viek za tol'ko žrtvovanje tvoje 
Zahvalno će bit ti srdce moje! 

(Lati ga za ruku ponesav ju svom srdcu, Davorin neda) 
Davorin: A što imaš meni zahvaljivat? 
| bez mene slobodna bi bila. 

Ta Mustafa već prije odluči 
Tebe opet na slobodu pustit; 
Nego što se o meni što znalo. 
On tvoj bješe zaštitnik, branitelj, 
Njemu dakle, njemu izli tvoga 
Srdca ćuti, srdca zahvalnoga! 
Miroslava: (začudjeno) Priatelju i moj Branitelju! 
Ah! ta zar si tako zlo upozno 
Srdce moje? zar ti mislit možeš, 
Da bi isto moglo hladno biti 
Napram tvoje velike ljubavi, 
Koja za me sve na kocku stavi? 
Zar ti misliš, da to srdce moje 
Nezna cienit ljubav ko i tvoje? 

(Davorin se okrene) 

Davorine, neodvratjaj pogled 
Priateljski u oči mi gledaj. (stanka) 
A što mladog Mustafu spominješ 
Njeg ću cienit doklegod sam živa. 

(oduševljeno) Njegov čin pram meni jest plemenit, - 

Al tvoj pako bješe veličanstven. 

On se odreče svog okrutnog prava, - 

Ti žrtvova sebe svojevoljno 

Ili robstvu ili hudoj smrti. 

Za njeg uviek bit“ će srdce moje, 

Zahvalno, a za te (zamuca se) 

Davorin: (vatreno) A za mene? 

Miroslava: (poslie stanke) Ko stvar kakvu najplemenitiju, 

Davorine, tako sliku tvoju, 

Vjeruj da u srdcu mojem nosim, 

Nuz to želim, da mogu zahvalnost 

Riečma, djelom jednoč ti ukazat. 

Al oprosti iskrenosti mojoj: 

Cisti plamen priateljstva vierna 

Za te nosim viek u srdcu momu, 

Zato išti od mene moj život, 

Rado ću ga za te žrtvovati, 

Samo srdce moje nezahtjevaj, 

Sa ljuvenim plamom i čeznutjem, 

Ono bo je već u tudjoj vlasti. 

U ostalom vrieme će odlučit - 

Za sad primi neven priateljstva, 

Mjesto milih ljuvenih ljubicah, 

Al vjeruj mi, vjeruj za sigurno: 

Da nijednog čovjeka na svietu, 

Ni božjaka istog Dragutina 

Tol necienim vele kano tebe! 
(Davorin se podsmjehuje) 

Davorin: Al su čudna srdca djevojačka. 

Za stotinu u njih mjesta ima. 

Nu vjerovat riečima ću tvojim 

Zato, što me ti najviše cieniš, 

Mislim da mi nećeš sakrit nješto. 


40 I NIU Hrvatska riječ 


Tri povijesne drame 


Miroslavo! oj kaži mi pravo, 

Kakva je to molba Mustafina 

Na razstanku što ti priporuči? 

Miroslava: (zastidi se) To ti nesmem kazat Davorine. 
Davorin: (preteć se) Svaki savez s Turci jest zabranjen! 
A to poso čist nemora biti. 

Miroslava: Nebrini se vrli Davorine, 

Ta se molba samo mene tiče. 

Davorin: (podsmievajuć se gorko) Tebe samo? Ti ju dakle 
nesmeš 

Odkrit svojem vjernom priatelju? 
Miroslava: Davorine! nikad nebi rekla 

Da si srdca tol hudo sumnjiva... 

Davorin: Al nek bude kakogod mu drago, 
Ja nedojdoh da se parbim stobom, 

Veće dojdoh da ti s bogom kažem. 
Miroslavo poslušaj me jošte: 

ll pripisat to moram sudbini, 

ll ljepota ta tvoja učini, 

Te me skopča stobom čvrsto tako, 

Da se odtrć nemogu nikako. 

Zato prezrieh robstvo i smrt istu, 

Da dobijem ljubav tvoju čistu. 

Ljubav izkah zato Miroslavo, 

Mišljah za trud moj da imam pravo? 

Pak ljubavi ove strastna sila 

Čini to sad Miroslavo mila, 

Što nemogu da se upokojim 

Priateljstva sa nevenom tvojim. 

Nejde drugčje ljubav ta s bojišta, 

Nego želi imat sve - il ništa. 

Al jer sve mi nepada u dio, 

Za da skršim položaj nemio, 

Dojdoh da ti sbogom kažem sada, 


O NIU Hrvatska riječ 41 


Ilija Okrugić Srijemac 


Jer me tješi ta čemerna nada: 

Da će u meni od tebe bježući 

Ljubavi se stišat plam gorući. 

No dajem ti ipak vjeru moju 

Bude I' nužno, za ljubav ću tvoju 

Rado opet žertvovati sebe, 

Da izbavim s' pogibeli tebe. 

Miroslava: (tužno) | ti dakle sad ostavljaš mene? 
Davorin: A da što ću? na to nužda tjera. 

(gorko) A što bi ti u životu mogo 

Drugo biti, nego podupirač, 

Na koga se u nuždi oslanjaš, 

Kog da baciš, kada nužda projdje. 

Miroslava: (gorko) Na taj način mili Davorine 
Nepada mi težko tvoj razstanak. 

Jer si srdce zlo upozno moje. 

Želila bi kad se već razstaješ 

Da razstanak srdačniji bude, 

S onim mužem toli plemenitim 

Koji mi je u istinu više 

Neg u nuždi podupirač tvrdi. 

Davorin: (odlučno) Bit nemogu ono za čim težim. 
Zato j' bolje da pre odtud bježim. 

Dakle s bogom! zdravo Miroslavo! (naglo ode) 
Miroslava: (gledajuć za njim) | taj mene priatelj ostavi! 
U koga se još uzdati mogu? 

U nikoga, u nikoga! 

Jedinoga osim Boga! 

Jer na svietu nema vjere, 

Lažljivo je sve bez mjere! 

Stoga i ja ucviljena 

Osta tužna osamljena. (otide protivnom stranom) 

Prizor III. 


(Čuje se od strane kud ode Davorin razgovor.) 
(Dragutin u odielu božjakah maltezkih susrietavši Davorina 
natrag ga vodi na pozorište.) 
Dragutin: Kuda tako hitno Davorine? 
Stani da se stobom podivanim, 
Za junačko da t' upitam zdravlje 
Te da tebi srčanom junaku 
Miroslave oj izbavitelju, 
Sad kad sam se već oporavio (dojdu na pozorište) 
Od sveg srdca i duše zahvalim. 
(Grli ga i poljubi Dragutin, ovaj ga zapanjeno gleda 
donikle) 
Davorin: Gospodine! Koliko mi drago 
Što te opet sada zdrava vidim, 
Toliko me nješto težko muči, 
Dopusti da za to te upitam. 
Dragutin: De slobodno! 
Davorin: Nikako nemogu 
Zagonetku ovu si razriešit; 
Ko što si mi ti sam pripoviedo: 
Ti u red taj svojevoljno stupi 
Svojevoljno crven krst taj primi, 
Koi te naviek s Miroslavom dieli; 
Pa gle opet tako mi se čini 
Da je ona uzor tvoj jedini, 
Da ti za nju samo srdce tuče. 
Pa kaži mi što te k njoj još vuče? 
Kad si savez taj snjom sam razkino 
Zašt srčano tol bi ju spominjo? 
De mi to razrieši. 
Dragutin: (polužalostno) Davorine! 
Ljubav moja prama Miroslavi 

Iz drugoga sad izvora teče. 

Prie bijaše potok valoviti 

Kišom, burom naduht i narastli, 
A sad kada bura strastih projde, 
Jedva čuješ tiha mu romona. 
Nu nemisli mili Priatelju, 

Što ti tražiš srdce Miroslave 

Da ću zato ljubomoran biti. 
Neg što više bit će mi predrago, 
Ako njenu zadobiješ ljubav. 

Ti pak na to puno pravo imaš, 
Rad velika tvog požrtvovanja. 
Nastoj dakle, ja ti uspjeh želim. 
Davorin: Oj viteže, ako to pripuštaš, 
Nigda pravo nju ljubio nisi. 
Dragutin: O tom ćemo mučat Davorine! 
Što ti rekoh, to nek ti je dosta. 
Ona bješe prva i posliednja 
Koju ljubih na ovome svietu. 

A kad bi ju nadalje ljubio, 

Nebi u red božjakah stupio. 
Dosta - više to mi nespominjaj - 
Nego nastoj srdce zadobit si 
Miroslave. - 

Davorin: Ta baš idem od nje. 

Ta od dana nje oslobodjenja 

Ja ju kušah višeput s'daleka, 
Nebi I“ kakvo ljuveno nagnutje 
U nje srdcu za se našo jadna, 
Ali zalud, pram mene je hladna. 
Ona tebe ljubi Dragutine, 

A pri tom mi sve se nješto čini, 
Da s' Mustafom u potaji šara... 
Zato boj taj snosit nemogući 

Malo prije njojzi s bogom rekoh. 

Dragutin: Nezdvoj jošte, vrli Davorine, 
Pouzdaj se još u mene malo. 

Ta i ja sam još tvoj harni dužnik. 

Davorin: (radostno) Bil vjerovat mogo Dragutine! 
Dragutin: Vjeruj, vjeruj sad baš idem k njojzi, 
Saobćiti nješto joj imadem, 

U tom neću na te zaboravit 

S Bogom dakle, zdravo Davorine! 

Davorin: (oštro ga mjereć i pružajuć mu ruku) 
S Bogom! zdravo! vitez Dragutine. (ode) 


Prizor IV. 


(Stoji gleda za njim, pak onda sjedne gdje je prije sjedila 
Miroslava) 
Dragutin: Sažalenja vriedni Davorine! 
Znam bo kako u srdcu je tvome: 
KO vjetrovi s četir stranah svieta 
Kad bi na boj medjsobno se digli 
Za prvenstvo junačkog megdana, 
Tako isto u jadnom srdcu tvomu 
Ljubav, nada, sumnja, ljubomornost 
Medj sobom se do zdvojenja biju. 
Eto gorkih plodovah ljubavi! (sjedne) 
Nu baš neznam koj od nas dvojice 
Nesrietniji na ovom je svietu? 
(Nasloniv se na ruku pusti se u misli, spazi zatim pokraj 
sebe ležeću maramu bielu) 
Gledj marame! čija li je bože? 
Sirotana valjda Davorina? 
(Pozorno maramu pogleda tražeć obeležje, pak našavši) 
Ha! kakva su na njojzi imena? 

“Miroslava, Dragutin“ vezeno 

Tvoj je dakle rubac Miroslavo. 

Ta gledj sbilja u tvojoj sam bašti. 

Uvezla si stvojim ime moje 

Miroslavo na marame svoje, 

Ko god što sam i ja ime tvoje 

Upisao u srdašce moje. 

Al na žalost (čuje se nješto šuškati, trgne se i krije maramu) 
Miroslava: (došavši) Ha! ti Dragutine! 

li bdijem ili polusanjam? 

li samo vidim sjenu tvoju? 

Dragutin: Ja sam, nitko drugi Miroslavo! 

No s moje sam rane iznemogo, 

Da sam sada više sjeni sličan. 

No oprosti slatka Miroslavo! 

Što velike rad slabosti svoje, 

Nepoletih u naručje tvoje. 

Miroslava: Što j“ na svietu ljubav nadjačalo? 

Što li njene oslabilo sile? 

Kad je u sried največih preponah 

Opet jaka i svemožna ona. 

Nego reci pravo i iskreno, 

Da ti nisam više toli draga. (zatim čemerno) 

Al što sgrieših te mi ti zabavi? 

Zašt' me tako nevjerno ostavi? (osvrne lice brišuć suze) 
Dragutin: (tronuto) Neodsudjuj prieko Miroslavo! 
Neodvratjaj oči od meneka. 

Nego hodi slatka i jedina 

Sjed do mene, da u srdce tvoje 

Ja izlijem tajne jade svoje. (pruža za njom ruke) 
(Miroslava se približaje) Nu pre svega obreći mi moraš, 
Sve od mene što sad čula budeš. 

Da ćeš dotle čuvati ko tajnu, 

Dok god Otac moj nedojdje amo, 

Te ti tajne uzle nerazrieši. 

Miroslava: A kakve su oto strašne tajne? 

Prem neslutim njihovu strahotu, 

Ipak vidim da ti usne drhtju. 

Zato muči! neću da ih slušam. 

Ljutost svaku izgnat ću iz srdca, 

Samo bol ću moj u njem sahranit, 

| sotim ću sebe biednu tješit, 

Da si ti po božjoj zapoviedi 

Mene jadnu ostaviti moro. 

Muči dakle! 

Dragutin: Ne, ne Miroslavo! 

Sebe samog tebi zatajati 

To nemogu, moram sve kazati. 

Hodi sjedi kraj tvog Dragutina, 

Miroslavo mila i jedina. 

Miroslava: (sjedne) Pripravna sam. Nu der očituj mi 
Ali samo u dvie u tri rieči 

Koj je uzrok, što krst uze na se, 

Pa nemogah ja sve tebi biti? 

Tajna ta će ostat u mom srdcu. 

Dragutin: (ogrlivši ju) Miroslavo, prva ti do Boga! 
Sestro mila! čedo Otca moga! 

Miroslava: (skočiv) Što govoriš? Zar ja sestra tvoja? 
Dragutin: (skočiv držeć ju za ruku) Miroslavo! jest ti sestra 
moja! 

Kad prvi put spaziv te obljubih, 

Te kad dobih vierno srdce tvoje 

Ja se zakleh samo tvoj viek biti. 

Nu kad začuh krvno rodstvo naše, 

To po sebi veće nas razstavi. 

A da vieran budem toj zakletvi 

Primih ovi crven krst na sebe. 

Kad bo svojom zvat nemogah tebe 

Od nijedne ženske ljubav neću 
Da mi srdce više usrietjava. 
Dost je meni ljubav sestre moje. 

(Miroslava sasvim smutjena, tronuta, zamišljena skrštenimi 
ruku preda se gleda uzdahne i zatim kao za se) 
Miroslava: A što začu jadna Miroslavo? 
| Bog sveti zna što ćeš još čuti? 

(zatim Dragutinu) Nu kad već sam na svašto pripravna, 
De kaži mi kako se to sluči, 

Te razrieši ovu zagonetku. (sjedne) 
Dragutin: Sad kada je kamen težki pao 
S moga srdca, lašnje dihat mogu, 

| lašnje ću sve ti izpoviedit. (sjedne kraj nje.) 
Prvih lietah Kandijskoga rata, 

I moj Otac s drugi dobrovoljci 

Dojde amo za nju da se bori. 

Udes htjede, ljuto bude ranjen 

I donešen amo u Standiju, 

Gdjeno Majka tvoja Mandalina 

Baš bijaše u mladosti cvietu, 

Nadarena sve ljepote čarom. 

Kad moj Otac ozdravi od rane, 
Upozna se tada s majkom tvojom. 
Umiljnost i udvornost njegova 
Ponašanje, stas, muževno lice, 
Zanesoše tvoje mile Majke 

Djevojačko i nevino srdce. 

Al moj Otac većma još očaran 

| zanešen od ljuvenih strastih, 

U toliko na se zaboravi, 

Da zataja ljubećoj ga dievi 

Da je s drugom davno veće vjenčan, 
Stono njegov povratak izgleda. 

| što više zakletvom obeća, 

Da će stvojom majkom u brak stupit, 


Na što ona prevari se slaba... 
Jedno veče kad čekaše njega 
Posla slugu on svoga pismancem, 
U kom novac a ne ljubav bješe, 
I u kom joj odlazak svoj javlja. 
Poražena s podloga nevierstva, 
Ucviljena tvoja mila majka, 
Očitova tad sve svojoj majci. 
Ljubeća ju a smotrena majka 
Nju tad posla jednoj priateljki 
Nedaleko njekoliko miljah, 
Tamo majka tvoja tebe rodi. 

Ne za dugo zatim natrag dojde, 
Ruku dade mužu kog neljubja, 
Kol ju uze, više gledajući 

Blago njeno, nego nje poštenje. 
Pre vjenčanja pisa otcu momu, 
Javi njemu da s' se ti rodila, 

I da zato drugom ruku daje 

Što j' obreko tvoj ti otac biti. 
Pisma koja poslie od njeg dobi 
Nečitana slala mu je natrag. 
On nečuvši ništ više o tebi 

| Zapleten u francezkih bunah 
Na te kćerku sasvim zaboravi. 
Ljubav moja, koju mu ja odkrih, 
Kad se stobom jadan upoznadoh, 
Mandaline ime kao i tvoje 
Opis mjesta, kuće i te bašte, 
Sve ga to iz zaborave prenu, 

| čemernom grozom baš napuni. 
Al iskreno moje osiguranje 
Čiste, svete pram tebi ljubavi, 

Umiri mu i otvori srdce 
Te on tako sve mi izpoviedi... 
Miroslava: (uleti mu u rieč.) Pa kako je mogla mati moja 
Mirnim okom gledat ljubav našu? 
Kako klija, kako se razvija? 
Zar pad njezin nju neopameti? 
Ta zar nije mrzit morala te? 
Pa sve da se osloniti mogla 
Na poštenje i na kriepost moju? 
Ha! sve ovo kuda vodi, kuda? 
Ha! zdvojenju, strašnome zdvojenju! 
Dragutin: Valjda s“ htjela osvetiti sinu 
Rad njegdašnjeg grieha otčevoga? 
ll je htjela pustit da u meni 
Ljubav plane u plamen ognjeni, 
Da ju poslie sovim strašnim riečma, 
Mah utuši: Ti si sestra moja. 
Miroslava: II htjede i mene unesrietjit? 
Dragutine jest, jest to je htjela. 
Zato dalje odtud sad bjegajmo! 
Na predgradje ti svetog Andrije, 
A ja volem na bedem Kandije 
Nego živit pokraj takve majke! 
Jedno zrno bit će tugam svrha. 
Zato slavno umrieti hajdemo. 
Kad se ljubit više nesmijemo. 
(Ustaju oboje. Dragutin gleda Miroslavu tužno umilno, 
držeć ju za ruku, poslie stanke.) 
Dragutin: Miroslavo! slatka i premila! 
Ah! da ti je vidit srdce moje 
Njekad srietno ah! s ljubavi tvoje, 
A sad srodstvom našim razkidano! 
(Miroslava ogrlivši ga i spustiv glavu na grudi njegove) 
Miroslava: (iza stanke) Dragutine moj dragi, jedini! 

Da I' znaš kakov sviet mi sad se čini, 
Ah“ pust, prazan, tužan, neveseli, 
U kom što pre srdce umriet želi. 

(Crli ga i poljubi, pak se trgne) 
Ah! oprosti slatki Dragutine! 
Ah! cjelovu ljubavi nevine! 
Vjeruj Bogu, nikako nemogu 
Sobom složit naše novo stanje, 
Još je u srdcu staro milovanje! 

(Nato se čuje izvan pozorišta njeko smejanje, zatim 
korakah štropot) 
Dragutin: Ha! tko je to? tko bi mogo biti 
Naš posluhač u to kasno veče? 
Miroslava: Možbit da je to Davorin bio? 
Dragutin: A što bi se on ovd' od nas krijo? 
NE! tol vražko ružni smij iz ustah 
Tol poštena mladića neide. 
Miroslava: Nepoznaš ga. U tom bo mladiću 
Angjeo s vragom boj jednako bije. 
U strasti je nago i osvetljiv, 
A pri sviesti najpoštenij“ čovjek. 
Ako nas je gledo u grlenju, 
Znam da svog se latio je mača. 
Al od tog ga jedino uzdrža 
Vjerozakon, kom je posve odan, 
Ljubomornost pako onaj smieh mu 
Vražko ružni na usta iztjera. 
Dragutin: Plemenitij' on se meni čini 
Neg što veliš. | žao bi mi bilo, 
Da je takav ko što ga opisa. 
Pa što više željom bi želio, 
Da za vjerno njegovo nagnutje, 
Plemenito za požrtvovanje, 
| ti većma, baš iskrenim srdcem 

Odsad budeš njemu viek priklona. 

Miroslava: (izvan sebe) Razumiem li tebe? 
Dragutin: Miroslavo! 

Sotim samo tvoju srieću želim. 

Ja sebičnost nenosim u srdcu. 

Miroslava: Dragutine! A zar bi ti mogo 

Gledat me u tuđih naručajih? 

Dragutin: Samo nek si srietna Miroslavo! (stanka) 
Ali ako srdce si upitam, 

Suznim okom to bi ja gledao... 

No sad sve to ostavimo Bogu! 

Nek nam briga ta radost nemuti, 

Radost tu, što sad ko brat i sestra 

Mi se ipak ljubiti možemo. 

Miroslava: (tužno) Radost! ... al jao! na pram prve žalost. 
(nasloni se na njegove grudi ogrliv ga) 

Dragutin: Sestro ti si veoma ganuta. 

Radi novog našeg položaja, 

A i srdcu mome nije bolje. 

Zato hajdmo potražit pokoja. 

Noć je tužnom majka utješenja, 

Noćni sanak dnevne rane vida... 

S Bogom dakle dok se nevidimo! 

S Bogom! zdravo! mila Miroslavo! 

Miroslava: (plaćuć) S Bogom! slatki, dragi Dragutine! 
Ah! možbit je to poslednji S Bogom! 

(razilaze se razcviljenim srdcem.) 

Prizor V. 


(Stan Morosinija. Sjedi drži pismo u ruci, pak čita za se; 


poslie stanke.) 
Morosini: Dakle ću se još oslanjat moći 
Na njihova prazna obećanja? 
Ta Francuzka nije preko svieta 
Već bi mogli tu Francezi biti. 
More jim je svuda otvoreno, 
Ratne ladje njine pod Kandiju 
Bez zaprike mogu lasno dojći. 
Gdje su dakle? zašto oklevaju? 
Pa nedrže štono obećaše? (baci srdit pismo) 
Hrana manjka, nestaje džebane, 
A posada sve se većma slabi. 
Iz Mletakah novca ni vojnikah - 
I tamo je sve već izcrpljeno. 
S druge strane od nikud pomoći. 
Još da nije pomoći Slavjanah 
Primoracah i Hercegovacah 
S Dalmatini i hrabri Horvati, 
Neznam bil se dosad održao. 
U njih jošte uzdati se mogu, 
Dok neprispje pomoć mi odkudgod. 
Al me opet nješto drugo plaši: 
Što da Turci žeštje boj započmu, 
Te ujedno udre na sve strane? 
Težko ću jim tad odoljet moći. 
A takova nješto duh mi sluti. 
(Pukne top) 
Aha! opet s'nova započinju, 
Zlo ih vrieme malo uzdržalo 
ll posliednji goropadni juriš? 
(Sluša, pucnjava se podvostruči) 
Oho! to sve bolje i žeštje grmi. (zazvoni) 

Prizor VI. 


(Dohodi pobočnik njegov nakloniv se) 
Morosini: No! što misle ti naši komšije? 
Pobočnik: Čini mi se po nas ne najbolje. 
| dosad su na nas udarali, 

Al predjašnje sve bi ko u šali, 

A sad kane nješto odlučnoga. 

Na predgradja sva, svud tanad lete, 
A najviše na svetog Andrije, 

Pri zadnjemu boju oštetjeno. 

Mali pred njim bedem od Panigre, 
Taj je njima velik trn u oku. 

Cini mi se tamo da se cilja. 

(čuje se pucnjava sve žeštje) 
Morosini: (ustaje) Oho! Zbilja ti se baš nešale! 
Dakle treba sve nuždno naredit. 

Vi ostajte ovdje u Kandiji, 

Tu nek bude sve, sve na oprezu; 

A ja idem svud u sva predgradja 

Sam se glavom o svem osvjedočit, 

| za svaki slučaj sve udesit, 

Te ohrabrit naše sve vojnike. 

Prem nemislim, jer su sad počeli, 

Da će noćas na nas jurišati. 

Ništ nemanje vjerovat jim nije, 

Zato bolje nek je sve gotovo. - 

Hajdmo dakle kasniti nesmemo. 
(Odu obojica) 

Prizor VII. 


(Stan velikog Vezira ko u prvom činu, sjedi puši puštajuć 
velike dimove čuje se gruvanje topovah.) 
Vezir: Svu si moju uztrpljivost veće 
Izcrpila Kandijo nesrietna! 

Slušaj nove šaljem ti ponude, 
Kad se meni ti predati nećeš. 

To sviet nije čuo ni vidio. 
Dvadeset i pet evo već godinah 
Prošlo, što se vojuje za tebe, 

A trinajsta evo obsjednutja; 

Da se radi tu o dielu svieta, 

Ni najmanje čudo nebi bilo, 
(porugno) Al Kandijo, o tebi Kandijo! 
Izginuše naši Janičari, 

Ali paše, Age i Veziri, 

A od prostih ni broja se nezna, 
A ti držiš još pobjede slavu, 

Te ponosno dižeš svoju glavu. 

Al tako mi Ale i proroka! 

I svetoga posta Ramazana! 

Vala nećeš više dugo bjesnit! 

Još me nisi Kandijo poznala! 

De upitaj Poljsku i Ugarsku, 

Tko je Ahmed Cuprilić Vezire. 
Ta predamnom do tri svieta drhtju 
Samo ti se od mene nebojiš? 
Štedio sam te iz milosrdja, 

Al odsada nenadaj se tomu! 
Rieč sam svoju dao Caru svomu, 
Da ću tebe il dobiti njemu, 

ll živ otud neiznieti glave! 

Jedno od to dvoje biti mora! 

Al prie toga, ti ćeš mu Kandijo, 
Cini mi se nakloniti glavu, 
Ili ću te sa zemljicom sravnit. 


Prizor VIII. 


(Dolazi Mustafa naklonivši se, pucnjava opet žeštja). 
Mustafa: Bre čuješ li moj junački otče! 
Kako naši sad topovi ruče, 

Znam da strepi plašno sva Kandija. 
Vezir: Jesu I na sva predgradja Kandije 
Svud topovi naši napereni 

Siplju | tanad svuda na sve strane? 
Mustafa: Nisu svuda. 

Vezir: Neka bude dakle! 

Već nam nije dugo oklevati 

Nek se svrši taj boj već jedanput. 
Mustafa: | naši su sasvim već zle volje, 
Nestrpljivost već ih obuzela 
Čekajući zapovied na juriš. 

Vezir: No aferim! ovo rado čujem! 
Tako samo pobjeda je možna. 

A tim više ovu očekujem, 

Što sam naših od uhodah čuo 

Da je sve sad u Kandiji jadno; 
Posada je već se omaljila, 

K tom ni za nju nema dost zaire, 

A pomoći nejma od nikuda. 
Takodjer mi moj Abdallah reko: 

Da jim neće skoro pomoć dojći 

Iz Francezke, štono ju čekaju. 

Zato mislim što prie jurišati, 
Možbit će se slaba pre predati. 

Mustafa: Ako j“ meni što slobodno reći, 
Svjetovo bi Otče i Vezire, 

Kada veće jurišat mislimo, 

Da sa morske strane udarimo, 

Da to malo brodovah francezskih 
Utopimo ili popalimo 

Te Franceze odtud raztjeramo. 

To kad čuju oni u Parizu 

Smrdit će jim dojći u Kandiju. 

Vezir: Baš protivna tomu sam mišljenja. 
Već svud ćemo juriš učiniti, 

A najveći na svetog Andriju 

Predgradje smo to u zadnjem boju 
Ponajvećma oštetili sine. 

Stare rane lasno je ozledit, 

Tu se nadam sigurno pobiedit. 

I tu slavu tebi moj Mustafa 

Sad ostavljam. 

Mustafa: (oduševljeno) Oj moj mili otče! 
Zapovied mi tvoja jest svietinja 

Uviek bila pak i sad će biti. 

A uzdam se u moje janičare 

I u moje čile spajolane 

Da ću snjima osvjetlat ti lice. 

Vezir: To od tebe i ja očekivam! (ustaje) 
Zato hajde mili moj Mustafo 

Samnom sad se prošetat kroz tabor 
Uz gruvanje našijeh topovah, 

Jer to mojem srdcu vele godi; 

Nek nas vide ti junaci naši, 

Da mi šnjima po noći bdijemo, 

Da ih oto još više razdraži; 

Reći ću jim, da čitavu noćcu 

Iz topovah na Kandiju tuku, 

A kad sutra zora nam zabieli, 

Neka na sve jurišaju strane, 

A najvećma na svetog Andriju, 

Nek jedanput Gjauri već spoznadu 
Koje Ahmed Cuprilić Vezire, 

Tko li no su janičari Turci. (odu obojica) 


Prizor IX. 


(U dubljini kazališta predstavlja se predgradje sv. Andrije. 
Miroslava u vojnom mužkom odielu straži na bedemu 
Panigri. Udara tretji sat po po noći i grom topovah turskih 
sve žeštje se čuje. Miroslava po bedemu se šetje, pokraj nje 
zaboden crni krst.) 

Miroslava: Leti vrieme nosi novo breme 
Za te mila i biedna Kandijo. 

Čuješ ovi grom topovah turskih? 

Bog ti bio u pomoći biednoj 

Sačuvo te od vlasti silnikah! 

Al za mene ah, sirotu biednu 

Nema većeg na svietu bremena, 

Do bremena jadna stanja moga, 

Što je težko ko i to kamenje 

Pod kim srdce moje mrući stenje. (Stanka) 
Kud će veće na svietu sirote, 

(Da nereknem ništa od sramote) 

Od one, što nema otca prava? 

Ah to ja sam jadna Miroslava! 

Onaj dakle kog grob sad pokriva, 

Koga njekoč djetinski cielivah, 

Zvah imenom otca svog miloga, 

Nij' početnik tog života moga? (Stanka) 
Onaj koga toli silno ljubih, 

Koga ljubeć sama sebe gubih, 
Onaj u kom jedino uživah, 
O kom uviek mišljah, sborih, snivah; 
Onaj koj bi život žitja moga 
Kog već držah kano druga svoga, 
I za kim još srdce mi uzdiše, 
Brat je moj, njeg nesmem ljubit više. (Stanka) 
Onaj koi se za mene žrtvova, 
Nebojeć se smrti ni okovah, 
Za da s turskih rukuh me izbavi 
Čezne, gine za mojom ljubavi, 
Al nemogu njega ljubit biedna, 
Na svietu bo ljubav samo j' jedna. (Stanka) 
Ah! imal“ na svietu srdce koje 
Tužno, jadno kano srdce moje? 
Ah! ta nema, nema ni jednoga 
Sve je sjenka napram bola moga! 
(Stanka, grom topovah sve jačji) 
Ha sve jače pucaju dušmani! 
Bliže lete tanad k našoj strani! 
Oj! Mustafo vrli plemeniti 
Ako tamo ti upravljaš vatrom 
De nišani amo na me bolje 
Da pre svršim moje sve nevolje. 
Miroslava da viš“ živa nije 
Kad po srdcu ljubiti nesmije. 
(Cuje se iz daleka vika Turakah: Allah! drugim predgradjima 
približajućih se. Miroslava sluša, zatim) 
Ha! ha! čuješ jadno srdce moje 
Evo lieka za sve jade tvoje! 
(ušuti zamisli se te gleda prot taboru turskom.) 


O NIU Hrvatska riječ 59 si | 


Ilija Okrugić Srijemac 


Prizor X. 


(Davorin dolazi lagano, pak videć ju zamišljenu zakašlje 
se) 
Miroslava: (trgnuv se) Hej! ti tko si? stoj! 
Davorin: Pobratim sam tvoj. 
(Prolazi kraj nje pošav dalje) 
Miroslava: Ha! to ti si vrli Davorine! 
Pa kud hitno tol od mene bježiš? (Davorin stane) 
Odkad samnom ti se onda razsta, 
Ni pogleda mila, pa ni rieči 
Nedobih od tebe niti začuh. 
(Vrati se knjoj Davorin) 
Što je tomu uzrok Davorine? 
Davorin: Prem na straži nij“ mjesto divanu, 
Nu kad želiš znati zašto, čuj me: 
Kad božjaka grliš i cielivaš, 
U naručju njegvom kad počivaš, 
Onda bio bi ti ja suviše - 
Gdje dva dišu tretji se nepiše. 
Strah te nije od crvena krsta 
Njegovoga, a što bi s“ strašila 
Od pogleda moga namrštena? 
Al to briga najmanja je tvoja 
Jer to jasno na licu ti čitam. 
Ljuvenim se ti zabavljaš mislim 
Uprla si oči u turski tabor, 
Zar nečuješ viku svud Turakah? 
Približaju već se Predgradjima 
Svud su znaci na njin doček dati, 
A ti jošte puške neizbaci? 
Cekaš valjda da dušmanin krvni 
Pod bedem se taj krišom podkrade, 
Da Mustafa u naručaj ti pade. 

Miroslavo, oj kažem ti pravo 
Izpast će ti šaranje hrdjavo! 
(Naglo ode.) 
Miroslava: (gleda za njim) Bože mili! što sam sada čula, 
Jel moguće da je to Davorin? 
(Ušuti pak pažljivo motri na sve strane, zatim): 
Ha! što vidim, ako se nevaram, 
Ta ono su pod bedemom Turci! 
(izbaciv pušku viknu): 
Na oružje evo su dušmani. 


Prizor XI. 


(Na to začuje gromoviti glas Turakah “Allah“ . Trče 
bedemu naši vojnici. U tom vidit je i Turke na bedem 
jurišajuće, boj se zametne. Turci naprieduju i za mala osvoje 
bedem. Miroslava izgubi se u metežu. Smetnja i velik strah 
kod naših, oni trču napred po kazalištu tamo amo. Zatim 
vidi se mladog Mustafe barjak plavi na bedemu i on pokraj 
njega.) 

Turci viču: Allah! Allah naša je pobjeda! 

Naš jedan vojnik (trčeć preko kazališta): Izdajstvo je! 
(ode) 

Drugi vojnik: Predobiše Turci! (ode) 

Treći vojnik: Jedva žive ja iznesoh glave! (ode) 

Četvrti: Panigra je u njihovih rukah! (ode) 

Davorin: (trčuć) Ha! nisam li ja unapred reko, 

Da će nješto takvog izleći se (ode) 

Miroslava: (izlazi) Ha Krst častni osta na bedemu 

Osta eno u krvničkih rukuh. (ode.) 

(Netom se sve umiri i pozorište se promeni u predgradje 
sv. Andrije ko u prvom činu) 

Prizor XII. 


(Morosini svojim pobočnikom dolazi na bedem, snjimi 
Davorin) 
Morosini: Ljuto li nas prevariše Turci 
Pa nam bedem Panigre oteše. 
Davorin: Al nije se ni čuditi tomu, 
Iznenada su nas prebušili; 
Na predgradja sva nam jurišali 
Pred Panigrom samo sve bja mirno. 
Dok se nisu pod bedem podkrali. 
Pobočnik: A da gdje je onda straža bila, 
Pa kako ih nije opazila? 
Davorin: Jedno magla bješe uzrok, drugo (naglaskom) 
Miroslava tada stražila je. 
Morosini: (presieče mu rieč) Miroslava? Hm! 
Davorin: Jest, Generale. 
Mi bi možbit njih još iztjerali 
Da je odkud pomoć nam pritekla. 
Ma istina junački se bismo, 
Al kad pade vodja od Hrvatah, 
S druge strane vodja od Mletčanah, 
Nemogavši sili odoljeti 
Potegosmo s' natrag u predgradje 
Turkom bedem ostaviv Panigre. 
Morosini: Ali neka! Skupo ih je stalo! 
Pak ćemo jim još vratiti ljubav. 
Za sad nek sve kod nas bude mirno, 
Nek se oni što bolje utvrde. 
A vi ćete narediti ovo: 
Nek medjuto lagum od Panigre 
Podobro se barutom napuni, 
Pa kad danas suton se uhvati 
Barut ćemo u njemu zapalit 

Pak s bedemom sve ih u zrak bacit. 
Nad prizorom tim se nasladjivat, 
Te vratit jim Žao za sramotu. 
Pobočniče to je vaša služba. 
Davorine to vojnikom javi 

Stvar sad ovu da se ništ nebune - 
Da mi budu u taj mah pripravni. 
Da ako bi Turci pokušali 

Poslie toga na nas udariti 

Da junački tad ih dočekamo. 

(Obojica naklonu se i odu) 
Morosini: (zamišljeno) Miroslava bila je na straži? 
To mi nejde nikako iz glave. 

Da tu nije dogovor kakvigod? 
Tu stvar bolje još izpitat moram. (Stanka) 

(Gleda prot Panigri) 

Ha nijeli ruglo to i prikor, 

Baš pod nosom stoje nam Dušmani? 

Al čekajte dokle sunce zajde 

Radit vam se ono više neće, 

Čašicu sam veće vam napijo 

(porugno) Otić ćete svetcu Muhamedu 

Da u rajskom počivate hladu, 

Da grlite preliepe djevojke. 

A od vaše te velike časti 

Imat svi će psi Kandije dosta. 
(Postoji malo pa ode) 

Prizor XIII. 


(Miroslava dohodi sva ustrašena, obzire se da I“ ju tko 
vidi, pak zatim) 

Miroslava: Sto sam čula? ah! slušal me tkogod? 
Panigra će skoro u zrak letit? 

Skoro skoro dokle sunce zajde? 

A tamo je krst moj častni osto, 

A tamo si i ti oj Mustafo, 

Vidim tvoj bo barjak modroplavi 

Utkan viencem od rumen ružicah... 

Oj Mustafo vrli, plemeniti 

Koj mi vrati premilu slobodu, 

Hranitelju moj i zaštitniče! 

Neznaš da sad na svom grobu stojiš, 

A ja tebe žalostnica sinja 

Izbaviti nikako nemogu. (Stanka) 

Što nemogu? mogu! srdce veli. 

Hoću moram u znak zahvalnosti - 
Nezahvalnost znak bo očiti je 
Nečovječjih i hudih, srdacah. 

Al kako ću? (misli) ha! ha! znadem što ću! 
Slušali me, gledali me tkogod? (obzire se) 
Sve je tiho, sunce već zalazi 

A naši su poslom zabavljeni... 

Sad je zgoda! 

(Izvadi iz njedarah molitvenu knjigu, izdere jedan list prvi, 
ogleda se, pak piše po njemu olovkom rekuć:) Samo dvie tri 
rieči: 

“Biež Mustafo odtud poginut ćeš“! 

(preveže taj listić na strielu pak još jedanput gledajuć, 
vidil ju tkogod zapne strielu za tetivu, odapne poslav ju u 
Panigru) 

Davorin: (ukaže se) Zar si danas tako krvožedna 

Miroslavo te primirja nećeš? 
NO zato se ti nemoraš kriti... 

No sve mi se čini Miroslavo 

Da ta tvoja ne bja prazna striela 
već njeku je poruku odniela. (ode) 

(Kad Davorin to izrekne, začuje se gromoviti prasak, 
Panigra odleti u zrak, Miroslava koje od Davorina koje od 
tog uplašena povikne): 

Miroslava: Davorine! 

(Pak gleda ukočeno prot Panigri. Čuje se unutar pozorišta 
štropot vojnikah i bubnjevah znak davajućih da je Panigre s 
Turcih nestalo) 

Miroslava: (kad se utiša sve) Biedni moj Mustafo! 
Dakle ja te izbavit nemogah, 
Nit veldušje tvoje ti naplatit!... 
Ti pogibe u mladosti cvietu. 
S Bogom pošo! na onome svietu 
Bog ti bio sudac oj smiljeni, 
Kano što se ti smilova meni!... 
(Skrstivši ruke gleda pram Pranigri medjuto zastor 


padne) 

Čin III. 
Prizor I. 


(Predstavlja sokak u Kandiji, kao u prvom činu. Davorin 
sav uzbunjen, pun osvete dolazi noseć u ruci strielu 
Miroslave sonom ceduljicom na njoj.) 
Davorin: Ha! nisam li pravo uviek sumnjo? 
Evo sumnje moje potvrdjenja! (diže strielu) 
Evo! evo! živoga dokaza 
Zašt' me ona ljubiti nemože. 

Što je u bašti božjaka grlila 

Ovo bi joj još oprostit mogo, - 

Al što ljubi krvnoga dušmana 
Krstjanstva i naše domovine, 

Ha! to, to joj oprostit nemogu! 
Izdajstvo je ovo domovine, 

A izdajnik ja bi veći bio, 

Kad bi čin taj izdajnički tajo. 

Zato dakle bješe njen razstanak 
Sa Mustafom tol mio i srdačan? 
Zato meni nehtje kazat tajnu 

Koju on njoj toli priporuči? 

Evo, to je valjda ona tajna. 

Ha! zato je ona tako često 

Oči u turski tabor upirala 

Osobito gdje se modro - plava 
Mustafina vijala zastava. 

Zar to nebje dogovor medj njima? 
To ta striela i list taj svjedoči. (Stanka) 
Ej! moj biedni, ludi Davorine (lupi se po čelu) 
Za koga si jadan žrtvovo se 
Prezirući smrt i hudo robstvo! 
Onu koju ljubih i još ljubim 

| koju ću ljubit svako u doba 

Ovd na zemlji i tam prieko groba, - 
Ona posta izdajnica kleta 
Domovine i zakona sveta! (Stanka) 
Pak smje I“ živit još ta izdajica? (Stanka) 
Ne! nesmije! umriet, umriet mora! 
Tako vjera i dom zapovieda. 

| tako su naši kaludjeri 
Jednoglasno juče dokončali 

Kad jim radi mog pokoja sviesti, 
Radi spasa vjere i Kandije 

To izdajstvo njeno očitovah. 

Zar da u njedrih svojih hrani 
Domovina guju kletu? 

Da svladaju nas dušmani 

Pogrde nam vjeru svetu? 

Ne! ne! prije nek ugine 

Izdajica domovine! 

Zar da s više jedan štedi 

Život, nego od hiljada“, - 

Zar da manje spas naš vriedi 

I da sjednog sve propada? 

Ne! ne! prije nek ugine 

Izdaica domovine! 

Da! da! umriet moraš Miroslavo! 
To je sveto, dostojno i pravo! 
Umriet moraš ovom rukom mojom 
Izdajstvo ćeš oprat krvju tvojom. 
A tim će i ovi plam ognjeni 
Ljubomora stišat se u meni. 
Prestat moje ljubavi će gnjevi 
Mirnije mi teći žitja dnevi 

Radije ću boreć se umlrieti 

Za Kandiju i za zakon sveti. 

Prizor II. 


(Dva vojnika prate Miroslavu u lancih okovanu. Davorin 
sav zapanjen bude to spaziv, te brzo sakrije strielu pod 
odeću.) 

Davorin: (stupiv pred vojnike) Kuda? kuda tako Miroslavo? 
Miroslava: (polu veselo) K Morosinu. 
Davorin: (izvan sebe) Što? što? K Morosinu? 
Miroslava: Utješi se vierni pobratime (uhvati ga za ruku) 
Nestrašim se ja pred njega stati, 

Jer me Bog moj i sviest čista prati. 

(stisnuv mu ruku ode) 

Davorin: (sav zanešen gleda za njom) 

Što reče? ja njen Pobratim vjerni? 

Što? ona mi ruku nježno stiska? 

Umiljato pogledajuć mene? (Stanka) 

Je !' moguće? ... možda da se varam? 
Sumnja moja možda je isprazna?... 

Možda ona ipak mene ljubi?... 

Znajuć bo za ljubomornost moju 

| za zlobu kojom svud ju pratim, 

Kako ruku mogla bi mi stiskat, 

Kako mene pobratimom zvati, 

Da me jošte i sada neljubi?... 

K tomu veli da joj sviest je čista... 

Pak da sad od moje ruke pade, 

Da nje čista i nevina krvca 

Proti meni Bogu u nebo vapi? (Stanka) 

Oj! životu, al mi sad se miliš! 

A ti smrti ala si mi strašna! 

Odkako te krasna Miroslavo 

U tih težkih ah! verigah spazih! 

(izvadi za malom stankom strielu izpod odjeće pak ju 
prebije i komadje porazbaca.) 

Hajd“ do biesa, do hiljadu vragah 

Znače krvni, nek ti nema traga! 

Miroslava! kakva takva bila, 

Al ti nećeš bit za nje smrt svjedok. 

Nego odmah idem Morosinu, 

Sva moguća hoću upotrebit 

Da ju iz zla toga oslobodim. 

A da znadeš krasna Miroslavo 

Kako j“ sveto ime Pobratima 

Svim koji su naroda slavjanskog (ponosno) 
Kog sam i ja sin na vieke vjerni, 

Miroslavo želim ti pokazat. 

| da znadeš kako Slavjan ljubi 

Moram! moram izbaviti tebe 

Moram! ma sam žrtvovao sebe. (ode naglo) 


Prizor III. 


(Stan Morosinov, na strani stoji crni krst. Miroslava u 
lancih stoji pred Morosinom koji ju oholo pita pokazujuć na 
krst.) 

Morosini: Poznaš li taj krst oj Miroslavo? 
Miroslava: Kako ne! ta moj je Generale. 
Morosini: Ti si jučer isti izgubila 

Kada Turci dobiše Panigru. 

Miroslava: Na bedemu ja ga tad usadih 
Lativši se puške da se branim, 

Kad počeše Turci jurišati. 

Al' na žalost morasmo uzmicat... 

Morosini: (uleti joj u rieč) A znadeš li kako ja krst dobih? 
Miroslava: Valjda nadjen bješe na bedemu, 
Bog uzčuva, taj svoj sveti znamen. 

Prizor IV. 


(Izvana se čuje glas Davorinov i njeko tezmanje.) 
Davorin: Puštajte me unutra! puštajte! 
(naglo zatim unidje nakloniv se) 
Davorin: Nij“ istina! nij! istina, nije! 
Morosini: (oštro ga mjeri) No kakvo je to ponašanje 
Kod vrhovnog svog zapovjednika? 
Davorin: (tišje) Oprostite svjetli Generale 
Ja pred vami sad ko krivac stojim. 
Natjera me ljubomornost sliepa 
Da nevinost ovu ja obtužim. 
Štogod sam pred Kaludjerma kazo 
Sve je laž i sve izmišljotina. 
(Miroslava gleda ga zapanjeno) 
Morosini: Izjasni se bolje što si kazo 
Da razsudit mogu je |“ istina. 
Davorin: Kazah da je u sporazumljenju 
Miroslava mladim sa Mustafom. 
Kazah i da je za njeg oslobodit 
Pre neg u zrak odleti Panigra 
Njemu strielu s ceduljom poslala 
Da ga stime pozorna učini. 
Al' vjerujte ja sam sve to lago. 
Miroslava (za se poluglasno da Davorin čuje, drhtjući:) 
Šta Davorin mene je tužio? 
Morosini: Što se prvog tiče laž je priesna 
Jer to pismo prejasno svjedoči (vadi pismo) 
Što Mustafa s krstom meni posla, 
Da se oni vrlo dobro znadu. 
Evo čitaj nek i ona sluša. 
Davorin (zbunjeno prima pismo pogleda u Miroslavu 
znatiželjnu, pak čita:) 
Miroslavo krasna! tvoj Krst ovi 

Od smrti je mene izbavio. 

Ja ga spazih ondje na bedemu 

Radostan ga uzeh da sačuvam, 

I tek što iz bedema izidjoh 

Bedem sa svim u zrak gor odleti. 

Tebi dakle i tom krstu tvome 

Još što živim zahvalit imadem, 

Divno krasna kćeri rajskih slastih! 

I jer znadem da svi viek krstjani 

Vele ciene to znamenje Krsta 

| jer znadem kako j“ tebi drago 

Zato ti ga opet natrag šaljem. 

S Bogom! misli na mene. Mustafa. 
Miroslava: (radostno) Ha! hvala ti Bože on još živi! 
Morosini (oštro): Bezumnice! tako li predamnom 
Radovati ti se usudjuješ 

Oslobodjen što je od propasti 

Najkrvniji svih dušmanah naših, 

U savezu skojim si stajala 

| poruke uvieke mu slala. 

Miroslava (mirno): Generale! to činila nisam. 
Morosini: A zar nisi njemu u Panigru 

Za upravu strielu prebacila? 

Miroslava: Generale! jesam. 

Davorin (naglo): Nije, nije! 

Nevjerujte otoj bezumnici. 

Ucviljena sva zlosretnom strasti 

| ljubavju ginuć za božjakom 

Svuda traži smrt i za njom žedja, 

Zato njojzi ništa nevjerujte. 

Miroslava: Nevjerujte njemu Generale. 
Morosini (Davorinu): A kako ću tebi vjerovati 
Kad sam sebi evo protusloviš. 

Sad ju ovdje toli silno braniš 

A pre reče, da si ju tužio. 
Davorin: Lude strasti, sliepa ljubomornost 
Natjera me na to hudo djelo. 

Al tako mi Boga i svih svetih 

Vjerujte mi, ona je nevina. 

Miroslava: Nevjerujte ja sam sama kriva. 
Bacila sam u Panigru strielu 

Da čovjeka onog oslobodim 

U kog srce čovječansko bije 

| koji je toli plemenito 

U sužanjstvu mom postupo samnom. 

Il ako sam rad tog, pred Vam kriva, 

Ja se nadam da me Višnji sudac 

Rad tog moga djela zahvalnoga 

Toli strogo odsuditi neće. 

Uedan častnik dolazi; čuje se grom topovah.) 
Častnik: Evo baš sad svietli Generale 
Dojdoše nam u pomoć Francezi. 
Morosini: | vrieme je ... Sužnju tu vodite (pokaže na 
Miroslavu) 

U poznati za takove toranj. 

A satnika na veliku stražu. 

Dok o njima dalje neodlučim. 

Ja pak idem vojvodu pozdravit 

Glede boja s njim se razgovorit. (ode) 

Davorin: (tužno gledajuć Miroslavu) 

Ha! sudbino kleta, crna moja 

Poslie takvog težkog strastih boja 

Nemogoh te jadnu izbaviti 

Morat ću ah! tvoj ubica biti ... 
(Časnik oboje vodi van.) 

Prizor V. 


(Soba Marquisa otca Dragutinova, obojica sjede.) 
Marquis: Hvala Bogu sine Dragutine 
Što te poslie tol duga vremena 
Od razstanka, opet zdrava vidim 
Istina je da si oslabio 
No tome je uzrok trud i muka 
Ta ovoga dugog ratovanja, 
Kojem da se prije kraj učini 
| ja s bratjom amo opet dojdoh. 
Dragutin: Jedno ovo, a drugo je uzrok 
Pri posljednjem što sam jurišanju 
Vele ljutih dopanuo ranah. 
Al najviše cviet mog žitja ruši 
Ah! okolnost ona jadna, tužna — 
U koju sam s neznanja upao. 
Ljubav moja prva ah zlosretna, 
Znašli? 
Marquis: (zamisli se pak prenuvši se tužnim glasom) 
Znadem glede Miroslave... (opet se zadubi) 
Dragutin: Pak što više, baš sam prije čuo 
Da sad biedna u okovih čami. 
Sto je na nju pala njeka sumnja 
Da barata mnogo sa Turcima. 
Marquis: (prenuvši se opet) Što govoriš? Miroslava sužnja? 
Dragutin: Da, da tužna u okovih sužnja. 
Nego sada ništa nepreosta 
Nego moleć radit iz svih sila 
Morosini da ju opet pusti. 
Marquis: (opet se zamisli) Lasno j' molit, al s kakva 
uzroka 
Ja bi za nju uteći se mogo. (opet misli) 
(odlučno) Al što? ako nehtjedne me slušat 

Morosini, slušat će vojvodu, 
A vojvoda za moju će ljubav 
Sve učinit, jer sam ja njegova 
Desna ruka i s njime upravljam. 
Dragutin: Govorite dakle slatki otče 
Nek vojvoda za nju jadnu moli 
Pak će prije ona bit slobodna. 
Marquis: (oholo) Kad nebude moja rieč od hasne 
Tek ću onda tudju pomoć tražit. 
(Medju to čuje se napolju razgovor, te ujedanput uleti u 
sobu jadikujuća Mandalina mati Miroslave, i pade na koljena 
pred Marquisom) 


Prizor VI. 


Mandalina: Jad i tuga srdca materinskog 
K Vami tjera mene Gospodine 
Na koljeni utičem se vami 
Moleći Vas, spasite mi kćerku 
Spasite mi čedo Miroslavu. 
(Dragutin prignuši se diže ju. Marquis ustaje i oštro 
Mandalinu gledajući, hladnokrvo ju pita) 
Marquis: A tko ste vi? 
Mandalina: (sasvim hladno) To pitat možete? 
Zar me jošter dosta nepoznate? 
Dragutin: (sav sbunjen presieče joj rieč) 
Otče to je majka Miroslave... 
Marquis: (za malom stankom) Jedva sam te spozno 
Mandalino. 
Mandalina: Spoznaste me jedva, to doista 
Nije šala devetnajst godinah - 
Mnogo za to doba promieni se 
Ne tol' čovjek komu jad i tuga 

Ko crv nježno podgrizaju srdce... 
(Marquis zamisli se. Mandalina ušuti pozorno ga motreć, 
zatim): 
Al na stranu starom prošastnosti, 
Pa sadašnjost uzmite u obzir, 
Te spasite diete moje i svoje (drhtjućim glasom) 
Pohitite što pre k Morosinu 
Dok odsudu smrtnu neizrekne - 
Oklevate I' samo za dan jedan, 
Miroslave više nikad nema... 
Marquis: Mandalino! zadovoljiti ću 
Prošnji tvojoj i dužnosti svojoj. 
Dragutin: Utješeni bud'te Mandalino! 
Otac će za jadnu Miroslavu 
Otčinski se brinut... 
Mandalina: (uleti mu u rieč) Ta valjda će 
Glasak srdca i prirode slušat. 
Marquis: Ja i hoću. Evo k Morosinu 
Odmah idem, neusluša I molbu, 
Tada ću mu oštro poprietit se, 
A nebudu |“ ni prietnje od hasne, 
Tad vojvoda moj će zapoviedat. 
Mandalina: Miroslavu tako nespasiste. 
Tim načinom tvrdo će mu srdce 
Jošte većma gnjevom odtvrdnuti. 
U Kandiji on sam zapovieda. 
Marquis: (porugljivo smešeći se) 
Ha! ha! ništa zato Mandalino. 
Neomekša li mu tvrdo srdce 
Malj ću naći što će ga razlupat. (pripasuje mač) 
Idi samo utješena kući. 
(Marquis ode sa sinom na jednu, Mandalina na drugu 
stranu.) 

Prizor VII. 


(Morosinija stan. Ljutit šeta se po sobi) 
Morosini: Ohli Francez! tvrdoglavi Francez! 


Takvim ljudem ništ kazat se neda. 
Zalud sva su moja svjetovanja 
Uzajemnog glede djelovanja 
U ovome dugotrajnom boju. 
Nije I' bolje svi da nastojimo 
Najpre prognat iz bedema Turke 
U komu se evo učvrstiše 
Nami izpod nosa prkoseći. 
Poslie bi nam lašnje snjimi bilo, 
Na čistini lašnje je borit se 
| lašnje je dušmana pobiedit, 
Al vojvodi to u glavu neće; 
Nego naduht koje svojeljubjem, 
Koje starom svog naroda slavom, 
Uzdajuć se u svojih vojnikah 
Žarku smjelost, srčanu odvažnost, 
Koja no je ko goreća slama, 
Brzo bukne brzo se utiša - 
Pak sad želi na kopnu i moru 
Obćim Turke napadnut jurišem. 
A jadnik je već zaboravio 
Kako mu je predšastnik platio 
Svojom glavom i vojnikah svojih 
Ko i naših mnogobrojnom štetom... 
Tvrdoglavost to je sve donela. 
Kakvom da se sad napredku nadam? 
Kod ovakve ljudih opornosti, 
Koji neće savjet moj da čuju, 
A netoli da mi se podvrgnu? 

to znam jadan sada započeti? (Stanka) 

Već ja vidim svoje dobro jutro! - 
Oj Kandijo, nesrietna Kandijo! 
Kraj ovakve nesložne pomoći 
Morat će ti svanut crni petak! - 
Al evo ti tvrdu vjeru dajem 
Što uzmognu samo moje sile 
Trudit ću se da biednicu tebe 
Od propasti dok mogu sačuvam. 
Zato sad ću odlučno postupat 
Jerbo nikom vjerovat nemogu 
Obkoljen sam od svud uhodami 
Što no svaku najtajniju tajnu 
Prenašaju u dušmanski tabor. 
A da tomu skrajnom zlu doskočim 
Bez obzira i bez milosrdja 
Izdajice takve ću da kaznim. 
A strogosti moje prvi izgled 
Miroslava na skoro će dati... 

(Kao umoran baci se na stolac) 


Prizor VIII. 


(Dolazi častnik) 
Častnik: Generale svietli! Posriedstvenik 
Turski moli za ulaz. 
Morosini: (za malom stankom) 
Nek dojde. (častnik ode) 
Derviš Abdallah: (nakloniv se po turski) 
AJ! čestiti vojvodo Krstjanah! 
Bog narodah nek umilno pusti 
Sjati sunce svoje vrhu tebe. 
I sve želje tvoje nek izpuni! 
Moj Gospodar silni Vezir Achmed 

Šalje tebi svom častnom dušmanu 

Srčan pozdrav... 

Morosini: (prekine mu rieč) Hvala tvom Veziru 
Kojeg srdca štujem, uvažavam,. 

| koga bi lasno ljubit mogo 

Da nestoji ko dušman prot meni. 

Derviš: Covječansko srdce i dušmanu 

mora sklono bit i otvoreno. 

Morosini: (naglo) Ove rieči zadržat si mogo 
Kad Turcima budeš predikovo, 

Nespadaju u tvoje poslanstvo. 

Al da kratko vreme netrošimo 

Reci: što je Vezirova želja. 

Derviš: Moj Vezir već je razumeo 

Da si onu dievu zatvorio 

Što je za da Mustafu izbavi 

U Panigru strielu prebacila. 

Morosini: Zar tvoj Vezir tako brzo čuje 

Sve štogod se ovdje kod nas zgadja? 
Derviš: Eto vidiš!... i što više evo (izvadi list jedan) 
Cieli popis došavše pomoći. 

Nužda sjedne strane i oskudice 

S druge novac radja izdajice. 

Eto vidiš i bez dieve striele 

Mi sve znamo što tu kod vas biva. 
Morosini: Čujem, vidim! - No der samo svrši 
Da sav čujem nalog tvog Vezira. 

Rad izdajstva još negubim nade 

Nit ću zato odluku promjenit. 

A ti tvojim tim očitovanjem 

Ni za dlaku napredovo nisi. 

Derviš: To svjedoči da si pun značaja... 

Al moj Vezir razsudiv namjeru 

Plemenitu djevojke sad sužnje, 


I NIU Hrvatska riječ 79 o 


lija Okrugić Srijemac 


Moli da ju na slobodu pustiš. 

Zato daje deset ti krstjanah 

ll višjega il nižjeg stališa 

Izberi si medij zarobljeni 

A što je još više čuj der: 

Daje zato svoje prijateljstvo. 
(Morosini zamisli se) 

Ti znaš dobro da je ta djevojka 

Prije bila od nas zarobljena, 

Znadeš možda da je od tog doba 

Mlad Mustafa njojzi vele nagnut, 

Stog uzroka za nju Vezir moli. 
(Suti malo motreć zamišljena Morosinija) 

Morosini! izpuniš li želju 

Mog Vezira tad siguran budi 

Nigda na te zaboravit neće, 

A znaš dobro, on je vele moguć... 

A bilo bi vjeruj mi, u redu, 

Da u takvoj posve malenkosti 

Ti popustiš od svoje strogosti. 

Morosini: Oj Dervišu! i moje je srdce 

Sklono želju Vezira izpunit. 

| ja žalim za otom djevojkom 

Sto no sgrieši častne iz namjere. 

Al obkoljen svuda izdajicam 

Iziskuje dobro od Kandije 

Da strogosti sada izgled dadem 

Za buduću svima opomenu. 

Derviš: (smješeć se) Ako ti je baš do toga stalo 

Evo sad ću dvojicu ti kazat 

Koji no su, oj tako mi svetca! 

Za izdajstvo smrt već zaslužili, 

Njih objesi il ti volja ubi, 

Samo dievu na slobodu pusti. 

Morosini: (ponosito) Netrgujem ljudskimi životi 

Nit te želim izdajice znati. 

Nek vam budu. No kraj svega toga 

Niste jošte Kandiju dobili. 

Al dosta je! - Kaži tvom Veziru 

Da mu želju izpunit nemogu. 

Zakletva me moja čvrsto veže. 

Derviš: A komu si zakleo se? Bogu 

ll kom drugom? 

Morosini: Na čast moju 

Ja prisegoh, a to je najveća 

Za Častnoga čovjeka zakletva. 

Derviš: Dakle veća neg Bog čast je tvoja? 

Oj! Krstjane! ja te sažaljivam! 

Jer okrutna oto je zakletva. 

S nje njih deset ostati će sužnji 

A djevojka izgubit će glavu, 

Plemenito što no je mislila; 

Vjeruj veća bi ti slava bila 

Da tu tvoju zakletvu prekršiš 

Neg da budeš kraj nje tol okrutan. 
(Stanka, motri zamišljena Morosina) 

Morosini ostaješ li dakle 

Pri tom, nepromjenljiv? 

Morosini: (odlučno) Nepromjenljiv! 

Derviš: Al nuz sve to, još ću nješto kazat. 

Čuj! to nisu rieči mog Vezira 

Nego rieči Derviša Abdalle, 

S kojim želi još te opomenut 

A za dobro sve te vojske tvoje: 

Kad već nesmeš dievu pomilovat 

A ti nemoj barem ju pogubit; 

Jer nemogu za to dobar stojat, 

Da moj Vezir, kako no začuje 


O NIU Hrvatska riječ 81 


lija Okrugić Srijemac 


Za okrutnu djevojke odsudu, 

Neće u biesna tigra promienit se, 

Te toj dievi drugu prinet žrtvu 

Koje krv će krvno proti tebi 

Za osvetom u nebesa vapit. 

Zato još te jednom opominjem: 

Jer Turčin je vatren i osvetljiv! 
Morosini: Za krv onu koju ja prolijem 
Jednoč mom ću sudcu davat razlog 
Za krv koju okrutnost prolije 

Tvog Vezira, on će odgovorat. 

Zato što me briga? A k tom mislim 
Da je bolje u boju umrieti, 

Neg sužanstva vašeg jaram kleti. 
Derviš: U tom dajem podpuno ti pravo. 
Tako dakle ja svrših poslanstvo! 
Mogu |' natrag ići? 

Morosini: čekaj malo. (zazvoni) 

(dolazi častnik kom nješto na tiho rekne, ovaj odlazi i 
nabrzo se vrati noseć barjak plavi.) 
Morosini: Oj Abdalah! Tvoj Mustafa mladi 
Djevojci je poslo njen krst častni 
To krstjanim svim sveto znamenje. 

Zato uzmi njegovu zastavu 

Sto no smo ju u Panigri našli. 

Tvom Veziru moju odluku javi 

Pa mi njeg i Mustafu pozdravi. 

Pojdji s Bogom! 

Derviš (prima zastavu nakloni se): Morosini s Bogom 
(ode) 

Častnik: Generale! Marquis od Francezah 

Zeli s Vami nješto govoriti. 

Morosini: Nek unidje. (Častnik izidje) 

Prizor IX. 


(Marquis malo se naklonivši Morosinu) 
Marquis: Ja sam od francezke 
Vojske Marquis, prijatelj Vojvode, 
Dojdoh s molbom k vami Generale. 
Morosini: Dobro došli! Gospodin Marquise! 
I da niste prijatelj Vojvode 
Već rad vašeg plemenitog sina 
Što u više krvavih bojevah 
Pod bedemih Kandije bijaše, 

Da ste dobro došli! 

Marquis (presieče mu rieč): I koji je 

Bez sve sumnje svog imena vriednim 

Pokazo se... 

Morosini: To spominjat nije 

Od potrebe bilo... No recite 

Što vas k meni nosi? što želite? 

Marquis: Moliti vas dojdo Generale 

Za slobodu dieve Miroslave. 

Možda će vam to se čudno vidit 

Što se za tu dievu zauzimam? 

Morosini: Ni najmanje gospodin Marquise 

Jer od skora razumjet sam mogo 

Ona j' bila sina vašeg ljuba, 

I sad još je, premda je on božjak. 
(Marquis se malo žacne) 

Dakle koje radi vašeg sina, 

Koje radi obćeg sažalenja 

Što ga dieva ta u svima budi 

Koje pako i ja svami dielim 

Vi se za nju jadnu zauzeste. 

Marquis: Pak kada ju i vi tak žalite 

Smilujte se njojzi nesretnici 

Pustite ju opet na slobodu. 

Morosini: To nemože biti. 

Marquis: Zašt' nemože? 

Morosini: Jer zadadoh riječ, da posadi 
Izdajničkim duhom okruženoj 

Izgled dadem. A vi znate dobro 

U koliko rieč čovjeka veže. 

(odlučno) Stog nemogu uslišat vam molbu. 
Marquis: Jest, jest rieč vas veže Generale. (žestoko) 
A baš zato što vas tako veže 

Što je toli jaka, neopozivna, 

Zaklinjem se evo Bogom živim 

Miroslavu oslobodit moram 

Ma Kandija radi nje propala. 

Pamtite si dobro što vam rekoh. 

(Preteć se ode ljutit van. Morosini gleda za njim rugajućim 
se pogledom, zatim zazvoni, dolazi častnik) 
Morosini: Najstrožiju zapovied vam dajem: 
Na djevojku Miroslavu sužnju 
Tavničar nek najstrožije pazi, 
Dok sud bojni skorim nesazovem, 
Sad idite pak to izvršite. 

(Nakloni se častnik i ode) 
A vidit ću što će taj ohlica 
Taj veliki prijatelj vojvode 
Prot naredbam mojim učiniti, 
Dok god ja sam u Kandiji goso, 
Cuvaj da ti nezavarim kašu, 
Mogo bi se ljuto opuriti... 
Sbilja to su ljudi čudne ćudi 
Sto u pomoć nami pritekoše; 
Misle da sad zapoviedat mogu. 
Mjesto da svi o tom složno misle: 
Kako da se il obsada digne, - 

li da se Turčin predobije, - 

A oni se s Miroslavom brinu. 

K tom naduhti oholostju misle 

Da sad Turci već od straha drhtju 
Što su oni u pomoć pritekli, 

I čim na njih preksutra udare 

Da će mahom ili svi pobjeći 

ll se njima robski svi predati. 

Al bojim se skupo će nas stati. 
Zato idem i opet k Vojvodi 

Sve ću sile svoje upotrebit 

Da ga na to barem sklonit mogu 
Da pričeka obćim sa jurišem 

Dok mi druga pomoć iz Mlietakah 
Prispe, što ju svakdan očekivam. 
Pak nemarim tad pokušat sreću. (ode) 


Prizor X. 


(Kasna je večer. Predstavlja se sokak nedaleko od mora. 
Nuz jednu kuću, što je tavničareva stoji toran u kom je 
Miroslava zatvorena. Kroz rešetku vidi se sjedeća i snuždena 
Miroslava.) 

Miroslava: Jao! jadna što sam dočekala, 
Da sam robstva takvoga dopala. 

Da kod tudjih, nebi ni marila, 

Al kod svojih, u sried svojih krila. 

Da za krivnju vriednu zapta toga, 

Al za djelo harna srdca moga. 

NO sve to bi lasno preboljela, 

Nit bi sebe nit svoj udes klela, 

Da nij“ druga na srdcu mi tuga, 

S koje jadno srdce razkidano 

Cvili pusto, prazno, poharano... (stanka) 

Rajskih slastih majko, oh! ljubavi, 

Koju sviet taj obožava, slavi, 

Što jedina s moći tvoe čarobne 
Olakšavaš sve udarce kobne, 

| dolinu suznu svieta toga 

Stvaraš u vrt cvietja mirisnoga. 

Al zašt“ meni gorkim rodi plodom, 
Spojiv s mojim bratom me i s rodom?... 
Ta ako je, ljubavi istina, 

Da dvoj' dragi u svojih milinah 

Viek po tvojoj prečarobnoj moći 
Slute sve što vrh njih može doći, 
Prvom za njeg planu kad ljubavi 

Zašt' mi tada savez naš nejavi? 

Kad mu dadoh ljuven cjelov prvi, 
Zašt' neodkri srodstvo naše krvi? 

Već sad kad se duša u dušu preli, 

Ti okrutno oba nas razdieli, 

Kad se srdce srdcem čvrsto spoji 

Tad okrutno evo nas razdvoji... (stanka) 
Ta zar nisam stoput sretna bila 

Kad u sumnji praznoj sam mislila, 

Da Dragutin jadnu me ostavi, 

| nevjerstvom razdre svez ljubavi, 

Što on biedan saznav ah! prekasno 
Naše srodstvo, srodstvo ah! užasno, - 
Od mog bježa donikle pogleda, 

Dok neprimi krst božjačkog reda? 
Jest, jest, tad sam stoput sretna bila, 
Jer sam ludo njega sumnjičila, 

Ništ“ o srodstvu našem nisam znala, — 
Al sad na dno nesreće sam pala, 

Niti za me ima boljeg lieka 

Osim tebe smrti... smrti prieka. 

Ta i tako u sried svieta toga 
Nema ništa za mene miloga; 
Otac? na njeg misleć groza hvata 
Srdce moje, - groza nepoznata - 
Rad njeg živit meni se nemili 

Jer mi majku toliko ucvili 

Kad mu svom se povjeri ljubavi 
Tad nevjerno jadnu on ostavi. 
Davši to mi sramno žiće moje 
Zabaci me čedo krvi svoje... 
Majka? ta je sasvim ucviljena 
Rad padeža svog prvo - ljuvena 
Za koj znadem i ja nje kći mila, - 
I dok živim njoj bi uviek bila 
Samo ukor grešne nje mladosti, 
Predmet vječne tuge i žalosti... 
Dragit taj je za me umro veće, 

U ljubavi već nij, za me sreće!... 
Iz milenih slastih ah! ljuvenih 
Proniknu mi pelen ah! zeleni, 
Kojeg sada ah! bez mjere pijem 
Dragutina jer ljubit nesmijem!... 
Jedinoga ljubih njeg samoga, 

A drugoga nemogu nikoga!... 
Zašt da živim na žalost premnogu, 
Kada njega ljubiti nemogu?! 
Bolje dakle, bolje je umrti! 

Gdje si sladka i premila smrti? 
Dojdi bit ćeš mi angjeo mira. 

Bit ćeš djever moga željnog pira, 
Odvest ćeš me ah! u onu luku, 
Gdje se nezna za bol, jad i muku. 
Dojdi, dojdi nestrašim se ništa, 
Ni krvnika, ni krvna stratišta. 

Krvni mač ću ogrlit ko brata, 

Rado ću mu pružit bielog vrata, 
Neka krvnik sječe nek me umori 

A kad glavu na zemlju obori 

Uzigrat će ona na stratištu 

Ko na kola liepom igralištu... (stanka) 


Prizor XI. 


(Dolazi Marguis stupa u kuću tavničarevu i za male 
stanke vidi se u tornu gdje pred Miroslavom stoji, koja 
ustavši nepomično ga gleda.) 

Marquis: Nesretnico zar ti srdce tvoje 

Ništ nejavlja tko pred tobom stoji? 

Miroslava: Dojdoste I' me na sud i smrt zvati 

Sve jedno mi, pripravna sam odmah. 

Marquis: (ganljivo) Miroslavo zar to srdce tvoje 
Nepoznaje glasak otca svoga? 

Miroslava: (pavši pred njega polu uzhitjeno) 

Vi, vi Marquis, vi ste ah! moj otac? 

Marquis: (ganut, digne ju, pritisne na prsa svoja, poljubi u 
čelo i miluje ju po obrazu) 

Jest, jest, slatka Miroslavo 

Ja tvoj otac a ti kćerka moja, 

Moja draga, mila Miroslava. 

(Miroslava pozorno ga motri, pak za mala pojde mu se iz 
naručja trzati, na što Marquis:) 

Netudji se mila kćeri moja, 

Priljubi se samo na te grudi 

Urešene redom svetog Mije 

Nestraši se dostojanstva moga 

Samo u men' smatraj otca svoga. 

Miroslava: (izvuče mu se iz naručja pak polu hladno) 

Zar mislite da me Gospodine 
Pleme i čast vaša od vas tudji? 

To ne! - nego ljeta što projdoše 
Od rodjenja moga sve do danas, 
Bez da ste se za to dugo vrieme 
Spomenuli ikad kćeri vaše; — 
Vrieme u kom na tudjeg čovjeka 
Grobu izlih ćuti ja djetinske 

Te ga kvasih mojim vrućim suzam 
To je vrieme medj nas sad stupilo. 
| to vrieme mene od vas tudji. 

A pomisao na majku si jadnu 

U trenutku tom me čini hladnu. 
Oprostite niti se srdite 

Što vam ćuti izkreno izlievam. 

Da ste doma na Kraljevskom dvoru 
Mene kćercu svoju odhranili 
Možda nebi tol iskrena bila, 
Znala bi se bolje pretvarati; 

A tako na Kandije poljanah 
Rodjena i prosto odgojena 

Ja ostadoh prosta i iskrena... 

(Marquis na to čisto smeten postade, neznajući što da 
odgovori, nego mjesto odgovora uze ju za ruku i pritisnu 
istu na svoje srdce. Medjuto dohodi kroz tavničara vrata 
Dragutin i Mandalina, koji se zamala pokažu u Miroslave 
tavnici.) 

_ +++: 


Prizor XII. 


(Miroslava opoziv ih istrgne ruku iz ruke Marquisa pak 
zagrli majku i Dragutina spustiv glavu na njine grudi.) 
Miroslava: Majko moja ah! i mili brate! 

(Mandalina ljubi ju, Dragutin grli, a Marguis uzhitjen 
gleda taj ganljivi prizor. Za duljom stankom) 
Mandalina: Hvala Bogu kad te opet vidim 
Živu, zdravu slatka Miroslavo! 

Miroslava: Al na žalost majko u tavnici. 
Dragutin: Nezdvoj, nego ufaj Miroslavo 
Još Bog stari gor nad nami bdije! 
Miroslava: On svakdanje moje je uzdanje 
On jedina srdca mog utjeha. (mala stanka) 
A što radi biedan Davorine? 

Marquis: (srdito) Ha! Nepitaj za tog nevriednoga 
Koj je uzrok sve nesreće tvoje, 

Eno već je na slobodu pušten 

Al osvetu moju izbeć neće. 

Miroslava: Ako sgrieši, prostite mu otče! 
Strast, ne srdce, zavela je njega. 

On se mnogo za me žrtvovao 

Ja pak s ničim još mu nezahvalih... 

Prostite mu! - 

Marquis: Tomu nevriednomu? 

Al što? O tom neću ni govorit. - 

Ništ se neboj mila kćeri moja, 

Jer zakonah strogost stić te neće. 

Zato jamči francezka sva vojska 

U Kandiji što je tol moguća 

Da razbije te tavnice vrata. 

Miroslava: (ponosito) Mili Otče! Krv grčko slavjenska 
Teče u men' a krvca francezka 

Zataja me kroz osamnajst lietah... 

Sveto mi je ime domovine, 
Željom želim spas Kandije mile, 
Pak da s mene medju branitelje 
Razdor dojde - bolje da neživim! 
Zato Otče pripustite Bogu 
Nek udesom mojime upravlja, 
On je uviek moj branitelj bio, — 
Ako sveta njegova je volja 
Da me sada iz mog zla izbavi, 
Otvorit će on tavnice vrata 
Bez da razdor rad mene se sije, 
| francezka sila ih razbije. 
Marquis: (izvadi sat gleda koje je doba, zatim) 
No mi ćemo sve uredit tako 
Kako nami najbolje svidi se. 
Već je vrieme da se razstajemo, 
Hajdmo doma - a ti nedzdvoj kćeri! 
(pruži joj ruku) 
Mandalina: S Bogom ostaj slatko čedo moje! 
(grle se i ljube). 
Dragutin: S Bogom ostaj sestro moja! 
(grle se i ljube) 
Miroslava: Slatka majko i moj mili brate 
Možda to je naš posliednji s Bogom? 
Dragutin: Još odsuda izrečena nije 
Nezdvoj jošte, nezdvoj mila seko 
Ljubav naša i Bog nad tobom bdije. 
Marquis: (pojde) s Bogom! 
Mandalina, Dragutin (pustiv se iz naručja): s Bogom! s 
Bogom! 
Miroslava: (uzdišući) s Bogom! S Bogom! 
(Dočim svi izlaze kroz tavničara vrata, a ovaj ih izprati, 
opet uniđe i za sobom vrata zabravi. Sjedne Miroslava kao 
opet onemogla na stolicu te uzdahne) 

Miroslava: Vidjoh Otca, vidjoh majku, brata 
Al mom' srdcu mala su utjeha... 
Ah! Još više srdce sad uzdiše 
Srdce moje razdrto na troje... 
Tvoja milost, kriepost tvoja bože 
Jedina me utješiti može! 
Molitvena hodi knjigo moja 
U tebi ću za se nać pokoja. 
(izvadi knjigu iz njedarah pak klekne moleći se) 


Prizor XIII. 


(Dohodi Davorin pun nemira šetje se) 
Davorin: Slobodan sam! opet sam slobodan! 
Al žalostna sloboda mi moja 
Kad rad mene ona u robstvu cvili 
| rad mene izgubit će glavu... 

Ha ti grozna strahovita misli 

Kako li mi moje srdce kidaš 

Kako li mi nikad mira nedaš, 

Već me svud ko strašna sablast pratiš... 
Kojoj uteć nikako nemogu... 

Evo danas pušten sam iz uze 

Pa još nigdje ja nenajdoh stanka 
Sve od tebe misli gonjen, pratjen... 
Miroslavo! Ti si izvor svega! 
Miroslavo u tavnici mojoj 

Ti jedina miso si mi bila. 

Tu si mi se jadnom ukazala 

Ko kreposti mučenica slavna 
Ovjenčana viencem slave vječne... 
Nit me više mlad Mustafa muči 
Niti striela što ju njemu baci, 

Osvjedočen da ti to učini 
Sve iz dobra plemenita srdca 
Vjeruj da sad nevina i čista 

KO svetica predamnome stojiš... 
Al ja sgrieših prot Bogu i tebi 
Jer te čistu, nevinu obtužih... 
Miroslavo al tako mi Boga 
Oprati ću ljagu grieha moga! 
Ma ju moro krvju svojom prati 
Od smrti te moram sačuvati 
Ma mi pala glava sa ramena 

Al ti moraš biti izbavljena!... 

(Ušuti pak zatim uzdahnuvši digne glavu pram nebu te 

spazi toran i u njemu još goruću sveću) 

Ta gled ja sam ovdje blizu tornja 

U komu ti biedna Miroslavo 

Još si budna sa svog jada trudna... 

Cisti cviete suha mog života 

Veneš, gineš ko biedna sirota, 

Sahneš... truneš... pak me možda kuneš!... 

(Međuto izbijaju sati pola 12. Davorin broji zatim turi 
ruku u džep izvadi i prebroji nješto novca, pohiti k vratih 
tavničara i lupa, za malo tavničar otvori prozor.) 

Tavničar: No što ćete u to gluho doba? 
Davorin: Otvori mi pusti me unutra 
Pak evo ti zato ti taliri 

Poslušaj me za koji trenutak 

Pak ćeš poslie još dva tri li dobit, 

Samo brzo der otvori vrata! 

Tavničar: (uzima novce) Strpite se malo. 

(Zatvori prozor, otvori vrata i izidje van sa sinom svojim, 
koga pogleda mučeć Davorin.) 
Tavničar: Govorite 
To je sin moj neplašte se ništa 

Što ja čujem i on smije čuti. 
Davorin (Opet mu dade dva talira) 
U tom tornu jeste Miroslava 
Pustite me k njozi za koj časak 
Pak evo vam druga tri talira. (daje mu) 
(Tavničar drma glavom pogleda u novce) 
Tavničarev sin: Dopuštatel da vas razgledamo 
Da njoj možda otrov il oružje 
Nenosite, tad ćemo vas pustit 
| još meni ako talir date. (Zatim tiho) 
Kad su mogli malo pre njih troje 
K njojzi ići, zašt i ovaj nebi? (glasno) 
Hoće te li dakle? 
Davorin: Pripravan sam. 
(Oni ga visitiraju ništ nenašav, Davorin daje talir sinu) 
Tavničar: Hajdte dakle, ali ne za dugo 
(Puste Davorina u sobu, koji se za mala ukaže u tornju 
Miroslave) 


Prizor XIV. 


(Miroslava začuđeno spaziv Davorina) 
Miroslava: | ti ovdje mili Davorine 
Dobro si mi jadnoj došo! zdravo 

(pruži mu ruku) 

Davorin: (primi pruženu ruku te pada na koljeno, molećim 
ju pogledom motreć) 

Miroslava: Moj nesrietni, dobri prijatelju! 

Davno sam ti sve, sve oprostila, 

Sto si meni na žao učinio, 

A sve jer si vele strastan čovjek. - 

Al kraj toga ja nezaboravih 

Kako si se žrtvovo za mene; 

To dok živim zaboravit neću. (diže ga) 
Davorin: (ustavši) Hvala ti na tom upokojenju 
To sad diže klonulo mi srdce. (gledajuć ju umilno) 
(radostan) Miroslavo, ta nekloni duhom 

Ma da što ta odsuda odsudi 

Ja te opet moram izbaviti. 

To je sveta jošter dužnost moja. 

Sigurno se pouzdaj u mene. 

Miroslava: Davorine dobri, ni koraka 

Da nečiniš za izbavit mene 

A da sotim upropastiš sebe. 

Moj" će otac i brat pokušati 

Sve moguće što je. Zato miruj. 

Davorin: (začuđeno) Što tvoj Otac? tvoj brat? 
Miroslava: Jest! ta smijem 

Tu i tebi tajnu povjeriti 

Znam bo da ćeš ko tajnu ju čuvat. 

Čuj me dakle: Moj Otac je Marquis 

A moj brat je naš božjak Dragutin. 

Davorin: Ha što začuh! Vječnom Bogu hvala! 
Na taj način sad si mi svetica 

| nijedna mača sad nemuti 

Sjajnost slave oko tvoje glave. 

(srčano) Miroslavo! Ništa sad neboj se 

Da te spasim, sve ću žrtvovati. 

Al nemisli da se ičem nadam 

Stog, što znam da brat je tvoj Dragutin. 

Ne, ne zato! Neg ću sve pokušat 

Samo tebe radi Miroslavo. 

K tom ti velim i: neuzdaj se mnogo 

U pomoć ti otcem obečanu; 

Volja viškrat veća je od snage, - 

A s molbami pukim i prietnjami 

Nikad nećeš izbavit se robstva. 

Tu čin treba smjeo i drzovit, 

Taj, taj samo izbavit te može, 

A za čin taj nema svatko srdca. 

No da u me pouzdat se možeš 

Mislim da sam već ti pokazao, - 

Krv hrvatska teče mi u žilah, 

Pa zato se posve uzdaj u me. 

Tavničar: (dolazi na vrata vičuć) 

Hajdte! Hajdte, dosta je već divana! 

Davorin: (tišje) S Bogom! rekoh, nigda neporekoh! 
(izidje kroz tavničara vrata, ovaj zatvori za njim. Davorin 

stupi malo napried, obziruć se na koju će stranu pojći pak 

oduševljeno veli.) 

Šta sam čuo? Brat njen Dragutin! 

Dakle prosta njena ruka i srdce! 

Al što buncam? Ničem nenadaj se 

Srdce moje! Nego bezufano 

Nju izbavit to ti budi raskoš 

| za nju svoj život položiti 

To ti budi najveće blaženstvo! ... (ode odlučno) 

(Zastor pada) 

Čin IV. 
Prizor I. 


(Stan Morosinija. On ljutit šetje se po sobi.) 
Morosini: Ha! Nisam li pravo govorio 
DJa će juriš taj nas skupo stati? 

Ej! Francezi, rode tvrdoglavi, 
Naopako sam vas upoznao, 

U zo čas mi dojdoste u pomoći... 
Vojvoda si ništ nedade kazat, 
Već hotjaše juriš, obći juriš, 

Eto juriš kako nam izpade. 

Nije šala, tisuć pet stotinah 

Oni svoje izgubiše vojske, 

| medj' ovim cviet najljepši pade 
Sve boljarah njinih i vojvodah, 
A od naših pade pet stotinah. 
Strašna bje to i krvava borba! 
Istina je Francezi početkom 
Borjahu se ko srditi lavi 

Na sve strane uzmicahu Turci, 
Ostavljajuć svud bedeme svoje, 
Činjaše se da j' pobjeda naša. 

| tako bi za sigurno bilo 

Da Francezi znaše uztrajati 

Al počeše uzmicat polako, - 
Tako Turci dobiše pobjedu. 

Pa Turci se sada slatko smiju 
Svojoj slavi a našem porazu, 
Gdje nasuprot mi bi se smijali 
Da je više srdca u Francezah, 


an j ko djeca pobjegoše luda 
ih mati baukom poplaši. 

Pak i zato platiše pošteno 

Za to svoje hvastavo junačtvo. - 
| pravo je! - ali žalim samo 

Za upadših mojih pet stotinah, 
Za posadu to je velja rana, 

Koju samo zahvalit imadem 
Tvrdoglavju oholih Francezah. 
Ali tomu doskočiti moram! 
Moram... ili... ili 


Prizor II. 


(Dolazi vojvoda francezki) 
Vojvoda: Generale! 
K'o što vidim, vi ste baš u vatri, 
Ko što čuh, sam sobom govorite. 
Morosini: Zar tomu se čudite vojvodo? 
A ja sam se načudit nemogu 
Sto već dosad poludio nisam 
Kod tolikih raznih udaracah. 
Vojvoda: Kako to? 
Morosini: Još pitat možete? 
Zar ste veće sve zaboravili? 
Vojvoda: Vi mislite jučerašnju bitku? 
Morosini: Da, da na nju mislim jadan 
(Da o drugim udarcima mučim) 
Ta skotovi da su poginuli 
Nebi mogo hladnokrvan biti 
A ne toli dvie hiljade ljudih! 
Nije šala! 
Vojvoda: Oto i Bog znade! 
Al kad nije bolje nam izpalo, 
Zalost naša ništ' tom nepomaže. 

Uz to nebi toli slavni bili 

Prvim mahom da smo pobjedili, 

Što je više truda i napora 

Sotim bit će slavnija pobjeda. 

Morosini: No, no! | ja za to znam vojvodo 

U više sam već bojevah bio... 

A i ovdje dulje sam vremena, 

Dost izdržah turskijeh jurišah 

Prem nemogoh viek jim vratit žao 

Za sramotu; No ja nebjah krivcem 

Već broj malen ovdašnje posade. 

A ja mislim da vam ko i meni 

Spas Kandije u po srdca leži. 

A spas njezin od nas viek zahtjeva 

Da se krv u zalud neprolieva 

Nego da se pametno postupa. - 
(Vojvoda žacne se te oštrije mjeri Morosina) 

Stim nemišljah vriedjat Vas Vojvodo. 

Vojnici su vaši dosta hrabri, 

Al ta hrabrost na brzo ohladni 

Pri najmanjem dušmana napredku. 

Drugo, nisu jošte uvježbali 

Bojak biti s turski janičari, - 

Vidiste li što čine Slavjani? 

Kako smesti oni s nedadoše, 

Već ko lavi njima se oprieše 

Zakrilivši junačkijem grudma 

Vaše širom bježuće vojnike. 
(vojvoda opet trgne se) 

Na malom se najpre treba kušat 

Posle lahkše veće se izvadja... 

K tom ću dodat najpoglavitije: 

Više sloge i sporazumljenja, 

Bez to dvoje nikada spasenja... 

(oštro jedan drugog mjere.) 
Vojvoda: (oštro) Sotim vi ko na me nišanite? 
| ko da mi nauk dat želite, 
Koga od vas nikad primit neću; 
Jer se ni ja danas rodio nisam. 
Uz to hrabrost vojnikah francezkih 
U oči mi tako pohuliste? 
Daleko ste sotim zabrazdili. (diže ruke preteć se) 
Morosini: (oštro) Ja što rekoh to neopozivam, 
Djela živa za rieč mi svjedoče. 
Al da mnogo neprosipam riečih: 
Vi ćete mi oprostit Vojvodo 
Ako nuždne sve naredbe ratne 
U buduće ja sam davo budem. 
K tom povlasti mene moja vlada 
Vaš Gospodar i Kralj. Samo jedan 
U Kandiji Zapoviedat može, 
Taj jedini ja sam. 
Vojvoda: (ljutito) što rekoste? 
Moj Kralj vas je u tom povlastio? 
Meni samom svu francezku vojsku 
Kralj povjeri, nitko drugi s njome 
Zapoviedat neće osim mene 
Znate I"? 
Morosini: (hladno) Dobro! Odvolje vam stoji 
Zapoviedi moje slušat il ne, 
No al tad vam izpovjedit moram 
Da sva Vaša pohvaljena vojska 
Skupa Vami od hasne mi nije. 
(Nato vojvoda srdit ode lupiv s vratih za sobom) 
Davno spekoh pak mu oštro rekoh, 
Nek izbira štogod mu je volja, 
Nek zna da još nisam kukavica, 
Već u onom da znam zapoviedat 

U čem vlast mi moja pravo dade, - 

Od vojvodskog nedrhćem naslova, 

Nek zna da tu (udari se po prsih) krv mletačka vrije, 
Što od Franceza još drhtala nije! (stanka) 

A bez znanja on svojega kralja 

S vojskom nesme Kandiju ostavit 

Mora uzrok koji taj navesti. 

Ako štogod proti meni javi 


Al što? pravda viek će mene branit (sjedne). 


Prizor III. 


(Dovodi častnik derviša Abdallu, te naklonivši se odmah 
izidje) 
Morosini: A baš danas čekam te Abdallo. (porugljivo) 
Valjda si mi došo što pre javit 
Po uhodam da ste vašim, čuli 
Za odsudu smrtnu Miroslave, 
Pak došo si opet za nju molit. 
No da mnogo neprosipaš riečih 
Olahkšat ću tvoje ti poslanstvo; 
Ivom Veziru javi: ja ću ono 
Činit sotom dievom, što bi Vezir 
Tvoj činio da je na mom mjestu. 
Derviš: Dakle biednoj život ćeš oprostit. 
Morosini: (hladno) Neću! 
Derviš: O tad grdno s“ varaš 
Da bi isto Cuprilić Vezire 
Da je na tvom mjestu učinio. 
Krstjanin i Turčin različni su 
Kako vjerom tako i kriepostju... 
Moj ti Vezir daje za djevojku 

Sva tjelesa juče padših u boju, 

Da ih možeš svetčano sahranit; 

U Carigrad neće slat njih glave 

Već tebi će sve povratit znajuć 

Da j' medj njimi mnogi boljar Francez, 
| sam unuk kralja francezkoga. 
Morosini: (smiešeći se) Dobro, na tu pogodbu pristajem. 
Veziru ću tvom djevojku dati, 

To jest trup njen zajedno sa glavom, 
Al kad ova bude odrubljena. 

Još ću dat i onih pet stotinah 

Vaših, što su na kolcih nabiti 

| na vas su izkesili zube. 

Derviš: (gleda ga preziranjem) No! to nisam o tebi mislio 
Da ko krstjan toli hladnokrvno 

S glavom skoro pasti imajućom 
Nesretnice ote još živuće 

Možeš šalu zbijat. Mi ko Turci 

Samo s mrtvim tako se igramo. 

No, al dosta o toj nesretnici 

Kad nehasni molit ni govorit, 

Jer si srdca tvrdja od kamena. 

No u ime mojega Vezira 

Još ti nješto važna kazat imam: 

On primirje ište il predaju! 

(Morosini malo se ko trgne, pak opet hladnokrvno sluša) 
Već zna on za razdor i neslogu 

Koja vlada izmedj obe vojske 

Izmedj tebe i izmedj vojvode, 

Dokaz toga boj jest jučerašnji. 

Zna takodjer i to za sigurno, 

Da će otić do skora Francezi. 

Ti ćeš stvojom malobrojnom četom 
Za obranu ostati Kandije. 

U slučaju tom ti neostaje 

Ništa drugo, neg il da se predaš, 
li da se svojskom pod Kandije 
Razvalinam živ ukopat dadeš. 
Al nasuprot ako se predadeš 
Znaj u Vezir Cupriliću nać ćeš 
Plemenita svog pobjeditelja 

Koji cieneć viek junačtvo tvoje, 
I taj čin će uvažiti znati. — 

Znaj da život i sreća Vezira 

O Kandije padu baš zavisi. 

U Kandiju on unići mora, 

li pod njom slavno poginuti. 

A o njenom spasenju nevisi 

Niti život pa baš niti sreća 

Kako tvoja tako ni Mlietakah. 

Ti Mlietcima hrpu razvalinah 
Sačuvat ćeš, al Kandije nikad! 
Pa ma da se boriš ko lav biesan 
Što ti hasni? - Prije il kasnije 

Na tom tornu Markovom Kandije 
Polumjesec turski sjati mora! 
Kano što si dakle vitez, junak, 
Tako u tom djeluj čovječanski 
Pak ćeš vidit Vezir Ćuprilića 
Plemenitost srdca, tebi ravnu. 
Morosini: Jesil gotov? Liepo znaš divanit. 
Ali zalud tolko prosu riečih, 

Iz tog brašna neće pite biti. 
Hajde doma, pozdravi Vezira: 
Nit mir hoću, niti se predajem! 
Kadgod hoće pohodit me može 
Na junačkom Kandije megdanu 
Ja ću viek ga pristojno dočekat. 


O NIU Hrvatska riječ 103 


Ilija Okrugić Srijemac 


S Bogom pošo! Zdravo! 
Derviš: (tužno ga motri naklonivši se) 
S Bogom ostaj! 
Želim da se na skoro vidimo, 
Al u većoj naklonosti srdca 
Prema svima ponudam Vezira. (ode) 
(Morosini ustane i šeta se zamišljen po sobi) 


Prizor IV. 


(Dohodi častnik) 
Častnik: Gospodine Generale! Bogdan 
Svetjenik naš s Vami sborit želi, 
Jel slobodno? 
Morosini: Jeste, nek pristupi. 

(Častnik ode Bogdan dolazi.) 
Bogdan: Milostivi Gospodine dojdoh 
Kano sluga božji ponizit se 
Tu pred vami i vas zamoliti 
A u ime Boga milostiva, - 
O budite i Vi milostivi, 
Oprostite život Miroslavi. 
Smilujte se njezinoj mladosti, — 
Ko svećenik za nju dobar stojim, 
Vjerujte mi ona je nevina; 
Pak smislite, da bi mogla njena 
Krv nevina na vas natrag pasti 
| Kandija radi nje propasti. 
Morosini: (porugljivo smieši se) 
Ha, ha, ha, ha, manite se toga. 
Izbite si miso tu iz glave. 
Neživimo više u ono doba 
Kad rad žene Troja past morade. 

Moj Bogdane, tempi već passati! 
Bogdan: A čuste li, Generale, da je 
Miroslava - 
Morosini: (uleti mu u rieč) Kći Marquisa, 
Vi htjedoste reći, znam već davno, 
Pa što zato? 
Bogdan: Pak nebojite se - 
Morosini: (opet rieč mu prekine) Al dosta je, zalud svi 
razlozi! 
Odsuda je veće izrečena, 
Morosini pako nemjenja se. 
Već idite otoj nesrietnici, 
Pak ju na smrt dobro pripravite, 
Ta cedulja ulaz vam dopušta. 
(Sjedne i napiše, predaje mu cedulju, Bogdan prima) 
Odgovornost za njezino tielo, 
Bez sve brige, ja na sebe primam, 
A spasenje njene griešne duše 
Svećeniče to vama predajem. 
Bogdan: (žestoko) Tako nek i vami vječni sudac 
Vagom pravde odmjeri odsudi, 
Ko vi njojzi što odsudiste. 
Morosini: Amin! dosta! svećeniče hajde! 
Netroši mi skupocieno vrieme! 
(Mahne rukom, Bogdan ode.) 
I taj dojde tu mi predikovat. 
Mislio me koječim poplašit, 
Al se ljuto starac prevario. 
Da nij“ veće na srdcu mi brige, 
Miroslava najmanje me tišti... 

Prizor V. 


(Dolaze dva častnika naklonivši se) 

Prvi častnik: Uslied vaše visoke naredbe, 
Generale, da vas izviestimo 

O svem štogod u Kandiji biva 
Neporedka pako sumnju budi, 

Ponizno vam imam ovo javit: 

Po kasarnah tih naših Francezah 

Čitav dan se njeki žamor čuje 

Što no njekoj pobuni naliči. 

Uz to danas njini svi častnici 

Od po podne svi su kod vojvode, 

Možda da se kod njeg nješto kuva? 
Morosini: (satirički) Valjda mudre naputke jim daje 
O budućem slavnom jurišanju, 

ll se možda kod Vojvode časte, 

Te u slavnu padših svojih spomen 

| za pokoj duše, Champanj piju... 

Zašto da jim pokvarim veselje? - 

A što ste mi Vi novog donieli (prama drugom) 
Drugi častnik: Generale! preponizno javljam: 
Neznam zašt“ je Grkah i Slavjanah 
Kazamata danas zatvorena? 

Nikog danas k sebi nepuštaju, 

Možbit oni nješto tajnog snuju? 

Pri tom njeke žene pretiše se 

Da se sužnja djeva Miroslava 

Ma na silu izbaviti mora... 

Dalje vidjoh njeke od Slavjanah 

Baš večeras po pustih ulicah 

| po groblju oružane hodat. 

Morosini: Nebojim se Grkah ni Slavjanah 
Da štogoder o uroti snuju. 

Nit se čudim što oružje nose 
Više sada, negoli odprije, 
Jer je jako to opasno doba, - 
A oružje njim je prirodjeno. 
A po grobju što no obilaze, 
Valja da se tu za padše mole, 
Nemojmo ih u molitvi priečit. 
Što velite, da se žene priete, 
Nije stoga bojati se smetnje, 
Jer su slabe slabih ženah prietnje 
U ostalom i nadalje bdite, 
| što bude odmah mi javite. 

(daje jim znak za odlazak.) 
Al baš idem sam se osvjedočit 
Kakvi duh sad medj posadom vlada. (ode) 


Prizor VI. 


(Toran u kom je Miroslava zatvorena, kao u prošlom činu 
predstavlja se. Kasna je i tavna noć. Miroslava sjedi snuždena. 
Dohodi k njoj svećenik Bogdan vodjen Tavničarom, koji 
odmah u svoju sobu odlazi.) 

Bogdan: Hvaljen Isus! mir stobom jadnice! 
Božja milost neka te pokriepi, 

| utješi u žalosti tvojoj! 

Miroslava: (ustane poljubiv ga u ruku): 
Sveti Otče! valja da dojdoste 

Da me na čas smrtni pripravite, 

| utjehom vjere pokriepite? 

Hvala! hvala božji namjestniče! 

Jer mi mnogo sad jakosti treba. 

Put do groba, put u vjekovječnost, 
Daleko je i podosta težak. 

Prem za smrtju žarko sam čeznula 
Ipak sad kad put k njoj da nastupim 
Oh podamnom škljecaju mi noge; 
Prem od smrti nebojim se ništa, 
Ipak kad ju tako blizu gledam, 
Drhtjuć kuca mladjano mi srdce... 
Bogdan: Ufaj! kćeri moja Miroslavo! 
Neplaši se od smrti, od groba! 
Grob je samo onaj tavni prolaz, 
Kroz koga se k svjetlosti dohodi. 

A svjetlosti rajske domovine, 

Gdje no radost kroz sve vieke traje!... 
A smrt nije strašna okosnica 

Što no kosi i nemilo smica, 

Već je pravi božji angjeo mira, 

Što nas dragom bogu rukovodi. 
Smrt je melem, što sve rane vida, 
Junak, koji sve verige kida. 

Neplaši se dakle kćeri moja! 

Smrtju doć ćeš vječnog do pokoja! 
Zato kratke čase upotrebi 

Da za svoje pokaješ se griehe. 

Ta znaš kćeri da smo svikolici 

Pred pravednim Bogom ah griešnici 

(Kuca se u prsi) 

Miroslava: (ganjljivo jecajuć) Hoću, hoću pokajat se 
Otče. 

(Klekne pogledav pram nebu) 
Gospodine moj, ah, i moj Bože! 
Kog dobrota i milost sve može! 
Pozri okom milosrdja tvoga 
Am' gdje moli sirota uboga! 

Rad tog grieha, s kog sam osudjena, 
Sigurna sam da ću bit spašena. 

Zanj“ netrebam Bože oproštenja, 

Jer si znao za moja mišljenja, 

Vidio si harno srdce moje 

Bez zločeste namjere ikoje. — 

Al oprosti oj djetetu tvome, 

Što sagrieši u bludilu svome; 

Ah! oprosti, muža što onoga 

Koi za mene žrtvova premnoga, - 

I koji će skoro može biti 

Za me zalud krv svoju proliti, - 

Što nemogah dostojno mu platit, 

| ljubavju ljubav mu povratit. 

Davorine, prijane jedini, 

Ovu tebi nepravdu učini“. 

Nezahvalna razstat ću se stobom, 

A ti možbit klet ćeš me nad grobom... 

To je moja krivica jedina, 

A od drugih prosta sam, nevina. 

Al što rekoh? ah! Bože oprosti, 

Što s' podkrade ta rieč oholosti! 

Za sve svoje ja se griehe kajem, 

Neznane i znane sve priznajem, 

U skrušenju srdca, poniznosti, 

Ah! oprosti, izvore milosti! 

Bogdan: Bog neka ti milostivan bude 

Nek ti prosti griešne sve zablude! 

Dočekala a licem vesela 

Smrt skorašnju ko blaga angjela! 

| kad ona tiela spone snimi, 

Nek angjeo dušu tvoju primi, 

Nek ju čuva do sudjena danka, 

Do žudjena opet s njim sastanka. 
(Stavi ruke svoje na glavu joj i uzdignutim prama nebu 

očima tiho moli se, zatim): 

Miroslavo je I“ ti kakva želja 

Još na srdcu? Jesil' Davorinu 
Oprostila? 

Miroslava: Jesam davno Otče. 
Ljubomornost, bezufana ljubav 
Njeg navede da me on obtuži, 

Al zato se nesrdim na njega, 

Da, što više osjetjam u srdcu 

Sad kad stojim na vratima smrti, 
Za njeg čudno zahvalno nagnutje. 
Kažite mu to moj mili Otče 

Pak ga što pre molim potražite, 
Molite ga, da ni jedan korak 

On nečini radi spasa moga. 
Neuzmognu |' otac moj tol moguć 
| brat moj me odovud izbavit, 

A kako bi Davorin to mogo: 

U zalud bi samo poginuo. - 
Bogdan: Hoću kćerko, mila Miroslavo, 
Hoću sve ti želje izpuniti, 

Ta posliednja volja jeste sveta. 

(Na to briše si suze iz očiuh. Miroslava to vidiv uhvati ga 
za ruku, pak ju ljubi, on diže klećeću Miroslavu.) 
Miroslava: Otče dragi! neplačite zamnom 
Jer ću Bogom sasvim pomirena 
Iz ovoga odputovat svieta. 

Vrat ću pružit kano junakinja 

Nek mi glavu krvnik s njeg odrubi. 
(umilno) A je I“ sveti i ljubljeni otče 
Da ćete mi kad me u grob spuste 
Zimzelena vienac u njeg bacit, 
Drugi čelo glave na krst stavit, 

Nek nakitjen bude grob moj mladi. 

(Molećim ga pogledom motri. Bogdan jecajućim 
glasom) 
Bogdan: Sve ću kćerko izvršit što želiš. 
Miroslava: Pozdravite mi jošter milu majku 
Tješite ju jadnicu rad mene. 
Bogdan: Hoću, hoću draga Miroslavo! 
Miroslava: Nek vam Bog sve tamo gor naplati, 
Gdje ćemo se svi opet sastati. 
Bogdan: Miroslavo mir ti je potreban 
Za sutrašnje važno putovanje. 
Zato s Bogom ostaj kćeri draga. 
Tješio te i kriepio Višnji, 
Dok se sutra opet nevidimo. 
(Miroslava se malo zamisli zatim) 
Miroslava: Moje srdce tišti njeka slutnja 
Sveti otče moj posliednji s Bogom! 
(Ljubi mu ruke, Bogdan sav ganut s njom se razstaje 
tamničarom opet pušten van) 


Prizor VII. 


(Za malom stankom dočim Miroslava sjedne pokriv si 
rukama lice, dohodi s protivne strane Davorin s njekoliko 
svojih vojnikah, koji se po pozorištu iza coulissah kriju. 
Davorin lupa na vratih tavničarevih) 


Davorin: Otvorite, samo dvie tri rieči 
Na samo bi s vami govorio. 
Tavničar: (otvori prozor i spozna Davorina) 
A gledj mi se poznamo. Sad taki. 
(Kako tavničar otvori vrata, priskoče njegovi vojnici, a on 
jim rekne): 
Davorin: Gušajte ih! 

(Dočim vojnici u sobi gušaju tavničara i sina mu, dočim se 
čuje hrvanje i grcanje ukaže se Davorin u tavnici Miroslave. 
Ova skoči uplašena.) 

Davorin: Hajde Miroslavo! 

Hajde brzo, put nam je otvoren. 
Miroslava: Ah za ime božje Davorine 
Što si toli smjeo naumio. 

Neće djelo izić ti za rukom 

Sustić će nas potjera u bjegstvu. 
Davorin: Pa što će nam potjera nahudit? 
| onako već si odsudjena, 

Pa sve da te smrt u bjegstvu stigne 
Bolje neg na sramotnom stratištu 
Zato hajde, hajde Miroslavo. 

(Dočim se to govori izlaze njekoliko vojnikah iz tavničareve 
sobe, dajuć si pantomimičke znakove da su tavničara i sina 
mu dobro prignjeli) 

Miroslava: (ganjlivo) Ali možeš i ti pasti pobro 
Kano žrtva, pa i to za mene. 

Davorin: Pak da padnem, pak da umrem s tobom, 
Oželjana mog života želja 

Tad bi istom izpunjena bila. 

To bi čas mog žitja sretni bio. 

Al ne! to ne! ti živiti moraš, 

Takva ljepost od hudog krvnika 

Uginuti nesme. Pre ja pasti 

Moram, zato hajde Miroslavo (poleti prema njoj) 
Miroslava: (trgne se natrag) Ostavi me tu neusudjuj se. 
(sklopi ruke) 

Davorin: Što ne? (vatreno pogleda Miroslavu.) 
Prosti mi svetico 

Što te smjela ruka dotica se! 

(To rekav zgrabi ju oberučke pak nosi van pitajuć svoje 
vojnike): 

Jel' gotovo? Jel' jim čep u usti? 
Jedan od vojnikah: Sve je tako, ko što zahtievaste. 
Davorin: Dobro braćo hajdemo sad brzo! 

(Davorin noseć Miroslavu s vojnicima ode, čuje se 
sprotivne strane kazališta štropot, zamala dolazi k tornju 
Marquis, njegov sin i još njekoliko Francezah.) 


Prizor VIII. 


(Marquis vidiv tavničareva vrata otvorena začudjen stupa 
u sobu dočim sin mu s ostalim društvom vani stoji. Marquis 
Vidiv od tavnice vrata otvorena ukaže se u tornu) 
Marquis: Što tu neima kćeri Miroslave? 
Dragutin: Ha što reče Otče sestre nema? 
Marquis: (obziruć se) Ha nema je, već je izčeznula! 
Ha znat ćete gursuzi mletački. 
Dragutin: Ta tavničar za nju znati mora. 
(pojde u sobu tavničara takodjer Marquis) 
Marquis: (opaziv ležeća tavničara i sina mu) 
Ta gledjer ih, tu ko psine leže 
Valjda su se oljoljali? (gurne ih nogom) 
Tavničar: (mumlja) Mo-li-m. 
Dragutin: (gurne ga nogom) Miroslava gdje je? 
Tavničar: (Opet mumlja) Am-tam ne-ma- 
Marquis: (ljutit probode ga) Crkni! K vragu ti mletački 
skote, 
To bi platja svakako ti bila 
Kad mi bolje kćer neznade čuvat. 
(izišav van) Hajdmo bratjo svuda se razdielit 
Mi moramo bjegunce sustići, 
Gdje čujete glas svi odmah tamo. 
(Razdiele se na tri strane. Marquis i sin mu s još njekoliko 
ih pojdu upravo onud kud je Davorin otišao. Za mala čuje 

se više izbačenih pušakah s protivnih strana. Zatim čuje se 
glas Miroslave: A jao! zatim glas Dragutina: Stante glas je 
Miroslave. Zatim još njekoliko pušakah čuje se. zatim glas 
Davorina: Nepucajte, ta to su Francezi. (Za malo) Ja sam 
zgodjen. Zatim glas Dragutina: Otče ja sam ranjen. Sve 
se utiša. Zatim se pozorište mjenja u drugi sokak Kandije. 
Slavjani i Francezi dolaze na pozorište sprotivne strane. Oni 
nose Miroslavu i Davorina, ovi Dragutina ranjena) 
Marquis: (ganut) Ha da grozna nesporazumljenja! 
Dragutin: (slabim glasom) Davorine gledjer što učini. 
Davorin: (polu slabo) Muči brate, obadva smo krivi. 
Miroslava: (vrlo slabo) Bog je dragi dobro uredio! 
Sve troje smo silno ljubili se 
Pa zar da s' u smrti razstajemof 
Ne, ne, bolje skupa da umremo! 
Spustite me da malo mi odlane. 

(spuste ju na zemlju) 
Marquis: Brzo. Brzo vežite jim rane. 
Možda bit će jošte za njih lieka. 

(Francezi vežu Dragutinu, Davorin svojima neda) 
Miroslava: Skoro smrt će bit moj liek jedini. 
Davorin: (kleknuv uz Miroslavu te drljeć ranjava prsa) 
Nedam vezat, nek krv moja teče 
Nek se skrvju Miroslave mieša. 
Da se bar u smrti sjedinimo, 
U životu kada mogli nismo. 
(Uhvati ju za ruku) 
Miroslava: (slabo) Skoro skoro bit će Davorine. 
Dragutin: (spustiv se s druge strane kraj Miroslave uzamši 
ju za drugu ruku) 
A i ja ću tebe sestro sliedit, 
Veliku bo slabost već osjetjam 
Rani mojoj nema više lieka. 
Miroslava: Kud će suza nego oku svome, 

Kud će bratac nego svojoj seki. (zamukne) 
Davorin: Moja želja sad je izpunjena. 
Miroslavo tebi živjah samo! 
Zato evo i umirem stobom! 
(svi ušute pak gledaju mukom to tužno pozorište). 


Prizor IX. 


(Dohodi Mandalina u noćnom spavačem odielu sva 
razbarušena, izvan pozorišta čuje se njen jecajući glas.) 
Mandalina: Ah! strašim se, dobro biti neće, 

Jer sam puške izbacivat čula. 

(Na to se vojnici prama njoj okrenu, ona stupa na 
pozorište.) 

Kažite mi hrabreni vojnici 
Što značiše izbačene puške. 

(Marquis spoznavši glas njen, dočim vojnici na stranu 
idu) 

Marquis: Pristupi der bliže Mandalino 

(pokazujuć na ranjenike): 

Tužni znaci a crnji udarci. 

Mandalina: Ah! što vidim moju Miroslavu 
Svu u krvi? (spusti se kraj Miroslave) 
Miroslava: (prenuvši se) Ah! glas moje majke! 
Mile majke. 

Mandalina: (ljubeći ju) Ah! jao čedo moje! 
Polu mrtvo! Zalostna ti majka! 

Ah! jao Bože! Ah! ja biedna mati 

Zar moradoh i to dočekati? 

Miroslava: Neplač majko budi utješena 
Bolje tako umriet, neg da gledaš, 

Gdje me mori sramno hudi krvnik. 
Dragutin: Bolje. 

Davorin: Bolje. 

Miroslava: Smrt već po men puzi. 

S Bogom majko na svemu ti hvala! 

S Bogom! hvala vrli Davorine 

Dragutine s Bogom, ... s Bogom otče!... 
Mandalina: A jao tužna spominješ svog otca... 

(iznemogne i spusti se na Miroslavu, takodjer Dragutin i 
Davorin iznemogli spuste se ali čvrsto drže ruke Miroslave. 
Medjuto čuje se izvan pozorišta njeki štropot.) 

Marquis: Ha! pst! što je oto? (sluša bolje) 
Noćna straža ide u trag nami 

Bježmo otud, nosite ranjene. 

Mandalina: Kud nositi čedo moje od mene... 

(Dočim vojnici dižu Mandalinu a zatim Miroslavu da ju 
ponesu, ona k sebi došav sasvim slabim glasom) 
Miroslava: Zimzelena vienac u... grob... bac'te... (umre) 
Dragutin: Ev i mene sestro... (umre) 

Davorin: Ev i mene... (umre) 

(Vojnici ponesoše ih, dočim Mandalina za kćerju, Marquis 
za sinom tronuti hode. Za malom stankom čuje se veći 
štropot, te projde kroz pozorište mukom noćna straža 
Mletčanah, častnik s njekoliko vojnikah) 


Prizor X. 


(Stan Morosinia. On tužan sjedi zamišljen.) 
Morosini: Eh! Već vidim koliko je satih! 
Aj! Kandijo ponose Mletakah 
Eldorado ti naš i Hanaan 
Zdravom vodom i zrakom umilni, 
Svakovrstnim plodom preobilni, 
Trgovinom svakom prebogati 
Eh! Skoro ćeš morat se predati. 

Dvadeset i pet evo već godinah 
Od kako se za te bojak bije, 

A trinajsta skoro će izteći 

Što Turcima jesi obsjednuta. 

Sve do ovih posliednjih godinah - 
Branio te kriepko lav Mljetački, 
Ko zenicu žarka oka svoga, - 

Sa podanim sebi narodima; 

A ti osta Turkom smjejući se 

Al odkako posliednjih vremenah 
Francezi te branit započeše, 

Sa obranom razdor ti donieše. 

A s nesloge i kleta razdora 
Najsilnije carstvo pasti mora. 
Neto I“ ti što već si oslabljena 
Bojak bijuć toliko vremena. 
Francezi se na put već spremaju, 
Na kom tad ćeš ostati Kandijo? 
Bez novčane dostatne podpore, 
Jer su Mlietci posve izcrpljeni, - 
Zar na ovoj malobrojnoj vojsci? 
Koja no je duhom već klonula... 
| koju je kleti duh nevierstva 

| izdaje dosta okužio... 

To mi svak dan dokazuje Derviš, — 
Dokaz tog je i noćašnji slučaj. 
Gledj djevojka što mi sve počini, 
Gledj koliki metež uzrokova... 
Da sam barem k vragu ju pustio, 
Nebi možda svega toga bilo. 

Al što rekoh? opet bi Francezi 
Tvrdoglavi ostali nesložni. 

Ej! Marquise sve je tvoje maslo! 
O! da nisam u tih neprilikah 

Spoznao bi oholi Marquise 

Tko je, što je Mlietčan Morosini... 

Sad mi samo ti Kandijo biedna 

Kano kamen na mom srdcu ležiš. 

O! Kako bi biednoj ti pomogo 

Da uzmogneš padež tvoj izbjeći“... 
(naslonivši se ušuti zamišljen.) 


Prizor XI. 


(Dohodi vojvoda francezki.) 
Vojvoda: (ponosno) Generale! jerbo već predvidim, 
| o tom sam čvrsto osvjedočen, 
Da Kandija spasit se nemože, 
Makar dalje mi ostali ovdje, 
Toga radi sa svom svojom vojskom 
Ja se danas vratjam u Francezsku. 
To rad znanja i ravnanja vašeg. 
Morosini: Što rekoste? o vojvodo svietli? 
Ta molim vas, ta što ste mislili? 
Sad Kandiju ostaviti biednu 
Kad pomoći najviše joj treba? 
Duhom pale kad bodriti valja 
| učvrstit medjusobnu slogu, 
Vi odlazkom sloge vez kidate 
U zdvojenje klonuvše bacate. 
O nezdvojte jošte o Kandiji 
Još se ona uzdržati može 
Samo dalje vi tu ostanite 
Sile vaše snašijem složite 
Pa joj Vezir neće nahuditi. 
Marquis: Ko što rekoh ja sam osvjedočen 
Da joj naša pomoć ništ nehasni. 
Zašt' badava tu da vrieme gubim 

A na veći trošak mojem kralju. 
Morosini: Al molim vas, barem pričekajte 
Dok izvjestnu zapovied od kralja 
Rad odlazka vašeg dobijete. 
Vojvoda: (ponosno) Meni kralj je svu predao vojsku 
Da upravljam po mom uvidjenju. 
Da je bolje otić, nego zalud 
Ovdje čamit, tako mi se vidi, - 
A ovd' ja sam kralj, sve moje vojske, 
Zato dakle odoh! 
Morosini: (ljutito) Pak idite 
Kud hoćete, kud vas oči vode! 
Al za čin taj odgovarat ćete 
Oj pred Bogom, i pred kraljem vašim 
| pred cielog svieta povjestnicom 
Obojicu koja će nas sudit. 
(vojvoda ljutit naglo ode) 
Tvrdoglava idi oholico! 
| onako ne bje mi od hasne, 
Nego samo uzrok sve nesretje... 
(tužno) Oj Kandijo nesretna Kandijo 
Vidila si sav moj trud i muku, 
Znadeš za sve moje dobre želje 
Samo da te od zla sveg sačuvam, 
Da ti nedam Turkom past u pandže. 
Al sad vidiš da mi nij“ u vlasti 
Sačuvat te skore od propasti 
Rad Francezke nesloge paklene, 
A rad naše posade malene, 
Nećeš moći Mljetčanom ostati — 
ll past moraš, ili se predati. (uzdahne i umukne) 
Castnik: (dohodi) Generale! opet Derviš došo. 
Rad je s Vami na samu govorit. 
Morosini: (tiho) Aha znam već (glasno) nek slobodno 


dojde. 


D NIU Hrvatska riječ 119 


lija Okrugić Srijemac 


_.——————————————————— 


Prizor XII. 


(Derviš dohodi) 
Derviš: vidiš evo junački viteže 
Da se rieči slavnog mog Vezira 
Izpunjuju; odoše Francezi. 
Zato evo mene k tebi šalje, 
Ponudjujuć častne ti uvjete 
Rad predaje nesretne Kandije. 
Moći ćeš se sa cielom posadom 
Kud ti volja slobodno odselit, 
Hranu i svu bojnu odniet spravu. 
K tomu Vezir tri Kandije luke 
Samovladi mljetačkoj odpušta, 
Sva takodjer dobivena mjesta 
Dalmacije i ponosne Bosne. 
Sad si čuo častne te uvjete 
Pod kojima želi da se predaš. 
On junačtvo tvoje vele štuje, 
A rad nebi krvnički umorit 
Malu četu tvoje hrabre vojske; 
Jer još samo jedan dobar juriš, 
Pa Kandija mora biti naša. 
Kaži dakle jel ti ovo pravo, 
ll ostaješ tvrdoglav ko do sad? 
Morosini: Prijatelju! Ko do sad i sada 
Ja ostajem uviek sebi ravan. 
Ja Kandiju nipošto dat nesmem! 
Samo znanjem moje samovlade 
Tvoj će Vezir u nju moć unići, 
ll jurišem a smrtju hiljadah 
Vaše vojske moći će ju dobit. 
To odlučih i to neporičem. 
(Derviš smieši se) 

Znaj Abdallo! da me ti Francezi 
Tvrdoglavci, gizdavi, oholi 

Na cjedilu sad neostaviše, 

Da su tako hrabro uztrajali 

Ko Slavjani i ostale čete, — 

Daleko bi od Kandije bili 

Tvoji Turci, a ne pod njom blizu. 
Derviš: Vidiš, zašt si s nagle srčbe riečju 
Skopčo udes i Kandije sretju! 
Striela ona koju Miroslava 

U naš tabor njekoj dan prebaci 

U svom letu sretju sve Kandije 

Za sobom je, vjeruj, knam' odniela. 
Da nebješe francezkog Marquisa 
Još bi slavno barjaci francezki 

Na bedemi Kandije se vili. 

Al ti njega na srčbu probudi 

Sa odsudom smrtnom Miroslave, 
A on vidiš ništa nepropusti 

Ili nju da od smrti izbavi 

li ako ona past morade, 

Nek i s njome Kandija propade. 
Morosini: (zamisli se mučeć zatim.) 
Idi muči, ništ“ mi nespominjaj! 
Svaki za se hoće odgovarat. 

Bog brz nije, ali je dostižan, 
Miroslavu stiže na tom svietu, 

A i Marquis neće mu uteći... 

Nego idi pozdravi Vezira. 

Ja ću odmah pisat samovladi 

U kojih sam jadan neprilikah, 

Nek mi javi, kako da se vladam, 
Pak što rekne, onako će biti. 
Derviš: S Bogom ostaj! Al iz srdca želim 

Da se skoro kano prijatelji 

Sastanemo ovdje u Kandiji. 

Morosini: Kako Bog i samovlada hoće. 
(Rukujući se izidju obojica) 


Prizor XIII. 


(U dubljini pozorišta predstavlja se groblje, vidi se četir 
groba, tri nova, jedan stari uzpored, ovako: 
Grob Grob Grob stari 
Miroslave Davorina Dragutina grob 
Medj starim grobom i grobom Dragutina stoji Marquis a 
kraj Miroslave groba zimzelenom ovjenčana kleći tužna 
Mandalina.) 
Marquis: Tužno doba tužnijega danka 
Evo prispje našega razstanka; 
U kom tebe Mandalino moja, 
Ostavit ću ah pun nepokoja! 
Jer sad tek na mjestu tom tišine, 
Ništetnosti naše i grobne tmine, - 
Grdne moje spoznajem krivice, 
S kojim božje ja pogrdih lice. 
Grob u kom je kćer mi Miroslava 
On me ljuto grdi i ukorava 
On je svjedok moga grieha stara, 
Svjedok kako nevinu te svara. 
Grob mog sina mila Dragutina 
Kaštiga je tih mojih krivinah; 
Svjedok, da grieh otčev na tom svietu 
Kara Bog i na njeg'vom djetetu. 
Htjedoh kćercu od“ zla izbaviti, 
| tim stari grieh svoj popraviti, 
Al gledj s kćercom izgubi i sina, 

Uz njih snajdje smrt i Davorina. 
S njimi na svom grobu Kandija stoji, 
| posliednje svoje čase broji. 
Ha da grdnih svih mojih krivicah, 
Da grdnijih njinih posliedicah... 
Sto da činim? Kud da se okrenem? 
Sve je crno kudgod okom trenem. 
Prošlost crna, radi grieha moga, 
Kog me crv sad grize do zla Boga... 
Sadašnjost mi crnja nego tmina 
Tih grobovah kćeri mi i sina... 
A budućnost, što mi obečaje 
Nego opet tuge, suze, vaje. 
Sve je crno kud god okom trenem, 
Što da činim kud da se okrenem? 
Mandalino k tebi, nikom drugom, 
Jer osjetjaš isto s mojom tugom. 
Bog za grieh moj već me dost pokara, 
Pak i dalje neka me udara, 
Dragovoljno sve ću, sve podnjeti 
Samo ti me nemoj, nemoj kleti! 
Oprosti mi, molim te oprosti, 
Uj, nesvjestne prve grieh mladosti. 
Za kim tebe ostavih, “znevjeri' 
Podav život Miroslavi kćeri. — 
Oprosti mi moje te zablude 
Da razstanak naš mi lašnji bude!... 
(Mala stanka, za kom Mandalina uprv oči u Marquisa 
veli:) 
Mandalina: Uvjereni budite Marquise, 
Bog mi svjedok, spoviedam istinu, 
Davno svu vam oprostih krivinu, 
| opetno isto izpoviedam, 
Sad kad možda zadnji put vas gledam. 

Nu pre nego I" sudba nas razstavi, 

Tajnu prve naše od ljubavi 

Čut morate, što ju krih do sada 

Ucviljena s težka svoga jada. 

Stari grob, kraj kog vam stoji noga 

Krije plod vam bluda ljuvenoga; 

Grob je vaše kćeri, vaše krvi, 

Koju jer vi kano Otac, prvi 

Zatajaste, Bog Otac ju primi 

Rano, da joj sramno ime snimi. 

Dieva pako jadna Miroslava 

Kći jest moja i mog muža prava. 
(Marquis ko munjom ošinut pade koljeni na staru grob 

djeteta svog sakri si rukami lice) 

Marquis: Ah! jao Bože! Što sad jadan čujem! 
(Podulja stanka) 

Mandalina: Al' Marquise nemislite krivo, 

Da vam zato skrivah tajnu otu, 

Da osvetim svoju tim sramotu. 

Ne! - već ljubav čista materinja 

Za kćer svoju, bje mi povodkinja; 

Jad za na smrt sudjenim djetetom 

Ponukova sotim me savjetom 

Da u bludnji Vašoj Vas ostavim, 

Te po Vami od zla kćer izbavim. 

Toga skrajnog ja se sredstva lati, 

Ko topljenik koj i slamku uhvati 

Da se spasi - tako i ja htjedo' 

Tim načinom spasit svoje čedo. 

Al obrnu Bog sve naopako 

Oboje nas ucvilivši jako. 

Tako vid'te grieh viek kazna sliedi 

Kada čovjek Boga svog uvriedi. 

Jest kaštiga sliedi griešnog tako 


124 O NIU Hrvatska riječ 


Tri povijesne drame 
ou dj so so; MJ 


Viek sigurno, pa ma i polako. 

Pa da griešnik na kraj svieta bježi, 

ll u zemlje dno da se uvrieži, 

li da se pod nebesa digne 

Svud ga sliedi, svud ga ona stigne. 

A nas? već je stigla ah! suviše, 

Jer za grieh naš djeca nam platiše... 
(Ovdje jako ganuta uzdahne i zamukne malo) 

Ah! Marquise, ništ mi neostaje 

Za da stišam malo svoje vaje, 

Već da ovd' pri djece naše sjeni 

Vas zamolim: Oprostite meni! 

Oprostite što sam tajnu krila, 

Ah! za spas svog čeda slatka mila 

Oprostite, bud'te milostivi, 

Jer priznajem sve štogoder skrivi“. 

Pak u znamen vašega smilenja, 

Pružite mi ruku oproštenja, 

Nad grobovih mile djece naše, 

Kćerke moje, sina i kćerke vaše (pruža mu desnicu) 

Stisak rukuh naših nek iztare 

Sve zablude i sve griehe stare... 

Nek pomiri prošlo i sadanje, 

Nek ublaži tužno razstajanje!... 
(Marquis sav tronut pruži ruku, Mandalina ju primi, držeć 

nad grobovih) 

Marquis: Primi ruku, s njom osvjedočenje 

Da ti dajem puno oproštenje 

Tu na grobu nesretne ljubavi 

Naše, i ti sve sve zaboravi. — 

Pak mi s milim Bogom sad ostani 

Dok grob hladni i nas nesahrani 

Pa opet se gore tam vidimo 

I sa djecom našom zagrlimo! - 

(Rukuju se zatim ljube grobove djece svoje. Prizor taj 
ganjljivi ukrašava bengalska vatra, medjutim zavjesa pada.) 


Posliednji prizor 


U dubljini pozorišta predstavlja se Otok Kandija, u srie- 
dini vidit je Vezira Cuprilića i mladog Mustatu i Derviša 
rukujuće se s Morosinijem, u okolo pako pomješane vojnike 
mljetačke s turskim rukujuće se, uz gruvanje topovah. Sto 
sve predaju Kandije znači. Za kratkom ovom pantomimom 
zavjesa pada. 

Drama s pjevanjem 
u V. činovah 


“Slogom rastu male stvari 
a nesloga sve pokvari.“ 
Narodna poslovica 


49% 
D 


Ilija Okrugić Srijemac 


Osobe: 


Varadinka Mara, kći kapetana posade varadinske 
Stojan N., zemunski trgovac, Marin tečo 

Krista, žena mu, Marina tetka 

Mijo Jurišić, poručnik, zaručnik Marin 

Kata Dudašica, udovica, sirota, i šnjom četvoro djece 
Tri djevojke bjelarice 

Gjeneral N. zapovjednik u gradu Varadinu 

Jedan poručnik njegove posade 

Drugi poručnik iz logora Princip Eugenija 

Ali Vezir veliki, Zapovjednik turske vojske pri obsadi grada 
Varadina 

Biogradski Paša N. 

Dva druga Paše. N.N. 

Kara Aga, vođa janičarah 

Alibeg, Bošnjak, Turčin 

Jedan mladi Turčin, otmičar 

Dva Turčina, pljačkara 

Dželat, turski 

Princip Eugenije savojski 

Jedan vojnički svetjenik, katolički 

Drugi vojnički svetjenik, pravoslavni 

Zvonar, tekijski 

Jedan starac Karlovčanin, Slankamenac zvani 


Više ih vojničkih častnikah, narednikah i prostih vojnikah, 
kao i prostog naroda. 

Zbiva se u Zemunu, zatim na Tekijah, u Varadin gradu i 
okolo njega, godine obsade istoga i poraza turske vojske 
pod istim 1716. 

Cin I. 
U dubljini pozornice zadnja kortina predstavlja sliku Biograda. 
Lievo vidi se obala dunavska. Desno kraj prednjih kulisah 
stoji kuća Marinog teče Stojana, imajuća vrata i prozor. Jutro 
je. Mara izpred kuće metlom mete. Tetka joj Krista iz kuće 
iziđe. 


Prizor I. 


Tetka Krista: (kao uzbuđena) Za sad ti samo toliko rekoh, 
Maro! A nije !ti dosta, kazat ću ti još više toga. 

Mara: Pa rekli vi, draga tetice, što vam volja, ja opet 
ostajem Mara, pak Mara. 

Tetka: Jok! Tim načinom nisi Mara, već Nemara, nemariš 
Regimente, što no se kaže. 

Mara: (umiljavajuć se) Ne sudite tako strogo draga tetice! 
- nego smišljajte na moju mladost, moju narav. - 

Tetka: Da, da, baš na to i mislim. Ta u prvoj već mladosti 
treba da se svakom dobru svikneš, srdcu ili naravi da ne daš 
na volju, - nego da ti vladanje čisto, neporočno, čedno, 
postidno, umiljato, jednom riečju, djevojačtvu pristojno, 
te da kao liep miomirisni cvietak svud razprostireš miris 
djevojačkih kriepostih. Da, kao što se cvietak najviše 
mirisom svojim diči, tako i djevojka samo se svojim dobrim 
vladanjem ponositi može, inače je liep cvijet, ali bez mirisa, 
što skoro ništa ne važi. 

Mara: E da, draga tetice, nije baš posve tako. Znate |' što 
naša pjesma kaže: svaki cvietak svoj miris ima. 

Tetka: Ta da, samo tom razlikom, što jednoga miris miriše, 
a drugoga - 

Mara: E, pa zašto je dragi Bog i takovo cvietje, kao što 
reći htjedoste, bez ikakva mirisa stvorio, kad i takovo ne bi 
liepo bilo? - Valjda nećete, draga tetice, toga radi dragog 
Boga huliti? 

Tetka: Bože sačuvaj! - Bog je baš tom raznolikostju svojih 
stvorovah hotio, da se tiem više veliča premudrosti svemoć 
Njegova. 

Mara: E pa tako, draga tetice, mora i medj ljudstvom biti, 
kako da reknem, svakojaka cvietja: mirisava i ujedno liepa, 
i lepa ali bez mirisa — 

Tetka: | opet ti velim: jok! Cvjetovi su niemi stvorovi božji, 
a drugo nerazložni, no mi ljudi razumom i neumrlim 
duhom nadareni, na sliku božju stvoreni, moramo paštit 
se, da našem praliku, Bogu, što sličniji budemo, to je sveta 
dužnost naša, koja svako nepristojno vladanje izključuje. - 
Je li, draga Maro! da dobra djeca u svemu skoro oponašaju 
dobre roditelje svojež Dobar sin nastoji svom dobrom 
otcu, dobra kći svojoj miloj majci sličnom biti. Tako i svi 
mi, ako želimo biti dobra djeca sveobćeg nam nebeskog 
Otca, moramo njegovu volju izpunjavati, kao što je to 
njegov jedinorodjeni sin a spasitelj naš Isus, nami za izgled 
Činio. 

Mara: (ganuta) A kako ću ja, draga tetice! svoju Majku 
oponašati, kad ju ni poznala nisam? Kako je izgledala, 
kakva je bila majka moja? 

Tetka: Pogledaj se u ogledalo, ili razpolovi liepu rumenu 
jabuku, pak eto ti slike majke tvoje, mile sestre moje, a od 
te ruj jabuke živa polovica si ti sestrično moja. 

Mara: (radostno) Dakle baš tako je izgledala kao ja. 
Tetka: Da Maro! i reći ću: još je ljepša od tebe bila. A 
po čemu? Onim liepim svetim stidom svojim, onom 
poniznostju, onom umilnostju - ta bila kod kuće, ta bila 
U crkvi, ta gdje mu drago, - pa zato je svako oko za nju 
zapinjalo, baš s'onoga čara, koji se na njoj prelievo. — Ta 
nije ona (naglaskom) koječije pragove i sokake obijala, 
već je ponajviše doma uza me domaće poslove obavljala. 
Takovu ju je u crkvi spoznao tvoj dobri otac, takovu ju 
kod kuće našo, zavoljeo ju i zaprosio. Pozakonjena ljubav 

njihova tebi život dade, ali njoj jadnici smrt jer, brzo iza 

poroda umrie. 

Mara: (jecajući) Joj mila neznana mi majko. 

Tetka: | tako ti osta sirotče bez majke. Grdna to bješe rana 

za dobrog otca tvoga, vojničkog častnika. 

Mara: (naglo) Pa kako sam ja živa ostala bez rodjene 
majke? 

Tetka: Kako - kakvo pitanje? Kao i druga sirotčad, dao te 
otac dojilji. 

Mara: A tko je bila moja dojilja? 

Tetka: Tko - tko? imala si ih više. U onom ratnom metežu 
u Petrovaradingradu, nije mogao otac tvoj mnogo izbirati, 

dade te dojjilji koja mu prva pri ruci bila, da mu ne skapaš 
milo jedinče njegovo. 

Mara: Al ti draga tetice reče, da sam ih više imala, bar mi 
za jednu kaži, ako znadeš. 

Tetka: Istom poslje podrug godine iza smrti majke tvoje 
mogla sam k' otcu tvom u pohode doći, dočim sam za to 
vrieme na brzo milu svoju majku izgubila, a muž mi težko 
oboljeo bio! Onda si imala - onda si imala dojkinju njeku 
zdravu i jedru ženu Horvaticu, koja te je baš materinski kao 
svoje diete ljubila i njegovala. 

Mara: Dakle me hrvatske grudi odojile, - to mi se dopada, 
jer sam po Otcu hrvatske a po Majci srbske krvi, je liz Ali, 
tetice! kakva mi dojilja prije te Hrvatice bila? 

Tetka: (naglo i zbunjeno) Kakva - kakva, ta idi mani se 
zapitkivanja tvoga, iza toliko godinah, već sam u svojoj tugi 
i zaboravila, što mi je sve tvoj otac pripoviedao. Dosta toga 
da te je otčinskom brigom i ljubavju odhranio i dohranio, a 
kad si odskočila bila, školovati dao. 

Mara: O sjetjam se dobro našeg dobrog učitelja Isusovca 
Otca Žaverije. Što znam i što je boljega u meni, sve to 
njemu zahvaliti imam. 

Tetka: Ha! ha! - sad si dobro rekla. Dakle čuvaj ono što je 
dobroga u tebi i po tom se vladaj, a ne - 

Mara: Ali tetice! Krv, krv! Ta nije voda, naši vele. 

Tetka: Pa reče li, da si hrvatske i srbske krvi, — ta valjda 
Hrvati i Srbi nisu - 

Mara: (naglo) Ta znam što ćeš da kažeš - Al' Hrvati i 
Srbi kao što su značajni, pošteni, iskreni, pravdoljubivi, i 
gostoljubivi za svoj rod i dom požrtvovni, te zanj veselo 
u boj idu, - tako su isto živahne, hoću da kažem vesele 
krvi — 

Tetka: Ali ne razkalašeni, razpušteni, što se ni najmanje ne 
pristoji hrvatsko — srbskoj - 

Mara: Djevojci! Punktum! reko bi moj pokojni dragi 
tato. (umiljavajuć se) Ha ha ha! je li draga tetice, da sam 
oštroumna, da znam, što misliš? - samo šteta, što nuza me 
još koga neima, da se ono izpuni, što no se kaže: kćerku 
kara a snaji prigovara - pak bi meni lakše snosit bilo. 
Tetka: Ja što ti prigovaram, sve je za boljak tvoj. 

Mara: Pa hvala, hvala draga tetice! popravit ću se ukoliko 
mi hrvatsko - srbska krv dopustila bude. (miluje tetku) 
Tetka: Jok! jok! neima tu dopuštenja, već ne daj srdcu 
na volju, pak sjedi s mirom! to je za djevojku jedanajsta 
zapovied božja. I s tim nek je dosta, jer tvom divanu nigda 
kraja. (unidje u kuću) 

Mara: (zamišljeno ostaje pred kućom sa malom stankom) 
Cudna ta moja tetica... ja ne znam što ona od mene hoće 
da stvori... Kraj svih njenih lekcijah, ja ne mogu drugčija 
biti, nego što sam. Ja uvidjam dobre joj namjere, mudra 
svjetovanja, — al nješto u nutrnosti mojoj goni me, da 
sam ovakva, kakva sam, pak kraj svega toga još svog 
djevojačkog poštenja proigrala nisam... Je Ito srdce i silnija 
mu od mudrih svjetovanjah volja?... je “ to krv, ili mlieko 
i Šnjim usisana narav?2... Ta mene je Hrvatica, reče, dojila. 
A Zar su Hrvatice tako živahne, takove mužkobane, kao 

ja... Hm, hm! Al da, reče, da sam više dojiljah imala... 
Ne bi I otud iz te smjese mliečne, onakvo čudo od 
djevojke postati moglo, za kakvo mene tetica smatra? ... 
Možda... Samo da za sve te dojilje znadem... Tetica, veli, 
da je u svom jadu zaboravila, što joj sve moj Otac o tom 
pripoviedo. Hm!... kako bi to moglo biti, kad se to ticalo 
njene rođene sestre djeteta, sirotčeta bez rodjene majke... 
što je skoro toliko, kao da je njezino sirotče... Hm! hm!... Ta 
kako se ja svoga Otca pokojnoga dobro sjetjam, i on bješe 
živahne krvi, vesele ćudi, al i junačka srdca, što je u više 
kreševah dokazao, kao što mi pripovieda, dok kao junak 
ne zaglavi. Znao je on, da voće ne pada daleko od debla, 
pak za to upoznav dobro narav i ćud mi, osim svih ženskih 
poslovah dao me učit i konja jahat i sabljom mahat, djilitat 
se i u nišan gadjat. Pak evo me takove! Zar je to zlo? u ovo 
burno, ratno vrieme? zar mi to možda neće trebati?... 


Prizor II. 


(Tetka izidje iz kuće spremna njekud u pohode.) 
Mara: Oho draga tetice kuda tako? 
Tetka: Kad dodjem čuti ćeš. A sad u kuću, posla se latjaj, a 
ne izlazi mi na sokak. 
Mara: A kud bi na toj ilinjskoj omari? 
Tetka: Ne sjedi mi ni kraj prozora. (Mara drma glavom) 
Hajd hajd unutra. (Tetka unilazeću Maru prekrsti) S Bogom 
ostaj. (Zabravi za njom vrata.) 
Mara: (iznutra) S Bogom tetice! (Tetka ode na protivnu 
stranu - Za malom stankom čuje se kikot iza Marine kuće, 
odkud zatim dolaze tri bjelarice, svaka noseć trubu platna, 
pratiljače i kotarčice s malo jestiva) 

Prizor III. 


Prva bjelarica: Tko će prije do obale? 

Druga bjelarica: Ja! 

Treća bjelarica: Ja! ja! (stupajuć pram dubljini pozornice) 
Prva bjelarica: Valjda nas već predtekla Mara. 

Druga bjelarica: Ta valjda ne. 

Treća bjelarica: (gledajuć prema obali) Ni od korova 
Mare. 

Prva bjelarica: Ta valjda još spava. 

Druga bjelarica: Sram ju bilo. 

Treća bjelarica: Baš da vidimo. (sve tri krenu Marinoj kući) 
Prva bjelarica: (stupiv na vrata kuće) Oho! zabravljeno! 
zbilja spava. 

Druga bjelarica: (na prozor kucajuć) Maro! ustaj! 

Treća bjelarica: (kucajuć isto tako) Drugarice! bjelarice 
Maro, oj! 

Prva bjelarica: (Mara ukazav se na prozoru) Ha ha ha, 
zatvorena Mara! 

Druga bjelarica: Valjda je štogod skrivila tetki oštrogongji! 
Treća bjelarica: Ha ha ha! uapšenica Mara! 

Mara: (odtvoriv prozor) Ta tko je skrivio? Tko je uapšenica? 
Da vidite. (Baci trubu kroz prozor, pak skoči van.) Evo me! 
Sve tri bjelarice: Pravo! Živila Varadinka Mara! 

Mara: Moja tetka u hitnji pošav od kuće, valjda se zbunila 
pak je zabravila za sobom vrata. 

Bjelarice: Ta već. Ha ha ha! znamo, znamo. 

Mara: A što da se s vami pravdam, bilo pak nije. Hajdmo 
na posao! (odu sve na obalu u dubinu pozornice, počnu 
trube u Dunav bacati, pak izvlačiti i pratljačami udarati ih, 
savijajuć ih pred sobom i pjevajući): 


Majka Maru kroz tri gore zvala, 
Je si ' Maro obielila platno? 

Mara joj se kroz četir odziva: 
Nisam majko ni do vode došla! 
Jer mi Jovo vodu pomutio. 
Kun' ga majko i ja ću ga kleti. 
E da Bog da, verigah dopao! 
Verige mu moje biele ruke. 

E da Bog da, on se otrovao! 
Otrov bila moja medna usta. 

E da Bog da, on se objesio! 

O zlu drvu, o mom bielom grlu, 
E da Bog da, voda ga odniela! 
Majko moja meni ga naniela. 


(Dok bjelarice tri to pjevaju, Mara zamišljena muči baca u 
vodu i skuplja svoju trubu.) 

Prva bjelarica: A što i ti Maro ne pjevaš? 

Druga bjelarica: Valjda joj se pjesma ne dopada. 

Mara: Baš tako njekako. Vi samo o švalerovanju i ašikovanju 
— drugo ništa i ne znate. 

Treća bjelarica: Ko bajage, Maro! 

Prva bjelarica: Ha, ha ha! kiselo groždje Maro! 

Druga bjelarica: Pa de ti takvu, gdje švalera neima. 
Mara: Pa i hoću baš. Čujte. (Pjeva) 


Ej! tavnio je Zrinjaninu bane! 

Ej! tavnio je, hoja, hoja, željo moja, hoja, hoja, hoj! 
Ej! u tavnici Bega od Novoga. 

Ej! pa on piše knjigu staroj majci! 

Ej! pa on piše, hoja, hoja! željo moja, hoja, hoja, hoj! 
Ej! ti ne tuguj moja mile majko! 

Ej! već mi dodaj sablju babe moga 

I buzdovana šestopernatoga. 

Ej! šnjim ću razbit od tavnice vrata, 

A šnjom ću sasjeć Bega od Novoga. 

(Kad Mara svrši pjesmu, čuje se iza desnih kulisah popievka 
“Dodolah“ najpre tiho pak sve jače) 


Mi idemo prieko sela, oj dodole! moj božole! 
A oblaci prieko neba, oj dodole! moj božole! 
Iz oblaka prsten pade, oj dodole! moj božole! 
Ujagmi ga kolovodja, oj dodole! moj božole! 


Prizor IV. 


(Stupaju pred Marinu kuću: Dodola sva zamotana u 
kojekakvom korovu, tako da joj se lice nevidi. S njom troje 
četvoro odrasle djece, jedno nosi košaru za jaja, drugo za sir 
i maslo, tretje za brašno vrećicu, četvrto za meso i slaninu. 
Šnjima kao kolovodja Alibeg na krstjansku odjeven. Počnu 
pjevati i igrati pred kućom.) 


Naša doda Boga moli, Oj dodo, oj dodole! 
Da udari rosna kiša, Oj dodo, oj dodole! 
Da pokisnu svi orači, Oj dodo, oj dodole! 
Svi orači i kopači, Oj dodo, oj dodole! 

| po kući poslovači, Oj dodo, oj dodole! 


(Čim bjelarice dodole spaze dotrče s Marom k njima, te čas 
zagledaju u dodolu, hoće I'ju spoznati, čas u Alibega, pak će 
kad dodole pjesmom prestanu): 

Prva bjelarica: To je Ciganka. 

Druga bjelarica: Nije! Već baba Smilja iz Bežanije. 

Treća bjelarica: Al' gdje si je tog kolovodju našla, taj kan 
da nije odavde. 

(Mara uprla oči u Alibega nepomično.) 

Alibeg: Odkud bio, da bio; Maro polivaj dodolu, pak 
darivaj, pak ću ti i ja jednu još odpjevati. 

Djeca: Dajte siroti dodi sira, masla, jaja, brašna, mesa! 
(skaču oko Mare i bjelaricah) 

Mara: Oprosti kolovodjo! (zbunjeno) tetka mi nije doma, 
već ti samo pjevaj, možda se ona međutim vrati. (Dodola 
pristupi Mari pak ju pomiluje.) 

Alibeg: (uhvati Maru za ruku pak počne pjevati: 


Ej pjevaj mi srdce, popjevaj dušice! 
Hajde mila ljubi me, popjevaj dušice! 


(To izpjevavši Alibeg migne i bjelaricama, da se uhvate šnjim 
i Marom u kolo, pak da pjevaju i igraju oko dodole. Za 
igranke Alibeg što to Mari prišaptava, i pjeva): 


Ej nitko ne zna, šta mi zlato ima! 

Hajder mila ljubi me, što mi zlato ima 

Ej u mog zlata plave oči ima! 

Hajder mila ljubi me! plave oči ima! 

Ej srdce, dušo! pogledaj me šnjima! 
Hajder mila ljubi me, pogledaj me šnjima! 
Pjevaj mi srdce, popjevaj dušice! 
Hajder mila ljubi me! popjevaj dušice! 
Ej nitko nezna, što mi zlato ima! 

Hajder mila ljubi me, što mi zlato ima! 
Ej moje zlato medna usta ima! 

Hajder mila ljubi me, medna usta ima. 
Ej srdce zlato! poljubi me šnjima! 
Hajder mila ljubi me, poljubi me šnjima! 


(Pri posljednjoj kitici dolazi tetka te začudjeno i ljutito gleda 
igru i sluša pjevku do savršetka.) 


O NIU Hrvatska riječ 139 KS 


Ilija Okrugić Srijemac 


Prizor V. 


Tetka: (stupiv pred Maru) A što je to Maro? Zar je to moja 
zabrana i pouka, da ti uz dodolu, ovu cigančuru vješticu 
igraš? (Alibeg i bjelarice odmah se razpuste, otišav u stranu.) 
Sram te budi, ti si prava dodola. 

Djeca: (okolo tetke skakčuć) Ne ljutite se teto! Već dajte 
darivajte sirotu dodu, sira, jaja, brašna, masla, slaninke. 
Tetka: U stranu ciganijo! ni mrvice, cvoke! Već selite mi 
izpred kuće, dok nisam - 

Dodola: Nit su ovo cigančad, nit ja cigančura vještica, kao 
što reče, već poštena al nesrjetna žena. Ti me ne poznaš 
- al valjda će me još tkogod ovdje poznati. (sdere korov 
s lica stupiv pred Maru) Poznaš li me drago diete moje 
Maro?! (Mara ju zabezeknuto motri.) Da mnogo je godinah 
tomu, kad si u naručju mom na grudih mi ležala, dojena 
mliekom mojim, njegovana milostju mojom, njihana i 
uspavkivana tetošenjem i pjesmom mojom, a ljubljena 
kao rodjena kćerka moja, - koja mi prerano umrie. - Da, 
davno je tomu, kad si ti odfrknuv djevojčicom škularkom k 
meni kadkad dolazila, a ja u tebi još jedinu utjehu nalazila 
u mom gorkome jadu, poslje kako mi haramije turske mog 
ubiše muža izmedj Karlovacah i Varadina. Liepa li mi on 
novca steko bio, bivši uglednim carskim nadstojnikom 
naših Hrvatah ciglarah štono za grad pleskahu cigle. Ali 
iza smrti njegove snadje me me nemila bolja, u postelj 
me baci, odoše u taman novci mužem stečeni na liekove i 
neizkusne ljekare, dok se ne zavjetovah dragoj na Tekijah 
Gospi, te se malo pridigoh živeć jedva od milostinje koju mi 
dobri krstjani dieliše. Al ni to ne potraja dugo, novca nesta 
pak i ljubav presta, nitko više da pozna njekoć bogatu i 
uglednu, a tad s bolesti iznemoglu Dudašicu Katu. - To 
me prisili, da se vratim u milu mi domovinu Hrvatsku. Tu u 
rodnom si mjestu probavih njekoliko godinah pomagana 

od roda svoga kad za nikakav posao ne biah. Pa kad Turci 
u Hrvatsku provališe, a ja proseć od sela do sela evo amo 
opet dodjoh s željom da u Varadinu kraj moga muža kosti 
složim. A kako je ova strašna vrućina nastala, a odavna 
kiše nije, skupih ovu dječicu, da ovim nevinim narodnim 
običajem sebi i njima pomognem. Približiv se kući ovoj 
začujem pjesmu, koju sam njekad tebi drago dojenče 
moje (miluje Maru) pjevala i sjetim se tebe, ne nadajuć se 
da ću te opet viditi, a još manje da ću tako nemilo od tvoje 
tetke naružena i odpravljena biti. Al neka! Bog vidio, Bog 
čuo! Pak neću ju kleti. U svakoj siroti skriven je naš dragi 
spasitelj Isus, tiem se tješim. A sad s Bogom drago dojenče 
moje Maro! (zagrli ju i poljubi) Bog te dragi čuvao! 

Mara: (tronuto) Mila pomajko moja! 

Dodola Kata: Hajdemo djeco, za danas je dosta. (Svi 
polaze polako odkud su došli i Alibeg šnjima, na Maru se 
osvrtjuć.) 

Prva bjelarica: Sirota žena. 

Druga i treća bjelarica: Dodo čekajte malo, čekajte! 
(Irknu sve tri gdje im platno prostrto i donesu svoje košarice 
s jestivom, pak darivaju dodolu i djecu i opet odu platnu) 
Dodola Kata: Hvala dobre djevojke, Bog vam platio! 
(odu) 

(Mara stoji mukom i žalostno za dodolom Katom i Ali begom 
gledajuć. Tetka polazi mukom na kućna vrata, odbravljuje ih, 
pak oštro Mari:) 

Tetka: Unutra se odmah vuci. 

Mara: Odmah tetice samo dok mi se osuši platno. 

(Tetka drmajuć glavom i prieteć joj se rukom unidje, a Mara 
ode k bjelaricama.) 

Prva bjelarica: Da biesne oštrogondje. 

Druga bjelarica: Baš je ciganska cipija 

Treća bjelarica: Ne dade sirotici dodi ni pare, a nekmoli 
smoka. 

Prva bjelarica: | to ti je Maro tetka. 

(Dok bjelarice to Mari obrnute govore, Mara pognuta kupi 
svoje platno - u to skoči iza lieve kulise Turčin. Bjelarica ciknu 
pak bjež desno, a on uhvati Maru potežuć ju za sobom.) 


Prizor VI. 


Mara: Bogom brate tursko momče mlado! 

Bogom brate i svetim Jovanom! 

Na čast tebi moje bielo platno, 

Samo pusti Varadinku Maru, 

Pak se hvali gradu Biogradu 

Što si junak danas zadobio. 

Turčin: Na čast tebi tvoje posestrimstvo, 

| na čast ti tvoje bielo platno, 

Samo tebe, tebe hoću Maro! (odvuče ju sobom za kulise) 
(Uza podulje stanke vratjaju se bjelarice, da pokupe platno, 
te gledaju pram Dunavu.) 

Prva bjelarica: | baš ju odnese Ture, eno je na konju šnjim 
pliva prieko. 

Druga bjelarica: | zbilja, zbilja! 

Treća bjelarica: Da zovnem tetku joj. 

Prva i druga bjelarica: Idi, idi, zovi ju. 

Treća bjelarica: (pred kućom) Teta Kristo! Teta Kristo! 
Tetka: (na vratih) No šta je Vil'u te! 

Treća bjelarica: Ta odnesi ti eno Ture Maru. 

Tetka: (istrči van) Što naopako?! 

Treća bjelarica: Hod, da vidiš, kako šnjom prieko Dunava 
pliva. 

Tetka: (za njom na bajeru lomeć rukama) Joj! Kuku lele! 
Što dočeka?! Eto kud ode moja zabrana: Maro ne izlazi iz 
kuće. Tom ste vi sve krive, vještice vas trgale, izjele. 

Treća bjelarica: Joj teto Bog stobom! 

Tetka: Da, vi ste ju sigurno izmamile iz kuće. Joj što ću 
kuku mi bez nje! 

Prva bjelarica: Gle eno preplivaše. 

Druga bjelarica: Gle, Ture s konja snidje. 

Treća bjelarica: Gle i Maru skide. 

Tetka: Joj kuku sad sirotici. Kuku! 

Prva bjelarica: (za stankom) Al gle, gle, skoči opet Mara na 
konja pak šnjim u Dunav. 

Tetka: Juh! Juh! Udavit će se jadnica! 

Druga bjelarica: Maše Ture rukama za njom. 

Treća bjelarica: | gle je, gle pliva upravo amo k nama. 
Tetka: Oh! Sveti Nikola pomozi joj! 


Prizor VII. 


(Dolazi više naroda na pozornicu, medj njima i dodola Kata 
i Alibeg. Svak se s obale nadviruje na Dunav, pak se čudom 
krste vičuć: eno je, eno je! Drugi opet: evo je, evo je! sretno 
prepliva. Zivila junakinja Mara, Varadinka Mara! Živila!) 
Mara: (dolazi na konju na pozornicu ogrnuta turskom divan 
kabanicom. Tetka i bjelarice radostne priteku joj veselo 
kličući: živila!) Ha ha ha! evo me! (skoči s konja.) 

Prva Bjelarica: Ta reci nam boga ti Maro kako sve bi. 
Mara: Kad Dunavo tijo preplivasmo, 

Snidje dole Ture s dore svoga. 

Odveza me pak i mene skide, 

Pak mi daje doru provadjati, 

Dok izlije vodu iz čizama. 

Kad to spazih, a ja ne bud liena 

Već ti skočim dori na ramena 

Pak naplivah na tijo Dunavo. 

Kad se Ture natrag obrnulo, 

A ja veće na pola Dunava. 

Viče zamnom Ture momče mlado: 

Bogom sestro i svetim Jovanom! 

Na čast tebi moj debeli doro! 

Daj ti meni divan kabanicu 

Pak tovari svoje bielo platno, 

Te ga nosi gradu Varadinu, 

Pa se hvali svojim drugaricam, 

Što si danas mlada zadobila. 

Al ja njemu: Ture pseto jedno! 

Ja sam tebe najpre bratimila, 

Zašt mi nisi za bratstvo primio. - 

Pa evo me sa debelim dorom, 

Pa evo me s divan kabanicom! 

Sad nek Ture za obojim plače. 

Svi kliču: Živila junakinja Varadinka Mara! 

Mara: (mašiv se u džep kabanice) Hvala! Hvala! (izvadiv 
punu šaku dinarah, daje najpre dodoli Kati, pak bjelaricama, 
pak Alibegu, koji ju, diveć joj se, nepomično motrio, al 
neprimiv dara reče") 

Alibeg: Hvala junakinjo Maro, daj to drugim sirotama. 
(Mara začudi se što Alibeg dara primit nehtjede, stoga 
drugim izmedj naroda dieli, koji opet veselo kliču: Živila 
Varadinka Mara junakinja! Medjutim stupi pred nju Alibeg 
pak oduševljeno») 

Alibeg: A sad Maro opet na dorata, da te u slavu Zemunom 
provedemo, nek Zemunci vidu junakinju svoju. Je li tako 
narode? 

Svi: Tako, tako na dorata Maro! 

Alibeg: (digne ju na konja) A sad pjevaj narode junakinji 
svojoj. 

(Jedni kliču: Živila junakinja Mara! A bjelarice započnu 
pjevati uz pratnju ostalih:) 


Platno bieli Varadinka Mara 

Ej! Na Dunavu prema Beogradu 
Podignula skute i rukave 

Biele joj se ruke do lakata, 

Ej! A bijele noge do koljenah. 
Gledao je paša sa čardaka 

Ej! Gledao je pak je govorio: 
Bog t'ubio Varadinko Maro! 
Puštaj skute i svil'ne rukave, 
Ej! Popucaše po gradu delije. 
Kad to čula Varadinka Mara 
Diže skute poviše koljenah 

Ej! A rukave poviše lakatah. 
Pa govori paši na čardaku: 

Ej! Nek pucaju, da bi pocrkale 


(Tako pjevajuć odu svi za desne kulise, a tetka Krista 
najposljednja, drmajuć glavom.) 
(Zavjesa padne.) 


Prizor VIII. 
Promjena 
(Večer je. Soba u tetkinoj kući. U dubljini pozornice dvoja 
vrata, a s desne strane prozor na ulicu. Sprieda u sred sobe 
stol, na kom svietja gori. Pri stolu sjede tetka Krista i Mara, 
ona prede, ova šije.) 


Tetka: Meni nikako iz glave ne ide to tvoje - 

Mara: Je | junačtvo tetice? Je I'da sam nadmudrila Turčina? 
To sve imam zahvaliti mom dobrom tati, koji me je dao 
jašiti učit. A drugo mojoj nestrašivoj ćudi, srdcu, kako li 
ćeš. Druga bi umrla od straha. 

Tetka: No, no. Al doro, pak divan kabanica, pa dinari. 

Mara: Ko bajage! Pa ne biaše me Ture hvatati. Doro, 
kabanica, dinari moj su junački plien. 

Tetka: Ali osveta kćerko! osveta! Te se ja bojim. Da je bar 
Stojan kod kuće... i to njegovo trgovanje s marvom, džaba 
ga bilo!... Kan da je na to baš spao - ta hvala Bogu imamo 
od čega živiti... Al što ćeš, kad je džambas, kad mu je to 
u krvi... 

Mara: Ha, ha, što rekoh: krv nije voda. 

Tetka: Da, pa onda što je za tebe važno: Evo već skorim 
navršit ćeš dvadesetu godinu, rok, kad bi imao tvoj Mijo 
kući doći i s tobom se vjenčati, - da te već jedanput 
skinem sebi s'vrata. 

Mara: Ta pa bit će i to tetice. 

Tetka: Da, al ti na to kanda i ne misliš, već ti je do 
svakojakog đavolstva — 

Mara: Pa može |“ i drugčije biti? Ta gdje je to, kad me je 
moj Otac s Mijom zavjerio? Ta djeca biasmo. Težko da ću 
ja Miju a on mene poznati. Al to znam, da će se moj Mijo 
radovati, kad mu poklonim turskog debeloga doru, ha ha 
ha. 

Tetka: Al da znade, za tvoje kojekakove komendije, ne bi 
mu ni doro mio bio... 

Mara: E da kako ne. Al kad bi ja njemu kazala: krv nije 
voda? — Da to sve zahvaliti imam kako srbsko — hrvatskoj 
krvi, tako i mojim raznim dojiljama, - pak kad Mijo čuje 
za moje prekjučerašnje junačtvo, da vidiš, kako će me 
voljeti. 

Tetka: A kad bi mu ja kazala za tvoje tamburanje, za tvoje 
večernje šetnje po obali dunavskoj, tvoje podcikivanje i 
odpievanje urlikanju onog njekog valjda tvoga ašikdžije, 
- jednom rieči, za tvoje šiškanje — a? 

Mara: Znam ja kud ti sotim šibaš, na onu našu pjesmu: 
Nemoj mati kćeri vjerovati i t.d. Al tomu baš nije tako. 
Nego da i ja tebi tetice štogod kažem: ono baš nije liepo, 

što si onako onu sirotu dodolu naružila i nemilostivo odbila 
moju dobru dadilju. 

Tetka: A što sam ja znala, tko je u onoj abdi i zovi skriven. 
I Bog zna je li to baš ona. 

Mara: O dobro sam ja nju odmah pripoznala, makar da ju 
poslje toliko godinah ne vidih - po glasu, po onim liepim 
plavim očima i po onom mladežu na desnoj naustnici - 
Tetka: Pa dobro dobro, nek je ona, nek ti bude, — ali je li 
liepo, da ti dodolskim kolovodjom (Mara se strese) onako 
razkalašeno igraš, šnjim očijukaš, ašikuješ - misliš da nisam 
opazila? Pa što će si ona dodolska derlad misliti? 

Mara: (zbunjeno) Pa, pa ja njega i ne poznam. Tko je 
odkud li je - 

Tetka: Pa to je baš ono - s nepoznatim čovjekom, možda 
kakvom dodolskom doteplicom - 

Mara: Ta valjda nije. Ta bože moj! Tko bi poznavao sve 
zemunske momke - 

Tetka: Pst! Pst! Što to šuška? Kan da se njetko oko kuće 
šmuca. Opet valjda kakvi ašikdžija. 

(Izidje van. Za malo čuje se pjevanje") 


Ja se jadan ovud šetjem sve za volju tvoju, 
Ne bi I' zamnom prošetale biele none tvoje! 


Mara: (skoči podje prozoru) 

Jest! Jeste on je! | zvonki mu glas 
Kog toli milo izvijati zna, 

Ko god što on je liep i mil i drag. 
Pak tko je? Čij'“ jež Još da i to znam... 
Dvie, tri mi šaptnu on trkomce tek - 
A žarki pogled, ruke stisak mu, 

Uz drhtav pjesme ljubovnice glas, 
Pokazaše mi srdca žar mu, žud... 

A zar bi mogo on me ljubiti? 

Koj dara moga primit ne htjede? 

Već sirotama on ga namieni“ 

Je | bogat tol' il srdcem plemenit. (stanka) 

A srdce moje, što ti veliš mi 

Bi | moglo ti ga takva ljubiti?... 

Ta tebe spoji volja otčeva 

Od djetinstva već s' Mijom sudjenim... 

Ne! Ne! - (ti b'moglo) ipak al' ne smeš! 

U grobu bi me otac proklinjao, 

A s roditeljske kletve djeci jao! - 

A da |" ja ljubim Miju, mene on? 

Od dječje dobe što s' ne vidismo, 

| jedva s'jedno drugog sjetjamo? - (stanka) 

A ljubi !' mene Mijo, - kako to, 

Vjerenici da svojoj ne dodje 

On tečajem toliko godinah? 

(Čuje se iz vana glas tetkin): seli odtud noćno lunjalo,dok 
te nisam vrućom vodom u mjesto dodolah polila. — (Zatim 
Mara opet trkne na svoje mjesto k“ stolu, uzme šav u ruke, 
drmajuć glavom.) 

(Za malo opet čuje se glas tetkin): A gle Stojana moga, Bog 
mi te doneo. 


Prizor IX. 


(Stojan stupa s tetkom u sobu. Mara digne se i poljubi ga u 
ruku.) 

Stojan: (polažuć na stol torbu) A džaba ti i trgovine na 
takoj žegi! A ha! Puh! 

Tetka: Baš rekoh: kan da si na to spao, kan da ti je za glavu 
tolika muka. Ništarija! pa još s Turcima trgovati. 

Stojan: Šuti ženo! (izvadi kesu s novci i baci ju na stol) I! Al 
ovo, je I ništarija, sami dukati. 

Tetka: Ta... Ta... (odmahne rukom) 

Stojan: A kako mi ti draga Maro? (pomiluje ju.) 

Tetka: Baš sam ju malo riktala. 

Stojan: Zar opet? 

Tetka: Ta zar nisi čuo onaj urlik šorom i pievku tu pred 
našom kućom njekog lunjala ašikdžije ... uh! (preti se.) 
Stojan: Cuo sam samo tvoj - glas, nješto o vrućoj vodi - pa 
mani se... gdje je djevojka u kući, tu mora i ašikdžijah biti. 
Ali sam i još nješto čuo, sav Zemun pun, gori od junačtva 
Marina. Bravo Maro, ti si moje krvi. (pomiluje ju.) 

Tetka: Tako, tako još joj povlađuj. 


Prizor X. 


(S'lieve strane nahrupe tri Turčina pljačkara u sobu. Jedan 
zgrabi s leđa Stojana, drugi tetku, treći Maru, - vičuć Stojanu: 
novce daj! - Stojan se istrgne napadaču pak podje na jedna 
sobna vrata, al drugi pusti tetku, pak drž Stojana te ga njih 
dvojica sjure u sobu, kad bješe pošao, - i brzo izlete iz sobe 
rekav: Dosta mu je. Jedan opet pojuri za tetkom bježećom 
u drugu sobu, te nabrzo izidje rekav: Ni medet. Tad onaj koji 
Maru drži viče: Sad mi više uteći nećeš. Gdje je Doro, gdje 
je divan kabanica i novci?) 

Mara: (samo viče) Pomoć, pomoć! 

Sva trojica: Ne pomože ti nitko više. 

Mara: Smilujte se! U štali je doro, u ormanu divan kabanica, 
i evo vam novci na stolu. 

(U isti čas uleti s druge strane onaj dodolski kolovodja 
Alibeg sad na tursku odjeven i oružan te poleti Mari. Cim ga 
napadači spaze osupnu prestrašeni.) 

Mara: (spaziv ga tiho) Ah! On je. 

Alibeg: Ne boj se Maro! (napadačem) Natrag skotovi, 
pašini robovi, sad će te spoznati jatagan Alibegov. (to rekav 

probode onog koji je Maru držao, taj jaukne i potetura za 
kulise. To spaziv druga dva, potegnu za njim bježati, Alibeg 
za njima. Čuje se iza kulisah komešanje i hroptajući: jao! jao! 
Međutim Mara potrči u jednu sobu i mahom izidje ciknuv: 
jao! sirota tetica. - Pak ode u drugu sobu ciknuv: jao i tečo 
sav u krvi!) 

(Zavjesa padne) 

Čin II. 


U dnu pozornice s lieve strane stoji džamija turske Tekije 
zvana zatvorenih vratah. Njoj na desno briest s likom 
bogorodičnim. Malo dalje od briesta desno grobni humak 
s krstom drvenim. Napried kod prvih kulisah desno kućica 
zvonara tekijskog, vrata i prozor imajuća. Iz kuće izidje 
zvonar. 


Prizor I. 


Zvonar: (zievajući i tegleć se) A ha! Baš sam dugo spavao. 
To sluti na kišu. (gleda gore) Jest, oblačno je. Ne bi | Bog 
dao... Al sam se i umorio, dok sam jutros tri Mise odslužio. 
Ja ne znam, što se danas tim našim Ježovitom na ćef 
nadalo, te trojica amo dodjoše Mise govoriti. Hajde jedan 
ili dvojica, kako tako, al trojica! Već me jezik zaboljeo od 
kirelajsona i et cum spirituj tujo. - Tako valjda u gradu nije 
Mise ni bilo? U gradu od starine slavnom, što no ga sazidao 
krštjanski pustinjak Petar, od koga mu i ime - da bude jakim 
bedemom krstjanstva proti nasilju nekrsta - Turadije, - kao 
što naši Patri pripoviedaju. A je su ti brate to učeni ljudi, ta 
znadu ti o svačem divaniti, ta štekteti, što no se kaže, na 
zviezde. Osobito onaj Pater Ignacijo, što prevrtje očima 
kad pridikuje, ta govori ti, govori - a džaba mu i pridike, 
zabolu me noge stojeća. - A onaj Pater Zaverija, što nikom 
u oči pogledati neće, već poguren uviek po zemlji očima 
šiba, kan da nješto traži, - a kao pridikuje, malo, malo, 
eto ti ga na, zaplače, a sav sviet za njim, - samo ja ne. - A 
onaj tretji Pater Franjo ili Burdžija kako ga zovu, živa ti je 
žeravica, kako iz očijuh, tako iz ustih, kad grmiti počme 
i razmahivat se rukama, mislio bi, pred Armadom stoji i 
komendira, a kad tamo dve tri babe samo pred njim ili 

Varadinka Mara. Taj da je postao katanom a ne popom. 
Al inače dobra je srdca, umilan, ta sa svakim djetetom na 
sokaku zametne divan; zato ga babe i djeca volu. Samo da 
bolje hrvatski znadu, al ovaj švabeta, onaj šišišljeta, ta zar 
nema medj njima nijednog Horvata? — Al kakvi su, takvi 
su, samo oni sav sviet okrenuše, to je istina. Evo, odkako 
su odavde iztjerani Turci, oni se odmah nadjoše, pretvoriše 
džamiju u crkvu, i Gospi, slava joj bila! posvetiše ju. - Pa 
grne ti amo sviet jatomce, kan da se tu med dieli, - osobito 
odkad se glas pronosi, da će Turci opet udarit na Varadin. 
Odtud i meni dobro. Otvori sad ovom, sad onom, džamiju, 
pak iztolmači svakom sve, kao što me Petar Burgjija 
naučio, i kao što ja još bolje nacifrati znam, pak meni šukac 
u džep. - Tako danas poslje Misah, bio jedan gospodin, 
il je trgovac, što li je, ne htjede mi kazat, al“ ja već svoje 
ljude poznam —- da mu otvorim džamiju - odbravim, pak 
mu počnem pripoviedati, al on osorno: “muči, znam ja 
to bolje, neg ti" a nehtjede kape skinut u crkvi, veleć da 
ga glava boli i boji se razhlade, - o gosino mu tane! u po 
ljeta. - AI' što me briga... kad izidje tuknu mi u ruku dukat! 
Dukat! - pak ode tamo prama Karlovcima. - Sretno, 
pomislih, dodji sutra opet. - Samo jedna mi već dogrdila, 
evo je skoro svaki dan, kadkad u jutro i poslje podne, da joj 
džamiju otvaram, a samo prvi put mi dala marijaš, od onda 
ni tantuza. A to je Mara. Kažu da je Srbkinja. Pa što traži 
u našoj crkvi? Ta moli se, moli, ne mogu da dočekam da 
izidje, već sam ju jedanput i iztjerao. Cudo kako je danas 
još nema. Od te silne pobožnosti čini mi se, čini, da joj tu 
(pokazuje na čelo) nisu sve četiri daske. (Zieva i ogleda se) 
Ta eno je, amo upravo ide. A čekaj se, baš ti bez išta neću 
otvoriti, pa ma me Burgjiji tužila. Daj da se u poslu nadjem 
(unidje) 

Prizor II. 


(Mara u crnini odjevena, stupa s lieva, gleda najpre na 
džamiju, zatim na kuću zvonarevu, vidiv zatvorena vrata 
kućna, gleda kroz prozor, unutra, te spaziv unutri zvonara:) 

Mara: Pomoz Bog ti dragi zvonaru Otvori molim vrata 
Tekije Da Majci božjoj tu se pomolim. 

Zvonar: (iz nutra oštro) Zar ne vidiš, u poslu sam sad, 

Pa nemam, Maro, otvorit ti kad. 

Mara: Al Bog na molbu Majke sina mu 

Tek blagoslovom okrunit će rad. 

Zvonar: Al ne na tvoju, - jedva jedan put. 

O tomu sam se osvjedočio. 

Stog mira daj, pak s bogom mi ostaj! 

Mara: (pipajuć se po džepovih, ne našav novca drmajuć 
glavom, ode pred vrata džamije i klekne) 

Premilostiva i dobrostiva 

Oh! Majko Onog, kog nebesa sva, 

Nit okrug zemlje, shvatit ne moga, - 

Pak kog si Ti pod srdce smjestila, 

U svom kriocu nježno nosila, — 

Ni Tebe, nit Ti milost bezkrajnu 

Tekijski hram taj shvatit ne može, 

Prodire ona svud ko sunca zrak 

| kroz zaprta vrata i kroz mrak... 

Ti znadeš, vidiš moju nevolju, 

S koje mi srdce posta teretno 

Gubitkom teče, tetke nesretno, 

Jer ranam ljutim, koje dostaše 

Nit krivi, dužni — s turskog bodeža, 

Svi liekovi, sva njega zahman bje... 

Te tako, kud sam jadno sirotče 

Bez otca, majke davno, davno već, - 

Još jadnijom ah! bez njih postadoh, 

Samohranom bez milja ičija, 

Bez utjehe, bez štita, obrane... 

Al ne! ne! ne! - Oh! Majko Onoga, 
Na krstu koji spasi cieo sviet, 

| koji s krsta reče Ivanu, 

A šnjim svem svietu: “Evo Majka ti!“ 
Sveg svieta Majko! - Majko i moja! 
Ne, ne! ti nećeš mene jadovnu 
Zapustit a bez željne utjehe, 

Bez svjeta tvog i tvoje milosti... 
lako gdjekad možda pokliznuh 

U zanosu mi lude mladosti - 

Al nikad Majko, nikad ne padon!... 
To sviest mi mirna glasno svjedoči, - 
A srdce moje uviek viekoma 

Ko majku te je žarko štovalo, 

Ko Bog i vjera što me učiše... 

S tog u sred gorkog ovog jada mog, 
Što srdcem snosim ga uztrpljivim, 
Ti jedino si moje ufanje! 

Da jadnu mene ti ćeš tješiti, 
Prosvietliti me s jada smutjenu, 
Nadahnuti me duhom jakosti, 

Oj! u to doba turskog napada 

Na krst nam častni, vjeru Kristovu, 
| premilu nam tol domovinu, 

Koja nam istom malo oddahnu 

Od turskog iga, robstva stoljetnog. 
Pak evo opet nekrst diže se, 

Da hordijom ju silnom poplavi, 

Da hara pali naše domove, 

Da krst nam sveti opet oskvrni, 

Da vjerom slabe ili poturči, 

ll sobom viek u robstvo odvede. 

Oh! zaštiti nam Majko božija! 
Krst, vjeru i dom, te nam svetinje, 
Ta dražije nam istog života... 
U staroj rod nam uzdrž' hrabrosti, 
Učvrsti ga u slogi, bratinstvu, 
Po duhu svete vjere Kristove... 
A da se Majko, ja svetinjam tim 
Za mrvu ikad tek iznevjerim, 
Nek ubije me s vedra neba grom, 
Nek proklinje me narod moj i dom, 
Nek prvo tane tursko zgodi me, 
Te“ viek u robstvo Turčin vodi me!... 
(Pri kraju ove molitve izviri kroz prozor zvonar, gledajući 
prama džamiji, te spaziv pred vratih još klečeću Maru, maše 
glavom veleć) 
Zvonar: | još se moli. Čudne I molitve! 

Pa da je ovdje (dotakne se čela) sve joj na čisto? 

Jok, jok! - tad ćanut s Marom sam i ja. 
(Zvonar opet uvuče glavu unutra. A Mara za malom 
stankom, poljubiv vrata tekijska, digne se pak ide na Majčin 
grob kraj briesta, kraj groba kleknuv, lievom rukom krst, a 
desnom grob ogrlivši nariče:) 
Mara: Moleć Majku božjeg sina - Spasitelja, 
Ne mogu ti mimojć groba - željo velja! 
Živa željo, Majko moja - nevidjena! 
Dav mi život, pak mi umrie - neljubljena! 
A ja ostah sirotčetom - kraj babajke, 
A na tudjih, lednih grudih - željna majke! 
Željna tvoga milovanja - majko mila! 
I srdačnog njegovanja - tvog sred krila! 
Mjesto toga srdce majke - ovdje gnjili, 
A od srdca njena srdce - Mara cvili. 
Gorko cvili, što pogibe - drag babajko, 
Tetak, s“ tetkom sestrom tvojom - mila majko! 

Pa ti nemam nikog svoga - na tom svietu! 
Kuku Majko! kuku Mari - sirotčetu!... 


Prizor III. 
(Dok Mara tako nariče približi se od natrag Mijo carski 
poručnik, njen zaručnik, sluša ju ganutjem, a kad ona dovrši 
naricanje:) 


Mijo: (tiho) Jest ona je. Maro! (glasnije) Maro! 

Mara: (dignuv se, motri ga dugo zapanjeno) Ta je si I ti to 
Mijo? 

Mijo: Da tko bi bio? (pridje k njoj razkriliv ruke) 

Mara: Prosti! Pokraj moje velje tuge, Mijo dragi - 

Mijo: Muči, muči znam sve... no ipak nisi sirotče... hod“ na 
grudi zaručnika tvog! 

Mara: (pavši mu u naručje) Oh! dragi Mijo, još jedina mi 
utjeho. 

Zvonar: (u isti mah izviri kroz prozor, te vidiv ih u zagrljaju) 
No! Ito mi je bogomoljka. (uvuče glavu) 

Mijo: | više, više, sve i sva! - smrt me samo može s tobom 
razstaviti! A prem kao djeca mi se razstasmo, te proteče 
toliko godinah, koje u ratnoj službi svakojako pateć se 
sprovedoh, vjeruj Maro! uviek i svuda mi je lik tvoj, onaj iz 
djetinstva pred očima treptio, svakud me pratio, u ljutom 
boju hrabrio, a čežnjom mučio, da se samo što prije 
vidimo i da se izpuni žarka želja roditeljah naših. | gledj evo 
je na domaku. (Mara ga njekom tugom mjeri) Ja ponajviše 
bivši u četi slavnog Principa Eugena, evo 14 danah što sam 
amo u Varadin dodieljen. Tu sam čuo za nesrjetju tvoga 
teče i tetice i bio bi k tebi u Zemun poletio, - al služba pa 
služba kao i danas, ne dade mi maknuti se odavde, bez da 
znadoh da si ti ovdje. 

Mara: Da dragi Mijo, čim oni umrieše ja predjoh amo, da u 
samotnoj tuzi živim, i kod tekijske Gospe a na grobu mile 
neznane mi majke utjehe srdcu svome tražim. 

Mijo: A je si l'i ti tako na me sudjenika svoga zaručnika 
mislila, željom me želila, kao ja tebe? 

Mara: Ta- ta - kako ne. Uviek mi u pameti i srdcu želja i 
odluka roditeljah naših - samo, samo, da nam rat s Turci ne 
predstoji, veli bo se, da će opet zavojštit, i tek što nisu Savu 
i Dunav prešli, pak da na Varadin udare svom silom. 

Mijo: Istina je to draga Maro! pak to i mene bole, kraj svega 
toga, što sam u časti kao pobočnik Generala Varadinskog. 
Kao taj moram umjesto njega danas sve obkope, koji se 
novi oko grada podižu, projći nadzirati radnju, čega radi i 
amo Tekijama dodjoh, - a ni na snu mi ne bilo, da ću tebe 
ovdje, moju dragu, od mladosti sudjenicu najći. Oh! draga 
Maro, kako si mi ljepotom djevojkom izrasla! — Ta taj stas, 
ta ta jedrina, pak te oči i čarobni jim pogled, pak - (zagrlit 
ju kani) 

Mara: (stidljivo mu se izmiče) Pak ta moja tuga, dragi Mijo, 
i pogibelj domu i rodu preteća, reci dragi Mijo. 

Mijo: (zagrli ju silom) Ta ne zdvoj draga Maro! ta u meni 
teče krv loze slavnog kisežkog junaka Jurišića i premako 
sam daljni potomak njegov, to ona još u meni ohladnila nije. 
Ta u više već kreševah dokazah, da sam vriedni sin Otca 
svoga, koji je tvom Otcu u boju s Turci kod Slankamena 
život spasao, pak i prvom zgodom želim ti dokazati, da 
sam vriedan uzajmnog zaloga roditeljah naših, tebe, draga 
Maro moja! 

Mara: (uzhitjena zagrli ga) Hvala ti dragi Mijo zaručniče 
moj, na junačkoj odluci toj! 

Mijo: Sad mi je samo žao, što te do Varadina natrag 
odpratiti ne mogu, da te u tugi tvojoj tješim. Prieko brda 
moram Kamenici (čuje se zvižduk) Cuješ, to me pratnja 
moja zove, moram dalje. No ja ću ti poslati stražu, da ne 

bude kakve sumnje, što si se približila obkopima tekijskim. 
Ona će te sigurno u grad odpratiti. A sad s Bogom draga 
Maro, do skora vidjenja. (zagrli ju. Žurno ode.) 

Mara: S Bogom! (gleda za njim, te ostaje zamišljena dulje. 
No kad začuje topot njeki s protivne strane okrene se 
tamo.) 


Prizor IV. 


(Alibeg dolazi na krstjansku odjeven, koga kad spazi Mara 
zanosno:) 

Mara: Ha! ovdje ti zar zbavitelju moj!? 
Alibeg: Da, draga Maro! sjen ko sunčani, 
|I suncokret za suncem, dokle sja, 

Za suncem svojim tobom idem ja! 

| kada mi te oblak sakrije, — 

ll važno djelo mene odbije, - 

Svedj na te mislim, čeznem za tobom 
| ginem kano bez sunašca cviet. 

Oh! ne znaš Maro što sve propatih, 
Kad iza onog, što te iztrgoh 

Iz panžah onih hudih silnikah — 

U Bosnu doma pojći moradoh. 

Za svo to vrieme mira nejmadoh, 

Kraj majke milja i sveg obilja, 

U snu, na javi, družtvu, samoći, 

Svud ti mi viek, viek ti u srdcu, pameti! 
| jedva čekah časa povratku, 

Da sve ti Maro to ispovjedim, - 

Al kakav snadje srdce moje jad, 

Kad u Zemunu već te ne bja tad... 

Na kocku staviv sve, ta život svoj, 
Potegoh amo i dade sretja i Bog, 

Tu nadjoh tebe želju srdca mog! 

Mara: Oh! I ja žalih, žalih veoma, 

Kad iza onog groznog umorstva, 

Mog teče, tetke, ti mah izčeznu, 

Te ne mogah ti ni zahvalit se, 

Što otmičaru mene iztrže. 

A čim sahranih teču i tetku. 

Krv sluteć snova, amo prebjegoh. 

Alibeg: To učini ti Maro pametno. 

Al i mene je mudrost vodila, 

Kad iza tvoga djela junačkog, 

Kim najmenika paše ošvanji 

| s kabanicom, dorom prepliva, — 

Što i ja slutih skoru osvetu. 

Pak zato svaku večer dolažah, 

Da tebe dragu od zla očuvam. 

Pa kad pljačkara sva tri odpravih 

Bez medeta u krilo proroku, (Mara strese se) 
Tad mudar obzir mene spotico, 

Da tajom odtud mah se uklonim, 

Sa sebe svaku sumnju odklonim - 

U Bosnu doma da se požurim, 

Što davno već sam činit morao, 

Da s tvoga Maro čarna vidjenja 

Ti na srdcu mi draga ne osta. 

Stog ne tražim ja tvoje zahvale, 

Jer da te nisam strastno ljubio, 

Kraj kuće tvoje ne bih šetao, 

Nit pljačkarom bih išta smetao, 

Nit nemilice ih pogubio. (Mara opet strese se.) 
Mara: Oh! Ja sam dakle uzrok svemu tom! 
Krv petoro ih, grieh na srdcu mom! (kao da plače) 
Alibeg: (uhvatio ju za ruku) 

Ne! Ne na tebi nij“ nikakav grieh! 


a NIU Hrvatska riječ 159 


Ilija Okrugić Srijemac 


Već reci: tako bi jim sudjeno. 

Mara: Al tečo, tetka — ? 

Alibeg: Smrtno ranjene, 

Na pljačkarih sam tek osvetio. 

A što bi bilo, da ih ne ubih? 

Pak da su teču još poharali, 

Pa da su tebe sobom odnieli, 

Kadunom da ti budeš pašinom? 

Oh! slatka Maro! ta Boga mi znaj! 
Pregorjet ne bih mogo zulum taj. 
Poletio bih žarom osvete, 

Iz panžah da te paši iztrgnem, 

Taj bodež bi mu u srdce rinuo, (pokaže skriven nož) 
Pa poslje makar sam poginuo. 

Ta Turčinu je slatka osveta! 

Najsladja kad je porad ljubavi, 

I smrt je sladja tad od života! 

A takvim žarom tebe ljubim ja, 

Da s tebe tek mi sunce žitja sja, 

A ne marim bez tebe živit ja! 

Da imam do bih za te žitja dva! 

Oh! slatka Maro cviete ubavi! 

Oh! smiluj mi se tvojom ljubavi! 

Mara: (boreć se) Al ti si Turčin, a ja krstjanka... 
Alibeg: Pa ako sam, zar tvoj krstjanski Bog, 
Koji me stvori, kano i tebe, 

Zabranjuje ti ljubit Turčina 

Plemenitoga srdca, značaja, 

Koj“ nevinost da tvoju očuva, 

On tebe ljubeć sebe žrtvova? 

Mara: Al rod tvoj turski i š njim Turci svi 
Ta zakleti su krstu dušmani. 

Ta vi satrste ruže bugarske 

Ta propade s vas silna Srbija, 

Za njom srebrna Bosna ponosna. 
No to još ne bi turskoj sili dost, 
Provaliste u Sriem, Slavoniju, 

Pak u Hrvatsku i u Magjarsku, 

I s vaše sile drhta carev Beč! 
Popaliste nam sela, gradove, 

A poharaste naše domove, 
Odvedoste nam djecu u robove, 
Ucviliste nam nebroj materah - 
Pak tko da zato Vam ne zamiera? 
Alibeg: No, Maro, to je sasma druga stvar, - 
Al ja ti nisam takav Turčin bar. 
Rekoh ti da sam rodom iz Bosne, 
No nisu tamo tek Osmanlije, - 
Većina tam je onog naroda, 

Koji je s tobom Maro jedna krv, 
Istovetnoga roda, jezika, 

Tek vjerom ti je turskom razlika. 

| takav sam ti Maro Turčin ja. 
Mara: Pa to je dosta, da - 
Alibeg: Stoj, počekaj! 

Osmanlije kad Bosnu dobiše, 
Poturčiše se mnogi krštjani, 

Što od strah turskog, što rad posjeda, 
A mnogi amo k vam utekoše. 

Na svom ognjištu osta diedo moj, 
On nipošto se ne htja poturčit. 

A jer biaše bogat, ugledan, 
Obiediše ga sasma nedužna, 

Pak ni pet, ni šest, š njime na kolac, 
Zaplieniše mu posjed veliki, 

A mene malog dječka poturče. 

| tako Maro postah Turčinom. 

Uz poturicu strica dorastoh. 


9 NIU Hrvatska riječ 


161 


llija Okrugić Srijemac 


Dočim mi pre tog otac preminu. 

A kad i strica smrt mi pokosi, 

Sav njegov posjed velik, ogroman 
Ko Turčinu mi s majkom dopade, 
A ja se Alibegom prozvade. 

Sad reci Maro, da I' sam Turčin ja, 
Krvolok “nakav din - osmanlija? 
Mara: To ne, al ipak si poturčenjak! 
A naši vele: Nejma Turčina 

Nad poturicom. 

Alibeg: | to iznimkom. 

Poturčenjak sam i to na silu, 
Poturčenjak, al' turski sluga ne, 

Što služim to je tek na očigled. 

Ni jednog još ne ucvilih krštjana, 
Što više Maro Bogu zakleh se 

Na častnom grobu milog djeda mog, 
Oh! smrt sramotnu, što ju prepati, 
Za krst presveti i za posjed svoj - 
Ne prestat Maro osvetjivati, 
Dokgoder živim, a na Osmani! 

| takav sam ti Maro Turčin ja! - 

Pa reci Maro, tako t“ ljubavi, 

Ne vri I“ u meni ista tvojoj krv? 

A krv nij" voda! veli narod naš. (Mara žacne se) 
Ne mrzi Il" on vas, ko ja Turčina? 
Ne teži I' uviek kletom na iztrieb? 
Hajduci naši nisu I' svjedok tom? - 
Ta ti zar mene takvog Turčina, 

Da ne smeš ljubit, mojom, Maro, bit?! 
Mara: (ganutljivo) Al ipak crkva - 
Alibeg: (tronuto) Maro, crkva da! 
Ta to j' nesretja našeg naroda! 

Tol" ogroman a jedan narod mi, 

Pak na tri vjere smo razkoljeni... 

Stog nejma u nas sloge, ljubavi, 
Jedinstva nejma, nejma snažnosti, 

Kraj sveg junačtva svietu poznatog. 

Pa nikad svoji, u svom tudji mi, 

Igračka drugom, il“ mu robovi. 

Pa da nij“ turska kletva istina: 

Ta ne sjedini Bože kaurina!.. 

A što se mene tiče, Maro, zar 

Ne primih svetog krsta biljeg-dar? 

Pa zar ga može islam iztrti? 

Ne, ne oh Maro! ne pa do smrti! 

Stog nejma tebi Maro zaprjeke, 

Da budeš mojom, mojom na vieke! 
Mara: Još moro bi se turstva odreći, 

To svetčano u crkvi Kristovoj. 

Alibeg: | na to spreman sam u svaki čas, 
Pa tad da ništa ne razdieli nas. 

Mara: Al još je nješto - 

Alibeg: A što bi bilo još? 

Mara; Već zaručena sam od mladosti 
Po želji, volji dragog babe mog, 

A njegova mi volja sveta viek. 

Pa tu na grobu majke velim ti, 
Izbavitelju moj drag Alile! 

Moj pobro si po krvi i Bogu! 

Al tvojom ženom biti ne mogu! 

Alibeg: (zabezeknuto) Što reče? To je s vedra neba grom, 
Oh Maro! smrtni udar srdcu mom! (čuje se topot) 
Mara: A gledji straže, bjež' drag Alile. 
Alibeg: Ta ni pred većom silom ne bjegah, 
Ni pred tom neću, - sumnja bila bi - 

Prizor V. 


(Dolazi narednik sa dva prosta vojnika.) 

Narednik: Po zapoviedi nadporučnika dodjosmo Maro, da 
te sigurnosti radi u grad odpratimo. A tko je taj s tobom? za 
nj zapoviedi nejmamo. 

Mara: To, to je, moj - moj prijatelj iz Zemuna, doneo mi 
poruke odonud, pa - pa ga baš opaznim učinih da se 
vratja jer se obkopu približio, ne znajući za zabranu. 
Narednik: A njekako mi sumnjivo izgleda. 

Mara: Ta, ta Bože sahrani... 

Narednik: Da to nije kakva uhoda turska. On će snama. 
Alibeg: Nije neg još nješto. A ako Mari i meni ne vjerujete, 
pitajte zvonara, je sam li bio već jutros tu. 

Narednik: (jednom vojniku) Idi po zvonara. 

Vojnik: (ode kući zvonarevoj na prozor vičuć) Hej! zvonaru, 
hodi der amo malo. 

Zvonar: (izišav i spaziv vojnika) No, što to znači? 

Vojnik: (pokazujuć mu narednika) Napried! (odu tamo) 
Narednik: Poznaš li ti tog čovjeka, je I“ bio jutros tu? 
Zvonar: (približiv se Alibegu) Po licu i odielu poznam, al tko 
je ne znam, stranac jest, gospodin il trgovac, što li je, tko 
bi znao, kad mi ne kaza. Samo znam, da je džamiju htjeo 
viditi, u njoj se Gospi pomolio i (vatja se za džep) poslije 
toga otišo. Vidi mi se pošten. 

Narednik: A je si I ga vidio s Marom je I'dulje š njom 
divanio? 

Zvonar: Zabavljen u kući poslom svojim, nisam, a da i 
jesam, ne bih se čudio, jer Mara kadkada sa svakim s kim 
hoće, zna mnogo divaniti. (šapne nješto naredniku.) 
Alibeg: No ne reko I“ istinu gospodine. 

Narednik: (nakašlje se i koči se) Srjetja tvoja, što je zvonar 
tu, inače bi morao s nami. Al zvonaru! ako do čeg dodje, 
na tebi odgovornost ostaje. 

Zvonar: Odkud to? Ja nit luka jeo, nit lukom mirišao. Prije 
na (Alibeg kradom tukne mu nješto u ruku) ma na kom 
drugom, neg na meni. 

Narednik: Dobro, dobro. (Alibegu) A ti sad seli, pak da se 
nisi više ovdje dao viditi (Mari) Napried Maro! | po tebe bi 
bolje bilo da tol' često ne švrljaš oko Tekijah. 

Mara: (na polazku Alibegu) Ilija! Sve mi naše pozdravi. S 
Bogom! 

Alibeg: Maro srjetno! (ode na jednu, Mara s pratnjom na 
drugu stranu) 

Zvonar: (gledajuć za njima mašuć glavom, zatim pogleda si 
u dlan ruke) Opet žutak, Bog da prosti! Što me briga. 
(Ode u kuću. Zastor pada) 

(Promjena) 


Prizor VI. 


(U Petrovaradingradu soba Gjenerala zapovjednika. Cjeneral 
sjedi pri pisaćem stolu, piše. Nadporučnik Mijo stoji očekujuć 
zapovied.) 

Gjeneral: (svršiv pismo) Dragi sinovče! obkopi izvan grada 
po tvom nacrtu podignuti, obću su pohvalu stekli, a i 
ja sam podpuno zadovoljan poslom tvojim, toga radi 
od danas si stotnikom, kapetanom. Nadam se, da ćeš 
povjerenje moje, koje u tebe, tek prije kratkog vremena 
amo došavšeg, stavih, svojim daljim vojničkim vladanjem 
podpuno opravdati. Evo ti stotnički dekret. 

Mijo: (na vojničku klanjajuć se) Neizrečena Vam zahvalnost 
na toj velikoj milosti gospodine Gjenerale! Budite uvjereni, 
da ću kao dosad i odsad nastojati, da se sve više te milosti 
dostojnim pokažem. A što se obkopah tiče, oni su samo plod 
obuke iz velike škole Princa Eugena u kojega sam vojnici 

toliko godinah probavio. Njemu, kao prvom carskom vojvodi 
ide hvala i slava. 

Gjeneral: Dobro reče sinovče! Srjetja dobrom našem Caru, 
što njega ima, inače zlo u obće, a po nas u gradu na poseb, 
kako su Turci kod Biograda Savu prešli i utaborili se kod 
Banovacah, pa za koji dan evo jim Vezira i pod Varadinom. 
A još veća srjetja naša, što je Princ Eugen takodjer u 
susjedstvu našem t. j. u Futoku s vojskom svojom. A 
Feldmaršal Grof Palfi koji se s Generali Heisterom i 
Loffelholzom posvadjo, dodieljen je nami u pomoć, te već 
oko grada svojimi konjanici krstari. Toga radi (pruži mu 
drugo pismo) evo ti naredbe, da se pješačtvo u obkopih 
pomnoži. | to odmah. 

Mijo: Izvršit ću odmah naredbu Vašu, samo s“ jednom 
molbom: da Vaše u mene stavljeno povjerenje opravdam, 
to molim, da i moja satnija u tom kolu bude. 

Gjeneral: Premda mi je žao, da se od mene odvajaš, - al 
ipak nek ti je, što želiš. 

Mijo: Hvala Vam Gosp. Gjenerale! Vi udarajte iz topovah 
gradski na Turke, a ja ću iz obkopah satnijom svojom, 
makar i do gušanja došlo. 

Gjeneral: Ta kršni Likota si ti, i pristalo bi ti. Al hajde izvrši 
najpre nalog moj. 

Mijo: Mahom Gosp. Gjenerale. (nakloni se i ode.) 
Gjeneral (ustane od stola) U istinu kršan mladić, taj Likota 
pobočnik moj, kršan kao i svi naši Hrvati. Ta junaci su, 
vierni Caru svomu, - u obrani doma i roda svoga pravi 
lavovi, - to jim se poreći ne može. Od uviek su živi 
bedem krstjanstva proti nasilju nekrsta, kao što ih nazva 
sv. Otac Papa. A to junačtvo, tu viernost njihovu priznade 
i u zviezde kova pokojni Car Leopold sam u pismu svom 
na stališe i redove hrvatske kraljevine kao i na bana im 
Erdddija. Izrikom veli: da ih u viernosti njihovoj ni uzdrmati, 
nit preplašiti ne može provala i zulum turski po domovini 

našoj, kao druge vjerolomce - oni stoje kao nepomične 
stiene, bore se junački uztrajno, prezirući smrt. Pa kakvi su 
onda bili, takvi su i dandanas. A to će i moj Mijo, nadam 
se čvrsto skorim dokazati. (Cuje se izvana njeka gungula) 
Sto je to? 

Narednik: (Stupi u sobu te pozdravio Gjenerala) Pokorno 
javljam Gosp. Gjenerale, njeki skup svieta moli da ga 
preda se pustite. 

Gjeneral: Valjda je kakva nužda, nek dodju. 


Prizor VII. 


(S Narednikom unilaze Karlovčani bježeći od zuluma turskog, 
ljudi, žene, djeca. Predvodi ih jedan starac Karlovčanin.) 

Starac: Oprostite Gosp. Gjenerale! al sila Boga ne moli. 
Utekosmo od zuluma Turadije koja je danas kao gladni 
skakavci na naše Karlovce pala. Vele, da ih ima 200.000. 
Vezir jim baš se utaborio na onom mjestu, gdje je prije 17 
godinah mir s našim Carem utanačio. Vjerolomno Ture! 
Onako mu Bog i majka božja srjetje dala, kako je on vjeru 
držao, zadatu. Al' mi, mi jadnici prvi izkusiti moradosmo 
silu okrutnog mu zuluma, te srjetni smo još, što žive 
glave iznesosmo. Znate Gosp. Gjenerale, da trava više 
ne poniče, kud tursko kopito stane, ali Ture nam popali i 
pohara domove naše, eno Vam Karlovci goru kao pakleni 
ad. Što je od naših moglo, to uteče, sve ostaviv, u vinograde 
i u šumu stražilovsku, — a koga Turčin zateče, to ubi, zakla 
handžarom kao pilež. Njeki od naši stali na branik, al tko 
bi toliku silu nadjačao? Pogiboše dojednoga. A ove žene 
muž vodja, eno ga na kolcu nasrjed pijace pred sabornom 
crkvom. Ova žena izgubi svog muža i brata, ona djeca 
svoje roditelje, te ostaše sirotčad. (Kad ovo spominje žene 
jecaju a djeca plaču) Oh smilujte se Gosp. Gjenerale, dajte 

nam utočišta u Vašemu gradu. Ovi momci dragovoljno će 
uz vaše vojnike vojevati, da osvete krv rodbine svoje. Ove 
žene mogu u špitalju ranjenike dvoriti, a ja ovako star ću 
se ovim piležom baviti. A da nisam, kao što sam, vjerujte 
mi Gosp. Gjenerale, latio bi se puške i sablje pak bih 
prednjačio u boju prot Turcima, da bi zapamtili Karlovčana 
Slankamenca. Ta znate I' Gosp. Gjenerale, da sam ja kao 
Freikorac prije njekih 25 god. pod Slankamenom s Turcima 
janičarima bio se u društvu sa onih 8000 Hrvatah i 5000 
Srbaljah. To je bio boj, tu je krv tekla užasnije nego pod 
istim Bečom, tu zaglavi i veliki Vezir Mustafa Cuprilić. Oh 
gospodine, kad se toga sjetim, zavri mi u ovako matorom 
krv, pak bi se opet bio, ali - ali - zato smilujte se Gosp. 
Gjenerale starom vojniku i ovoj goloj sirotinji. 

Gjeneral: Premako mi je pun grad vojske, ipak će se i 
za vas mjesta još najći. (sjedne k stolu napiše zapovied 
te predajuć ju naredniku): smjestite ovu sirotinju po ovoj 
zapoviedi i obskrbite ju sa svim potrebitim. 

Starac: Hvala Gosp. Gjenerale! Bog vam platio, očuvao 
vas u skorom boju, a razmrskale se turske glave o stjenama 
Varadina grada. 

Gjeneral: Hvala, hvala starino vojače. Hajte s Bogom. 
(Svi odu s narednikom. Gjeneral hoda zamišljen po sobi 
njekoliko časovah, - zatim se čuje iza kulisah ženski glas: Pa 
vodite me Gjeneralu, odmah, odmah!) 

Prizor VIII. 


(Uedan poručnik stupa u sobu s Varadinkom Marom, te 
pozdraviv Gjenerala, veli:) 

Poručnik: Ponizno javljam Gosp. Gjenerale, ova djevojka 
poznata imenom Varadinka Mara uhvatjena je sad po 
drugi put tamo kod Tekijah. Tobože išla se Bogu moliti, 
a razgledala tamošnji obkop, što je strogo svakom 
zabranjeno, jer to izgleda kao špionstvo. 

Gjeneral: (oštro motreć Maru, ona njega) Jel' to istina 
djevojko? 

Mara: Kad me saslušate, osvjedočit će te se, da nije tako, 
Gosp. Gjenerale. 

Gjeneral: Što si dakle tražila tamo na obkopu? 

Mara: Ne na obkopu, nego na Tekijah tražila sam u molitvi 
Majci Božijoj utjehe srdcu mome. 

Gjeneral: To je prazan izgovor, ti se možeš i doma Bogu 
moliti. 

Mara: Istina G. Gjenerale, al ondje mi je sladje, jer ondje je 
i grob mile majke moje. A ako ste ljubili vašu majku i znate 
što je majčina ljubav, onda će te pojmiti žalost moju, koja 
svoje majke ni poznala nisam, jer moj život njojzi dade 
smrt, te ja ostah sirotče. 

General: A otac tvoj? 

Mara: Bješe rodom iz Hrvatske carski stotnik koji junački 
pod Princip Eugenom boreć se prot Francuzi, tamo 
njegde na Rajni pade prije tri godine. A prije toga bio je 
većim dielom u posadi varadinskoj. Odtud i mene zovu 
Varadinkom Marom. 

Gjeneral: Čini mi se da smo njegdje zajedno u vojnici 
bili. Bješe čestit vojnik. Ali za tebe sam čuo, da si ti njeka 
sanjarka, bludilica, niskim se ne družiš, samotuješ... 

Mara: | ne bila sanjarkom, samotarkom, što sam sve 


jadnica propatila - 

Prizor IX. 


(Stotnik Mijo dolazi) 

Mijo: Sve je u redu po zapoviedi Vašoj G. Gjenerale (spaziv 
Maru, začudjeno) A odkud draga Maro ti ovdje? 

Gjeneral: (naglo začudjeno) A zar se vi poznate? 

Mijo: Od prve mladosti zaručnica moja Gosp. Gjenerale. 
Gjeneral: Tako? a ti meni sinovče do danas ni biele. 

Mijo: Razlozi G. Gjenerale. 

Mara: Tako je, - a današnjim puče led. Ovaj poručnik, 
što me danas nadje na grobu mile majke, obiedi me za to 
špiunkom. A ja da se opravdam iskah, da me privede G. 
Gjeneralu. No potvora mu nije bez uzroka, to je prosta 
osveta, što sam ga jednom pošteno obrisala... 

Gjeneral: Što to čujem poručniče? (Mijo latja se sablje.) 
Poručnik: Ono bješe samo šala G. Gjenerale. Ali ja ipak 
ostajem pri tvrdnji svojoj, da Mara može biti špiunka. A 
to se više potvrdjuje tim, što je ona njekoj dan na Tekijah 
uhvatjena u razgovoru s njekim nepoznatim čovjekom i 
usljed toga pod pratnjom vojničkom u grad dovedena. 
Mijo: Ja sam baš tu pratnju naredio, da ne padne sumnja 
na nju. 

Poručnik: Al onaj nepoznati, mogo je biti preobučen 
Turčin špion. 

Mara: (za se) Oh Bože! 

Poručnik: A nije tajna, da je Mara u Zemunu s Turci 
baratala. 

Mijo: (za se) Ta je I' moguće! 

Mara: | junački se poniela, kao što vi sigurno nećete, izvan 
da bi s bulama - 

Poručnik: Molim G. Generale povriedjena moja čast - 
Mijo: A zar moje zaručnice net 

Mara: To sigurno. U ostalom G. Gjenerale moj zaručnik 
izpričat će Vam sav život moj pak će te se uvjeriti da I' 

može biti o meni sumnje špionstva. A ovoga poručnika sad 
ovdje pred vami pozivam na parolu, da se okladimo, tko će 
od nas dvoje za koji dan junačtvo svoje bolje pokazati. 
Poručnik: (oštro) Zenama se kladit to je izpod oficirskog 
dostojanstva (odkrene se) 

Mara: Kiselo je. (Čuje se kucanje na vratih) 

Gjeneral: Nek je dosta. Ja ću stvar već izviditi. Odstupite 
Poručniče. (Poručnik ode. Opet kucanje.) 

Gjeneral: Unutra. 


Prizor X. 


Drugi Poručnik: (predavajuć pismo  Cjeneralu) Od 
gospodina Maršala Palfi. (Dok Gjeneral pismo čita, stoji 
Mijo snuždeno zamišljen, a Mara ga kradomice pogleda) 
Gjeneral: Moje štovanje molim G. Maršalu izjavite i da 
ću se ravnati po naputku njegovom. (Poručnik ode) Evo 
Mijo živa posla. Piše mi Maršal, da će uz privolu Princa 
Eugena svojim konjaničtvom Turke uhoditi, koji se već 
gradu primiču. On se danas već kreće, a treba mu još 
500 pješakah, koji se imaju sutra zorom šnjim združiti. | 
premako mu je Princ Eugen zabranio u boj se s Turcima 
upuštati, ti ćeš ipak najodvažnije momke naših satnijah za 
taj izlet odrediti, možda od onih koji su van grada već u 
obkopih, pak ih s gradskimi zamieniti. 

Mijo: Tu je moja prva na piketu i molim Gosp. Gjenerala, 
da se šnjom tom izletu pridružiti smem. Za sebe i momčad 
moju siguran sam makar i do boja došlo. (Mara se strese, 
uzdahnu.) 

Gjeneral: Pa dobro Mijo, nisam protivan, 

Al naredbah se drži Maršalovih 

Ko svetog pisma, skupa s momčadih. 

Jer i najmanji korak prenagljen, 

Za sve pogubno mogo b'izpasti. 

Mijo: Ne brinite se zapt bo vojnički 
oduviek mi bješe svetinjom. 

Tim većma, kad no radi se o tom, 

Da nekrst padne, krst se uzvisi, 

A spase sveta vjera i mil dom. 

Oh! za to viek sam srnjao u boj, 

Sve prezirući isti život svoj. (hoće da podje) 
(Mara približi se Miji, lativ ga za ruku) 
Gjeneral: Uvjeren sam dragi sinovče! 
Nu ded i sada časa ne časi! 

Mara: Oh! Mijo dragi zaručniče moj! 
Kako I“ ću podniet brz razstanak tvoj!? 
Ta istom što se željni sastasmo 

| staru ljubav tek ponovismo, 
Gorućom željom čas izgledajuć, 

Da majka crkva plam naš nevini 
Blagoslovi, na viek nas sjedini, 

| već se moraš samnom razstati - 
Mijo: Kad dužnost zove, uz to pogibelj 
Kad prieti vjeri, domu i rodu, 

Tad ljubavi i Zzaručne glas 

Zamuknut mora, preči j“ roda spas! 

| dok se rod nam ne oslobodi, 
Preklinjat joj je Boga molitvom, (naglaskom) 
Al čistog srdca, duha skrušena - 

| ta tek plodom spasa urodi. 

Mara: O! ne dvoj Mijo, to ću činit ja. 
Ta srdce moje izkušano dost 
Udarcima raznim božje sudbine, 

U molitvi tek traži utjehe. 

A ta bit mora vrućja, trajnija, 

Čim ti mi junak, prezrjev pogibelj, 
Pohitaš branit vjeru i mil dom. 

Ta ti, s kojim me ista vjera i krv, 

Još k tom mi sveta volja otčeva, 

U amanet sveza, mladjanu: 

A da mi budeš podpor, žitja slast. 

O Mijo mili Zaručniče moj! 

Ti neznaš koliko tebe ljubim ja. 

Ta znaš li da bih pošla ovaj mah 

Uza te da se borim s Turcima - 

Mijo: Ne, ne, za ženske nije Maro boj. 
Šij, predi, tki i čuvaj domak svoj. 

Mara: (žestoko) Što reče Mijo? Bog te vidio! 
Zar ne znaš one za junakinje: 

U Lemnu gradu slavnu Marulu, 

A iz Kobaša Maru Margetić, 

Junaštva koje čuda tvoriše, 

| janičare mužki moriše? 

Te sestre mi po krvi i rodu, 

A imenjače moje slavljene, 

Viek lebdila su mi pred očima, - 

A sad kad bojak bit je s Turcima, 
Silovito me Mijo potiču, 

Da ostavim mah skromni domak svoj, 
Pa da te sliedim na Turke u boj. 

Stim hoću još da sumnju odbijem, (naglaskom) 
Koju mi zloba podla nanese - 

Sad napried Mijo, zaručniče moj! 
Junakinja te Mara prati u boj! 

(Mijo i Gjeneral začuđeno ju motre) 
Gjeneral: Ne, nećeš Maro! Tu ćeš ostati, 
Pod moje sada spadaš skrbničtvo, 
Tvoj zaručnik i moj je miljenik, 

Njemu te treba meni čuvati. 

Stog poslušat ćeš s dobrim savjet moj, 
Jer inače sam zapovjednik tvoj. 

A ti moj Mijo s Bogom pošo mi! 

| što pre zdrav i čitav došo mi! 

(Najpre Gjeneral zagrli Miju, zatim ga zagrli Mara jecajući) 
(Svi idu van. Zavjesa padne.) 

Čin III. 


(Šator velikog Vezira, koji sjedi na serdžadi. Oko njega tri 
Paše i Mehmed Kara Aga vodja Janičarah.) 


Prizor I. 


Vezir: Slava Alahu i velikom mu proroku! Skupo platiše 
Gjauri prvi pokušaj, da nas odbiju od Varadina. Evo nas 
njemu na dogled, pak će mo najdulje preksutra i u njemu 
biti. Samo onako junački kao jučer, pak će onaj naduhti 
Princ Eugen spoznati još bolje, tko je Veliki Vezir Ali i 
njegova 200.000 brojeća vojska. Ta igrajući se, onih će mo 
njegovih 60.000, kao vjetar jesensko listje raznieti. No tu 
prvu slavnu pobjedu najviše imam tebi zahvaliti moj dragi 
Mehmede Kara Ago i tvojim janičarom. Za tvoje jučeranje 
junačtvo znati će i svamogući i slavni Sultan naš, dojaviv 
mu to, - a od mene nek ti je ovim velikim medžidijem 
moja zahvalnost izrečena. (Odpetlja s prsih si orden i preda 
mu ga.) 

Kara Aga: (na tursku klanjajuć se prima orden) Ne mogu 
ti se svietli Veziru za dosta zahvaliti riečma na toj velikoj 
milosti tvojoj. Ja sam u ostalom samo dužnost svoju vršio 
na slavu Allaha i velikog mu proroka, - što ću i nadalje 
činiti pa makar i životom platio. (Pripetlja si orden) 

Veliki Vezir: Uvjeren sam Kara Ago, ali ipak čuvaj život 
svoj, jer bez tebe ne bi tvoji Janičari bili to, što su, takvi 
junaci. 

Kara Aga: Uzdam se u pomoć Allaha i velikog mu proroka, 
da će me čuvati, jer vojujem samo za njihovu slavu. 

Veliki Vezir: Očuvao te za to Allah! 

Kara Aga: Samo mi je žao, što ja za tvoju veliku milost, 
tebi kakvo bolje uzdarje povratiti ne mogu, do ono 
njekoliko gjaurah, što ih zarobismo. Oh! da sam mogao 

vodju njihovog, kažu, hrvatskog bana Palfija uloviti, to bi 
bio kolač! Dva konja pod njime padoše i ipak nam uteče. 
A jednog gjenerala i pobočnika njegovog podpukovnika 
ja sam baš handžarom dohvatio, pak i njih nestade u 
onom metežu. Jedini znatniji gjeneral pod kojim takodjer 
konj pade, kaže zove se Breuner, al se brzo na drugog 
konja podmetnutog mu popeti ne moga, pa ga ja uhvatih, 
- mogu ti kao uzdarje prikazati. Eno dadoh ga u sindžire 
okovati. 

Veliki Vezir: Hvala ti Kara Ago. 

Kara Aga: Al da zbilja! Još jednog ti imadem od manjih 
častnika uhvatjenog. To ti je kapetan i vodja pješakah 
hrvatskih. O! divio sam se tom mladome junaku. Ta srnjo 
ti na gol handžar kao sliep, a uviek napried pobudjujući 
malu četu svoju. Mogo sam ga više put sasjeći, ali pravo 
da ti kažem, žao mi bješe takvog junaka. Obkolismo ga, 
zabranim mojima pod živu glavu, da ga ne sasieku, vidi 
on da je već naš, ali udara on i dva tri janičara platiše 
glavom, na to zgodno približim mu se te mu sablju iz ruke 
izbijem rekav: sad si moj. On se jedva predade skleptan od 
janičarah. I toga ti poklanjam. Ali i priporučujem, ta liep je 
kao bula, a junak, kao janičari mnogi, što ih od gjaurah kao 
djecu zarobismo i poturčismo. | njega sam u sindžire dao 
okovati, jer vjeruj mi inače bi uteko. 

Veliki Vezir: | na tom ti hvala! Nego što spomenu o 
junačtvu njegovom, ne čudim se ni najmanje. To je tim 
Hrvatima i Srbijancima već u krvi. Ta što sam ja samo već 
izkusio u mojih mladjih godinah. Da ne spominjem ono, 
kako su provale naše na Savi i Uni skoro uviek junački 
suzbijali i naši glavama platjali, samo kad se sjetim na 
Slankamen, koža mi se i sad ježi. Tu je naša krv potokom 
tekla od njihovog junačkog vodje Adama Zrinjija sina onog 
sigetskog junaka Nikole. Pade tu taj Adam ali i naš slavni 
veliki Vezir Mustafa Cuprilić i šnjim 20.000 naših. - Sada 

se nemamo toliko bojati Hrvatah i Srbijanacah, jer je 
većina Principa vojske od Svabah. - No zato bi ipak rada 
vidio tog tvog zarobljenika. (tapšne dlan o dlan. Unidje 
mladi Alibeg nakloniv se) 

Veliki Vezir: Dovedi mi onog mladog roba kapetana. 


Prizor II. 


(Alibeg doprati Miju u lancih okovana, i ostane pri ulazu 
šatora Vezirova.) 

Veliki Vezir: (dulje mjeri Miju) No mladi gjaurski kapetane, 
čujem da si se junački borio. 

Mijo: (oštro) | jesam, kao svi moji Hrvati. 

Veliki Vezir: | to ti je samo život spaslo, što si tako mlad 
zelen, ne htjedoše te janičari sasjeći. 

Mijo: Jest, da mi onaj tamo crni (pokazuje na Kara agu) ne 
izbi sablju. (Kara aga se smieši). 

Veliki Vezir: Zahvali mu se dakle. 

Mijo: Jest, bih, da mi je sablja u ruci i da nisam okovan, 
Veliki Vezir: Ti si i u lancih drzovit, - a znaš li pred kim 
stojiš? 

Mijo: Znam, pred Ali velikim Vezirom dindušmanom 
svetog mi krsta i premilog roda moga. 

Veliki Vezir: A znaš li što te čeka? 

Mijo: Ili skora smrt ili vječno robovanje. 

Veliki Vezir: Za sad još nijedno toga, to jest ako mi iskren 
budeš. Kaži der mi kolika je posada u gradu? Koliko 
topovah, koliko džebane i hrane imate? Kako dugo šnjom 
uztrajati možete? Ti si mislit možeš, da ja to ne pitam, što 
se gjaurah bojim, izkusio si jučer silu, a danas mogo si vidit 
mnogobrojnu vojsku moju. Varadin mora pasti! no hoću 
ipak ono da znadem. Reci mi dakle ako ti je život mio i 


sloboda. 

Mijo: Dobro znam, da me kod tebe čeka smrt, no ne 
misli da se je plašim, to se mogo onaj Crni jučer uvjeriti, 
a ni ne sanjaj, da ću se svojoj vojničkoj zakletvi iznevjeriti, 
te izdajicom postati. Viernost je moja tvrdja od stienah 
varadinskih. 

Veliki Vezir: Nu to biesni gjaure, kad kazati nećeš, znaj da 
u mene ima načina, koji će ti tvrdo srdce omehkšati, pak 
će ti i nehotice istina na usta izletiti. 

Mijo: Znaj i ti Veziru to: il me sjeko il me peko, ništa ti 
hasniti neće. Ja poginuti moram ovako il onako, to mi je 
svejedno, al vjeruj mi, moja jedna glava bit će hiljadama 
tvojih Turakah osvetjena — imade u nas još dosta takvih 
junakah kao što sam ja, - a da nijednoga nema, ta osvetila 
bi me moja zaručnica Varadinka Mara. 

(Alibeg se trgne čuvši to pak za se): 

Alibeg: Dakle on je taj. 

Biogradski Paša: (skoči sa serdžade) Što što reče gjaure? 
Varadinka Mara? To zaručnica tvoja? 

Mijo: (čudeć se za se): Odkud taj za nju zna. (glasno) Da, 
u gradu Varadinka Mara moja je zaručnica. 

Veliki Vezir: A zar ti za nju znaš, nju poznaš čestiti Pašo? 
Biogradski Paša: Znam i poznam ju, da. 

Mijo: (nemiran vrpolji se, - a kad Biogradski Paša stupi bliže 
Veziru, pak mu nješto šaptnu, zatres Mijo s lanci pak ljutito) 
A zašto ne govoriš glasno, da i ja čujem kako ju znaš i 
poznaš. 

Veliki Vezir: (Alibegu) Vodi ga odkud ga dovede. 

Mijo: A što me tjeraš velik Veziru? 

Kad ja ti bolje znat ću kazati 

Moja Mara tko je, kakva I“ je. 

Ta liepa ti je kao proljetan cviet. 

Ta spretna li je kao od cvietja splet, 

Bjelolika, kao sniežani krin, 

Rumenkasta, kao ruj jagodin, 

Očih plavih, kano ljubica, 

Kroz koje sja joj blaga dušica. 

Obrvicah na luk svijenih, 

Trepavicah dugih svilenih, 

Usta su joj sladja šećera, 

Zubići joj bjelji bisera, - 

A da ne duljim, njena ljepota 

Ta Veziru izreć se neda. - 

A što je važno, nije krasna tek, 

Već Mara ti je i junakinja. 

Biogradskom se Paši prohtjelo (Paša se vrpolji) 
Ljepotu Maru moju ljubiti. 

Telalit dao: tko ju uhvati 

| na divan njemu dovede, 

Dati će mu p6 pašaluka. 

Tu se našlo Ture mladjano, 

Na dorinu Dunav prepliva, 

Bjelaricu Maru uhvati, 

Na doru je baciv priveza, 

Pa natrag dodje šnjom pod Biograd. 

Al Mara ludo Ture nadmudri, - 

Uzjaha doru opet prepliva, 

A Ture osta gorko plakajuć 

Za dorom svojim i kabanicom. - 

A što se onaj Paša vrpolji (pokazujuć na Biog. Pašu) 
Da on taj nije bludni pohotnik, 

Kad reče, da zna Maru i pozna. 

(Biogradski Paša opet nješto šaptne Veziru, na što se ovaj 
prodere na Alibega) 

Veliki Vezir: Nerekoh li ti, da ga odvedeš. 
Alibeg: Pa ti sam htjede velik Veziru, 

Ljepotu Mare baš od njega čut. 

Veliki Vezir: Sad sikter šnjime, valjda nećeš još 
Da kog mi drugog Pašu sramoti. | 

(Alibeg gurajuć Miju van) 

Mijo: | još bih njekom kazao istinu 
Samo da ga znam. 

Alibeg: (za se) Mene misli sad. (odu) 
Biogradski Paša: Ta vidje I samo čestit Veziru 
Bezobraznika toga gjaurskog. 

O! da je samo meni u vlasti, 

Sa živa bih mu kožu derao. 

Velik Vezir: A je I' istina, što ti prišio? 
Biogradski Paša: A što da tajim, istina je sve. 
Veliki Vezir: A je I' istina, da je Mara ta 
Ta toli krasna, divna ljepota? 
Biogradski Paša: Ta da nije, zar bih bolan ja, 
Pokraj mojih liepih kaduna 

Za njom se kad pojagmio? 

A! da ju vidje čestit Veziru! 

Ko ja što sam ju gledo s'čardaka, 

Kad na Dunavu platno bielila, — 
Izvlačim durbin opet sastavljam, 

Ko da me oko vara il durbin, - 

Al ne, ne, ne! to nije obsjena, 

U durbinu Mara krasota, 

Pa što je lica krasna, divotna, 

Ko krv i mlieko rujna - bjelasta, 

Al što je srdca prkos - vragasta, - 
Gojne ruke razgolitila, 

Do koljena skute podigla, — 

Pokraj platna što ga bjeljaše 

Brčka, praćka se ko pačica, 

Cas u vodu, a čas na bajer, 

A popieva kano ptičica — | 

Pa kog sve to da ne zamami? 

Našalim se pak joj poviknem: 

Ao! Maro Bog te ubio! 

Puštaj skute, svilen rukave 

Popucaše gradom delije! 

Al kad ona ovo začula, 

Diže skute više koljena, 

A rukave više lakatah, 

Te povika što mož, prkosno: 

Nek pucaju, pocrkali svi. 

E pa kog to da ne razdraži? 

Ta da je Mara zviezda na nebu, 

| odtud bih ju željan skinuo! - 

Ma što ti rekoh velik Veziru 

Ta divna ti je, isti Padiša 

Njojzi nebi mogo zamjerit. 

(Dok tako Paša Maru opisuje a Vezir ga sve većom 
pozornostju sluša, bradu si gladi, - napokon zamisli se, te 
iza malo tapšne dlan o dlan. Alibeg unidje.) 

Veliki Vezir: No, Alibeže, što rob radi naš? 
Je I se smirio? 

Alibeg: Velik Veziru 

Tek na očigled. Sjedi zamišljen 

Mukom mučeć gleda preda se, 

Pa tek kadkad zubma zaškripi, 

A s lancima glasno zatrese. 

Veliki Vezir: Ha, ha, ha, ha! Miš u stupici, 

Ded ga opet amo dovedi, 

Da mu dadem malo slanine. (Alibeg ode.) 
A ti dragi Kara Mehmede 

| vi paše moje čestite, 

Jav'te četam Vašim junačkim 

Za sad hvalu moju srdačnu, 

Dok za mala sam ne dodjem ja, 

Pak jim kažem: Selam ejvala! (Paše odu.) 

Prizor III. 


(Alibeg dovodi Miju kapetana.) 

Veliki Vezir: No kapetane! Ti mi ne htjede 
Baš ništa kazat, što te upitah, 

Pak dobro, baš mi znatni ne treba. 

Mijo: Ta da Veziru, groždje kiselo. 

Veliki Vezir: No, no, al ja znam što j' kiselije, 
Pa moglo bi za tebe slatko bit. 

Nam svakom, valjda tako i tebi, 

Sladak je život, pa ma u robstvu - 

Mijo: Al meni nije, sladja mi je smrt. 

Vel. Vezir: Al ako ja ti život poklonim? 

| uz to još te pustim slobodna? 

Mijo: Veledušje zvalo bi se to. 

Vel. Vezir: Al ipak, ipak jedan uz uvjet.. 
Mijo: U veledušja nema uvjeta. 

Vel. Vezir: Pa što se kaže: ljubav za ljubav, 
ll još prostije: šljive za brašno. 

Mijo: E tad ti hoćeš s' mojim životom 

Da trguješ po turskom adetu. 

Ja ne pristajem. 

Vel. Vezir: Ma de poslušaj. 

Čut sam mogo da si rodjak ti 

Tog Gjenerala varadinskoga. 

On već sigurno misli: mrtav si. 

Mijo: | da junački jesam poginuo, 
Odrubiv barem turske glave tri. 

Vel. Vezir: On za tobome žali čemerno. 
Mijo: O! ti se varaš, baš ni najmanje, 

Sto više mojom smrtju diči se. 

Vel. Vezir: Al Mara, Mara! ta tek jaduje - 
Mijo: Ja već ti rekoh, ta junakinja, 

Ma na jednome samo Turetu 

Smrt moju će i mene osvetit. 

Vel. Vezir: Ne čantraj, mahni, već sam davno sit 
Junačtva toga s preljom, vretenom, - 
Već poslušaj me, što sam smislio: 
Tom Gjeneralu tvom ću pisati, 

| dati ću mu od tri dana rok, 

U kom da preda Varadin mi grad, 

ll" ravnom ću ga zemljom sravniti. 
Mijo: Moj Gjeneral će prije poginut, 
Neg tebi svoga grada predati. 

A ti ćeš pre pod njime svisnuti, 

Neg jedan tek mu bedem porušit, 
Ta valjda u nas ima topovah - 

Vel. Vezir: Ma počuj jošter, što ću pisati: 
Da živ i zdrav si, al“ moj sinji rob. 
Ma da ću mu te poslat slobodna, 
On ako pre mi, a u zamjenu 

Za tebe pošlje - a što misliš kog? 

Ta zaručnicu tvoju milenu. 

Mijo: Što Maru? Maru?! 

Vel. Vezir: Tvoju Maru da. 

| ako za tri dana ne pošlje, 

Poslat ću mu tvoju glavu ja. 

Mijo: To on ne sme Mari dozvolit. 
Nit će Mara u to privolit; 

Ta Mara stoji davno pod vjerom, 
Od mladosti smo mi već vjereni, 

| nju bi stigla kletva otčeva, 

Da prevrne, da ne svjeruje. 

Vel. Vezir: Id' ne buncaj s'vjerom ženskom tom! 
Dim na vjetru, a na suncu snieg, 

To hvaljena je ženska vjera ta. 

Mi bolje ženske poznajemo te, 

Na jedno su brdo tkane sve, 

Mi znamo, da jim mnogo ne treba, 
Pa da prevrnu, vjerom omahnu, - 
Kao ptica prhnu s grane na granu. 
U kavez zato zatvaramo nje, 

Da pokraj vjere nas ne prevare. 
Mijo: Al moja Mara nije takva, ne! 
Vel. Vezir: (porugljivo) Ha, ha, ha ha! Zar ona jedina, 
Neb htjela biti moja kaduna? 

Što god zaželi ono imati, 

U svakoj slasti uviek plivati, 

U skerletu, kadivi hoditi, 

Od robkinjah se dati dvoriti, - 

Neg uz takvoga golju živiti, 

| svakakom se nuždom boriti? 

Ne buncaj! mahni! - znaš li robe ti, 
Da su kćeri gjaur carevah, 

Za najveću si milost smatrale, 
Kada ih iskao koj“ naš Padiša? 

A Mara tvoja, hudo sirotče, 

Da ne bi htjela — 

Mijo: (naglo) Ne bi, ne bi, ne! 

Pa makar da je ona sirotče 

Bez otca, majke, do mene jednoga, 
Al milosti ti tvoje ne treba, 

Imade bo od čega živiti. - 

A da i nema, vjera Kristova 

K tom preduboko njoj je u srdcu, 
A šnjom joj sveta volja otčeva - 

Ta voljela bi prije poginut, 

Neg podati se tvojoj strasti, znaj! 
Vel. Vezir: Id" mahni se te vjere i volje — 
Ta “nužda zakon mienja“, kaže se, 
A ti da pravo dobro želiš njoj, 

A uz to većma ljubiš život svoj, 

Još bi ju moro u tom poučit, 

I da mi dodje njojzi poručit. 

Mijo: Ne, ne, to neću nikad činit ja, 
Pa da imadem baš života dva. 

Pre ću oba dragovoljno dat, 

Neg što ti ćeš Mare uživat. 

Vel. Vezir: Id“ zaljubljena luda je si ti! 
A ja ti velim, da ni dana tri 

Neće proć/, a Mara će mi doć. 
Mijo: Eh! pa dobro. Al te molim tek, 
Kad ti dodje, prizovi me mah, 

Da joj zadnji s Bogom kažem ja, 
Pak vid“ ćeš kako Hrvat ljubit zna. 
U verige te sputan, ko što sam, 
Zagrlit ju neću moći znam, 

Al zadnji cjelov bar ću moć joj dat, 
Al uz cjelov zubma ću ju klat, 

Dok ne čujem posljednji joj dah. 
Pak volem tako neka izdahne, 

Neg da tvojom bulom postane. 

| vid" ćeš Mara neće pisnuti, 

Jer voljeti će tako svisnuti, 

Voljet život mlad izgubiti, 

Neg nekrsta tebe ljubiti. 

Vel. Vezir: Ti kakova si luda mogo bi 
Još takav zulum i počiniti. 

No još bi veća luda ja bio, 

Kad bi tebe s Marom sočio, 

Stog Mare nećeš više viditi. (ustane) 
A ti Alijo roba odvedi, 

Pa dok se vratim iz tabora ja, 
Napisat ću Gjeneralu list, 

A ti ćeš ga njemu odnieti. 

(Alibeg izišao s Mijom iz šatora nakloni se odlazećem na 
desnu stranu Veziru. Kad Vezir ode): 
Mijo: (postajkivajuć van šatora Alibegu) 
Oj! Alija! Bogom brate moj! 
Alibeg: (za se) Oh! Da znadeš da sam nuzljub tvoj. 
Mijo: Vidim da si ko ja zelen, mlad, 
O! ako si kad curu ljubio, - 
Razumjet ćeš ti moj velji jad. 
Alibeg: (za se) Oh! te kako Maru ljubim ja. 
| te kakav šnje me mori jad... 
Mijo: Preklinjem te tvojom ljubavi, 
Oh! Maru mi moju pozdravi. 
Alibeg (za se) Još i to da činim tebe rad. 
Mijo: Da ju molim, ko što s'moli Bog, 
Nek ne sluša ćef Vezira tvog. 
Ni za glavu nek mu ne ide - 
Ta volem moju nek on odrubi, 
Nego I“ Maru da mi obljubi. 
(Alibeg muči, samo ga tronuto motri.) 
Što ti mučiš? bratstva ne primaš? 
Zar ti ljudskog srdca ne imaš? 
I“ ljubio nisi jošter ti? 
II“ si Turčin, kao i Turci svi? 
Alibeg: Ta more znašli, da si ti naš rob, 
A s robom ne smem bratiti se ja. 
Još manje bit mu glasnik poruke, 
Ta to bi bila veleizdaja, 
A sazna li se ode glava mah! 
Hajd! (za se) Oh! da znadeš kog si bratio, 
Još bi većeg jada patio. 
(Gura ga pred sobom na lievu stranu. Kad za kulise zajdu 
zavjesa padne) 
(Sliedi promjena.) 

Prizor IV. 


(Soba gjenerala varadinskog) 

Gjeneral: (drži list u ruci i hoda po sobi) Zločest početak. 
Feldmaršalleitnant Grof Hauben i podpukovnik baron 
Ov ranjeni, Feldmaršalleitnant Grof Breuner uhvatjen a 
Feldmaršal i ban hrvatski Grof Ivan Palfi pod kojim dva 
konja padoše, jedva živ glave izneo. U svemu što palih, što 
ranjenih, što nestalih 400. Dobro platismo. Medj palim, 
osobito se u ovom listu iztiču dva kapetana od naše posade, 
KOji su sa svojom momčadi boreć se junački s Turcima 
mnogo doprinieli tomu, da je Palfi uteći mogo. U tom kolu 
je sigurno i moj Mijo bio, kad ga nema. Kako je žestok, ne 
bi čudo bilo, da je on jedan od ta dva poginuvša kapetana. 
— Vrativša se momčad kao i Gjenerali pripoviedaju, da 
je to žestok boj bio. Tek se naši razredjivat počeše, kad 
u jedan mah spaziše da su spreda i boka napadnuti od 
20.000 turskih konjanikah. Eh! što jim preostade, nego 
borit se (prem ako jim to zabranjeno bješe) ako neće da 
svi pohvatani budu. Tako nastade žestok boj, strašna 
bojna gungula, koja je četir sata trajala. I samo junačkim 
odbijanjem čestih navalah turskih, spasiše naši vojničko 
poštenje svoje uz one neznatne žrtve, kraj tolike silesije 
napadačah. A koliko je Turakah palo, tko bi to u onoj 
gunguli znao. Dosta dokaza i za njihov veliki gubitak to, 
što su napadati prestali, nego samo se branili, a tiem naši 
uredno uzmaknuti mogli. No za Turke je taj prvi boj i škola 
bila, mogli su se uvjeriti, kakve su u nas junačine, te da jim 
neće obsada grada ili juriš na nj olako projći: Princ Eugen iz 
Futoka svom vojskom prispeo i mostove na Dunavu gradit 
počima. A odjeli druge mu vojske iz Vukovara i Segedina 
danas su nadošli. Eh! skupilo se sve, što se moglo. Sad što 
Bog da i srjetja junačka! - Al Mijo, moj Mijo! - A Varadinka 
Mara? Sirota zlosrjetnica, već je tu bila plačuć za Mijom. 

Tješio sam ju i svojom žalosti i neizvjestnostju, da li je Mijo 
pao il je još živ u robstvu. Ali težko je to ucviljeno srdce 
utješiti. Ode jadnica bez utjehe... 

Poručnik: (dolazi) Javljam pokorno G. Gjenerale, da je 
ovdje poslanik Vezirov i ima Vam pismo jedno predati. 
Gjeneral: Nek unidje. (ode poručnik) A ha, sad ću bar 
sigurno saznati za mog Miju, da I“ je pao il ne. 


Prizor V. 


Alibeg: (unilazi) Čestiti Gjenerale, moj Vezir šalje Vam ovo 
pismo. 

Gjeneral: (primi pismo, čita za se, te pročitavši) Javi Veziru, 
da ću mu još danas odgovoriti. 

Alibeg: A zašto ne odmah? 

Gjeneral: Kakav zahtjev (žestoko) Valjda ja još ne spadam 
pod zapovjedničtvo Vezira tvog. 

Alibeg: Molim, molim bez uvrjede G. Gjenerale, ja to ne 
mislim, nego da bi mogli i ustmeno odgovoriti, a ja bih 
poruku Vašu mom Veziru - 

Gjeneral: U ovakovoj prilici, na pismo odgovara se pismeno, 
inače bi uvrjeda bila. 

Alibeg: O ni najmanja. Ta ne mislite G. Gjenerale, da ja ne 
znam što Vam Vezir piše. 

Gjeneral: Pa makar, makar. Al znati moraš, da i ja imam 
svog vrhovnog zapovjednika, i on zato znati mora, pak što 
on odluči. Osim toga ima u tom pismu osobiti zahtjev - 
Alibeg: Je “te Varadinka Mara? 

Gjeneral: Kad znaš, da. I šnjom se porazgovorit treba - 
Alibeg: A gdje je ona? 

Gjeneral: U gradu. No ti šnjom nikakva razgovora imati 
ne smiješ, nego onim putem kojim si došao, onim ćeš pod 
pratnjom i otići, a ne po gradu nju tražiti. 

Alibeg: Al ipak, ipak, imao bih joj nješto kazat. 

Gjeneral: Što, što? zar ti nju poznaš? 

Alibeg: Ta, ta - ne - nego imao bi joj kazat, da dodje 
Veziru, da ne pogine kapetan zaručnik njen, šteta onakva 
junaka. 

Gjeneral: Što? i to znaš da je on zaručnik njen? 

Alibeg: Kao što vidite, znam sve, - jer je on to pred 
Vezirom i predamnom izpovjedio, - dakle? 

Gjeneral: Dakle - gotovi smo. Sad putuj odkud si došao, i 
kaži Veziru što sam ti reko. 

Alibeg: A vi, molim, kažite Mari što sam Vam ja kazo. S 
Bogom! 

Gjeneral (izprativ ga na vrata vikne): Stražar! (mahne rukom 
i Vrati se u sobu) Cudne stvari! Za njih mora odmah Princ 
Eugen saznati. (sjedne za stol, piše, zatim zamota Vezirovo 
pismo kao prilogu, zamotak zapečati i vikne:) Straža! (unidje 
poručnik) Ovo pismo odmah žurno odpošaljite prieko 
Dunava u stan Princa Eugena njemu u ruke. (Poručnik 
primi, nakloni se i ode.) 

Gjeneral: (ustavši) Da čudne stvari! Čudna rata u kom i 
ženska da svoju ulogu odigra. Kako I' će ju odigrati? Ja 
joj bar svjetovao ne bih, ići Turčinu pohotniku u ruke. 
Al Mijina glava! Onakva junaka, kao što poslanik turski 
priznaje, šteta da pogine. Tako i ja mislim. Ali Mara, 
turska, pa makar i Vezirova bula, to, to nevjerujem da će 
Mara htjeti. Moram govoriti šnjom, da znadem, što ću 
Veziru odpisati. (zazvoni) (Narednik unidje) Odmah idi po 
Varadinku Maru. 

Narednik: Na službi G. Gjenerale. (pojde na vrata i skobi se 
s Varadinkom Marom) Evo je G. Gjenerale. (izidje) 


2 NIU Hrvatska riječ 189 


Ilija Okrugić Srijemac 


Prizor VI. 


Mara: Začuh, tu je, turski glasnik bio, 

Što je, je li pogino moj Mijo? 

Gjeneral: Nije, nije. Živ je i zdrav kćerko, 
Ali tužan on je turski sužanj. 

Mara: Hvala Bogu, kad je samo živ - 
Gjeneral: Ali počuj, što mi Vezir piše: 
On mi daje roka od tri dana, 

U kom da mu grad Varadin predam, 

lli će ga crnom zemljom sravnit. 

Mara: A što veli o mom dragom Miji? 
Gjeneral: Da će mi ga slobodna povratit, 
U tom roku pošljem li zamjenu, 

A ta bi mu tek po ćefu bila - 

Nitko drugi, već ti kćerko mila, - 

Inače će pogubiti Miju. 

Mara: (odlučno) Pa ići ću mog za ljubav Mije, 
Nek on živi, ma ja poginula, 

ll oboje, ak“ inako nije. 

Gjeneral: Čudim ti se i odluci nagloj, 

Što mi sboriš toli nesmotreno, - 

ll kao da si bivšim sa glasnikom 

Turskim bila, šnjim ugovorila. 

Mara: Mah na ove oči negledala, 

Ako sam ga vidila u gradu. 

Gjeneral: Znaš li, da je on za tebe pito 

| želio govoriti stobom. 

A kada ga pitah, da I“ te pozna, (Mara se trgne) 
On zamuca: ne - ne - samo želi, 

Da ti kaže, da Veziru dodješ. 

| to isto pri polazku svome 

Moliv me, da ti izporučim. - 

Čudne stvari, čudnije | poruke, - 

A Ture liepo, da od Boga nadje! 

Mara: (žacne se, za se) Što? da možda nije Alil bio? 
(osokoliv se, glasno:) A što bi Vam oto čudno bilo? 
Kom će Ture, ak' Turčinu neće, 

Kom će sluga, neg svom gospodaru? 
No poruku tursku ja odbijam, 

Nit me ona potiskava djelu, 

Ja što radim, samostalno radim, 

Po čvrstome svojem uvjerenju, 

| nagonu tužnoga mi srdca, 

To oboje, pokretalo moje! 

Gjeneral: Nije dobro uviek sliedit nagon 
Srdca svoga, što nas kretje k' djelu, 
Može srdce zavedeno biti, — 

Kakvo srdce, takvo uvjerenje. 

Mara: Što, zar da vi možete posumnjat 
(O) mom srdcu i namjeri čistoj? 
Gjeneral: To ne kćeri, ali ipak smisli: 

Ti krstjanka, da Turčinu ideš! 

Svak će reći: to čist poso nije. 

Mara: Al za ljubav moga dragog Mije! 
S kim me veže ista vjera sveta, 

K tomu volja pokojnog mi otca, 

Da ne idem, život mu ne spasim? 

Ne bih ni ja vriedna bila živit. 

A kako ću ja s Vezirom svršit, 

To tek Onaj na nebesih znade - 

Ja tek to znam: pre ću poginuti, 

Neg čistoću on mi oskvrnuti. 

A što na to uman sviet će reći? 

Čestita j je Varadinka Mara, 

Čestita je i junakinja j je, 

Domoljubna i krstjanskog duha. 
Spasla život zaručniku svome, 

Za nj svoj život iz ljubavi dala, 

Da on dalje krstu i rodu služi, 

Osvetjuje na Turčinu krivdu, 

Što ju nanie rodu i vjeri svetoj 

| nanieti i sada ju kani. 

| još što će uman svijet reći? 

Poginula Varadinka Mara, 

Poginula kano osvetnica 

Svetog krsta i miloga roda, 

Nalik onim nebrojenim dievam, 

Koje kano mučenice svete 

Za krst častni i svetu nam vjeru, 

Mi štujemo danas i do vieka, 

Što volješe muke trpit gorke, 

Na posljedku izgubit i glavu, 

Nego Krista, vjeru mu zatajat. 

To će uman sviet o meni reći. 

Gjeneral: (dulje ju motreć) Divim ti se oj! junačka kćeri! 
Hvalim smjelost i odlučnost tvoju 

Ustaljenu na ljubavi čistoj 

Svete vjere i milog nam roda, 

| na spasu zaručnika tvoga, - 

Koja no te tol“ zanosi silno, 

A uznosi vrh svih tvojih drugah 

| priliči najvećem junaku, - 

S čeg te svatko tek pohvalit mora. - 

Stog oprosti primjedbi mi onoj, - 

Znaj potekla iz dobrog mi srdca. 

Poručnik: (unidje predavajuć gjeneralu štafetu) Evo gosp. 
Gjenerale štafeta od Princa Eugena. 

Gjeneral: (primi list i da znak poručniku da izidje) 
No, sad čut ćeš junačka mi kćeri 

Što nam Princip Evgjenije piše. 

(čita za se, zatim) Da ne dam grada, ni za cio sviet! 

A rok, koj Vezir naznačio nam, 

Taj isti za nas stalno ostaje, 

Al neodklonjiv rok juriša na nj. 

Stog sutra misli Princip počet boj. 
Mara: A zar o meni ništa ne piše? 
Gjeneral: Ni slovca kćeri, valjda misli on, 
Da stog izlišan bio b'pohod tvoj. 
Mara: Stim izlišan i život Mije mog? 
(oštro) Ha! Vi vojnički smjeli vojvode! 
Ta što je vami stalo do toga, 

ll jedan pao ili hiljade 

Momakah prostih ili častnikah, 

Kad vi u boju zapoviedate, 

A oni s prsih vas zaklanjaju. 

Al napried! napried! kad se vojvode 
Zovete, napried! momčad vodite, 
“Na ždrielo, tko je junak!“ veli se. 


Gjeneral: (smiešeć se) Pa i to biva kad je potrjeba. 


Mara: Da, kad vojnici već smalaksaju, 
U nered dodju, nagnu bježati, 

Gonite tad ih ko u klaonicu, 

Da svojim glavam spase slavu vam. 
Gjeneral: Al' padne I'vodja, tad je nered tek - 
Mara: Pa zato vodjah vas je tolik broj. 
Kad napried vi, s tim momčad stalnija, 
Junački s“ bore, brže teče boj, 

| pobjede je to siguran znak. - 

A da moj Mijo napried ne srnja, 

On ne bi bio sada turski rob. 
Gjeneral: To istina je i stog slava mu! 
Mara: Ta huda slava i život mu hud! 
Junački bolje da je pogino, 

Osvetiv krvju častni krst i dom, 

Neg što će Bog zna što još patit živ, 

ll od dželata razno mučen bit, 

Te umriet sramno gore nego I' skot, 

Ne otidjem li njega izbavit. - 

Ta ić ću! Tako pomogo me Bog! 

Ta ić ću! kano druga Judita, 

Pa ako glavu Vam Vezirovu 

Mah ne donesem, barem svojom ću, 
Založivši ju, spasit Miju mog! 

(Gjeneral zamislivši se, muči pogledajuć Maru, te opet u 
pismo Principovo.) 

Mara: A što mučite, valjda dvojite 

Da Mara neće održati rieč? 

Gjeneral: Ne, kćeri ne! već razmišljam vrh tog, 
Sto Princip ovdje još mi nalaže. 

Mara: A što bi bilo to? bi I“ smjela znat? 
Gjeneral: Zašt ne, - veli mi: dobro promišljat, 
Kim načinom bi mogli zavarat 

Vezira, Dunav kad Princ prelazi 

Svom vojskom, a da Vezir ne spazi, 

Te da za ledja uzmogne mu doć. 

Mara: (časak zamisli se) Pa za taj poso najbolja je noć, 
A da je prielaz još sigurniji, 

Ovako Princu želim pripomoć: 

Vezir mi stavi uvjet, ja ću njem; 

Odpišite mu, noćas dolazim, 

Nek pripravi mi dobru večeru; 

Al da mu mogu šator pogodit, 

To ištem, da je njegov svjetal tek, 

U mrkloj tami da su drugi svi, 

Nit po logoru da sme vatre bit, - 

To isto neka bude i kod nas. 

Ta lukavost će njega zavarat, 

A Princip moć će Dunav preć bez strah, 

Sa vojskom doć mu za ledja na mah, 

Dok prispem k njem i sve šnjim obavim. 
On, znam, zagrizt će u tu jabuku, 

A mnim i Princu bit će po volji. 

To obim pište, a za potvrdu 

Na mah vam evo moga podpisa. 
Gjeneral: Opet se divit oštroumlju tvom, 
Ta moram kćeri, htjeo ne htjeo. 
Strategično je, vriedno pohvale 

| dopast će se, znadem, Principu. 

Hoće li samo Vezir pristat htjet? 

Mara: Ne dvojim o tom, samo i kod nas 
Stražarske vatre neka ne bude, 

Pak prevarka je za njeg gotova. 

Al jav'te mah jim, molim, javite. 

Gjeneral (sjedne za stol i piše dva pisma, pak Mari:) 
Potvrdi kćeri tvojim podpisom, 

Pa neka pisma lete cilju svom. 

(Mara sjedne i podpiše Gjeneral zapečati, te držeć pisma u 
ruci ustane, i motri Maru) 

Mara: Al šaljite ih, odmah šaljite, 

U njima leži moja sudbina, 

I moga Mije život ili smrt, 

I možda uvjet naše pobjede - 

Da za uviek odzvoni nekrstu, 

Te stoljetnog se njegvog zuluma 

Krst častni i dom drag oslobodi. 
Gjeneral: Ta hoću mahom kćeri junačka! 
A Bog iz tebe progovorio! 

Mara: Medju to idem doma spremit sve; 
A kako stigne željen odgovor, 

Mah javite mi, k vami dojći ću, 

Svo blago svoje Vami doniet ću; 

Pak poginem li, kao što predvidjam, 
Razdiel'te polu toga sirotam 

Vojnikah padših srbsko-hrvatskih, — 
Na ukras, drugu, Majci tekijskoj. — 
Tek jedino mi vele jako žao, 

Što poć ne mogu tam na Tekije, 
Da Majci božjoj još se pomolim; 
Da prosvietli me, većma ohrabri, 


A samnom svu nam vojsku junačku, - 


Te dodjemo Nje možnom zaštitom 
Do konačne krstjanstva pobjede 
Nad islamom i kletim Turčinom, 

Te traga mu medj nami nestane. - 
| još što žalim, vele žalim jao! 

Što grob ne mogu majčin pohodit, 
Da zadnji put ga suzom orosim, 

| s milom majkom još se oprostim; 
Jer polazeć u ralje dušmanske, 
Bog zna, da I' kad ću nad njom cviliti, 
| gdje li će mi tielo gnjiliti... (zajeca) 


lija Okrugić Srijemac 


Gjeneral: (milujuć ju) Bud“ utješena, ta dobar je Bog! 


Uredit sve će slavi krsta svog. - 

A s Bogom sad, do skora vidjenja! 

A listove ću mahom odpravit. 

(Mara poljubi Gjenerala u ruku, on nju 
van, izidju. Zavjesa padne.) 


196 


u čelo, pak prateć ju 


O NIU Hrvatska riječ 


Tri povijesne drame 


Čin IV. 


U dubljini pozornice šator Vezirov razsvietljen; pred njim il 
bolje nad njim mora svetiljka, kao znak, gorjeti. Prednja pola 
pozornice u tami je. Vezir u šatoru sjedeć kavu srče i puši. 
Pred šatorom stoji u strani dželat. 


Prizor I. 


Vezir: Pa ipak doć će! To sam znao ja. 
Ta mahni se, jel' ona ženska krv, 

Ta doći će, ma preko mačevah 

ll žive vatre hodit morala - 

A ne toli kroz ovaj gusti mrak, 

Za uvjet kog si tek je iskala... 

U koji i ja rado pristadoh, 

Jer kao što vidim i gjauri svi 

Njega se drže, kao i Turci mi. 

Bit ne može stog varke nikakve... 

A da je kakve, moja vojska ta 

Još jednom tol'ka koli Principa, 
Pozobati će u čas gjaure, 

Ko Mara došav ovu večeru... 

Ta gdje je mogo jošte lipov krst 
Odoljet sjajnom polumjesecu? 

Ta to zna Varna, Mohač, Budim, Beč, 
Jatagan turski kako znade sjeć. 
Bugarska, Bosna, šnjome Serbija 
Pod kopiti se naši previja, 

Pod njima stenju davno, davno već. 
A što će mali sad Varadingrad? 

| ono malo vojske okol' njeg? 

Ta istom mora - ak“ joj dopustim - 
Dunavo preći, da mi s' približi, 

Pa tad ću teke da ju kupusim, 

Po ćefu stjeram glavce u Dunav... 
Da, sutrašnji dokazat će dan, 

U Varadinu da će bit moj stan. 

A odtud, kao kroz širom - kapiju, 
Prek Budimgrada upravo u Beč! 

A Alijna se ne poriče rieč... 

A Mara! Mara! - ta ako je tek 

U pola krasna i junakinja, 

Biogradski što paša priča mi, 

Tek ona bit će moj najljepši plien! - 
Al što je nema tako za dugo? 

Ta jacija već davno minula - 
Zapovjedio stražam svima sam, 

Da nitko mi ju nezaustavlja, 

Te salt da može ići po volji, - 

Pa što je nema? valjda dalek put? 

II da me neće cura prevarit? 

Ta valjda neće, podpis njen je tu. (pokazuje pismo) 
| ako takva jest junakinja, 

Junak pravi uviek drži rieč... 

Pa dok prispije, da se zabavim 

Još robom mojim, njenim draganom. (tapšne, dželat dodje 
pred Vezira nakloniv se) 

A gdje je Alibeg? 

Dželat: U šatoru svom valjda Vezire. 
Vezir: Dovedi mi tog roba gjaura. 

Prizor II. 


(Dželat dovede Miju, koji nestrašivo mjeri Vezira, ovaj njega) 
Vezir: No što rekoh, robe gjaure! 

Evo tvoja Mara će mi doć. 

Mijo: To biti neće, biti ne može, 

To je priesna laž. 

Vezir: Ta lahkše momče, bliže pristupi, 

Pak da vidiš njenog podpisa. (pokazuje pismo) 
Mijo: (gleda u pismo) Pak i to laž je, ja nevjerujem, 
Da to je Mare moje rukopis, - 

Jednako skoro pišu ženske sve. 

Vezir: Ma ne tek Mara, već i Gjeneral 

Podpiso to je, što sad more bre? 

Mijo: (gleda u pismo, za se) Jest podpis njegov, što to može 
bit? 

Vezir: Što mumljaš momče? Jel“ i taj podpis laž? 
Mijo: Ma Gjenerali svi podpisali, 

| isti Princip, nevjerujem ja, 

Da moja Mara noćas, će ti doć, 

Dok očima ju svojim nevidim. 

Vezir: Ma tvoj je život tiem na kocki znaj! 

Ne dodje I' ona još za koji čas, 

A tvoju glavu odrubit će taj. (pokaže dželata) 

A ljubi li te toli srdačno, 

To mora doći za tvog žitja spas. 

Mijo: Oh! Mara mene ljubi iskreno, 

Sa svijem srdcem kao i život svoj. 

No više ljubi vjeru Kristovu 

I roditeljsku volju svetu joj, 

I vjereničku svetu čistoću, 

Još uz to mili dom i narod naš, - 

A da bi htjela te Amanete 

Oskvrnit, zgazit, sve iznevjerit, 

Pak podati se volji pohotnoj 

Nekrsta, tebe gada poganskog. (Vezir stresa se) 
O! pregoret će prije život moj. 

| taj ne samo, već i život svoj! 

Vezir: (ljutito) Ti zaboravljaš krste lipovi, 
Pred kime stojiš, - da si hudi rob?! 
Usudjuješ se mene vriedjati, 

U čijih rukuh život tvoj il grob? 

| taj neš imat, skote pogani, 

Već nek te žderu vrane, gavrani. 

Mijo: (oduševljeno) | to ne marim, idem veselo, 
Ma i bez groba, ma u kakvu smrt! 

S' oduševljenjem vjere Kristove 

| ljubavju na pram domovini, 

| s uvjerenjem spasa Marinog 

Ta od živinske tvoje pohote. 

U to mi ime svak čas mila smrt! 

No ne laskaj si, hudi nekrste! 

Da smrtju mojom sve ćeš samnom strt; 
Ne! neumrlu mi dušu nikada! 

Ka izvoru svom, Bogu, prhnut će 

U mučeništvu mom prekaljena, 

| život vječni bit joj nagrada. 

| tam“ će viekom Boga moliti, 

Za zlosrjetni i tužni narod moj, 

Kog zlosrjetje ste glavni izvor vi, 

| divljačka vam okrutnička ćud, 
Mrzeća krsta i vjere mu sjaj, 

Iz koje samo niče svietu spas, - 

A ne što bunca tvoj ti prorok hud. - 
Da, moliti će, da se smili Bog 

Vapajem gorkim doma, roda mog: 

Da jednom već vam silu satare, 

Iz doma nam vas izgna varvare! 

Vezir: (skočio sa serdžade) Ha! lipov krste! pseto lajavo! 

| proroka i sve Osmanlije 

Pogrdi drzko, - sada ti je kraj! 

Mijo: Al nije mojem slavnom narodu! 

Još hiljade hiljadah gotovih 

Junakah takvih rad će u smrt poć. 

Osvetit mene, i Bog ako da, 

Tebi i tvojim hoće haka doć. 

I to Veziru dobro pamti, znaj! 

Vezir: (dželatu) Ta sikter šnjime izpred lica mog! Mah glavu 
dole (mahne rukom) skota gjaurskog! 

(Dželat gura Miju van, a on ponosito zalazi za kulise) 

(Za malom stankom čuje se glas Mije) 

Mijo: Da živi narod srbsko-hrvatski! 

| Bog mu slogu i slobodu daj! 

Dželate udri a ne oklevaj! 

(zatim čuje se kao udarac i tok krvi, a poslje izlazi dželat 
noseć za kose glavu Mije pred Vezira) 

Dželat: Gledj svršeno je, velik Veziru! 

Vezir: Na kolac šnjom pred mojim šatorom. 

(Dželat ode za kulise i za mala izidje s Mijinom glavom na 
kolcu nataknutom, koga sa strane uglavi pred šatorom tako 
da glava gleda publici. Vezir izidje pogleda na kolac i veli 
dželatu) 

Vezir: Tako dobro je. Sad idi, sad te više ne trebam. 
(Dželat nakloniv se ode za kulisu) 

Vezir: (namršteno) | jošte nema Mare, što je to? 

Da neće gjaur pravo imati, 

A ona mene podlo prevarit? 

Al valjda neće, podpis veže nju, 

Stog čekat ću - i malo počinut. 

(unidje, izvali se na serdžadu, a zastor providljiv od tilla 
padne i zastre mu šator tako, da kolac s Mijinom glavom 
van njega stoj) 

Prizor III. 


(Dolazi Mara iz prednje kulise na tursku odjevena i zastrta 
lica, ne obaziruć se natrag šatoru.) 
Mara: No hvala Bogu! blizu cilj je moj! 
Kišica pala, sklizak bješe put, - 
Koracat težje mrkloj noći u toj - 

Al kakva sad me obuzela ćut? - 

Kao njeka jeza me podilazi - 

Drhtjem li? što li? plašim li se ja? 

Što čas odlučan evo dolazi, 

Kim riešit će se moja sudbina? - 

Ne, ne! ta kocka veće pala je! - 

Ta to je zadnji odziv ljubavi 

Djetinsko - harne ah! na razstanku 
Ah! stobom ti moj dome ubavi! - (stanka) 
Varadinu grade starodavni! 

Bieli orle povrh modre stiene! 

Pod kom biše bojevi se slavni, 

Sve navale bjehu odbijene, 

| sutra mi kao pobjednik stoj! 

Pa s Bogom ostaj mili dome moj! 
Varadinu! drage mi kolievke 

Tužni stanče ah! bez mile majke! - 

Uz dojiljah njegu i popievke, 

A uz ljubav draga mi babajke, - 

Gdje mi osta slatki spomen oj! 

S Bogom ostaj mili dome moj! 
Varadinu! moj ubavi raju, 

A rad tvoje fruške okoline, 

Gdje se nižu u zelenom baju 

Vinogradi, šume i doline, 

Gdje sprovedoh mladjan život svoj! 
S Bogom ostaj mili raju moj! 

| gdje jošte, eno tamo doli, (pokaže desno) 
Majke božje mala crkva stoji, 

Gdje se često Njojzi smierno moli" 
Cesto tužno srdce upokoji, - 

A nuz crkvu grob majke mi joj! 

S Bogom crkvo! i grobe dragi moj! 
Vas pohodit nikad više neću, 

Da utjehu Majke božje prosim, 

Da na majke grobu palim svieću, 

Da ga svojim suzama orosim, 

Jer u turske ralje idem joj! 

S Bogom crkvo i grobe dragi moj! 
Zato u čas tužnog mi razstanka (klekne) 
Molim ti se božja Majko draga! 
Sutrašnjeg ti blagog snježnog danka, 
Oh! pomozi skršit nekrst vraga! 
Pobjede nam slavu rodu daj! 

S Bogom crkvo i grobe drag ostaj! 


(Pri početku pretposljednje kitice ukaže se Alibeg iza kulise 
Mari za ledjih, dočim ona publici okrenuta deklamuje, pak ju 
pozorno i sve većma ganut sluša, mimikom to potvrdjujuć, 
dok ona nedokonča molitvu i ustane) 

(Mara ustavši baca poljubce prema desnoj strani gdje je 
tobož crkva i hvata se za grudi. Zatim odlučno): 


Mara: A sad mi valja žurno poteći. 
Kad uzbrdice am se penjah gor, 

Još Vezirov sjao se šator. 

Još on me čeka, a i Mijo moj. 

Stog žurno hajde! (podje) 

Alibeg: (pred nju stane) Maro nejdi stoj! 


Prizor IV. 


Mara: (uplašeno) Ah! odkud Alibeže ovdje ti? 
Alibeg: Vezir mi reče, da ćeš k njemu doć - 
Ne mogah srdcu svomu odoljet, 

A da ne podjem tebi u susrjet. 

Da tebe štitim, pratim mrakom tim, 

| još ti koju zadnju prosborim. 

Mara: Kod Gjenerala bješe I ono ti? 
Alibeg: Da Maro draga. 

Mara: Domišljah se tom. 

Pak tad po njemu meni poruči, 

Da dojdem. A sad veliš: ne idi! 

Kako s'slaže to? 

Alibeg: Rekoh onda tek 

Da dodješ, da te putem dočekam. 

A sad našav te, opet velim ti: 

Veziru nejdi! - jer te želim spast. 

Oh! Maro draga! mila mi nad sve! 

I dražja mi od istog života! - 

Od prvog časa kad te ugleda, 

Zaniela si mi umje i srdce, 

Pa nemam mira, nemam radosti, 

Pred očim ti, u srdcu ti, svud ti! — 

A bez tebe mi sviet taj pustinja, 

Po kojoj tužan, jadan lutam ja, 

Kraj sveg ugleda, kraj mog blaga sva! - 
Oh! Maro mila, moj jedin živote! 

Te mladosti ti i te krasote! 

I bezkrajne ti moje ljubavi! 

Ah! smiluj mi se, pak me izbavi, 

Pak i sebe od robstva il smrti! — 
Najzgodniji je sada evo čas 

Za mene Maro, i tvog života spas. 
Ah! budi mojom! molim zadnji put, 
Molim te, kano što se moli Bog: 
Bud' mojom Maro! - pak bjež“ samnom sad! 
ll" hoćeš u tvoj mili rodni grad, - 

ll" kudgod hoćeš u bieli sviet, 

ll hoćeš u moj krasni vilajet, - 

O Majka moja već za tebe zna, 
Izpričo sam joj sve, sve o tebi, 

Kako si krasna, kako divna ti, 

Kakve |“ vrline, kakve |' krieposti, 
A ona kliknu srdcem radostna: 

Ha! u dobri čas, sine mileni! 

Doved' ju samo sebi i meni, 

Pa da ju mahom srdcu privijnem, 
Da izljubim ju toli milenu, 

Da zagrlim, ko kćer mi rodjenu, 

A ne ko svoju željnu zamjenu, - 
Već da mi šeta ko golubica. 

U zlatu, svili i ruj skerletu, 

Da živi tu ko mala carica 

U svakom milju, svakom obilju! - 
Tako te željno ona izgleda, — 

Tako te milo ona pozdravlja. - 

Stog mojom budi! bježmo ovaj mah! 
Mara: Ja već ti rekoh, što je zaprjeka: 
Ti poturica, krsta dušmanin - 
Alibeg: Pa evo ruke, i sveta mi rieč, 
Čim prebjegnemo u tvoj rodni grad, 

Prekrstit ću se, odreć islama. 

Mara: Pa zašto dosad to ne učini? 

Već vojuješ s Vezirom proti nam. 
Alibeg: Ja već ti rekoh, odkad sebe znam, 
Da ne ucvilih jošte krstjana, - 

Nit uz Vezira sam, da bijem vas. 

On prispjev s vojskom svom u Biograd, 
Slučajno skobi me u čaršiji; 

S pogleda prvog ja mu s' dopadohn, 
Razpita: tko sam, što sam, odkud sam? 
Od Paše saznav sve Biogradskog, 

K sebi me pozva, čast mi ponudi, 

Kad imenom sam njegov imenjak, 

Da i u vojni budem mu uz bok. 

Tad na te draga Maro _pomislih, 

Pa kako ću ti sotim bliže bit, 

S tobom se možda moći sastati, 

U nuždi moći tebi pomoći, - 

Primih se časti te netražene. - 

A da si draga Maro, prvi mah 
Odazvala se mojoj ljubavi, 

Već davno bi ja bio u Bosni, 

Pak i ti samnom mojem na domu, 

Pak još uz milu moju majčicu, - 

Ko golubovi bi se ljubili, 

U ljubavi bi danke gubili, 

| ti bi bila najveća mi čast, 

Ti život moj i života mi slast! — 

Sad sve znaš Maro, je ti ovo dost?! 
Mara: A Mijo moj? na kocki život mu? 
K tom sveta viek mi volja otčeva? 

I svet mi vjere Krista amanet* - 

O! Kad bi tom se iznevjerila, 

Pod noge baciv svako poštenje, 

Zaslužila bi da me ubije 

Krstjansko pa i tursko kamenje. 

Ne, ne! ne mogu dragi Alija! 

Ja ostat ću ti do viek zahvalna! — 

Al više netroš' riečih ljubavnih, 

| onako sam zakasnila, već, 

K Veziru moram, spasit Miju mog! 

Sad s Bogom ostaj, čuvao te Bog! (pojdje) 

Alibeg: (tužno) Zar tako Maro?! 

Mara: (odlučno) Tako mora bit! (pošav spazi glavu Mije, 
uplašeno) Ha! što je to? Jel' glava Mije mog? (motri bolje) 
(upozna) Jest! Jeste jao! Mene jadnice! (počne klonut, Beg 
ju prihvati) 

(Za malom stankom): Pa zar ti meni ovo pritaja? (otrgne mu 
se iz naručja) 

Pak hoćeš jošter, da te ljubim ja? 

Alibeg: Ah! vjeruj Maro! Tako Boga mi! 

Na kolcu moja glava stojala, 

Ko njegda glava slavnog djeda mog, - 

A išta da sam o tom samo znao. 

Kad tebi Maro podjoh u susrjet — 

Medjuto Miju smače okrutnik. 

Mara: (žestoko) Ha! okrutniče kleti, Veziru! 

Tako |“ se drži zadata ti rieč?! 

Alibeg: Sad Maro bježmo, sad si slobodna, 

Tvog Miju nikad već ne oživi! 

Mara: Što reče Beže? - bježi ako š'sam! 

S Vezirom ja ću tek da računam. 

Ti bježi samo, a ni ne misli, 

Da skupa samnom ništa nisi kriv, - 

Što zadrža me slatkim govorom - 

I što moj Mijo nije više živ. — 

Ta bježi, (gura ga) bježi, čuvaj život svoj! 

Jedva te čeka Majka u Bosnoj, 

| bula kakva ljepša od mene - 

Alibeg: Ah! prestan' Maro! Tako t'ljubavi! 

Za zaručnika kojom gorja tvog, 

| sad još goriš, premda za mrtvog, - 

Tako ti svete volje otčeve! 

| nad sve svete vjere Kristove! 

Prestan' me peckat riečma ijedkima, 

Jer sad tek poznam sve ti vrline, 

Značajnost tvoju nekolebivu, 

To zaručničku, ko i vjersku ti, — 

Predamnom stojiš div - junakinja, 

Kojoj se divim, koju štujem ja. - 

Tim sasvim mene si predobila! 

Pak evo t'ruke, vjere zaloga, 

| koju ništa neće moći strt, 

Za tebe idem i u istu smrt! - 

Mara: (ganuto) Oprosti drag izbavitelju moj! 

Ne rekoh ono u namjeri zloj! - 

No sad si čovjek poleg srdca mog! 

| sad te ljubim u istinu znaj! 

Moj Pobro hod“ u sestrin naručaj! 

(Zagrli ga. Dok su oni u zagrljaju, digne se ona providljiva 
kortina pred Vezirovim šatorom i razsvietli se prednja strana 
pozornice.) 

Mara: (pustiv se iz zagrljaja) A sada hajdmo, pak što dade 
Bog! (podje šatoru Vezira) 

Alibeg: (prateć ju) U meni imaš osvetnika tvog! 


Prizor V. 
(Vidi se u šatoru Vezir izvaljen još spava. Alibeg stupajuć s 


Marom pred šator nakašlje se. Vezir se iza sna trgne, taruć 
si oči još sanane.) 

Vezir: To strašan bješe san, a džaba ga! 

Pred očima sve gjaur taj, pa krv - 

Alibeg: (nakašlje se) Kaduna evo, velik Veziru. 
Vezir: Baš dobro dodje, draga Zulejko! 

A da mi srdce malo razgališ. 

Alibeg: To nij“ Zulejka, velik Veziru, 

Neg Varadinka Mara dodje ti. 

Vezir: Što Varadinka liepa Mara zar? 

Ipak mi dodje? pak odielu u tom? 

Mara: Veziru da, jer sveto držim rieč (naglaskom) 
Potvrdjenu još svojim podpisom. 

Vezir: Pa liepo Maro! - odstup' Beže sad, 

Da na samo se s Marom zabavim. 

(Beg izidje, ostaje pred šatorom u strani, prisluškujuć) 
Pristupi bliže Maro, ne boj se. 

Mara: Da uzbojah se, ne bih došla ja - (približi se) 
Vezir: Ta, da, da, Maro, ko što mogoh čut, 

Ta ti si njeka i junakinja, — 

Mara: Da, koliko to ženska može bit - 

Vezir: Gledj'i čedna si, - pak skin“ duvak taj, 

Da uvjerim se, da I“ si i krasna tol' 

Ko sviet o tebi što no govori. 

Mara: | to Veziru, dragovoljno na, 

Za ljubav tebi evo činim ja. (skine duvak.) 

Vezir: (dulje ju motreć) U istinu si krasna Maro da. 
Ta ljepša nego I'moja Zulejka! 

Pa to odielo kako t“ pristalo, — 

Ta prava, živa, divna Gjurgjanka. 

(ustane primiv Maru za ruku) 

Mara: | to odielo tebi za ljubav. 

Vezir: Pa hodi, sjedi Maro do mene, 

Da budeš tako bliže srdcu mom, 

Koje te željno tol“ izgledalo, 

| skoro, skoro i posumnjalo 

Da doći ćeš mi - 

Mara: (sjedajuć) Velja milost mi 

Veziru, i tim prije nadam se, 

Da blag ćeš biti, meni oprostit, 

Pomišljajuć na dalek, šklizak put, 

S čeg nehotice malo zakasnih - 

Vezir: (smutjeno) Da, Maro, da, - to se razume, 
Što više, da sad Bog zna što išteš, 

Ta ne bih mogo tebi odbiti. 

Mara: O! hala, hvala, čestit Veziru! 

(za se) Na čast ti sve kad nema Mije mog. 
(glasno) To znak je dobra, blaga srdca tvog. 
Vezir: Pa išti Maro, uvjeri se de- 

Mara: (naglaskom) Uz dozvolu tu, prvo molim te, 
(Vezir se vrpolji) kad već održah zadatu ti rieč, 
Da ne smatraš me tvojom robinjom - 
Vezir: (veselo) Ha kako moga i pomislit to? 
Ta najveći bi bio okrutnik, 

Nedostojan, da više gledam sviet, 

Ta kad bi tebe, pravi rajski cviet, 

Ponizio do hude robinje ... 

Što više čvrstu t'vjeru zadajem, 

Ta robinje će tebi služiti, 

A ti ćeš bit mi prva kaduna! 

U skerlet, zlatu, dragom kamenju 

Tek šetati mi ko sultanija — 

Da, toliko si me občarala 

Sa prvog ovog tvoga vidjenja, 

Ta da ni iste rajske hurije, 

Sad, kada bi se ovdje stvorile, 

Kraj tebe divne, ne b' ni gledao... 

Oh! vjeruj Maro tol“ si draga mi, 

Ta, da nemogu srdcu odoljet, 

A da ti djelom to ne dokažem, 

I na srdce te žarko privijem. (počne ju grlit) 
Mara: (djipi izvadiv nož izpod haljine uprvši ga sebi u prsa, 
i oštro Vezira motreć) 

Ho, ho, što kaniš velik Vezire!? 

Još dotle ljubav mi ne dopire, - 

A čisto srdce tom se opire. 

Varaš se ljuto, ako pomisli, 

I u snu tek, da zato dodjoh ti, - 

Pred tobom stoji dieva krstjanska! 

Što više cieni kriepost čistote, 

Neg sve ti blago, pak i svieta sveg, 

A da bi htjela oskvrnut ju dat, 

Prot zakonu i sviesti krstjanskoj. — 

Stog znaj, da pre,ću razporit si grud, 

Nego |“ privoljet u tvoj strastni žud! 

Vezir: (zbunjen motri ju dulje, zatim) 

Oprosti Maro, srdca žestini, 

Kud krasote ti čar me zaneo... 

De stavi nožić taj u korice, 

Pak sjedi opet amo do mene. - 

Tu neznanu mi kriepost do sada, 

| ne htijući moram štovati, - 

Stog vjeruj mi, da neće sjedit već 

Uza te silni vezir Alija, 

No janje mirno i bezazleno... 

Hod" sjedi draga Maro ne boj se! 

Mara: (krzmanjem) Za zaludu ti rieč i poštenje, 
Po želji tvojoj amo došla sam, 

Prezrievši putom svaku pogibelj. 

| to Veziru poštuj, tim više, 

Što još za pravu milost ne prosih - 

Vezir: (naglo) Ta ne spomenjuj draga Maro to, - 
Ne rekoh li ti: išti što hoćeš - 

Al prije tog hodi sjedi kraj mene (lati ju za lievu ruku) 

Pa pričaj mi što iz tvog života, 

A da te bolje jošte upoznam, - 
Prekrati noć mi, - još imamo kad. 
Mara: (sjedne, al jednom rukom drži nož pod gornjom 
haljinom u pripravnosti) 

| tu ću ljubav dokazat ti još. 

Pak čuj Veziru, te ćeš uvidit, 

Kol“ zlosrjetna sam djevojka ti ja. 

Za majku ne znam, druga ko djeca, - 
Rodivša mene, ona preminu. 

Bez nje sirotče jadno ostadoh... 

A krasna bje, tek gondže procvalo. 
Ko liepe što su sve ti Srbkinje, 

| ko što otac Hrvat rodjeni, 

K tom ugledan još častnik ćesarski, — 
O njoj pričaše meni više put. 
Hrvatsko-srbske dakle krvi sam, 

| to je jedno čim se ponosim. - 

Bez majke, tako, a uz dojilje 

| uz svu brigu milog otca mog, 
Sprovedoh prvo doba djetinsko, 
Naučiv knjigu i sav ženski rad, 

K tom i pjevanja uz tamburu sklad. - 
No brzo minu mladosti mi čar, 

Ko što jelenče zelen gorice, 

Ja mladjana ga istom okusih; 

Moj mili Otac slast mi, utjeha, 

Prot Francuzima u boj morade, - 

A ne bi dugo, glas mi dopade, 

Da junački na Rajnoj pogibe. - 

Tim opusti mi moj Varadin grad, 
Rodno mi mjesto posta čemer, jad, 
Bez majke, otca, kuku siroti!- 

Stog ostavih ga, odoh u Zemun 

Uz tetku i teču da se utješim, 

Al i tu me našla zlosrjetja, 
Biogradskom se paši dopadoh - 
Vezir: To znadem Maro, još i kako si 
Junački Ture ti nadmudirila. — 

Mara: No da je pri tom samo ostalo, 
Al Paša posla mrakom pljačkare 

Rad osvete i snova otmice, 

Koji mi teču i tetku ubiše, 

Ja jedva žive glave iznesoh. 

Vezir: Vjeruj mi Maro, da biogradskom 
To Paši neću ja oprostiti. 

Mara: Da ne dopadnem rukuh njegovih, 
A za izbjeći dalju osvetu, 

Opet se vratih am“ u Varadin, 

Da u samoći, tugi, molitvi, 

Na grobu majke tražim utjehe, - 
Dočim me ništa već ne veseli. 

Vezir: Ne tako Maro! šteta bila bi, 

Da u samoći, tuge hladu sam 

Tol' divan cvietak Maro, ko što s' ti, 
Uvehne, a bez zrakah sunčanih - 
Bud“ utješena Maro, pak ne zdvoj, 
Jer još i za te žarko sunce sja - 

Pak ko što reče da i pjevat znaš, 

Svu na stran tugu, - pa ded" mi zapoj. 
Mara: Oh! Kako ću ti tako umorna? 
Vezir: Da nutkati se daju pievci znam, 
I umoljeni zapjevaju tek, 

Molim te liepo, de mi zapjevaj, 

Od mnogih jednu ti najmiliju. 


Mara: Pa nek je, samo da mi čuješ glas. 


slabačko) 
“Ej dvoje su se mladi upoznali, 

Dvoje mladih, dvoje sirotčadih, 

A bez otca i bez mile majke, 

A bez brata i mile sestrice, — 
Upoznali pak zamilovali, 

U proljetje, kada cvate cvietje, 
Kad gorica listjem se odieva, 

Ej! kada slavulj u njojzi popieva!“ 
Vezir: Ta divno Maro! srebrn ti je glas! 
Mara: Al težko mi je, zato dopusti 
Da drugo još ti rečem na ustce. 
(Vezir glavom mašuć privoljava) 
(Recitativ:) “Dragi svoj dragoj progovara: 
Srdce moje ljubavi ti naše, 

Kad se prvih putah ugledasmo, 
Prve rieči kada prosborismo, 
Upoznasmo pak zamilovasmo, 
Srdce moje ljubavi ti ove! 

Zašto dalje da sirotujemo? 

Svako za se, jedno bez drugoga? 
Veće hajde, da se mi uzmemo, 
Kad i“ nako samo jedna duša 

U dva naša vierna srdca diše! - 
Dodji draga mome bielom dvoru, 
Neprestance da u tebe gledim, 
Neprestance da te zlato grlim, 
Neprestance da te ljubim dušo! - 
Da mi stobom jelo bude sladje, 
Da mi bolje ide poso od ruke, 

Da ne tužim uviek sam bez tebe! 
Evo uzmi prsten s ruke moje, 

A daj meni prsten s ruke tvoje! 

A kad crkva ljubav nam posveti - 
Milovanje i prstenovanje, - 

Nitko mi te draga neće oteti! — 

Što smisliše ono nakaniše, 

Al ih mlade zla kob sukobila, 

Kob zla crna noseć crnje jade. 
Kad će nastat vrieme za vjenčanje, 
Dragi otić na vojnu morade. - 

Da j“ daleko ne bi ni žalila, 

Već na rodnog mjesta svog granicu, 
Osta draga jadom jadujući. — 

Nije dugo vrieme postojalo, 

Dragi svojoj poručuje dragoj: 
Draga ja ti crne šaljem glase! 

Evo jadan robstva sam dopao! 
Neg misliš li živog viditi me, 
Prodaj dobro i moje i tvoje, 

Pa dodj“ sama po me na odkupe, 
Inače ću izgubiti glavu, - 

To je kletog dušmanina volja! 

Cini draga što joj dragi kaže, 

Sve prodade što jadna imade, 

Pa za dragog podje na odkupe. 

Al je jadna putem zakasnila, 
Dodje - al već poginuo dragi. 
Ljuto kune osamljena ljuba: 

Ho! dušmane živ te Bog ubio! 

Što mi ubi mila draga moga, 

A ne čeka željena odkupa. 

Tako Bog i tebe ne čekao 
Milosrdjem i milostju svojom! 
Guje ti se oko srdca vile, 

Ko mač tvoj mom dragom oko vrata, - 
Pak ti živom crnu krvcu pile! 
Ubile te gorke suze moje, 
Proplakao kroz sve danke tvoje! - 
Ubilo te uzdisanje moje, 

Uzdisao kroz sve danke tvoje! - 

Prokleta ti duša do vijeka! 

Prokleto ti deveto koljeno! 

Sav tvoj rod se tako potepao, 

Od nemila uviek do nedraga, 

Ko što ću se ja jadovna ljuba 

Potepati morati po svietu, 

Bez svog mila i jedina draga.“ (mjeri očima Vezira) 
Vezir: (zbunjeno) Doista Maro, divno pjevaš, znaj, 
| liepa pjesma, al joj strašan kraj. 

Mara: Da strašan, pravo veliš Veziru! 

No smisli, kako srdcu bje onom, 

Što propati sve, što ti izpjevah. 

Što širom svieta nikog nejmade, 

Do njega jednog draga milenog, 

| kog onako “zgubit morade, 

Premako za nj se voljno žrtvova, 

Oh! jadnijeg šta, mislit se ne da! 

Pa rec“ Veziru, krvolok onaj 

Zar “'nakve kletve ne zaslužuje? 

Vezir: (mucajuć) Za - slu - žuje - da. 

Mara: (sve oštrije) A znaš li Veziru 

Da riečju tom sam sebi odsudu 

Izrekao si strašnu, pravičnu? 

Taj okrutnik i krvolok si Ti! 

Koj nesrjetnu me naviek učini! 

Prekršiv vjeru i zadatu rieč, 

Mog ubi Miju, mene ne čeka. 

Ha! sustigle te one kletve sve, 

|! ako ima crnjih i gorjih - 

Iz tužnog srdca što ti izpjevah. 

(Vezir poražen preda se gledajuć muči. U isti mah kad Mara 
dovršila pjesmu, za malom stankom, čuje se pucanj topa, 

kojeg tane padne pred šator, a Mara rekne za se: Evgenijev 
znak.) 

Vezir: Što je to? izdaja? 

Mara: (trgnu nož, udari ga u prsa) 

Ha! krvniče znak, hajd u vječni mrak! 

Svoj tako Mara osvetjiva brak! 

Vezir: (skoči iztrgne joj nož) 

Ne zgodi dobro, prokrvi me tek. (udari šnjim Maru) Viš 
tako, pak si s Mijom nauviek. 

Mara: (jaukne) Ah! (uhvati se za prsi i spusti se na serdžadu. 
Vezir čim ju ubode, baci nož, koji do pred šator izpadne, pak 
poleti van viknuv Alibegu: Hajd Alibeže zamnom, izdaja! 
ode na desno) 

Alibeg: Mahom Vezire. (zagleda u šator, vidi ležeću Maru, 
digne sa zemlje nož, mašuć njim za Vezirom, odleti za 
njim.) 

(U tom počnu topovi s obe strane udarati, čuje se i puškaranje 
i bojna vika naših: Isus, Marija! a Turakah: il allah! Medjutim 
digne se polako Mara držeć se za prsi i jecajući: Jao, ah! i 
odtetura na lievu stranu šatora za kulise. Zatim vide se Turci 
bježući iz prednjih lievih kulijsah u desno, prieko pozornice, 
a za njima vijajući ih naši vojnici vičući: Samo napried, naša 
će bit pobjeda! To još koji čas traje, zatim s desne strane 
šatora izidje Alibeg ranjen držeć se za prsi, zagleda u šator, 
pak ne vidiv Mare rekne: Što? Nema je tu? pak ako može 
biti bez pogibelji, trgne iza pasa pištolj pukne u šator i zapali 
ga, rekav: izgori nek i tebe nema! i ode Marinim tragom za 
kulise. Šator gori, zavjesa pada.) 

Čin V. 


(Džamija tekijska, briest i grob kao u drugom činu. Kuća 
zvonareva vidi se izgorjela - garište. Varadinka Mara licem 
pram publici leži s desna na humku majčinog groba - kojeg 
krst slomljen, obaljen kraj groba - glavu poduprla desnom 
rukom, lievu pak pram srdcu pritišćuć, govori iznemoglim 
glasom. - Jutro je. Čuje se kadikad po koji top iz daljine.) 


Prizor I. 


Mara: Hvala Bogu i tekijskoj gospi! 

Što još dade toliko mi snage 

Doteturat do njezine crkve 

I do groba moje majke drage. - 

Prem za rukom ne podje mi djelo, 

Omanulo skrovnom na panciru, - 

Mog po želji Miju ne osvetih, - 

Tek utjeha ta mi ranu blaži, 

Što izbjegoh srjetno od krvnika, 

Te na grobu majke ću umrieti. 

Il šat za me bude osvetnikah... (stanka, grom topa čuje se) 

BOj još traje - il' tek pravo poče - 

Kad se kadkad grom topovah čuje - 

Ono noćas tek je varka bila, — 

No zadade Turkom straha velja, 

Da odavde očistiše čustva, 

Osvetiv se na kući zvonara, 

Koje plamen put mi razsvjetljivo — 

I na krstu groba mile majke... (privuče krst sebi.) 
. 


Častni krste, drvo dragocjeno! 
Krvav odre, Spasitelja Krista! 
Sveti znače, spasa uspomeno! 

Kom podleže pako i smrt ista! 
Uzkrsnutja našeg nado živa, 
| vidjenja Boga milostiva! 

x 


| sastanka vječna žitja u snagi. 
Sa svim onim, s kojim krv nas spoji, 
Koji bjehu mili nam i dragi, 
A smrt prieka snami ih oddvoji, - 
Da skorim ću vidit te babajko! 
| grlit te neznana mi majko! 

* 


Kao što grlim sad to drvo sveto, (zagrli krst) 

Na krvave pritištem ga grudi, - 

Tako, što nam smrtju bi oteto, 

Nov na život Krst će da probudi, 

Dobre sobom da sjedini, s' brati, 

A zle kazni, zlo jim paklom vrati. (opet grom topa.) 
* 


Častni krste! Pobjedniče svieta! 
Tebi zadnji uzdah srdca moga: 

Ah! smiluj se roda nam sapeta, 
Uzdišuća s'jarma stoljetnoga; - 
Nekrst skrši, s“ roda robstvo skini, — 
Tim poljubcem rod nam ujedini! 


(Poljubi Krst i prigrli ga jače, grom topovah čuje se bolje, iza 
odmora stanke govori:) 


Topovi grme - a puške breče - 

Mačevi sieku - ranjeni ječe - 

Krvca se lije - potokom teče - 

A ja sam svoju noćas prolila, 

Oh! Da bi rodu od hasne bila!... (stanka, jeca) 


* 

Rana me pali - bridi mi, streca, 
Kano da sto ju noževah sjeca, 
Klone mi snaga - blizu je kraj - 

O! sunašce jarko, odskočiv“ visoko, 
Neće te dugo još gledat mi oko, - 
Tek pobjedu roda milog osjaj! 


(iznemogla spusti desnicu zagrliv njom grob, pak zamuči, 
sklopivši oči.) 


Prizor II. 


(Alibeg dotetura s lieve strane, izpred džamije, pak približiv 
se grobu govori spaziv Maru zabezeknut) 


Alibeg: Domišljah se tomu, tu moram te naći, 
Kad te iz šatora Vezirova nesta, 
Pak upirah zadnje preostale sile, 
Od mjesta se vukuć, pak plazeć do mjesta, 
Dok ranjenik bolan dovd'ne dopuzah, 
Da se tu raztočim u krvi i suzah. 
» 
Pa kakov mi prizor jadnom se nudi!? 
Te sklopljene oči, što već me ne glede, - 
Te oblite krvju usahnule grudi, — 
Ta upala lica, te ustnice bliede, - 
Pak grleć grob majčin, grleć krst sveti, 
Ti tako izdahnut htjede i umrieti... 
* 


Oh! avaj mi Maro! junakinjo divna! 
Tko tebi da takvoj čast, diku ne poda? 
Kad čvrsta ko stiena, a žarka ko oganj, 
U stalnosti vjere, u ljubavi roda, 

Nit sjaj te, ni robstvo, nit smrt te ne smete, 
Tek da te očuvaš amanete svete! 
* 
Oh! Kristova vjero! al'si veličajna! 
Ta moraš ti da si kći božjeg iz krila! 
Tvog nauka ne znam, nit znadem ti tajnah, 
Al u tebi leži božanstvena sila; 
| tko te tek sudi po takvih junaci (pokaže na Maru) 
Taj mora u krilo da ti se baci! 
* 
Pak evo me natrag k“ tebi vjero sveta, 
Tvoj opet sam sinak, pradjedovska majko! 
Poturčenom silom ti ćeš mi oprostit, 
Gledj i ja krv prolih ko babin babajko... 
Odričem se Turstva i Islama kleta! 
Čuj crkvo me! čuj me Kriste spasu svieta! 
* 


Samo ti nečuješ dična sestro Maro! 
Zašto smrti grozna pre mene ju uze? 
Izpoviedju svojom ja bi ju začaro, 
Utješio, biednoj prištedio suze - 
Ovako bez toga težko li izdahnu, 
| odnese sobom tu na srdcu ranu... 

* 
Joj! razstanka grozna, mila sestro Maro! 
Bez ijedne riečce, il pogleda tvoga! - 
Bog sigurno time mene je pokaro, 
Da izperem sasvim kal nevjerstva svoga, - 
Kad tvog vjerenika, vjerenici tebi, 
Jošte živa vidit sudjeno ti ne bi... 

* 
Pak okajat ću, izprat još ga krvju svojom, 
Na grobu ti milom a nad majkom tvojom! 
Razderat ću ranu, nek pre život mine, 

Da se duše naše što pre ujedine, 
Nek se krv bar moja ovdje stvojom slije, 


u 


kad razstat se s'živom sudjeno mi nije! 
* 
(spusti se pokleknuvši s lieve strane groba) 
Zagrljaju u zadnjem mrtvoga ti tiela, (zagrli ju lievom) 
A poljubcu prvom poštena ti čela, (poljubi ju u čelo) 
| bratinskom stisku junačke ti ruke, (uhvati ju za desnicu) 
Utješen svršavam tog rastanka muke! 
A sad krvi teci, Posestrimi reci: 
Evo Pobre tvoga od Islama čista, 
Vriednog tebe sestro, vriednog spasa Krista! 
Maro, sestro mila! ti si pobiedila! 


(Hoće da zavoj s rane sdere, u tom se Mara osviesti) 
Mara: (prekidano) Tko-me-zove? - Tko-je po-bie-dio? 
Alibeg: (radosno) Ha! Maro mila, ti još živa zar? 

Oh! velje srjetje! pravi božji dar! - 

Ja Alibeg sam, ja Pobratim tvoj! 

Mara: Ti Alibeg si? Ta on poginu. 

Alibeg: Ne, ne Maro, ne! ta osviesti se, 

Otvori oči, osvjedoči se, 

Da Pobro tvoj sam, al ranjen ko ti. 

(Mara odtvori oči, pogleda ga) 

(veseo) Oh! pogled rajski, sladak, mio, drag! 

Oh! rani mojoj pravi melem blag! 

Mara: Jest, Alibeg si, jest Pobratim moj! (drži ga za ruku) 
A Ali Vezir? je li on još živ? 

Alibeg: Kad tebe rani biesni okrutnik, 

Ti ležeć osta, on tvoj baci nož, 

A ja ga digoh čim on pozva me, 

Za njim u tabor porad izdaje, — 

Ha! šnjim se zakleh bit tvoj osvetnik. 

U vrevi onoj pašah, vojvodah, 

_____________————————————————————————-: 


U mraku tom sve vičuć: izdaja! 

Sad kraj Vezira, sad kraj pašah tih, 
Na hit mi dodje baš biogradski. 

Tvoj nož mu sjurih s ledja pod rebra, 
On mah sruši se viknuv: izdaja! 

Ja kraj Vezira opet stvorih se, 
Potegnu mahom sablje paše svi, 
Gungula veća stoga postade - 

A kad ih Vezir poče miriti, 

Pak i on zgodno ruke dodje mi, 

U tren mu sjurim nožić tvoj za vrat, 
On ciknu: ha! i mene raniste! 

Mah nož tvoj bacim, sabljom potegoh, 
U tom me nječja sablja zahvati, 
Posrnuh strance, padnem krvav sav - 
Vezirom dok se oni baviše, 

Ja digoh se, pak njegovom šatoru, - 
A kada Maro tu ne nadjoh te, 
Potegoh strance van iz okola, 

| tu se sakrih prvi u gust grm, 

Te ranu sveza zoru čekajuć. - 

Tu slušah kako vaši nasrtju... 

A bježe naši sve bez obzira - 

Kad sve se smiri, put se razčisti, 
Polako ja od grma do grma, 

Dok evo amo ne doteturah 

| tebe nadjoh željo željana... 

Pak misleć da si već i umrla, 

Nad tobom Maro gorko naricah, - 

| baš da zavoj s rane saderem, 

Od žalosti za tobom, da umrem, 

A ti se živom opet pojavi... 

Mara: Oh! vierni Pobro, hvala, hvala ti! 
Bar utješena sad ću umrieti! 

Alibeg: A ja uza te sestro milena, 

Jer rani mojoj nema melema. 

To udarac, to čelik bješe ljut — 

Svjetlaci česti, nesvjest svaki čas, — 

Al' stobom sladak u vječnost mi put. 

Mara: Al' samo jedno još nam Bože daj - 

Alibeg: Je | pobjedu još krstu svetomu? (Mara glavom 
maše) 

Ja koliko sam mogo razabrat, 

Ovako ranjen, skriven u gušti, - 

Po turskoj vici, halalakanju, — 

Već jutros bje jim došlo do gusta. 

Jer odmicaše s' bitka sve dalje, 

Pa zagluhnuše već i topovi, 

Do sječe j' došlo i do gušanja, - 

To vjeruj sestro, naša j' pobjeda. 

Mara: Oh! daj ju Bože i Majko tekijska! (čuje se jaki grom 
topovah) 

(uplašeno) Ah! Majko božja, što je opet to? 

(stanka, slušaju mukom.) 

Joj! ako Turci slave pobjedu, 

Daj Majko božja pre da izdahnem, 

Neg tu sramotu krsta zastanem! 

Alibeg: Ja ću mahom ranu razdrti 

Il stobom draga sestro umrti. 

(opet slušaju mukom, dočim topovi sve jače grme. Zatim 
čuju se uzklici: Slava Isusu Mariji! Naša je pobjeda!) 
Alibeg: Čuješ li sestro, taj radostni glas? 

Sad poživimo još za koji čas. (padne u nesviest.) 

Mara: Ah! ah! (padne u nesviest i sklopi oči.) 

Prizor III. 


(Čuje se svirka Principa Eugena poputnice. Dolazi Princip 
Eugen noseć bogorodični lik nadjen na bojištu, - pratjen 
od Gjeneralah, nižih častnikah i vojnikah i naroda, Gjenerali 
postave se ob desnu džamije, Eugen u srjedini pozornice, 
narod na lievo. Medj narodom vidit je dva vojnička svetjenika, 
katoličkog i pravoslavnog, zatim Zvonara kapele, Starca 
poslanika iz Karlovacah, Slankamenca, i Katu Dudašicu s 
krčagom u ruci. Kad glasba stane, pjevaju sliedeći Eugenov 
slavospjev.) 


Slava Tebi Prince Evgenije! 

Lovor vienac Tebi vije 

Car i narod u taj čas! 

Vojak Ti si nad vojaci“ 

Junak Ti si nad junaci“ 

Tek s Tobom srjetja, s Tobom spas! 


Gdjegoder si Ti vojvodom bio, 
Svud si vraga pobiedio, 
Satro si ga ko i sad. 
Ti nekrsta silu smlavi, 
A krst sveti nam proslavi, 
Dom spase i Varadingrad! 

* 


Slava Tebi Prince Eugenije! 

Lovor vienac Tebi vije 

Dom i vjera u taj čas! 

Varadinskih dok je stiena', 

Trajat će Ti uspomena, 

| orit ti se slave glas! (kliču: slava Eugeniju!) 

Princip Evgenije: Hvala vojnički drugovi i krstjanski narode! 
Ali prva slava pripada Majci Božjoj koje lik evo na bojištu 
nadjen bi. Očiti znak, da je Ona uz nas vojevala i nekrsta 
satrti nam pomogla, jer gdje bi mogli 66.000 naših, 
200.000 Turakah bez višje pomoći pobiediti. Dakle Majci 
Božjoj vječna hvala, i vječna slava! 

Svi: Hvala! Slava Bogorodici! 

Princ Evgenije: Tako! A sad ću ja, kao ono slavni poljački 
kralj Ivan Sobijeski pobjeditelj Turakah pod Bečom, pjesmu 
zahvalnicu Bogu dragom i Bogorodici zaoriti, a vi ju 
nastavite. (zapjeva): 


Te Deum laudamus! 
Tebe Boga hvalimo! 


Svi: (nastave pjevajuć) Tebe Boga hvalimo! 
Vierno izpoviedajuć, 
Vječnog Otca slavimo, 
Od sve zemlje dajuć glas: 
Ko na nebu Angjeli, 
Štuju Te s Arkangjeli! 
* 


Pak i Tebe hvalimo, 
Sveta Bogorodice! 
Tebe Gospo slavimo 
Oj, nebeska kraljice! 
Tebi slave ori glas, 

Ti od vraga spasi nas! 


Princ Eugen: Tako! Slava i hvala Bogorodici! A sad ću ja 
za vječnu uspomenu današnjeg njenog svetčanog dana 
snježnoga, i slavne nam po Njoj pobjede, ovaj lik njen na 
žrtvenik tekije položiti, nek ga narod štuje i slavi u njem 
Majku božju pomoćnicu krstjanstva. 

Svi: Tako! Slava joj sada i u viek viekah, Amin! 

(Princip Eugen unidje u otvorenu zvonarom kapelu i ostavi 
lik bogorodični. Dotle se nadziru svi izmjenice na grob i na 
njem ležeće Maru i Alibega, izražavajuć mimikom čudjenje i 
sažalievanje. Kad Princ Eugen iz crkve izidje i zvonar pristupi 
grobu.) 

Zvonar: To ti je Varadinka Mara. 

Kata Dudašica: Što? Moja Mara? Oh! drago diete moje! 
Kuku što sam i što si dočekala! 

Gjeneral gradski: (nadziruć se) Jest zbilja moja Mara. O 
sirota! - pak ranjena i mrtva na majke joj grobu. O! koliko 
sam ju odvratjo, da ne ide. 

Princip Eugen: (približi se) Što Varadinka Mara? to je dakle 
ta junakinja, koja je pripomogla prelazu moje vojske. Ona 
je slavno svoju zadaću riešila. Slava joj! 

Svi: Slava Varadinki Mari! 

Katol. Svetjenik: A kakav je to Turčin uz nju? da ju on ubio 
nije“ 

Pravoslavni svetjenik: Onda ne bi kraj nje ranjen ležo. 
Zvonar: Meni se čini, to je onaj, kom sam kapelu otvarao 
i koji je s Marom dugo divanio, kad straža nadodje. Jest, 
jest, on je! 

Gjeneral gradski: Kao da je bivši kod mene poslanik 
turskog Vezira, koji je za Maru razpitivo, hm, hm! - 

Kata Dudašica: Ta Mara moja još diše. Oj Maro, Maro! 
drago diete moje, osviesti se. 

Mara: Ze - djam, žedjam. 

Kata Dudašica: Evo drago diete moje s Gospina izvora. Joj 
što dočekah, koja sam te svojim mliekom odojila, da te i u čas 
smrti vodom napojim. (sagne se i priljubi joj ustima krčag) 
(Mara srkne, odtvori oči i podigne glavu) 

Kata Dudašica: Oh! Slatke plave oči moje. Poznaš li me 
još Maro draga? 

Mara: Poznam, hvala draga _pomajko moja! A 

tko-je-po-bje-dio? 

Gjeneral gradski: Mi krstjanska vojska, draga Maro. 

Mara: Hva-la Bogu i Majki Bož-joj! - A Ve-zir ko-ji me ra- 
ni, a ubi Mi-ju mog? 

Gjeneral grada: Ranjen, mrtav osto na bojištu. 

Mara: Je li? A Ali-beg - 

(Svi se zgledaju pristajuć: Tko je Alibeg? 

Mara: A li-beg - (klone na grob.) 

Alibeg: (došav k sebi) Kraj tebe sam draga sestro. 

Njeki: (od naroda čudeć se) Marin brat? Što? 

Svetjenik katolički: Zar ti nisi Turčin? 

Alibeg: Ja sam Bošnjak krstjanin, al me kao diete poturčiše, 
sad pako kao krstjanin umrieti želim uz moju Bogom 
posestrimu Maru. 

Svetjenik katol.: Odričeš li se dakle Islama i krivog mu 
Proroka? 

Alibeg: Odričem! 

Katol. Svetjenik: Vjeruješ li u trojedinog Boga, Otca 
stvoritelja, Sina mu Krista spasitelja i Duha sv. posvetitelja? 
Alibeg: Vjerujem! 

Katol. Svetjenik: Ufaš li se, da ćeš po muci i smrti 
propetoga Krista sina božjeg dobiti oproštaj tvoje zablude 
i svih griehah tvojih? 

Alibeg: Ufam. 

Katol. Svetjenik: Ljubiš li sad Boga iz sveg srdca i duše 
tvoje? 

Alibeg: Ljubim! 

Katol. Svetjenik: A kaješ li se iz sveg srdca za sve griehe? 

Alibeg: Kajem! Iz sveg srdca. 

Katol. Svetjenik: (Znamenujuć Alibega znakom sv. krsta na 
čelu) Primi opet znamenje sv. križa Isusovog i krstjanskoga 
i oproštenje od zablude tvoje i svih tvojih grieha u ime 
Otca i sina i duha svetoga! 

Svi: Amin! 

Alibeg: Hvala Isusu Kristu Spasitelju našem i tebi duhovni 
Otče, slugi Njegovom, što kao krstjanin uz posestrimu 
moju Maru umirem. Draga sestro Maro opet sam vjerom 
tvoj kao što si i želila. S Bogom! (izdahnu) 

Katol. Svetjenik: Pokoj vječni daruj mu gospodine i 
svjetlost vječna neka mu svietli! Nek počiva u miru! 

Svi: Amin. 

Mara: Sad-ra-dostno umirem. (izdahne) 

Kata Dudašica: Joj kuku Maro! drago diete moje! 

Svi: Bog da jim dušu prosti! 

Katol. Svetjenik: (Pravoslavnomu) Sad ti brate izvrši svoju. 
Svetjenik pravoslavni: Vozkresi iz mrtvih Hristos istini Bog 
naš, molitvami prečistija svojeja matere, svjatih slavnih 
i vsehvalnih Apostol, prepodobnih i bogonosnih Otec 
naših i svjeh svjatih, dušu ot nas prestavlšuju sja rabu 
svoju Mariju vselenih pravednih učinit, v“ njedreh Avrama 
upokojit i spravednimi sopričtet i nas pomilujet, jako blag 
i čovjekoljubec. 

Svi: Amin. 

Svetjenik pravoslavni: Vječnaja tvoja pamjat dostoblažena 
i prisnopamjatna sestro naša! 

Svi: (poju triput) Vječnaja pamjat! 

Starac Karlovčanin: Oh! Kako su divni obredi, kako u 
rišćanske tako i u krstjanske crkve, potresaju ti dušom, i 
ganu te do dna srdca. O! kamo srjetje, da, kao što smo 
jednog hrvatsko-srbskog naroda i jezika, da bi tako isto i 
vjerom i crkvom ujedinjeni bili. 

Više glasovah: Kamo srjetje! (Dva svetjenika rukuju se i 
zagrle. - Sati udaraju 12. podne.) 

Zvonar: Oho! Moram ići zvoniti na pozdrav Gospin. 
(Otidje u kapelu i zatim čuje se u tri člana zvonenje) 
Princip Eugen: (kad zazvoni) Slava pobjediteljki Turakah! 
Pozdravimo Bogorodicu i opet zahvalimo se Njoj! (Poklekne 
po vojnički, skinuv šešir, a za njim svi častnici, vojnici i narod. 
Kad zvono prestane, zavjesa padne) 

DOJČIN PETAR 
VARADINSKI BAN 


Narodna gluma u četir čina 
S pjevanjem, 
| spisao Ilija Okrugić Sriemac | | 
I posvetio za spomen pobratimske ljubavi 
Veleuč. g. Dr. Milanu Savić, 
kao odziv posveti Njegovoga “Dojčina“. 


U Petrovaradingradu 
dne 14. Prosinca 1891. 


Ilija Okrugić Srijemac 


Lica: 


Dojčin Petar, varadinski ban 
Doktor njegov 
Živko sluga njegov 
Krčmarica Stana Draganićeva, udova 
Kata kći joj 
Julka služavka jim 
Gigo Crnjić seljak iz Vutoka i drugi jedan Vut. 
Jedna baka 
Druga baka 
Jedna žena 
Druga žena 
Jedna bolestnica 
Nena sljepica i sin joj deran, vod iste 
Mrgodaj Ferenz, izaslanik kraljev 
Lovro Ujlak, herceg iločki 
Opat cistercitski, manastira Bogorodičnog 
Njegov namjestnik, i još jedan Cistercita 
Četir magjarska velikaša 
Gajdaš - Petoro ciganske dječurlije 
Narod obojeg spola. 
Zbiva se u Varadinu i bližjoj mu okolini. Doba: zadnjih 
godina Matjaša ugarskog kralja. 


| Čin: Na Vilinoj vodici. II Čin: U kući krčmarice Stane. III 
Čin: Pred Manastirskom Crkvom. IV Čin: Na dvoru Dojčina 
i u kući krčmaričinoj. 

Cin I. 

Biva u bukovačkoj šumi na “Vilinoj vodici“ tako zva- 
noj. U dubljini pozornice vidi se izzidano shranište viline 
vodice crvenom mramor pločom pokriveno, iz koga strše 
dvie bakrene lule vodu lievajuće. Povrh shraništa o zidu visi 
lik bogorodice. Na ploči pod likom svetiljka i više upalenih 
sviećah. Također vise ovdje, ondje peškiri darovi posjet- 
nikah. A nad česmom tom stoji na stubovi čardak drveni 
upirući se od natrag u brdo, na koji se može s desne strane 
uzpeti samo. Okolo svuda je lipova šuma. Pred česmom 
i čardakom vidi se narod, ponajviše ženskinjah stojećih, 
sjedećih, umivajućih se i vodu pijućih. Međ njima razni 
bolestnici koje čućeći, koje o štake se upirajući, krste se 
zazivaju Bogorodicu. Sasvim napried sjedi sliepica s gusla- 
ma, vođa deran za njom, a do njega njeki crnjomanast zdrav 
zdravcat prost čovjek, Cigo Crnjić - za male stanke gledan- 
ja toga tableauxa započinje radnja. 


Prizor I. 


Sliepica: No! Sad bolje pazite nego I“ prije, da svi pogodite 
ko što treba pjesme pripjev, što no sam ga vam malo prije 
pjevala. (Prevuče gudalom prieko strunah te pjeva: 


Pomoz Bože i Bogorodice! 
| ti hladna vilina vodice! 


(Narod pjeva, ali nesuglasno, osobito se dere krupnim pro- 
muklim glasom onaj crnomanjasti prostak Crnjić.) 

Sliepica: (gurnuv ga višeput laktom u rebra viče:) ne valja, 
ne valja! Osobito ti kvariš tvojim glasom, dereš se kan da ti 
je grlo vratilom probito, a zanosiš ko stari Magjar. 

Crnjić: (Zanaša zbilja malko govorom ko Magjar) No! No! 
Ne mogu ja tebi odjedanput pogoditi, počekaj dok više 
put čujem pjesmu. 

Sliepica: Bolje bi bilo, da i ne pjevaš. 

Crnjić: E da, kako da nije. Vidim da ti ne razumeš muziku, 
zar je to muzika, te tvoje same gusle na jednoj žici. U pod- 
punoj muziki mora biti begeš, ko na gajdama prdaljica, 
znaš! A taj begeš, ta prdaljica sam ja, znaš! 

Sliepica: Al ovo nije mužljika, ovo je pjevanje samo, 
more! 

Crnjić: Al i u pjevanju pravom mora biti više različitih gla- 
sovah: tanki, deblji, još dublji, pak najdeblji. A to je moj 
glas. 

Sliepica: Al si mudrolan! Hm! 

Crnjić: Ili valjda ti misliš, da ti najljepše pjevaš kad se tako 
sama dereš uz tu tvoju jednu žicu. Baš liepe mi pjevanke! 
Puh! 

Jedna žena: Nama je to najljepše! Nije I" narode tako? 
Svi: Da! Tako je! To je najljepše. 

Druga žena: Idi ti s tvojom mužljikom u korov, pak budi 
tamo bengeš i prdaljica. (Svi se smiju glasno.) 

Sliepica: Ja tebe nevidim, ali kad si zaljubljen tako u tvoj 
begeš, čini mi se kanda si Cigane mužljikaše vodio. 
Crnjić: (žacne se) Ja - ja to nisam, ali - 

Sliepica: Pa odkud si ti? 

Crnjić: Iz ravne Bačke, iz Vutoka. 

Sliepica: A? Pa što si došo ovamo na Vilinu vodicu? 
Crnjić: E - pa ko i drugi sviet. 

Sliepica: Pa je si | bolestan? Što ti vali? 

Crnjić: Pa - pa ništa, — ili — ili bolje da ti kažem, grlo, 
grkljan. 

Sliepica: A? Pa jel odavno? 

Crnjić: Nisam ni zapamtio drugačije. 

Sliepica: A piješ li ti vino il rakiju? 

Crnjić: Ta - ta znaš ko čovjek pomalo oboje. 

Sliepica: Valjda si grlo si hladnim vinom razhladio, ili 
žestokom pripjecanicom upalio? 

Crnjić: Ta - pa može biti. 

Jedna žena: Ta, da ga vidiš samo Neno, izgleda mu nos ko 
grčki patlidžan. (svi se smiju) 

Sliepica: To je od silne rakije. Moj brajko! tu na vilinoj vod- 
ici tebi lieka nema. 

Jedna baka: E da nema. Bilo bi, moro bi prestati rakijati, 
pak onda tek vilinu vodicu piti, pak bi mu i nos splaso. 
Crnjić: (drma glavom) To ne bi mogo, jer bi silnom vodom 
želudac - 

Jedna žena: A ja bi mu priporučila, kad tako poderano 
grlo ima, da ga tkogod sa tek malo razbijenih orasih ko 
Ćurka kljuka, to bi mu grlo namazalo, pak još se ugojio 
kao ćurak, i uzto ljepše nego njegov bengješ, brboljio, ko 
Ćurak. (smiju se.) 

Druga žena: Al manimo ga se, on je drmo glavom. Poz- 
nam ja njega dobro, bio je i lane tu. On samo dolazi amo, 
ko Ciganin na daću, da se napije. Nego draga Neno deder 
ti nama opet zagudi i zapjevaj pjesmu, da ju naučimo 
zazivajuć Bogorodicu. 

Sliepica: Al ti (gurne_ga) do mene ćuti, nit pisnuti - 
Crnjić: Pa dobro! Kad me već ona žena pozna kakvi sam, 
Ćutat ću, ali ako mi date vina il rakije, meni je svejedno - 
Druga žena: A majstore! No premda je ovo (vadi tikvu iz 
torbe) namienjeno sirotinji, na napise, nek te handrak nosi, 
samo ćuti. (Pruži mu tikvu, on ju primi radostno, pak pošte- 
no nategne.) 

Druga žena: Dosta, dosta, nek ostane i siromakom, štogod 
i tebi Neno koja ćeš nas pjesmu učiti. 

Sliepica: Ta neka ga, neka! Samo nek ne brunda. 

Crnjić: (Pruža tikvu ženi, prevari ju, pak opet nategne rekav:) 
Ta ja sam najveći siromak, kad rakije nemam. Ali ćutat ću 

ko olovom zaliven. (dade joj tikvu) Hvala snašo! Platila ti 
Bogorodica i vilina vodica. (odmakne se dalje od sliepice). 
Druga žena: Da Bog da! Hajde sad draga Neno. 

Sliepica: No pazite, pak svi zamnom složno. (Pregudi pak 
pjeva:) 


Pomoz Bože i Bogorodice! 
| ti hladna vilina vodice! 


- (Al još se čuje po njeki neharmoničan glas. Na to sliepi- 
Ca :) 

Sliepica: Vidiš da je bolje kad ti ćutiš. (hoće da ga laktom 
gurne, al zaman Crnjić se smije.) No deder još jedanput, 
triput Bog pomaže. Samo svi pazite! (Opet snjom svi pje- 
vaju liepo i harmonički isti pripjev.) Tako sad je liepo. Sad se 
mora Bogorodica i Vila radovati. 

Crnjić: Al to imate sve meni zahvaliti. 

Druga žena: i rakiji... 

(Ukažu se na čardaku Dojčin Petar i Opat cistercitski, gleda- 
juć i slušajuć narod) 


Prizor II. 


(Dolazi jedna bolna žena noseća svietju vodjena od svog 
muža, jedra zdrava, i jedne bake. Posade ju blizu česme. Svi- 
juh drugih oči u nju uprte.) 

Bolestnica: Juh! Kuku lele, jedva mogah dovdje - 

Baka: Ništa, ništa, samo rano odmah svietju upali i podaj 
Bogorodici peškir i napij se viline vodice, i pomoli se. 
Bolestnica: (Prekrstiv se čini to uzdišući:) Pomoz Bože i 
Bogorodice i ti hladna Vilina vodice! 

Crnjić: A što njoj vali bako? 

Baka: E sinko, groznica troljetnica obhrvala ju i skrhala ko 
vjetrina tek prolistalu ružicu. 

Crnjić: A je li ono njen muž? (nakašlje se.) 

Baka: Jest sinko. 

Crnjić: A je su li s oproštenjem (pljucne) davno već 
vjenčani? 

Baka: Četvrta tek nastala godinica. 

Crnjić: Pak zar ti ne znade joj lieka? Ta bar naše babe 
znadu svašta - više neg dokturi - 

Baka: Ta probala sam svašta, što god sam znala, ali zalud 
- pak sam već i pomislila, da je b6lja od smrtnih urokah, 
ne bilo ih - a nebi ni čudo bilo. Ta mlada je bila, ko kapljice 
te hladjane vodice, a liepa, liepa ko pupoljak od ružice, ta 
pomisli tek u 17 godini kad se udade - pak, vidi narode, 
što od nje uradi groznica - (kašlje). Da zdrava, da udariš po 
jednom obrazu, drugi bi se razpuko. 

Crnjić: (također nakašljava se) Hm! Hm! A je I“ imala s 
oproštenjem (pljucne) već, što no se kaže, znaš (nakašlje 
se) od srdca poroda? 

Baka: Juh! Bog s tobom, a gdje bi tako mlada - 

Crnjić: A-a-a-zašto ne? - Nego valjda je pri vjenčanju znaš 
(pljucne) vračala, ko što obično neveste rade - ta muž joj 
zdrav ko da je od tuča - 

Baka: Juh! ne reci sinko, ne učini, gdje bi ona, ta diete još 
- (muž joj drma glavom, a ženske se potajno gurkaju) 
Crnjić: E viš kobajage! Znadu naše djevojke u tom poslu 
više neg što treba, - a što ne znadu, to ih babe, htjele ne 
htjele, nauče, da — da ostanu uviek lilepe mlade, a neima- 
du d - 

Baka: Idi sinko, ne moj me staru vrieđati na ovom svetom 
mjestu, ta - 

Crnjić: Ta šta ta? Mahni se ti mene, bio sam i ja oženjen, 
pa znam - (Baka se snuždi) 

Druga žena: A što ti znaš? Valjda je tvoja žena takva vrača- 
ra bila, pak je od troljetnice svisnula, i pravo joj - 

Crnjić: Jeste vraga. Eno je zdrave i debele ko bobov snop, 
ostavila me beštija, pak u mom selu, meni i svem svietu na 
očigled živi s drugim, a da je bar čovjek, ko ja, (provrca se) 
ni po jada, nego dugonja, mršav ko kolac oljušten, i ogul- 
jen. Alaj mi para baš! našla debela šljuka prdavca. 

Druga žena: Tome si ti sigurno kriv, jer voliš rakiju 

Crnjić: Šta, šta ja kriv. Ako pijem, ja i zaslužim. A na nju u 
kakvoj zlovolji ni prsta stavio nisam. Pa istina, što da tajim: 
ja se volem katkada napiti (druga žena: a ha! a ha!) ali sam 
onda najbolji čovjek, niti psujem bogove, nit se svadjam, 
nit se bijem, nego da mi je onda samo pjevati (druga žena: 
a imadeš baš i grlo zato) igrati i što najvolem cmakati se, 
ljubiti — 

Druga žena: Samo ne tvoju ženu, nego druge, to ju je i 
odtjeralo od tebe pijandure. 

Crnjić: Hajd ne frfljaj, što ti znaš. Koliko ih ja poznam 
ženah, koje baš to volu, kad jim muž kući dodje onako 
malo gjoknut - 

Druga žena: Tamo ti gorji dodješ, neg što si danas. 
Crnjić: Hajd neulietaj mi u govor ko osa, već ako ćeš, 
slušaj kad me siliš da se ovdje pred Bogorodicom i vilinom 
vodicom izpoviedam bez popa. Da, gdje sam ostao? Kod 
cmakanja. Kod moje žene baš protivno. Kad onako malo 
gjoknut iz birta il iz kakvog veselog družtva kući dodjem, 
a ja mahom oko moje žene lale mile - jer znam da ću pre- 
diku dobiti, kakvu ni naš popo ne zna, - pak ju (privlači se 
sljepici) ovako na primjer pomilujem (pomiluje sljepicu. Ova 
ga tobož gura od sebe cikćuć: juh! juh!) pak ju onda zagr- 
lim (zagrli sljepicu) pak ju onda hoću da uhvatim jednom 
rukom za bradicu, pak da ju ovako cmoknem (cmokne slje- 
picu), al ona me, nemilostivija od ove - naše Nene, gurne 
laktom i lupi me piesnicom u prsa, da sve broni. Eh! Što bi 

s takvom goropadi? U mjesto da me onako umiljatog ko 
jagnje il kerče, mekanog ko duša, i onako vrućeg ko, ko iz 
vurune izvađena nabubrila lepinja, umiljato primi, ona me 
gura od sebe, deruć se: Idi, tornjaj se od mene gadu, pijan- 
duro. A ja umjesto da joj ljubav za ljubav vratim, da se latim 
budže, il motoruge kakve il nakvašena jedeka, odvučem ti 
se pokunjen ko ker od bijućeg ga gose i legnem mirno u 
moj krevet a da me skoro suze obliju. Ta ja bi mogo čitavu 
noć lokati ko drugi, pak uzoru tek doći. Nit su mene igda 
ko druge pijana kući donieli, nit se ja po blatu valjo, pak 
ipak ta zar ja nisam pošten čovjek kakvog trieba tražiti, ako 
sam i napit kadgod. Pak kraj svega toga to se onoj mojoj 
goropadi ne dopadalo da, jer je već s onim štrkljastim 
dugonjom šurovala, što sam načuo iz daleka, al joj nikad 
neprebacih, dok se sam uvjerio ne budem. Al me to ipak 
peklo na duši i srdcu, jer sam ju voleo ipak. Pak stoga iz 
višperancije, pij danas, pij sutra, da si jade raztjeram i što 
kuju uhvatit ne mogah s dugonjom, a da sam ju uhvatio 
počinio bih kakvo čudo, pak po mene još crnje. Ali i kako 
bih onako prepredenu uhvatit mogo, kad je ko zmija znala 
noge skrivati, dok me jedne noći, kad kod svog vjenčanog 
kuma na večeri bih ne ostavi i pokupiv što je boljega, osta 
mi kuća pusta. Pak što sam onda mogo činiti? Da ju tužim 
Solgi il Popu il Konsistoriji, il Prokatoruž Nisam ludih gljivah 
jeo. Kom Solga sudi, kog Prokator brani i svinji deru, sve 
jedno, kaže naša poslovica. A kad oni kod zdravih očijuh 
to bezakonje vide i ne vide, znaš koliko je satih. Zato neht- 
jedoh ni ja da izdirem, a i vriedno bi bilo, zar za onakvu 
beštiju, namigušu okrečenu i namazanu larvu, torokušu, 
koja mi je kuću više upropastila nego što sam ja popio, 
spletkušu od koje je već davno vrag ušur uzeo, - nek ide, 
što njeki reko: s milim Bogom do hiljadu vragah! - A radi 
nje još Gigo propasti neće dok je na ramenih glave. 

Druga žena: A je si mudra glava. Samo ne znam koga ćeš 
sad cmakati, kakoli živiti? Ko bećar. 

Crnjić: Kad bi samo htjeo, toga barem zelja ima dosta, ko 
korova, u Vutoku. A baš mi zatim srdce ni ne teži - 
Druga žena: Ko bajage kiselo je! Neće mačak slanine, ha 
ha ha! 

Crnjić: Tako mi one svietje! odkad me ona beštija odbegla 
evo druga godina, nisam ni jednu cmokno do sad ove naše 
sljepice Nene. (zase: Bogami! šteta što je sliepa, inače liepa 
žena.) 

Druga žena: A tko bi vjerovao takvom bećaru bez žene? 
ha ha ha! 

Crnjić: Ako sam bećar bez žene, ja ju baš ni ne trebam. 
Bio sam ja vojnik, pak znam si lebac umiesiti, ispeći, znam 
si ručak skuhati, makar paprikaš bio, a tek prase il jagnje 
izpeći, što mi ga radiš! da bi sve prste lizala, - znam se 
okrpati, oprati - pak što mi treba više? 

Druga žena: A sašiti si gatje i košulje? 

Crnjić: Ta to bar za novac od svake naše i najprostije 
žene dobiti mogu, rekoh za novac, a zabadava, za ljubav 
(nakašlje se i brkove frči) kolikogod bih htjeo. 

Druga žena: Kiselo je Gigo! 

Crnjić: E da misliš. Al more čuvaj se, mogli bi tebi baš 
utrnuti zubi. 

Druga žena: Ko bajage ljepote mi! crnoga mi Gige! baš! 
Crnjić: Na crnoj zemlji žito rodi, a na bielu, znaš - 

Druga žena: Nije hasne, veliki si mudrijaš, nemož stobom 
na kraj, - samo bi rad znati, dokle ćeš tako bećarovati? 
Crnjić: Dok onu moju beštiju vrag il orjatkinja Vila 
neodnese. Pa baš zato evo me i ove godine na Vilinoj 
Vodici, da se molim Bogorodici, da me oslobodi od onoga 
vraga moga - pak ću dotle dolaziti, dok se to nesbude. 
Druga žena: Ho ho! Pobožna mi Gige uz rakiju. 

Crnjić: Nije uz rakiju, već iz dna srdca. 

Druga žena: Gle! gle! Ti kao da se misliš ženiti? 

Crnjić: A zašto i to ne? Ovako ne mogu, dok je onaj 
vrag živ, to mi Bog i crkva brani. A onako bezzakonito 
živit, skakvom se sklatom spandjati, neću, to je sramota 
i grjehota. Zato se nadam, da će me Bog i Bogorodica 
uslišati, kao što je već mnoge ovdje uslišala. 

Ona nadošla bolnica: Muže! bako! meni kao da je bolje, 
njekakva mi struja od ove vodice svo tielo prolazi, kao da 
mi troljetnice nemoć minula, kao da sam sad jača, skoro, 
skoro da bi podić se, na noge osovit mogla. 

Baka i muž: Pak probaj, pokušaj rano. 

Bolnica (polako diže se ipak malo upiruć se o njih:) Evo 
me mogu, mogu stajati: Hvala Bogu i Bogorodici i Vilinoj 
vodici! (Svih oči u nju uprte i začuđene.) 

Crnjić: A ha! Što rekoh ja? 

Svi: Čudo! Čudo! (Bolestnica se od radosti smieši.) 

Crnjić: Čudo da! Al mora čovjek imati vjere svete, čvrste, 
nepokolebive. To je ono što je Isus reko onoj bolnoj ženi: 
“Kako si vjerovala, neka ti bude." Zato se i ja nadam čvrst 
u vjeri, da će me Bog osloboditi onoga moga vraga. Pa i 
zato daj Neno, da zapjevamo zahvalnicu Bogu za tu novu 
milost. Al da, ja moram ćĆutati — ili - 

(Sljepica zagudi pak svi složno liepo pjevaju dočim jim je 
ona napred kazala rieči): Sad ovako pjevajte u dvaput: 


Hvala Bogu i Bogorodici! 
I toj hladnoj Vilinoj vodici! 


(Kad drugi put pjevaju, pridruži se i Crnjić liepim skladno 
glasnim svojim basom.) 

Sljepica: Tako, sad je liepo bilo. Al tko je to tako liepo 
krupno gudio? Baš krasno! 

Crnjić: A tko bi drugi, nego ja. Vidiš da i ja znam pjevati 
nješto. Eto vidiš, to ti je bio begeš. 

Sljepica: Pa liepo, liepo. 

Crnjić: (primakne se njoj opet.) Je li Neno, da bi ti mogo 
ovako pjevajuć čestit voda biti, da se ne bi uza me 
sramotila? 

Sljepica: Juh! Juh! Ne do ti Bog da sirote sljepice vodiš, ne 
znaš ti kako je to čemeran hljeb. 

Crnjić: Ta valjda nije tako. Znaš što se kaže: puno ko 
sljepačka torba. (Sljepica se smieši) Al kaži ti meni Neno, 
od čega si ti oslijepila? Ta nisi boginjava? 

Sljepica: Od strašne glavobolje valjda i od silnih suzah, što 
sam ih za mojim dobrim mužem prolila. 

Crnjić: Ti si dakle udova, tako mlada u najboljih godinah? 
Sljepica: Da ko što ti rekoh, i to već 6 godinah. Jedina mi 
još nada moja, ovoj moj sinčić moj vodj. Da njega nemam, 
nebi ni živit marila. (Crnjić gleda joj sina za njom sjedećeg.) 
On mi je jedini zlatni amanet, od mog dragog pokojnog 
Ivana. Više ništa nemam do njega, i ovo malo ritica, ti gusa- 
lah i te sljepačke torbe. (Plače) 

Crnjić: Pa zar ti nisi imala što to svojine, kućicu, bašticu, 
polja, ili nemaš nikog od roda, da se tako potucati moraš? 
Sljepica: Joj kuku! Imadoh svega po malo, moj Ivan je bio 
mnarljiv raden čovjek samo da nam bolje bude, pak bi 
rekla od silnog rada, a naposljedku u cičoj zimi se i pre- 
kinuo, razhladio se, dobio vrućicu, pak za tri dana umre. 
Al nigda prežaliti neću, što sam dopustila onom našem 
ludom brici krv mu puštati, ta znaš li dva puna tanjura, 
pak htjede i tretji, a jako pomamna vidiv da Ivan više pri 
sebi nije, iztjeram šintera iz kuće. Iza toga ne dugo moj Ivo 
izdahnu. Oh plakala sam i jaukala da poludim. Do njegova 
ukopa bila sam mirna od njegova roda. Al još ni u grobu 
ohladnio ne bio, naletiše me njegova bratija ko zolje, pak 
ovaj: ovoje moje, onaj ovo je moje, kuća, polje to je naša 
otčevina, a ti si se gola u to dobro naše uvukla, ko da moj 
Ivan nikakva tala imo i ništa privredio nije, - pak mene na 

sud. A knez i obštinari podmazani nemirovaše, dok me 
golu ne izbaciše. Eto tako sam ti ja propala od roda. Zato 
pravo naša poslovica kaže: od roda, tri dana hoda. - Pa 
kako sam nad mojim mrtvim Ivom zaplakala od onda me 
zaboljela glava, pa sve jače, jače, da svisnem, oči da mi 
izkoče od bola. (Crnjić se sasma njoj približi, pa ju uprto 
motri.) Takovu sam muku mučila za godinu danah, a poslije 
mi počelo pred očima tavniti najprije kao da kroz sito gle- 
dam, a poslje sve tavnije, sve crnje, dok sasvim neosliepih. 
- Što ću tad jadnica? Nego torbu na ledja, gusle u nju, pa 
hajd od praga, do praga, od nemila do nedraga. 

Crnjić: Ali, ko što vidim, tebi nisu oči izcurile. 

Sljepica: I ja mislim da nisu, to mi i drugi kažu. Ali uz to 
mislim, da su me do tog sljepila dotjerale kojkakve babe 
šnjihovim liekovima - 

Crnjić: A ha! Čujete li babe, što kazah ja, aj? 

Jedna baba pokunjena: E da - 

Druga baba: Kako da nije - dokturi, dokturi. 

Sljepica: Pak mi je sviet reko: da idem na Vilinu vodicu 
amo, da si njome oči izpiram. Tako sam ti danas o Spasovu 
dne prvi put amo došla, kad je crkveni god u selištu, pak 
ću opet o Velikoj gospojini amo doći, kad sveti Manastir 
bogorodični slavi. A kažu mi, da barem triput moram doći. 
Dosad nije mi ništa bolje očima... 

Crnjić: Nadaj se Neno draga, viš kako je onoj bolestnici 
lakše. 

Sljepica: | nadam se, u Boga i Bogorodice sve je moguće. 
Da i pripoviedat sam čula, kako su ovdje razni bolestnici 
ozdravili. Jednom se zgvrčila noga u koljenu, jedna ženska 
bila sasvim oduzeta, ni rukama, ni nogama maknuti, pak 
tu peruć se Vilinom vodicom ozdravili sasvim, da o groz- 
nici ništa ni ne spominjem; pak zato sam ja ovamo hodeć 
i Bogorodici se moleć, onaj pripjev, što no sam ga Vas 
naučila, skucala, da bi mi Bogorodica prije pomogla. 

Crnjić: Samo čvrsto vjeruj draga Neno! Pak kad opet o 
Gospojini amo dođeš, valjda će te Bogorodica uzslišiti. A i 
ja ću, ako ne umrem sigurno tad doći, samo tebe radi, da 
se uvjerim. Pak da nam opet tako liepo pjevaš il donde što 
novoga skucaš, pak i nas opet naučiš. 

Sljepica: E, imam ja cielu pjesmu o vilinoj vodici. 

Svi: Pak deder draga Neno! 


(Sljepica stane guditi) 
Crnjić: Stani, stani, evo opet jedne bolestnice, čekaj dok 
se smiri. 


Prizor III. 


(Dolaze s lieve strane: djevojka Kata, sva u licu i po rukah 
krastava, vodjena od Majke joj Stane noseći svietju peškir i 
pogaču.) 

Majka Stana: Kad ti kćerko, ni doktori, ni babe nepomo- 
goše, probaj i to. Na zapali svietju, objesi peškir, a pogaču 
stavi pod Bogorodični lik, namieni ju sirotinji. A potom si 
umij lice, baš da vidimo, što sviet veli... 

Kata: A kako ću Majko, kad me kraste bolu, hoću ih još 
više poderati. 

Crnjić: Samo čini, makar te i boljelo. Eno vidiš one žene do 
tebe, malo prije je ozdravila. 

Ona bolestnica: Jesam, jesam! Hvala Bogu i Bogorodici! A 
samo sam se triput viline vodice napila. 

(Kata čini što joj majka rekla, pak se počne miti. Svih oči u 
nju uprte.) 

Kata: Joj majko bole, pali, ko žeravka. 

Stana: Samo se umivaj. 

Crnjić: Tari, žuljaj nek pucaju kraste, al“ vjeruj hej! 

Kata: Joj mila majko! joj! 


246 O NIU Hrvatska riječ 


Tri povijesne drame 


Crnjić: A da nisi krastava, pak da bi te lijepo momče ušti- 

nulo, bil“ te onda boljelo, he? (Svi se skoro smiju osim Stane 

i dvie bake.) 

Jedna baka: Idi napastniče! tebi je do šale. 

Druga baka: Idi, anatema te bilo. 

Crnjić: Idite sbaburane bake. Samo da vas kogod uštinuti 

hoće, ne bi se ni vi protivile, he he he! 

Jedna baka drugoj: Mahni ga se drugo, rakija iz njeg 
govori. 

Crnjić: A što tamo mumljate o rakiji? Samo kad bi nam pri- 
poviedat htjele štogod iz vaše mladosti, čuli bi za milijun 
uštipakah, cmokacah i drugih sitnih stvarih. A kad vas niko 
više nije htjeo, onda ste se, ko bajage, na vračanje dali. 
Zvrc bako! 

Stana: No kako ti je ćerko? 

Kata: Ja ne znam Majko, al čini mi se na ruci - 

Stana: Podigni glavu ćerko. 

Kata: (Izpravi se, na njoj se vidi desni obraz i desna ruka 
čista od krastah.) 

Stana: Juh kćerko! 

Svi: Čudo! Čudo opet. (Pjevaju: hvala Bogu i Bogorodici 
itd.) 

Crnjić: Nije baš podpuno čudo. Zar nevidite, samo poluču- 
do, nije tvrdo vjerovala. 

Kata: Što je Majko? Kakva sam? Desni obraz kanda mi je 
gladak. 

Majka Stana: Joj draga si, takav ti je čist, ko i desna ruka. 

Crnjić: Da. Tako je, polučudo! 

Kata: Juh Majko, kud sam takva pristala, sad sam još veća 
nakarada. Juh, Juh! 

Crnjić: E gledj je nezahvalnice. Rekoh li ti: deri, žuljaj nek 
sve puca koža, a vjeruj more! - A kaži der nam Majko 
njena, od čega je ona tako okrastavilaž Da nije prokleti 
siridžik_il karmin, aj? 

Stana: O! Nije na njeno lice ništa još došlo, do hladne 
vodice i božje rosice, kao na poljsko cvietje. 

Crnjić: Ta ćuti ti meni. To ja sve bolje znam. Ta zašto su 
nam naše cure u najljepšem cvietu već sbaburane, fleka- 
ve, oči im upale, a izpod njih pruge ko crne gljiste, nos jim 
nad nosdrvama smeđ, kanda si ga pepelom posuo, a zubi 
skoro sasvim crni. To je sve od prokletog frakanja. (Zens- 
ke se vrpolje i mumljaju, siekuć ga pogledima.) Ta ćutite vi 
meni žene. Sve to ja znam od onog moga vraga. Dok se 
jutrom ne nafraka izgleda joj lice bliedo Žuto a smežurano 
ko gnjila oskoruša, a kad se navraka, nijedna bora, nategla 
joj se koža ko na dobošu. 

Stana: Toga kod moje kćeri nema, što ti rekoh. S čega 
oboli, okrastavi, to ne znam. Jednoga jutra u svu zoru otiš- 
la u goru na našu glasovitu česmu - ja sam iz Mangjelosa 
— podulje je ostala proti običaju - 

Crnjić: ha ha ha. 

Stana: A kad se kući vrati, pogledam ju, a na licu joj sve 
crvene bobice - 

Crnjić: ha ha ha.. 

Stana: te sve dan u dan veće postajale, dok se ne pretvo- 
riše u kraste, jedne nabreknu, puknu, procure, a druge se 
opet isto tako prave, - pa tako se od lica i ruke okužile - 
Crnjić: ha, ha, ha. 

Stana: pak se bogme, joj kuku! i po tielu počinju pokaziva- 
ti. Kuku! jedinica moja! pa mi kazali, da amo dođemo. 
Jedna baba: Ona je sigurno nagazila. 

Crnjić: Jest pogodila si, nagazila na kakve babje vračolije. 
Joj babe, babe! Vi stovrazi, šta je, što vi ne znate. 
Sljepica: Dosta Gigo! I ja bi nješto kazati htjela. 

Crnjić: De draga Neno. Tvoja će biti najvažnija. 

Sljepica: A znate I' vi onu našu pjesmu o jednoj djevojci, 
koja je svojom ljepotom ponosila se, tako, da se čak i sun- 
cem jarkim nadmetala? 

Više ih: Ne znamo. 
Crnjić: Ded draga Neno, odpjevaj nam ju, ili nam ju kaži. 


Sljepica: Djevojka se suncu protivila: 
»Jarko sunce, ljepša sam od tebe, 

| od tebe i od brata tvoga, 

Od tvog brata, sjajnoga mjeseca, 

Od sestrice zviezde prehodnice, 

Što prehodi prieko vedra neba, 

Kano pastir pred ovcama bielim". 
Jarko sunce Bogu tužbu dalo: 

,Što ću Bože s prokletom djevojkom?" 
A Bog suncu tijo odgovara: 

»Jarko sunce moje čedo drago! 

Bud veselo, ne budi ljutito, 

Lasno će mo s prokletom djevojkom: 
Ti zasijaj, preplani joj lice, 

A ja ću joj hudu sreću dati, 

Hudu sreću, sve sitne devere, 

Zlu svekrvu a svekra gorjega. 

Sjetit će se kom se protivila.“ 


Crnjić: Ha, ha! I pravo joj, toj ludoj oholici na svoju ljepotu. 
Zar ljepota nije božji dar? Morala bi za to Bogu zahvalna 
biti, a ne nos dizati do sunca, do neba. A ja bi joj samo još 
onog mog nafrakanog vraga za svekrvu dao, pak bi znala 
s čim se ponosila. 

Jedna žena: A ti bi joj svekar bio. Taman liep par, da ne 
znaš što bi gorje bilo. Ha ha ha! 

Gigo: To ne može biti kad nemam sina. (kostreši se i 
nakašljiva) 

Sljepica: Ma čekajte, ja nisam gotova. Neću tom pjes- 
mom da kažem, da je ta krastava djevojka sa svoje ljepo- 


I NIU Hrvatska riječ 249 % 


lija Okrugić Srijemac 


te ponosita bila, pak ju zato Bog krastama pokaro, lice joj 
nagrdio. 

Stana: O Bože sačuvaj! Ona je uviek ponizna bila, ta nije 
ni znala, da je liepa. Jel“ rano? (Kata ćuti.) 

Crnjić: (prema slušaocem) Ko bajage, da nije prokletog 
ogledalca. Možda ga i sad u džepu ima. Nije zalud kazla, 
da je tako polukrastava još veća nakarada (Nakašlje se. 
Glasno Materi Katinoj): Al kaži pravo Majko njena: Jel' da 
je prije liepa krasna bila, kad joj je sad tako liepa ona polo- 
vica obraza. Da šta tek, da i druga nije krastava. (nakašlje 
se). 

Stana: Ta što da tajim, nije joj bilo u svem našem Sriemu 
para, to su joj barem toliko njih kazali, da je krasna ko 
Vila. 

Crnjić: Ha, ha, nerekoh li. 

Sljepica: Stani Gigo! To je voda na moj mlin. A znate li vi 
kako je ova Vilina vodica postala? i na glas došla? 

Jedna baka: Ta sviet svašta pripovieda. 

Crnjić: To jest, reci: Babe ko ti: (nakašlje se.) Ali Nena ona 
će najbolje znati, jer što Sliepci i Sljepice uz gusle pjevaju, 
to je ko sv. pismo istina, kažu naši. (Nakašlje se.) 

Sljepica: Čujte! (pjeva:) 


Što je Sriema kitnjastoga: 
Našeg raja ubavoga - 
Takve slike, takve dike, 
Te ljepote i milote 

Ono doba nije bilo, - 

Ko što bješe čedo milo, 
Udovice sirotice 

Oj! kćerčica jedinica 
Nad sve drugo svo joj blago 
Krasna Jela! — 

Gdje vrdnička kula stoji 

I viekove davne broji, 
Sred ubave tu doline - 
Pre današnje zadužbine 
Knez Lazara srbskog cara 
Tu seoce liepo, malo 
Proplankom se prostiralo, 
Tu u nizkoj kolebici 

A baš rujnoj o zorici 
Majka mehku na dušeku 
Rodi Jelu! 

Kano da ju Majka mila 
Nije mliekom tek dojila, 
Već da ju s njim kupala, 
Gjul vodicom umivala, 

A šećerom zalagala, 
Takva bila ljupka mila 
Krasna Jela! -— 

Bože mili! ono lice! 

Oči sjajne ko zvjezdice, 
Modroplave ko ljubice, 
Pune čara, milja ljupka bajnog 
I omama onog tajnog 
Izpod dugih trepavicah 
Polukružnih obrvicah, — 
Obrazčićah jagodicah - 
A ustašcah rujnih malih, 
Joj da ti se srdce tali, 

Sa osmieška umiljata, 
Baš ko ono u Angjela, 

ll u Vile čeda biela 

Takva j' Jela. — 

A kad ono čedo malo 
Djevojčetom već postalo, 
Tad tek sijnu nje lepota 

U svem sjaju oh divota! - 
Spaziš li ga moraš stati 
Nemož ga se nagledati 

Pak uzdahnut: što je Sriema, 
Te krasote nigdje nema 

Ko u Jele! 

Majka dobro znala zato, 
Pak čuvala svoje zlato, 

Ko zenicu svoga oka, 
Nedala joj tumarati 

Tudje prage obijati, 

Ni po selu, ni po prelu, 

Nit u kolu oj veselu, 

Da očuva od uroka, 
Bengjelučkog vražjeg smoka 
Krasnu Jelu! 

Al dolaze tog baš radi 

Kako stari, tako mladi 

Ko na čudo, il od biede, 

Da s“ krasote te naglede, 

Tu su mnogi prosioci 

| darovah nosioci, 

Čak gospoda svjetla roda, - 
Al se vajka Jele Majka, 

Veli: još je ko kap mlada, 
Ima tomu jošte kada, - 
Neda Jelu. 

To se sbilo, to se svilo, 

Kad najednom čedo drago 
Materino zlato, blago 
Podje, baš u mladi petak 
Venut, ko bez rose cvietak, 
Pak sve više, pak sve jače, - 
Majci srdce puca, plače, 

Gledeć kako sva ljepota 

| krasota i divota 

Vene, gine, da premine 
Krasna Jela. 

Nije hasne časa časit. 

Želi majka čedo spasit, 
Već, se dade _na vračare 

| najbolje na liekare, 
Iztroši se do krajcare, - 
Zalud novca, zalud truda, 
Al pomoći ni od kuda, 
Bolnoj Jeli! 

Nije vajde majko draga! 
Na izmaku već mi snaga, 
Toj me bdlji neš oteti, 
Vidim moram ti umrieti, 
Plače Jela! 

Jao! kuku čedo moje! 

Ne ubijaj majke svoje 
Veleć da ti nema lieka - 
Što ću jadna bez tebeka? 
Što je danak bez sunašca, 
Što je tielo bez srdašca, 
Bez mjeseca noćca što je. 
I Zvjezdice bez ikoje, - 
Bez svog hlada što je gora, 
| hlađana bez izvora. 

| ptičijeg bez žubora, - 
Polje a bez cvietja svoga, - 
Što je milo bez dragoga - 
To bi ja bez tebe bila, 
Trgne | smrt te iz mog krila - 
Bolje da me nema tada, 
Da mi pukne srdce s jada, 

Kuku Jelo! 

Kraj kreveta svog djeteta 
Tako Majka kuka, cvili, 
Dieleć s čedom bol nemili, 
Tako traje danke, noći 
Dvoreći ga bez pomoći, 
Dok ju jutrom s velja jada 
Iznemoglu san tu svlada. 
U snu vidi ženskog stvora 
To krasote, to uzora, - 
Od milinja sva se stravi, - 
Al ona se mah njoj javi: 
“Ne plaši se ženo mene 
Nit rad kćerke ti milene, 
Neće ona ti umrieti 

Smrti ćeš ju ti oteti. 
Fruškogorka ja sam Vila, 
Sudica sam onda bila, 
Kad ti rodi kćerku tvoju, 
Ljepotu joj dadoh moju. 
Stog ljutica Vila kivna 
Prostrieli joj čara divna, 
Kada jednom prije zore 
Došla k vrelu Vrdnik gore. 
Zato slušaj mog savjeta. 
Bol da mine tvog djeteta, 
Odvezi ju do mog vrela, 
Do Selišta gorskog sela, 
Onog blizu Samostana 
Od velike Gospe zvana. 
Tu nek kćerka ti se mije, 
Iz mog vrela vodu pije, 
Mladim petkom u tri puta 
Pak će minut bol ju ljuta, 

Bit će opet čila, zdrava, 
Opet svega Sriema slava. 
Krasna Jela!“ 

Trže s Majka od radosti, 
Ljubi čedo od milosti, 
Pak mu sve, sve pripovieda. 
Pak s njim mah na kola sjeda, 
A baš bio petak mladi, 
Po savjetu Vile radi, 

| gledj čuda u tri puta, 
Minu čeda bol preljuta, 
Opet posta čila, zdrava 
Opet svega Sriema slava. 
Krasna Jela! 

Opet prosci dolazili 

I darove donosili, - 

Tek na jednog oko pade, 
Jednom Jela srdce dade 
To kraljevom doglavniku, 
Koj zadobi sriemsku diku 
Krasnu Jelu. 


Svi: Al je liepa pjesma. Još ju nigda čuli nismo. 

Crnjić: No nisam li reko, da će Nena najbolje znati kazat 
nam odkud potiče Vilina vodica, aj? Samo Jeli nepomo- 
goše ni liekari, ni vračari, a najmanje babe. (Nakašlje se). 
Baš ti hvala Neno! 

Sljepica: | tako od onda glas puče o toj vilinoj ljekovitoj 
vodici, te sa svih stranah dolaze amo bolestnici i danas 
jošte. Zato opet zapjevajmo: Hvala Bogu i Bogorodici! | 
toj hladnoj Vilinoj vodici! (Svi složno glasno pjevaju.) Al 
imade još jedna pjesma o ljepoti Jelinoj, koja se u Sriemu 
sačuvala. 

Svi: Deder draga Neno! 

Crnjić: Molim te mila Neno! Ta slušo bih i gladan i žedan. 
Sljepica: Hoću, al pazite, pak polako zamnom udešavajte. 
(Pjeva:) 

Što je Sriema, Jelice, Milice! Te ljepote nema. 

Što je Jela, Jelice, Milice, jedina u Majke! 

Kano da je, Jelice, Milice! suncu kose plela. 

Sjaj mjesecu, Jelice, Milice, lice umivala. 

A zvjezdicam, Jelice, Milice, luči svud palila, 

U vilinskom, Jelice, Milice! kolu vodja bila! 


Svi: Baš opet liepa pjesma. Jel' da udesismo. 

Crnjić: Al ja! Al ja! Je li mila Neno? 

Sljepica: Svi pak i ti. 

Crnjić: Hvala ti! Čisto bi te od dragosti cmoknuo. (nakašlje 
se.) 


Prizor IV. 


(S čardaka sad snidje Dojčin Petar s Opatom manastira gos- 
pojinskog, a šnjima i Dojčin Petrov Sluga Živan, koga nevi- 
djesmo, jer je sasvim natrag na čardaku za gospodinom svo- 
jim stajao. Svih oči u njih uprte, ustaju, Opatu ruku ljube.) 
Opat: Tako, liepo narode dragi. Kad ste dole u Selištu na 
službi božjoj bili, liepo je da ste se amo na Vilinu vodicu 
potrudili, te božju i bogorodičnu pomoć i pjesmom zazva- 
li. To je hvale vriedno, jer bez Boga i Bogorodice ništa. 
Dojčin Petar: Da krasno ste pjevali, osobito ti Neno. Sve 
sam čuo, zato ću te darivati. (Maši se u džep, pak joj dade 
u ruku punu šaku talira i svi se čude mnoštvu novca.) 
Sljepica: (Spuštajuć u torbu zvečući novac.) Hvala! hvala 
desna ruko, koja si me tol obilno darovala. A smem te 
znati, tko si, da se za te Bogorodici molim. 

Dojčin Petar: Vi ste valjda svi stran sviet iz okoline, pak me 
ne poznate. Ja sam Dojčin Petar Varadinski ban. 

Svi: Oj! Zivio Dojčin Petar! 

Sljepica: O mnogo sam o tebi čula. 

Dojčin: Al valjda malo dobra, da sam strog, oštar - 
Sljepica: O protivno baš. Da si predobra srdca čovjek, da 
pomažeš, gdje samo saznaš, sirotinju. A ako si oštar, da si 
i pravedan. 

Crnjić: Jest to sam i ja čuo u Vutoku čak. 

Dojčin: A zbilja, ti Gigo mi se dopadaš. Čuo sam stradani- 
ja Tvoja, pak ne bil' ti htjeo k meni u službu, da ne budeš 
posve bećar, ko što reče ona žena. 

Crnjić: O to bi bila najveća milost i sreća za me svjetli 
bane. 

Dojčin: Pak dobro, od danas si moj. (lupi ga po ramenu.) 
Crnjić: O hvala ti, do neba hvala! Nastojat ću da ti 
dokažem da sam pošten, a ne kao što ona brbljuša reče. 
(nakašlje se) 

Dojčin: Al ja ću i pram drugim još milostivan biti. Vi ste 
ponajviše sirote. Zato evo svakom ponješto. (Vadi opet 
šakački iz džepa novce pak redom dariva.) A kojima je uz 
put u Varadin grad, dodite u moj dvor, pa ću Vas do sita 
i nahraniti i napojiti (Došao do one polukrastave, dulje 
ju motreć mjeri): Al borami šteta, što si tako nakarađena 
djevojko. Kako ti je pola lica krasna, da što bi tek bilo, da 
je i druga takova? 

Crnjić: To je što nije tvrdo vjerovala. 

Dojčin: Ta već - nego znaš što djevojko i ti njena majko? 
Vi dodjite u moj dvor, pak će te ostati, dok se od krastah 
ne očisti. To će znati moj doktur, koji je u Padovi doktoriju 
izučio. A što velite, hoćete li? 

Stana: Hvala na toj milosti, samo ako moja Kata hoće. 
Kata (tužno, milo smiešeć se) Pa hvala svjetli bane, hoću. 
(Počne sjevati, polako grmiti, pa sve jače.) 

Opat: Evo nam od Boga kiše za koju sam pri Oltaru molio. 
Uslišava Bog makar i nevriednog slugu svoga. 
Dojčin: Hvala Bogu! Da hoće samo obilno zemlju nakva- 
siti, nismo ju odavna imali. 
Crnjić: (nakašlje se) A Spasovska, ta je blagotvorna. 
Dojčin: Dobro reče Gigo. Nego Živko je li moj hat 
osedlan? 
Živan: Na službi svjetli bane, eno ga na putu čeka. 
Dojčin: Hajdemo dakle narode, da utečemo kiši. Pak ko 
što Vam rekoh. Ti Živko ćeš s Gigom, sonom udovicom i 
kćerkom njenom u grad k nam. A zbilja i ti Sljepice mogla 
bi šnjima na njekoliko danah il dok ti je volja, da mi koju 
zapjevaš, kad se na me briga sleti. 
Crnjić: Baš kan da ste mi iz mog srdca govorili svjetli 
bane! 
Dojčin: Gigo! Gigo! šaljivčino! No hajdmo, hajdmo! 
(Svi za Banom i Opatom podlju.) 
Stana (uz put uzme sa česme pogaču, pak ju turi Sljepici u 
torbu rekuć): Nek ti je pogača Neno, ti si najveća sirota.. 
Sljepica: Hvala! Bogorodica ti platila! 
(Sieva, grmi. Kad se pozornica od svih očisti, iza male stanke 
s protivne strane pojure dječurlija ciganska, te te ovaj drži 
za peškir, onaj za svieću, čupaju se govoreći: moro kado, 
moro kado, džanum, džanum, dok sve što je tu ne pokupe 
i raziđu se odkud su došli.) 

Zavjesa pada. 

Čin II. 
Prizor I. 


(Soba u kući Stane Draganićeve, krčmarice u Varadinu. 
Namještaj joj prost, ali čist. U jednom uglu postelja s liepimi 
vezeni jastuci, koji su liepim ćilimom pokriveni. Na srjedini 
sobe stol takodjer ćilimom zastrt. Oko njega dvie tri stolice. 
U sobu vode dvoja vrata sa sriede i sa strane. O zidu visi 
bogorodičina slika pred kom kandilo gori. Kraj stola sjedi 
Mati Stana i kći joj Kata, ali sasvim čista od krastah, koja na 
gjergjefu veze. Mati joj se nadviruje na vez.) 

Stana: Ta mani se Kato toga tvoga veza već jedanput, da ti 
nekažem onu našu: čula sreda nedelju, pak, popala kudel- 
ju. Ta znašli more, sutra je velika gospojina. 

Kata: Ta znam draga Majko, al samo još ovu jednu granu 
da dovršim, ponda huja. Kad nisam mogla do Petrova 
svršit, barem danas da zgotovim. 

Stana: O Bože, Bože! Kako to vrieme brzo prolazi. Od 
Spasova već preko godinu danah, od kako smo ovdje, pak 
kao da je juče bilo. - 

Kata: Da da draga majko, i meni je brzo prohujalo. 

Stana: (naglaskom) To vjerujem ti. No jes čula ćerko, 
makar da nam je ovdje dobro, da nemož bolje biti, makar 
da nam je Dojčin Petar ovu liepu kuću poklonio i svačim 
nas udomio, ipak, ipak ja na naš Mangjelos zaboravit ne 
mogu. Ono naše malo selce na domaku liepe fruške plani- 
ne, pa ona naša kućica u kojoj sam te rodila i njegovala, 
- a kad moj dragi Pero otac ti, kad si tek u sedmoj godini- 
ci bila, umrie, - gdje sam te, zatim krčmaricom od nužde 
postavša, trudeć se i mučeć do djevojke dohranila, - pak 
oni naši dobri i veseli seljani, - pak onaj naš liepi vinogra- 
dac, pak naša liepa uz kuću bašta, u kojoj si ti samnom cvi- 


O NIU Hrvatska riječ 259 


Ilija Okrugić Srijemac 


etje i povrtje sadila, - pa pa sve, sve znaš nikako mi neide 
iz pameti. 

Kata: A viš majko draga, meni se ovdje bolje dopada. 
Stana: Ta znam i zašto. 

Kata: Ti misliš, rad Dojčin Pere. Pa što da tajim što sama 
znaš, to je najglavnije. A što je uz to sporedno: mi ovdje 
bez svake brige živimo, a kod kuće naše morala si se trudit 
i mučiti, sama priznaješ. Zato moramo uviek biti zahvalni 
Dojčin Petru. A osim toga Dojčin saznavši za tvoj, s oproš- 
tenjem draga majko, krčmarski zanat, eto ti i ovdje staru 
zabavu dao, i tu si krčmarica. 

Stana: Ta već - što no on običaje kazti - da se vlasi ne 
sjetjaju. 

Kata: Alaj baš ga brige zato. Što je njemu do koga stalo, on 
goso u Varadinu, pak svi ćutac. 

Stana: E da ćerko, ima i nad popom pop. 

Kata: Ta istina, istina. Al narod, narod! Nije narod rad 
Popa, već pop radi naroda. 

Stana: Ta idi ćuti mi stvojim narodom. 

Kata: Ta je si | sama malo pre Mangjelošane falila — 
Stana: Mangjelošani i Varadinci, ko Bog i šeširdjija, to su ti 
gradjani, sve njeki mudrijaši. Ta zar nisu već Dojčin Petra i 
tebe izpjevali, aj? Eto ti tvoji Varadinci, tvoj narod - 

Kata: Molim, molim draga Majko, nisu mene, nego tebe. 
Stana: Kako to? 

Kata: Pa tako, ja nisam krčmarica, nego ti, a ja sam krč- 
maričina kći. Vidiš kako su dobri Varadinci, mene u pjesmi 
poštediše, a mogli su to izrikom kazati, koga Dojčin Pero 
vole, — to je ono: da se vlasi ne sjetjaju. 

Stana: Tako ja dakle rad tebe moram izdirati svojim pošte- 
nim glasom. 

Kata: Pak to je tvoja dika. Majko draga, ja mislim. 

Stana: Puh! Čudna mi dika. Ovdje bar svatko zna, da ja 
nisam Dojčinova ljuba. 

Kata: Al bi mogla biti. To treba tebi da laska. Ta ti si u naji- 
Jepšim ženskim godinama (miluje ju) ta ti si još liepa majči- 
ce (Stana se kao snećkava veleć: Ta, ta, ne reci kćerko.) A 
koliko ženah u tvojim godinama, pa i matorije, sve bi se 
otimale prste ližuć za Dojčinom! A što reče, da ti svojim 
poštenim glasom izdireš rad mene, oj! oj! A koliko ih mate- 
rah ima, koje svoje kćeri pokrivaju, koje su nepoštenije 
od mene? Znaš šta mislim? - Ja se nemam ljubavi moje u 
ničem stiditi. Ljubim moga Dojčina iskreno, vierno i čisto 
znaš što ti rekoh čisto! bez ikakvih što Varadinci kažu: kala- 
mandrijah. A on upoznav u meni takovu poštenu djevojku, 
tako isto mene ljubi, a ne kao druga gospoda soldačka i 
nemeška. - Oj moja draga majčice! Dobro sam si ja ono 
u glavu i srdce utuvila, što je lane o Velikoj GGospojini kad 
sam ja na Vilinoj Vodici Bogorodicu zazivajuć mila se i od 
svojih krastah očistila - naš Opat u crkvi pridikovao: da 
nema u onoj ljubavi ni sretje ni božjeg blagoslova, koja je 
već u početku svom nečista, grješna bila! Izvan da ju posle 
suze pokajnice operu. Toga nalazi se već i dokazah ovdje 
i ti jih poznaš u glavu. Te voljeli se, ljubili se, te misliš crče 
jedno za drugim i kraj svih nezgodah, uzeli se. Pak pak, 
jedna, dvie, tri godine pak crče ljubav, svako sebi. Odkud 
tof 5 početne nečiste ljubavi. 

Stana: Ta ta, nješto imaš pravo kćerko. 

Kata: Ne nješto, već podpuno. Ta nisam ja luda švigarica, 
koja, kako joj se kakva prilika pokaže leti ko luda ptica na 
lepak, osa na med, riba na gljistu, hoće samo ham ham, 
(pokazuje na usta) i zvec, zvec, (pokazuje kanda novce 
broji) nego sam ja sazrjela djevojka i već razsuditi znadem 
te ljubavne kalamandrije. - Evo kraj našega Dojčina baš 
nam je dobro, - ali da me on svu u čisto zlato okuje, a da 
mi počne najmanje šalabazati, rekla bi mu odrešito ono 
naše: Sebi ruke djevere, šugava je snaša. 

.........—...... ........ ere 


Stana: Pa baš dobro, kad ti u taj divan udari: pak reci mi 
kćerko, kad je on tako pošten, što on stobom misli? evo 
već godina danah te tvoje ljubavi šnjime. 

Kata: Varaš se Majko. Već je on mene zavoljeo onako 
polu krastavu, kad me prvi put vidio, to mi je izpoviedio. A 
Bogme sam i ja njega od prvog stika, kad ga onako divna, 
mila i dobrotvorna upoznadoh. A što da tajim. - A što on 
misli? To Bog sveti znade. Al ti kao misliš: hoće I' me uzeti? 
To mi dosad nije reko, nit sam ga ja kao prosta ponizna i 
poštena djevojka za to pitala, jer to bi već sebično i šareno 
izgledalo. Meni je dosta, da on mene pošteno ljubi. Pa kad 
dodje sudjeni čas - 

Stana: Al on je tebe izneo na glas. A više vriedi pošten 
glas, nego zlatan pas. 

Kata: Alaj čudna mi posla. Samo kad sezamnom kakvi drugi 
rep navuče, moja je saviest mirna. A za kim negovore? 
(Cuje se u pobočnoj sobi njeko mumljanje i glasovi: kako je 
to vino? Služavka Jula uleti u sobu.) 


Prizor II. 
(Jula i pređašnji.) 


Jula (uletiv u sobu sva zaplahirena:) Gospojo! Evo došlo 
njekoliko Varadinacah upolak nakresanih, ištuć vina, ja jim 
natočila bokal i čaše, a oni, oni okusiv ga proderaše se: 
kakvo je to vino? To mi nećemo piti, tog pendreviša piti, 
kakvog i kod svoje kuće imamo. Nego jedan viče: done- 
si karlovačkog, drugi Teočinca, tretji iločkoga, Radjevca, 
Maslaša što ga knez Lovra iločki pije, — i što ti ja znam, 
kakva vina ne nabrojiše. Kad ja rekoh, da vi imate ključe- 
ve od sanduka u kom su toga vina vlaše zapečatjene, al 
ti onaj, onaj, što mu je nos crven ko paprika, onaj Zava 
znate, mene štipac za obraz, onaj drugi znate Danko čini 

mi se zove se, štipac mene za mišicu, gledte kao da je kli- 
eštama (pokazuje) a onaj ćelavi Pišta znate vijo me čak u 
kuhinju. Vrag ih ne odneo. - A šnjima je i naš Doctor, i on 
na svu mjeru, pak sve jedno, te jedno, hvali jim se, kako je 
on našu Katicu od krastah izliečio. - Nego hajte Vi Gospo 
medj njih, nek vas štipaju, ja se više nedam, pak jim zado- 
voljite, da se smire. 

Stana: Eto ti tvoji Varadinci kćerko. No već predvidim, kak- 
vog će danas biti Belaja i Rusvaja. 

Jula: O biti će sigurno, ko njekoj dan. Da je barem, kojom 
srećom, banov pandur Gigo tu. 

(Kata se samo smieši. Dok se Stana sprema, pipajuć se po 
džepovih, da I“ su joj ključevi tu, uleti u sobu Gigo pandur, 
noseć košaricu i predavajuć ju Katici) 


Prizor III. 
(Cigo i pređašnji) 


Gigo: Evo, liepo te pozdravlja ban, Katice i šalje ti ove 
ponude i reče da će ion skorim amo doći. 

Katica: (vadeć iz kotarice pomorandže reda ih po stolu, pak 
smieši se:) O! O! ala su liepe (Svi se nadziru.) 

Gigo: A vidiš li, što iz svake strši Katice? (Bolje gledaju.) 
Kata: O! O! od radosti nespazih. (Vadi iz svake pomoran- 
dže po dva tri dukata.) O! Sami dukati Marijaši. O! Kako je 
Ban dobar da ne kažem, razsipnik, kako me vole! 

Gigo: Katice!Katice! To kao na svatove izgleda. Katica bit 
Će snašica, banica! I ju, ju! (Kata se radostno smieši.) 

Kata: Idi Gigo, ne buncaj. 

Gigo: E he he he A ja svatovski muštulugdžija? 

Katica: (Dade mu dukat:) Pa na, evo ti muštuluk. 

Gigo: O hvala ti liepa Katice, da Bog da se obistinilo! 
Stana i Jula: (radostno) Da Bog da, da Bog da! 

Stana: Baš dobro što si došo, hajde snama u krčmu, da 
umiriš one, ko što Jula kaže, nakresane goste, imat će 
više rešpeka, kad tebe banova pandura ugledaju, pa i sam 
doktur. 

Giga: Ne bih, baš reko, mogo bi ja još batina izvuči. Med- 
jutim (nakašlje se oštro, frčuć brkove) hajdemo, nije nigda 
Gigo bio kukavica. (odu Stana, Jula i Gigo kroz pobočna 
vrata.) 


Prizor IV. 


(Ukaže se na prstih dolazeć Dojčin Petar kroz srednja vrata, 
pak smiešeć se pozorno motri, kako Katica pomorandže po 
stolu reda, te iz njih dukate vadi.) 

Katica: Oh! Oh! Kako me vole! Al što je sve to blago nap- 
ram onoga što je srdcu drago. Oh! Pero Pero! Ta volem te 
tko cviet rosicu, ko pčela ružicu, ko ptica goricu. Ta volem, 
ne rad pusta blaga, ne rad gospodstva tvoga, ta da si onaj 
najprostiji sirotan, voljela bi te ipak ko zenicu oka svoga: 
tako mi se dopadaš. Takova je ljubav moja! Pa zato si mi 
uviek pred očima. Ta bdila, ta snila, ta čim se drago bavila, 
samo mislim na te i čeznem za tobom. Pak, premako sam 
dosada uvjerena o tvojoj iskrenoj ljubavi, opet mi se kadi- 
kad, osobito kad te dulje nevidim ,podkrade misao, štono 
vele ljubomore ili brige za tobom. Pak si onda od težke 
brige pjevam onu pjesmu (pjeva:) 


Sirota sam, nješto mi se žaluje. 

Gdje moj mili, gdje moj dragi danjuje? 
Gdje danuje, gdje li sada noćuje? 

| dal koju, drugu dragu miluje. 


264 DO NIU Hrvatska riječ 


Tri povijesne drame 
oso 


Ta velik si gospodin, nije šala Varadinski ban, ugledan si, 
slatkorječit si, liep si, dolaziš u velikaška društva, a oko tebe 
se ofrcavaju velikaške gospodje, strieljaju te očima, nami- 
guju na te, i svakom miloštu te mame, vabe, da bi te u svoje 
zamke uplele. Pak se bojim, zadrhtje mi srdce od straha, 
da se ne bi prevario i na svoju sirotu Katu zaboravio. Jer 
Ja nisam takova djevojka, kao što ista pjesma dalje kaže. 
(pjeva) 


Nek miluje, neka se je naljubi. 
Djevojka sam, slobodna ko siv soko. 
Uzdić ću se, poletit ću visoko, 

Pak ću pasti, drugom dragom na krilo. 


Ne! Nel To nikad biti neće! Ljubit ću te do posljednjeg daha 
i da mi se iznevjeriš, - al onda bi i ja svisnula od jada. 
Dojčin: (približi joj se iza ledjah, zagrli ju i poljubi u čelo) Ne 
boj se. Neću, neću nikada najdraža mi Kato, jer ti si moje 
jedino ovejano zlato. 

Kata: Juh! predragi Pero. Ti si valjda sve čuo, što ti dosad 
kao prosta sirota djevojka nikad izpoviedila nisam. Kazala 
sam ti samo, da te ljubim, ali kako, to ne. Sad barem sve 
znaš. (Zagrli ga pavši mu u naručaj.) 

Dojčin: Čuješ li mi kroz junačke grudi, svaki kucanj srdca? 
Svaki kao da ti kaže: ti si moja, ti jedina navieke moja! Ta 
makar da me visoki moj položaj tobože od tebe proste 
sirote razlikuje, na to moja iskrena ljubav negleda, i ništa 
na svietu od tebe me razdieliti neće. 

Kata: Do neba ti hvala na izpoviesti toj, koju do danas čula 
nisam. Al predragi Pero, samo me još jedno muči - 

Petar Dojčin: No, no, a što bi to bilo pokraj moje takve 
izpoviesti? 

Kata: Bože sohrani o iskrenosti joj ni za dlaku ne sumnjam 

Dojčin: No valjda ti je kakav zlobnik i zlobnica ljubavi naše 
s čimgod uši napunila. 

Kata: Ta ja nikud iz kuće ne izlazim. 

Dojčin: Pa valjda tvoja Mati, od gostih začula. 

Kata: Ni to ne. 

Dojčin: Pak što je dakle, napolje s tim, ne muči me više. - 
Kata: Ta pa kazat ću ti, u mom srdcu za te tajne nema - (U 
to se čuje iz pobočne sobe mumljanje i promuko glas dok- 
torov: ideš Dojčin Banu. Zatim Gigin: ta kud ćeš tako pijan? 
Opet doktorov: Ko pijano, ti pijano, ti. - | otvore se vrata 1 
doctor s Gigom, Stanom i Julom stupe unutra) 


Prizor V. 


(Doktor malo guravih ledjah, Gigo, Stana, Jula i predjašnji.) 
Doktor (pred Dojčina teturajuć): A _servus illusstrissime 
Serenissime Bane. Malo veselo, ovaj Gigo, kažeš pijano. 
Dojčin: (rukujuć se Doktorom) Ta valjda nije. (rukuje se i 
Stanom smieši se.) 

Doktor: Jest jest igaz Serenissime. Ono pijano, nem €n 
(drma se) 

Dojčin: Cigo! Što je to? (miga mu) ti vriedjaš G. Doktora. 
Crnjić: (Pravi se pijanim) Ta pa istina, malo sam se napijo. 
Doktor: Sta malo, ne možeš stojiš, a ja možeš još piti, 
Maslaš. 

Dojčin: Pa Stano donesi mu dve butelje Maslaša, baš da 
vidimo ko je - (Stana i Jula podju a Doktor ih pomiluje) 
Doktor: | tri i četir možeš da, (štucne mu se, zatim pristu- 
pi Kati i nju pomiluje:) A frajlica Katica, banica, szep, szep, 
nagy lepo, nem krastavac, ja ja izliečiš, ja ja. 

Kata: (izmiče mu se) Baš da se osvjedočite (ode do orma- 
rića i donese pet, šest tegalah nedotaknutih zavezanih još, i 
stavi ih na stol) Vidite kako ste me izliečili. 

Doktor: (pregleda tegle) A kutja mast, zec mast, i mast 
jazavec, leg finom za krastavac. Ja izliečiš sve. 

Crnjić: Da li si izliečio sve mrtve? (Stana nosi dvie butelje, 
Jula čaše, postave ih na stol, pak odmah toče.) 

Doktor: Tako, sad vidiš, ko je pijano. (Pograbi čašu pak ju 
izkapi) 

Crnjić: A bil“ i ja smeo svjetli Bane, da vidimo ko je pijaniji. 
(žmigne Dojčinu) 

Dojčin: Pa slobodno Gigo. (Cigo lati se čaše kliknuv: Živio 
svietli Ban!) 

Doktor (uzme drugu čašu) Eljen Sere-nissime Bane! (Dok- 
tor ispije svoju a i Giga pak se odmah sruši na zemlju i stane 
se koprcati. Svi se ustrave nadziruć se na Gigu.) 

Doktor: Ha, ha što kažeš, apoplexia potatorum, pijano, 
šloger malo. 

(Stana, Kata, Jula lome rukama oko GCige:) Juh! kuku! siro- 
ma Cigo. 

Stana: Julo daj friško vode, da ga pljuskamo, ne bil' k sebi 
došo. 

Doktor: Kako voda, — vino, vino — još bolje rakija turiš 
Gigo pod nos krpo. 

(Jula donese rakije, nakvase krpu i metnu mu pod nos.) 
Doktor: i tareš oči slepo (Stana i Jula čine to) tako, tako 
oštro. (Al Cigo se sve bolje koprca.) 

Doktor: (gleda Gigu dulje) Ne hasniš. Svučeš dolamu, 
mora pustiš krv. (Stana i Jula svuku Gigi dolamu, zasukuju 
mu na lievoj ruci rukav, dok doktor nožić udešava) Vežiš, 
stegniš maramu tu (pokazuje gore na mišici) tako. Sad dajiš 
tanjur (Jula ga donese.) Stano držiš ruku kruto, ne mrdac. 
(Kad se doktor nagne da udari žilu, a Gigo djipi udariv svo- 
jom glavom o doktorovu.) 

Gigo: O zajutrak ti tvoj doktorski! (ustane) nisam se ja bun- 
jike naždero, da ti meni zdravom zdravcatom krv puštaš. 
(Motri ga.) 

Doktor: (drži se za glavu, što ga udario Gigo, pak veseo:) 
Vidiš, vidiš, ja, ja izliečiš? Zdravo, Gigo, opet živo. 

Crnjić: Da, mater ako nije. Izliečio si me, ko i Katicu, ha ha 
ha! (Svi se smeju.) 

Katica: Hvala ti Gigo, je si vragolan. 

(Međutim doktor držeć se za glavu hoće da sjedne na sto- 
licu kraj stola, mumlja nješto nerazumivoga, pak kraj stolice 
padne na zemlju.) 

Crnjić: Ha, to je pijano šloger, a ne ja. Njemu do sutra 
ne treba ni vina ni rakije, tek kad se izspava, da raztjeruje 
mamurluk. Svjetli Bane, oprostite mi tu šalu. Al to se isto 
dogodilo u našem Vutoku s' našim jednim dokturom, koji 
se kao i ovaj hvalio, da sve izliečiti zna. Tako su njega na 
mindros uzeli Vutožani vragolani, te pokazali mu koliko 
znade. A to je meni na pamet palo, kad se ovaj malo prije 
sve jednako falio, da je on Katicu izliečio. 

Dojčin: Doduše šala, ali nezgrapna po moga doktora. 
Crnjić: Ni brige Vas nije, svjetli Bane, ja kriv ako sutra o 
tom bude štogod znao. Maslaš ga je pošteno uredio, dve 
čaše dosta mu da zaboravi sve. 

Dojčin: Hajd nosite ga u drugu sobu. 

Crnjić: Još i to. Nek ga dabo nosi!! (Uhvati ga oberučke pod 
rame, pomažu mu Stana i Jula smijuć se.) Dokture! Ti sve 
izliečiš jel? de sad izlieči samog sebe! (odu šnjim u poboč- 
nu sobu) 

Katica: Eto, je si | vidio tvog Doktora, predragi Pero. Evo tii 
nedotaknutih tegalah, a ti ipak njemu vjeruješ da me je on 
izliečio, a ne Bog i Bogorodica i vilina vodica, i to baš sutra 
o Velikoj Gospojini bit će godina danah. Vidiš, to je ono 
što me u ljubavi našoj još muči. A znaš kako si se obrado- 
vao, kad si mi lice sasvim čisto ugledao! 

Dojčin: Ne čudi se tomu. Ta znaš, ja sam ti štono kažu 
pokvaren pop, to jest imao sam biti popom po želji Stri- 
ca moga Biskupa, a ne po svojoj. | bio sam već crni đak 


268 O NIU Hrvatska riječ 


Tri povijesne drame 


=== === = O 


dvie godine. Kad ti baš na veliku gospojinu u crkvi spa- 
zim divno djevoče mnogo tebi nalik — no ti si još ljepša 
— pak zaljubim se smrtno, što se veli. Dabogme kao crni 
dak bez vanjske slobode da bi se snjom sastati i ljubav joj 
svoju očitovati mogo, to učinim pismeno. | gle čuda, ona 
se odazva. Naša pisma sva bijahu žarke ljubavi i viernosti 
punija, ode bogoslovija - ja da poludim i jedva izčekujem 
praznike djačke, kad ću se snjom prvi put sastati moći, kad 
ti mesec danah pred praznike, moj se jedan sudrug svuče, 
ostavi popovluk, ode. Svi se čudimo, što mu je naspelo, jer 
biaše pobožan i čestit mladić. Iza toga kad mi prve nede- 
lje u crkvu, al ti moje drage nema u crkvi na onom mjesto 
na kom je običajno meni za ljubav sjedila i samnom oči- 
jukala Ja zveram po svoj crkvi. Nema je. Nema je druge, 
tretje i četvrte nedelje pred praznike nigdje. Mi se razpust- 
ismo, a ja ko bjesomučan k njoj. Bila je bez roditeljah al 
dosta imućna, te je sa svojom starijom sestrom u svojoj 
kući živila. Ona je znala za našu pismenu ljubav. Kad ja 
u kuću joj stupi, ona se poluporugljivo nasmieši rekav: O 
naš dragi Pero znam zašto si došo, al po zlu si putu pošo, 
jer nestalo ti Drage. Ja kao gromom iz vedra neba ošinut 
uzdahnu: Kako to? E onaj tvoj sudrug što se svuko ugrabi 
ti dragu poleg onog: Tko pre djevojki, onoga je djevojka. | 
Već su se vjenčali, evo ti pisma njenog. Ja nevjerujuć rieč- 
ma joj izbuljim oči da mi izkoče. Istina, crna istina. Pak ni 
s bogom, izskočim napolje. A to je tek fina glatka, zlatna 
guja! Ona je samnom tek mimogred očijukala, a na onog 
pobožnog drvenog svetca sa svim žarom oka gledala. Ali 
bezobrazluka toga! onako meni zaljubljeno pisati, vjeru mi 
zadavati, to je što je najcrnje - mene je zaludila i za svoju 
ludu smatrala.Hu! od onda izgubih vjeru u sve, bacih crnu 
halju, odoh u vojnike, omrzoh na sve ženske, nisam te pret- 
vornice ni gledao, dok tebe ne vidih. I to ti do danas ne 
kazah, (Kucanje na srjednjih vratih.) 

Prizor VI. 
(Opat i pređašnji) 


Dojčin: Izahbat. 

Opat: (unišav) A hvaljen Isus i Servus dragi Dojčine bane, i 
dobar večer. (rukuju se a Katica poljubi mu ruku.) 

Dojčin: Servus, dragi Opate! No što tebe amo nosi. 
Opat: Baš sam veliko Gospojinsko bdenje u crkvi dovršio, i 
kad u ćeliju svoju, a pašteta me na stolu dočekala, ne misli 
od brašna, nego od papira. 

Dojčin: A, pismo je liž pa je 1 šta važna? 

Opat: (vadi iz džepa pismo) A ja ga pročitavši, daj preži, 
pak k tebi, ne našav te u gradu, pojurih amo znajuć, da ću 
te tu najći - 

Dojčin: A da gdje bi bio, nego kod moje predrage Katice. 
Pa je li što važna, pitam te. 

Opat: Kako uzmeš, i jest i nije. 

Dojčin: A od koga je? 

Opat: Od mog dobra prijatelja druga, baš iz po Budim- 
grada, veli, dočuo je od jednog svog prijatelja velikaša, koji 
je na zabavi kod kralja Matije bio, da je tu medj drugima i 
Lovro herceg iločki veselio se. 

Dojčin: A, moj iz mladosti prijatelj - 

Opat: A našeg reda neprijatelj - 

Dojčin: Kako to? 

Opat: Čuj, samo čuj: pak je Lovro iločki reko, da će ti sko- 
rim u goste doći. 

Dojčin: No to me izvanredno veseli, jer se dugo već ne 
vidismo - 

Opat: A mene bogme ne, jer mu je ovaj naš manastir i 
dobra njegova, trn u oku. 

Dojčin: Ta valjda ne, Ta tako rekav, sav je Sriem njegov, da 
ne spominjem, druga njegova dobra i gradove. 

Opat: To je baš ona nesitost grješna. To je jedno. Al drugo 
je opet tebi pašteta. Bilo je govora u tom veselju i o tebi - 
Dojčin: No, no, znam već o čemu. 

Opat: Kako si tvrdogav i nepokoran unatoč onoga što 
te pismeno kralj ukorio, te neprestaješ pijuć i ljubakajuć 
blago razsipati - 

Dojčin: Pa onda - dalje — 

Opat: Pak kako si ti na to kralju odgovorio, znaš kao što 
pjesma veli - 

Kata: (hoće u nesvjest da padne) Joj! (uhvati se za srdce.) 
Dojčin: Ne boj se dušo moja! (posadi ju na stolicu) 

Opat: Pak se ugrijan kralj razžestio, a sve viko: tako on 
meni odgovoriti, tako on meni kralju svom odgovoriti, 
pokazat ću ja njemu, tko je Matjaš kralj, je li veća pijanica 
nego on, veći milostnik neg on - 

Dojčin: Ha ha ha! Kad me je pismeno ukorio, a ja se pred 
njekima potužio, to ko raketla puklo u narod, a narod 
odmah tu pjesmu skovao, a ja ne bud ljin, samo prepišem 
pjesmu i pošljem mu mjesto odgovora, to je sve. A baš bi 
ga bio rad viditi, kako je onako ugrijan Zipario jer ga ja još 
nepoznam. Predjašnjih godinah kad još ne bijah banom 
i kad mogoh, sastanak sam šnjim izbjegavo, poleg one 
latinske: procul a Jove, procul a fulmine. A postav Banom 
neodoh mu nigda metanisati. To je ono što velikaše bole, 
a ne toli kralja. 

Opat: Ne poznam ga ni ja. 

Dojčin: Ja sam svjestan vršioc svojih dužnosti, te zato ne 
bojim se, do Boga, nikoga! A što pijem pa sam veseo kad- 
kad, nepijem za njegove dukate, a što ljubim Katu zlato 
moje, (poljubi ju u čelo) u tom sliedim samo glas srdca 
Svoga, a on mi zapoviedati nema - nek bolje gleda samog 
sebe, pravo mu je narod pjesmom odgovorio. 

Opat: Nego čuj der dragi Bane, meni se vidi stvar ta sum- 
njiva, što baš Lovro iločki k tebi u goste dolazi. 

Dojčin: Ko veliš: On dolazi u mjesto Kralja špijunirati. 
Opat: | možda još nješto - 

Dojčin: Jok vala! Lovro je pravi sin Otca svoga Nikole kralja 
bosanskoga. I on ne metaniše, kao ni pokojni mu otac. Kad 
ga je Matjaš neobhodno trebao, on je njega tražio i molio, 
a da mu se umili, naimenovao je Lovru hercegom iločkim. 
Lovro je suviše ponosit, a da bi se za takvo podlo djelo 
špijunstva upotrebiti dao. On dolazi čisto meni za ljubav u 
goste. Pak mirna Bačka. To sam uvjeren, ne sumnjaj. 
Opat: E pa dobro. Onda sutra, ako bi stigo kao što si ti moj 
gost, jer moj Manastir slavi znaš, bit će i on moj gost, to 
tebe i njega molim, pak i sve od njegove pratnje - sigur- 
no neće takav velmoža sam doći, k “sebi na čast pozivam. 
Znaš. 

Dojčin: To je liepo, da se malo čeretajuć proveselimo, nek 
znadu ti Ugri, kako u Sriemu Sriemci živu. (zamisli se) 
Opat: No što špekuliraš? 

Dojčin: O koga je datuma, dana pismo? 

Opat: Od 1-og kolovoza. 

Dojčin: Pade mi nješto na pamet, no o tom ćemo danas u 
predvečerje Gospojinsko, kod tebe večerajuć, dalje govo- 
riti, ovdje mjesto nije. 

Opat: To mi je baš drago. Pa hajdemo. (kao da pođu) 


Prizor VII. 


(Crnjić dođe unutra ko malo zabezeknut rad Opata, podje 
mu poljubit ruku.) 

Dojčin: No što je Gigo? Kako je Doktoru? 

Crnjić: (smiešeći se) O lahkše mu je, posve lahkše! (poka- 
zuje rukom na usta, da se izbljuvo.) Pak sad hrče sve u pet- 
najst. Nego znate svjetli Bane, što sam Vas došo moliti. 
Evo baš došo mi jedan Vutožanin moj komšija, veli: da se 

u Vutoku velika profuntana gradi, još će triput veća biti 
nego stara, pak jer je za to malen prostor, a moja i mog 
komšije kuća baš na tom mjestu sudaraju se, pa zato hoće 
kralj Matjaš, tko li, da naše kuće i baštine prekupi pa zato 
bi morao ja sam u Vutok otići, da to malo sirotinje prodam. 
A šta će mi kad pravo reći žene nemam, bećar sam. A kod 
Vas mi je dobro, da nemož bolje biti. Veli još taj moj komši- 
ja da mnoge ima u Vutoku, baš toga radi, velike gospode 
(Dojčin se žacne) pak molim pustite me da udesim stvar. 
Opat: Da Vutok je iza Varadina prvo strategičko mjesto 
gde bi Turci provalili u Sriem. 

Dojčin: (još malo razmišljajuć) Dobro. A ti odmah sedlaj iz 
moje staje koga najvoleš konja. 

Crnjić: | moj komšija na konju došo, al samnom neće moći 
uzgrabce i Vašim fakovom, to znam - 

Dojčin: Pak odmah primi novce što ti dadu, pak vidi ti I se 
malo, samo se odmah vrati, a ja ću ti koliko tražiš za svoju 
kuću i kućište nadoknaditi. Al čuj! Odmah ovdje preobuci 
se u paorsko odielo, da jim t.j. toj velikoj gospodi u oči ne 
padaš, pak pozorno i obzirno propitaj, pronjuškaj, kaka su 
to tamo velika gospoda? A sad perjaj, da si mi, kad pomis- 
lim samo, već ovdje večeras. Ja ću te u Manastiru čekati. 
Crnjić: Kako zapoviedate, biti će. A drugo, ta i ja želim 
sutra malo s narodom provrcat se i poigrati. S Bogom svjet- 
li Bane i prečastni Otče. (poljubi Opata u ruku i odu) 
Dojčin: A i mi hajdemo, dragi Opate, da tvoji fratri s veče- 
rom ne čakaju. Izpao bi iz njihove milosti, kao ja iz Mat- 
jaševe. Ha ha ha! S Bogom Kato, moje suho zlato. (poljubi 
ju u čelo) Ne boj se dušo! 

(Odu. Zavjesa padne.) 

Čin III. 


Po podne na Veliku Gospojinu. U dnu pozornice predstavlja 
se Manastirska crkva, pred njom oveći prostor, oko koga su 
lipe, desno i lievo klupa. Pod crkvom i manastirom dugački 
stol ćilimom zastrt, na njemu bokali s vinom i čaše. Kraj stola 
u srjedini istoga ledima prema manastiru a licem k publici 
sjede desno Opat pak Lovro iločki a njemu lievo Dojčin Ban. 
Njima s oba kraja po jedan Velmoža, a na pobočnim klupa- 
ma na svakoj po 2 velikaša. Namjestnik Opata stoji desno kraj 
stola, drugi frater lievo koji toče vino kadgod ispiju čaše. 


Prizor I. 


Opat: (ustavši držeć u ruci čašu) lako sam u blagovalištu 
našem odao dostojnu počast i štovanje presvietlom našem 
hercegu Iloka i svega Sriema, te mu iz dna srdca (kašljuc- 
ne) nazdravio kao najdičnijem gostu našem poželiv dug 
mu i sretan život uz krjepko, stalno zdravlje, to scienim se 
i ovdje pobudjenim i dužnim, ovdje u ljepoti majke priro- 
de snova mu nazdraviti i ovom čašicom našega Varadinca 
želje moje i štovanje moje ponoviti i potvrditi. Bog dragi 
i Velika Gospa takodjer želje mi uslišila i milostju svojom 
potvrdila. 1 opet da živi presvietli G. herceg na mnoga 
zdrava sretna ljeta! (čuju se topići gruvati. Namjestnik opa- 
tov i fratar stojeć kraj stola desno i lievo tomu znak daje 
rukom medj kulise mašuć pak zapjeva): in multos annos, in 
multos annos, in multos annos! (Herceg se kuca pri stolu sa 
svima, pak i onima što na klupama sjede, daje rukom znak, 
da dodju kucnut se i piti, što ovi i učinu, pak opet na svoja 
mjesta sjednu.) 

Herceg: | opet hvala Vam liepa na toli srdačnoj (nakašl- 
je se) zdravici i Vašem današnjem ugoštenju, prečastni 
Opate. 

Dojčin: Da, dragi iz mladosti Pobro i herceže, tako ti nisi 
valjda ni sanjao, da ćeš u mjesto kod mene, kod mog dra- 
gog Opata prvi dan tvog dolazka počaštjen biti. A pravo 
da ti kažem Pobro, ja te ne bi, onako nenadano mi doša- 
všeg, mogo ovako počastiti sjajno. 

Lovro: A služi na veliku čast preč. Opatu. Biaše baš čast do 
koljena, što moji Iločani vele (Opat se klanja) Pa nisam ni u 
snu mislio, da siromasi pustinjaci tako počastiti mogu. Tako 
moji fratrovi ne mogu. 

Opat: Zato su oni reda prosjačkog, a mi ne. 

Lovro: Tek imate velik posjed ko što čujem, kao spajije. 
(Opat se češe za ušima i namješta si ćelepuš.) 

Opat: Da već pre 200 god. nam za zasluge po crkvu darovan 
i od kralja Matjaša potvrdjen. Tako bar jedanput možemo u 
godini danah, kad je naš kirvaj počastiti, tim više kad sazna- 
mo, da će mo dobiti takova odlična gosta. (nakašlje se.) 
Lovro: A od kud ste Vi to saznali. 

Opat: Ta i mi imamo svojih prijateljah. 

Lovro: A ja mišljah Vi se nebrinete, osim Boga crkve i služ- 
be božje, za ostali sviet, a najmanje za politiku — 

Opat: Ako je ono istina što stara latinska poslovica o poli- 
tici veli, da je: “mel in ore, verba lactis, fel in corde, fraus in 
pactis“. t.j. u ustih med, a na srdcu jed, laž i prevara, tad i 
mi ko svetjenici propoviednici pravde i istine, ako za takvu 
politiku saznamo, moramo odlučno pravdu i istinu braniti, 
proti onakovoj lažnoj politici. 

Lovro: Zato se ne trebate baš toliko truditi, dok, kralj Mat- 
jaš još živi, jer on je pravdoljubiv i pravičan. 

Dojčin: Da viš herceže Pobro, nije baš sve što se sija zlato 
- (onaj na desno sjedeći velmoža Mrgodaj žacne se) 

Opat (to opaziv): To jest moj ban je htjeo sotim reći, kad 
bi kralj Matjaš bio sveznajući, svevidući, što mu u kraljevini 
sve biva, a ne bi imao oko sebe - 

Lovro: No Opate, Vi valjda neubrajate mene medi takove 
Dojčin i Opat: A Bože sačuvaj - 

Opat: Vid'te presvietli herceže, moj dragi ban Dojčin nije 
u pravoj milosti kod našeg pravdoljubivog i pravičnog kral- 
ja Matjaša a zašto? za trice i kučine, što naši Sriemci vele, 
(onaj se opet Velmoža žacne i vrpolji se) ili za sasvim proste, 
ljudske naravske stvari, od kojih nitko manje više nije prost, 
a od kojih su njeke ulizice i podli prišaptači kod kralja Mat- 
jaša, načinili što no se kaže: od muhe Elephanta. (Opet se 
vrpolji onaj velmoža) 

Dojčin: Dragi Opate, hajd manite se toga. Ja sam si svjes- 
tan, da sam točan u vršenju svojih dužnostih, nek kralj Mat- 
jaš o meni misli što mu volja - a naposljedku moj narod, 
moji Sriemci vide sva moja djela, pak će i oni suditi. Nego 
dragi herceže, da ja kažem još jednu: dižem čašu u slavnu 
uspomenu tvoga slavnog Otca Nikole, koji je god. 1463. 
na saboru sazvanom kraljem Matjašem ovdje u mom Vara- 
dinu uz kralja Matjaša ter Vilovca hrvatskog bana, uz Stje- 
pana Frankopan i Imbru Zapolju i druge hrvatsko-ugarske 
velmože odlučnu rieč vodio, a mnogo godina prije toga uz 
slavnog Otca Matjaševa Sibinjanin Janka bio najjači stup 
Ugarske. Da bog da ti bio vriedni sin slavnog Otca tvoga! 
Slava vječna Otcu tvom i Sibinjanin Janku! 

Opat: (kucajuć se) Slava jim! (svi se kucaju i piju) 


Prizor II. 


(Izvan kulissah čuje se žagor, zatim tihačko pa sve jače pjes- 
ma: Hvala Bogu i Bogorodici i toj hladnoj vilinoj vodici! Pri- 
dolazi narod u svetačnom ruhu prišav na pozornicu opetuje 
to isto. Medj narodom je i gajdaš. Tu je Kata i Mati joj Stana 
i sljepica Nena a uz nju vodeći ju pod ruku Giga.) 

Dojčin: A evo mog dragog naroda, da se malo proveseli i 
nas razveseli. Dobro došo narode dragi! 

Svi: Bolje našo, naš mili Bane Dojčine! (Dojčin, Opat i 
Lovro ustaju od stola, dolaze medj narod, ovaj ljubi ruku 
Opatu, a Dojčinom se mužki rukuju. Dojčin se rukuje s 
Katom i pomiluje ju) 

Dojčin: No pa kako dragi moj narode, je si | veseo, a? 
Više ih: Jesmo! Hvala Bogu i Bogorodici! 

Crnjić (pozdraviv Bana po vojnički): Svjetli bane! kako da 
nismo veseli, kad evo opet novo čudo, ova sirota Nena slje- 
pica, koja je o Spasovu bila sasvim sliepa, umila oči danas 
na Veliku Gospojinu na vilinoj vodici, pak progledala, oči 
joj čiste kao u ribice, a gleda kao soko. Gledte kako je sad 
lepa (pomiluje ju. Dojčin i Opat i Lovro u oči joj zaviruju 
govoreći: istina! istina!) 

Opat: (Dižuć oči i ruke pram nebu) oh velika si Bogorodi- 
ce! (prema namjestniku) Otče brate, dajte donesite vina 
narodu, nek se veseli (Namjestnik i onaj drugi brat odu i za 
čas vratjaju se s bokalima uručujuć ih ovom onom mužkar- 
cu, naposeb Gigi. Medjutim se razredi narod, mužki desno, 
ženske lievo. Dojčin s Katom tiho govori, Lovro promatra 
ženske, pa došav do Dojčina veli: da krasne cure.) 

Dojčin: Je li Herceže. (A i onaj kraj stola sjedaći, što se 
vrpoljio Mrgodaj, još se većma vrpolji i nagiba se da bolje 
vidi Katu.) No Gigo sad nazdravi. (veli Dojčin.) 

Crnjić: (s bokalom u ruci) U slavu današnjeg blagdana bog- 
orodičinog, Njoj u zahvalnost na ovom čudu, a uzdrvlje i 
veselje preč. Opatu i njegovim gostima. Živili! 

Svi: Zivili! Mnoga ljeta! (pjevaju: Mnogaja ljeta! i piju.) 
Opat: Hvala, hvala dragi narode! 

Dojčin: E sad budte veseli, pjevajte, igrajte, zabavljajte 
se po narodnom običaju, i veselite nas. A ti Gigo budi u 
svemu tom vodja. 

Crnjić: Pa s čim da počnemo? Ja velim, našim sriemskim 
kolom odtvara se svako veselje, a poslje ćemo se sigrati. 
Dojčin: Pa dobro. Dakle gajdašu, piri, sriemsko kolo. 

(Svi se uhvate, gajdaš u sriedinu dodje, pak igraju u poluk- 
rugu, govoreći poskočice. Gigo je kolovođa, uz njega Nena, 
onako s torbom i u njoj s guslama igra. Lovro i Dojčin povu- 
ku se natrag.) 


Crnjić: Skoči kolo sriemsko naše - uz djevojke i uz snaše, 
Da igramo, da pjevamo - kako koji bolje znamo! iju ju! 
Jedan momak, igrač: Oj djevojko tajdana, i svilena mara- 
ma - 

Koj maramu kupio - taj ti lice ljubio! iju ju! 

Jedna djevojka: Nije, nije, djavole, već tko mene najvole! 
ihu, ihu! 

(Kata pusti se iz kola i hoće Dojčina da uvuče, al on joj 
pokazuje onog što se vrpoljio, Mrgodaja, ovaj ju sliedi, u 
kolo se uhvatio) 

Kata: Hvatajte se biele ruke - gledajte se crne oči, - 

Koj ne ljubi crne oči, - nepada mu san na oči, 

Već mu pada jad na srdce - a od jada gora vene, iju ju! 
Drugi momak: Oj djevojko dragana, ne metji se nogama. 
Nije ovo poljana, već junačka dolama, iju iju ijuju! 

Druga djevojka (pusti se iz kola i uvuče Lovru, on se hvata, 
ona pjeva:) 

Hajde kolo da skočimo - pa junački poskočimo, 

Da vidimo tko će bolje - a ja vidim tko nemore, 

Tko se skoro oženio - svakog dobra poželio, iju ju! 

Treća djevojka: Kolovodjo diko naša, uz tebe je liepa 
snaša, 

Okom treni, kolom kreni,nek se snaša zarumeni, iju ju. 
Crnjić: Nije ovo snašica - već moja pajdašica, 

Udovica, sirotica, - ali krasna rumen lica. 

Drž se Neno ti mene, da mi srdce nevene, iju ju! 

Prva djevojka (uvuče Dojčina u kolo pjevajuć:) 

Hajd u kolo mili bane, Varadinsko slatko lane, 

U kolu ti liepa Kata, liepa Kata gruda zlata, iju ju! 
Druga djevojka: Da igramo da pjevamo dokle vojna ne 
imamo; 

A kada ga uzimamoprzi pjesmu na policu, 

A surčije u kutije, krpaj gatje i košulju, 

Što ga vraga većma krpiš, to sotona većma dere, iju ju! 
Drugi momak: Oj djevojko dušo moja, čim mirišu njedra 
tvoja“ 

ll ljubicom, il ružicom, ili smiljem, il bosiljem? 

Treća djevojka: Nit ljubicom, nit ružicom, niti smiljem nit 
bosiljca 

Nego dušom djevojačkom, ihu ju! 

Crnjić: Hopa cupa draga Neno, reci i ti ma šareno, 

Ne stidi se, samo reci, al od mene ne uteci. 

Nena: Hopa cupa dragana, zašt mi nisi kazala, 

Da moj dragi boluje, da mu nosim ponude, 

(Od komarca rebarca, od mušice dušice, 

A od raka dva kraka, i čašicu rakije, 

Da se dragi napije! iju, iju, ijuju! 

Crnjić: Tako tako Nenice, oka moga zenice, 

Dodaj Gigi rakije, da se Gigo napije, 

Bolje kolom poskoči, izljubi ti sjaj oči, iju ju (poljubi ju.) 
Nena: Bolje kolo poskočimo, da se doma povratimo, 
Doma mi je zla svekrva, sinoć me je potvorila, 

Da sam jadna, muža bila, nisam ga se ni dodila. 

Ja mu rekoh sude prati, a on nehtje sude prati, 

A ja lonac, pa u glavu! Puče lonac, puče glava. 

Nije meni glave žao, već je meni lonca žao. 

Skupo sam ga kupovala: za jabuku divljakinju 

| za druge polovinu! uju, uju, ijuju! 

gogoo: m... 


(Na to se najpre pusti onaj vrpoljac od Kate, za njim i Lovro 
i Dojčin te se kolo razpusti.) 

Dojčin: Nek je kola dosta, hvala narodu dragi! sad malo 
odahnite i ovim slatkim vincem pokriepite se, za drugu 
zabavu. (latjaju se bokala, piju.) Gigo! ti opet nazdravi, da 
nam sladje bude piti, pa ponudi i ženske. 

Giga (Nudi one neće): Viš svietli bane kako se snećkavaju, 
ovdje se ko bajagi stide, al na samu medj sobom samim 
popile bi crtalo. Ha ha ha! A kome da nazdravim sad? Ja bi 
onom gospodinu tamo (pokazuje na mrgodu vrpoljca) 
Dojčin: On nezna i ne razume racki. 

Crnjić: A ja opet ne znam az mungja, mit mungja, pak će 
Gigu smundjati, kako ćemo sad? 

Dojčin: Pa da ti samo reci, mi ćemo mu već iztolmačiti. 
Crnjić: E pa dobro. Al zbilja ne znam kako ću i što ću, - 
nješto se svak čas mrgodi u tom našem veselom, društvu, 
ne znam koji mu je vrag? E pa Bog ga poživio! a da mu 
mrgoda prodje i da sladje čašu izpije, neka _mu se Katica 
smiluje, neka ga poljubi. 

Svi: Pravo, pravo! (Katica se snećkava, Dojčin pristupi joj 
nagovara ju, da ga poljubi, što Katica i učini. Mrgoda se 
slatko zatim nasmeje, pak izpije čašu) 

Crnjić: Ha nisam li dobro reko. Živila Katica šnjime! A 
sad ću jim zgodnu pjesmu odpjevati, koju i naš Ban vole. 
Pomažite! 


Ej! rujno vince, rumeni mi lice! 

Kada pijem dobro pijem! kada ljubim, slatko ljubim, 
Kada bijem, oštro bijem. 

Ej! Nema lica, bez rumena vinca. 

Ej! ni radosti, bez zelena vienca! 

Ej! ni milosti, bez tudja junaka. 


Svi: Živila Katica. 

Jedan momak: A sad ću ja Gigi nazdraviti. Bog ga poživio 
sa bivšom sljepicom, a sad okatom liepom Nenom. (Svi 
viču: živio Gigo!) Pa sad mu i odpjevajmo pristojnu pjesmu. 
(Pjevaju.) 


Volem brati po planini cvieće 
Nego ljubit što mi srdce neće! 
Bože spari, tko za koga mari, 
A razpari, tko za kog ne mari! 


Crnjić: (Zagrli Nenu i poljubi) Hvala! Iz vaših usta u božije 
uši. Da Bog da. 


Prizor III. 


(Dolazi jedan Vutožanin seljak turajuć se kroz narod i vičuć: 
ta propustite me, Gigu tražim, jel tu?) 

Svi: Ta jest, jest. 

Gigo Crnjić: (došavšem pred njega) Ho ho! komšija! odkud 
ti tako? Šta je? Što si opet došo? 

Seljak: Da ideš odmah kući. 

Crnjić: Šta valjda nisu gospoda magjarska zadovoljna 
kupovinom naših kućah, predomislila se, okrenula opakli- 
jom aj? il bi bez poture, da nam dobro naše otmu? Maler 
ako nije. 

Seljak: Nije to, već umrla ti žena. 

Crnjić: Ta ne reci, ha ha ha! 

Seljak: Ta borami! Kako je sinoć s dugonjom i s drugima 
njima sličnim kod babe Rokse bančila, pošla š njim kući, a 
ona ti se tek najedared sruši pak ni micac. 

Crnjić: A njen dugonja? 

Seljak: Ni mukajet, već ostavio ju na šoru, pak šumagele 
kući. Noćni stražari naišli na nju, pak ju odmah u varošku 

buvaru, tamo te čeka, da ju dodješ sahraniti, tako je Knez 
sa obštinari zapoviedio, da ti kažem. 

Crnjić: O izjela me za tim briga baš. Šteta, što neposlaste 
odmah po našeg doktora, da joj krv pusti, kao što je meni 
htjeo, jer to je bio kod nje pravi veliki šloger. A ha, jel Gigo 
pijandura? beštijo jedna! A možda ju je dugonja malo 
pregušio, da je se kurtališe, aj? 

Seljak: Ta Gigo, ne zbijaj šale, već ajde samnom. 

Crnjić: Ta mahni me se. Veliš danas otegla, dakle istom bit 
će sutra sahrana - a naposljedku, kada jim onako debela 
zasmrdi, sahranit će ju oni i sami. - Oh! Velika li si Bogo- 
rodice, koja si me uslišila. A Neno draga što veliš ti na to? 
(Zagrli ju i poljubi. Nena kao stidi se.) 

Svi: Eto para, stim svatovah! 

Crnjić: Pak da Bog da! 

Dojčin: Gigo! To bi i meni drago bilo. Za to nastavi veselje. 
Pijte, pjevajte, sigrajte se. 

Crnjić: (Kucajuć se i pijuć) Ja pijem u pokoj moje žene i 
one njene aspidske rutave duše. 

Svi: U pokoj duše. (piju) 

Crnjić: A sad štogod da se sigramo. 

Svi: Hajd, hajd. 

Crnjić: A šta će mo? Prstenka, il mačke i miša il bubalice, il 
šabca lapca, il fote, il sliepe bake, il Rajole? 

(Jedan veli: haj prstenka, drugi fote, tretji bubalice itd.) 
Jedan momak: Ja znam što bi Gigo najvoljeo, takvu sigru 
gdje se cmaka. 

Crnjić: Ha ha, toga toga! 

Isti momak: Al to dugo traje. 

Crnjić: Ja nemarim, ja mogu i ovako na brzo! (poljubi 
Nenu) 

Drugi momak: Već da sigramo se Rajole. 

Prvi momak: Ha, da čujemo kako će Gigo za svojom aspi- 
dom zapievati, naricati. 

Svi: Ha, ha! Baš dobro, Rajole, Rajole! 

Crnjić: A tko će biti Rajole? 

(Ovaj kaže: ja neću, ona: ja neću, onaj: pa ću biti ja.) 
Crnjić: Ne tako, već na kog kocka padne, da vučemo 
šibice, kratko, dugačko, koji prvi izvuče dugačko, taj će se 
pružiti. 

(Sa kulissah kao s grane otrgne šibicu, razpolovi ju, načiniv 
jednu dulju, drugu kratju, kako će ih u ruci sakriti moći, a 
da jim krajevi van vire, pak onda ide te momku, te djevojci 
pružajuć ih da vuku, te viče kad prvi izvuče: kratko! Djevojci: 
kratko! Momku: kratko, a kad dodje do Kate koja takodjer 
vuče, poviče: dugačko. Kata je Rajole) 

Kata: Ja neću ti si mi Gigo dugačku šibicu podmetnuo. 
Crnjić: Ta nisam, vjere mi. Zar tako o meni misliš Katice? 
Kata: Ja neću, neću. (Na to dođe joj Dojčin moleć ju: Kato 
moje zlato molim te ja ne kvari sigru kad si izvukla budi, 
pa što je to? Samo sigra. Kata mučeć privoli, pak se pruži 
kao mrtvac, prekrstiv ruke, drugi svi se uhvate u kolo, pak 
oko nje pjevaju): 


Umre, umre, Rajole, Rajole, 

Tudjoj majci na krilu, na krilu, 

Zovite mu sestricu, sestricu, 

nek donese svječicu, svječicu, 

Zovite mu Damjana, Damjana, 

Nek donese tamjana, tamjana, 
Zovite mu Kuzmana, Kuzmana, 

Nek donese ruzmana, ruzmana, 
Gdje će mo ga zakopati? 

U rupicu, pod vrbicu. (stanu s kolom) 


Jedan momak: No Gigo, ti ćeš sad zapievati. 


Gigo Crnjić: Hoću, dakako. (Klekne kraj Katice, raširi ruke, 
te nariče:) 

Jao! zubato sunce moje! - moja ženo! 

Brzo s'smrče svjetlo tvoje - joj ledeno! 

Joj prerano ti mi zadje - joj za goru! 

Ko bundeva trula s“ nadje ti na šoru! 

Joj frakano lice bielo — i rumeno! 

Joj bumbarsko ono tielo - ugojeno! 

Jaoj! Ona rujna usta - od karmina, 

Jezičina u njim pusta — od aršina! 

Tko će odsad Gigu tvoga - svjetovati? 

Kao kera pomamnoga - psećja mati, 

Tko će Gigu da miluje, tko da ljubi? 

Kao s'milinja biesne kuje - škripuć zubih! 

Tko ponude Gigi nudit — od šipakah! (pokazuje rukama 
šipke) 

A nikad ga nepokudit, - bez psovakah. 

Jao! ženo moje luče - sva radosti! 

Gigi tvome kičma puče - od žalosti! jao kuku lele, ha ha 


hi! 


(Svi se smiju vičuć: idi vragolane Gigo: dosta je, dosta!) 
Gigo: (dižuć se) | ja mislim, 

Kata: (takodjer se diže, ali snuždena.) 

Dojčin: (pomiluje Katu videć ju žalostnu.) Draga Katice, to 
je samo šala. 

Katica: Da, ti ne znaš, kako mi je od te šale. 

Dojčin: Mahni se kojkakovih mislih — 

Crnjić: A mi će mo sad Katici, za ljubavnu utjehu jednu 
odpjevati, i to ja i moja draga Nena, a vi drugi samo kadkad 
kadkad zagudite. (pjevaju u duetu Gigo i Nena): 

Čuješ li Kato, čuješ li zlato Kato, čuješ li? 

Gigo: Poje te bratac iz šumice, viče te Kato, viče te zlato, 
Kato viče te. 

Dat ću tebi žutu gunju, od leta, Kato, od leta zlato, od 
leta. 

Nena: A što će mi žuta gunja od leta, brato? od leta brato, 
zlato, odleta, 

Kad ja žutim i ovako za tobom brato, zatobom brato zlato, 
za tobom. 

Gigo: | dat ću ti bijelo janje od stada, Kato, od stada zlato 
Kato, od stada. 

Nena: A što će mi bielo janje od stada brato, od stada 
brato zlato, od stada, 

Kad ja blejim i ovako, za tobom brato, za tobom brato 
zlato, za tobom. 

Gigo: | dat ću ti kondir vina, rumena Kato, rumena zlato 
Kato rumena. 

Nena: A što će mi kondir vina, rumena, brato, rumena, 
brato zlato, rumena, 

Kad rumenim i ovako, za tobom brato, za tobom brato, 
zlato, za tobom! 


Gigo: Jel dobro, liepa Kato, zlato? (Kata tek malo miče 
glavom) 

Dojčin: (davši kesu s dukatima Gigi): Na Gigo, ostalom 
razdieli narodu! (zatim narod: Hvala! Hvala!) Hvala ti Gigo 
i Neno i svima hvala u mjesto liepe Katice. Dragi narode 
moj! Ta prekrasne su ti pjesme. E i kako ne bi bile? Sa pjes- 
mom se radjaš, pjesmom živiš, uz pjesmu posluješ, uz 
pjesmu boluješ, pjesmom se tješiš, pjesmom se veseliš, 
pjesmom tuguješ, pjesmom se hrabriš, pjesmom umireš. 
Znadeš pjesme svoje kadkad i zasoliti, ali zlo ipak nemisliš, 
Zato si mi mio i drag! Zato sam sviko i obiko s tobom, pak 
mi je omilio tvoj kitnjasti Sriem, kao da sam u domovini 
rodjenoj svojoj, jer sam se uvjerio, da si iskren, pošten, 
i radin narod, što više veselo i hrabreno kao u svatove 
ideš u boj, kad pogibija preti milom domu tvom, ne žališ 
glave rad pradjedovske slave. To sam se uz tebe boj bijuć 
osvjedočio. Za to još jedanput hvala i slava ti moj mili 

sriemski narode, a evo ti srdca evo ti ruke, samo će me sila 
ili smrt od tebe razstaviti. 

Svi: Živio naš mili bane Dojčine! hvala! hvala i slava 
Dojčinu! 

Gigo: Još nijednog veselja u Varadinu nije bilo, a da se ne 
bi pjesma Dojčinova odpjevala. Za to složno svi! 


Svi pjevaju: Vino pije Dojčin Petar varadinski ban! 

Popijo je sto dukatah sve za jedan dan! 

Još k otome vrana konja, zlatan buzdovan. 

Karao ga kralj Matija zemlje gospodar: 

Bog t'ubio, Dojčin Petar Varadinski ban. 

Bud ti popi sto dukatah sve za jedan dan, 

Zašto popi vrana konja, zlatan buzdovan, 

Al besedi Dojčin Petar, varadinski ban: 

Ne karaj me kralj Matija zemlje gospodar! 

(Onaj Mrgoda digne se od stola vičuć: nem szabat, nem 
szabat. Dojčin žmigne Gigi, da samo pjevaju, dočim Lovro 
Mrgodu stišava.) 

Da ti piješ rujno vince, koje pijem ja! 

Da ti ljubiš krčmaricu, koju ljubim ja! 

Popio bi ravnu Peštu i sav Budim grad. 


Dojčin: (smiešeć se): Hvala i na tom dragi narode moj! Oj 
Neno ai tebe bi još zamolio. Gusle su ti u torbi, a ti nam još 
nijedne uz gusle ne odpjeva. Bil ti znala kakvu ariju od ove, 
na primjer: o Sibinjanin Janku, tom slavnom junaku? 
Nena: O znadem ih njekoliko, al su sve dugačke. 

Dojčin: A ti kakvu kratku, nek čuju ta magjarska gospoda 
i tebe što znaš. Al ja ću još prije toga jednu šaljivu, ponda, 
dok gusle medju udesi, Nena nek odpjeva. Čujte i čudite 


se: (pjeva) 
U Budimu gradu 

čudno čudo kažu, 

Hm, hm djavole, čudno 
čudo kažu. 

Patku podkovanu 
Gusku osedlanu, hm hm itd. 
Miš na dudu svira, 
Tekunica igra, hm hm. 
Miš nasejo proju 

U ježovom polju, hm 
Narastila proja 

Mišu do koljena, hm 
Mišu do koljena, 

Žabi do ramena, hm 
Miš pozove mobu, 

Da požanje proju, hm 
Muhu i skakavca, 
Cincara komarca, hm 
Miš jim zakla mrava 
Debeloga brava, hm 
Pak se čudi moba, 

Što j“ debela čorba, hm 


Gigo: Čuli ste li, kakva se čuda u Budimu događaju, veća 
neg kod nas u Varadinu i na Vilinoj vodici. 

(Svi se smieše.) 

Nena: Sad ću drage volje ja. (izvadi gusle, sjedne po 
sljepački, zagudi i zapjeva:) 


Čador penje Sibinjanin Janko 
Blizu dvora Jele udovice 

Gigo: eha, eha! 

Nena: Besedi mu Jela udovica: 
“Oj boga ti! Sibinjanin Janko! 

Ne penj “čador blizu dvora moga, 

U mene su kćeri neudate 

Mile snahe skoro dovedene." 

Gigo: A ha! Zna Janko gdje će čador razpinjati: 
Nena: Al besedi Sibinjanin Janko: 

“Ne budali udovice Jelo! 

Ne budali, kad budala nisi. 

Ako su ti kćeri neudate, 

Razudaj ih za koga ti drago, 

Pak nek ljube, za koga otidu, 

Mile snahe, za koga su došle: 

Ja ću tebe Jelu udovicu." (prestane pjevat i digne se) 


Gigo: A ha! Tu nema kod Janka kec, mec, mile lale, ko sa 
mojom Nenom, nego ja ću tebe, ni pet ni šest kao pod 
moraš. 

(Onaj Mrgoda opet skoči lupi sa rukom o stol viknuv: To je 
suviše.) 

Gigo: Gle gle, taj zna sad racki. 

Dojčin: Ta to je samo prosta narodna pjesma. 

Mrgoda: To je uvrieda sjeni slavnoga Janka Hunjadija, spa- 
sitelja Ugarske. 

Dojčin: A zašto on ne bi mogao ljubiti udovicu, kad mu 
njegov sin pokraj žive zakonite žene ljubi djevojku, pak 
šnjom i poroda još živog imade? Aj? 

Mrgoda: To je uvrieda veličanstva kraljevskog, to je - 
Dojčin: Kako nije baš. Ta to bar sav sviet znade. A meni on 
zamiera što ja kao slobodan neženja u poštenju ljubim ovu 
poštenu čistu ko zlato, djevojku tamo, meni je i pristalo. 
(pokazuje na Katu sasvim uzrujanu i dihljuću) 

Mrgoda: Još više, više! piješ i rasipaš blago? 

Gigo: Gle gle ti njega. 

Narod: Gle, ple! 


O NIU Hrvatska riječ 289 % 


llija Okrugić Srijemac 


Dojčin: Pak ako pijem, nisam kraljeve nijedne poture pop- 
ijo, nit je od njega zamolio. A ako razsipam blago, svoju 
stečevinu razsipam i dielim narodu mome. (Svi: Tako je!) 
Mrgoda: A tko to platja, nego kralj? 

Dojčin: Nije istina! Moj narod. (Svi: Tako je!) 

Mrgoda: Al još više! Kraj takvog razkalašenog života, 
zanemarljuješ dužnosti svoje - 

Dojčin: | to nije istina. 

Svi: Nije istina, nije istina. 

Dojčin: Evo moga spasa, evo naroda - 

Mrgoda: Što nije? Primirje s turskim carem Bajazitom tek 
što nije izteklo i Turci kod Sabca prelaze u Sriem, a ti bez 
brige ovdje piješ i ljubiš - 

Dojčin: | to nije istina! To bi mi moj kapetan u Mitrovici 
odmah javio bio, i ti me ovdje ne bi našo. 

Mrgoda: Kakav ti, onakav i tvoj kapetan. 

Dojčin: (hvata se za mač) Ja se ogradjujem proti takvim 
uvrjedama, jer (lupi rukom po njem.) A naposljedku tko si 
ti, te si tako drzak, da me vrijeđaš? 

Mrgoda: Ti vrieđaš kralja! A rukom biješ po maču predam- 
nom? (razdrlji gornju haljinu vide se mnogi ordeni) u ime 
njegovog veličanstva moj si sužanj! 

Kata: Jao! (te pada u nesvjest u naručju majke svoje) 

Jedan iz naroda: Mi našeg Dojčina ne damo, nije kriv. 
Svi: Ne damo, nije kriv. 

Dojčin: Dragi narode mir! Povinovat se moram kraljev- 
skom izaslaniku. Al se ni najmanje nečudim, da sam kod 
onog krivcem našast, koji je svog rodjenog ujaka, pak pala- 
tina Garu i tvog Otca (pokazuje na herceg Lovru) pak Pri- 
masa ugarskog, pak nadbiskupa kaločkog progonio. 
Mrgoda: Ni rieči više, napried! 

Svi: Mi našeg bana nedamo! (Podju njekoji mužkarci 
Dojčinu bliže da ga brane, na što ona četvorica velikaša sa 
strane sjedeća povuku sablje.) 

Dojčin: Mir moj dragi narode! Ja idem! Tako li je herceže? 
(Podje, a svi velikaši i narod, osim onesvieštene Kate i 
Matere joj, za njim) 

Zavjesa padne 

Čin IV. 


(Sobica u dvoru Dojčinovom prosto uredjena. Nena sjedi pri 
stolu sama, pak šije nješto. O zidu visi bogorodičina slika, 
pred kom kandilce gore. Na drugoj strani visi joj sljepačka 
torba i gusle.) 


Prizor I. 


Nena: (zamišljena, donekle šuti, zatim:) Bože moj! Bože 
moj! čudna ti je ta sudbina ljudska! - Danas kralj, sutra rob. 
Danas u moći i vlasti, sutra prognanik, danas bogat, sutra 
siromašak ko prosjak, danas čil i zdrav, sutra crna zemlja. 
- Je li to sudbina? tako barem mislimo mi da jeste. Čula 
sam od moje pokojne bake, Bog joj dušu prosti ! pripovie- 
dati: kako je njeki kralj imo liepu, liepu kćer jedinicu, pak 
mu je njeka baba vračara, u dlan joj gledajuć kazala, da će 
ju zmija ujesti, i od tog ujeda bit će joj smrt. A što će kralj? 
Kako je vračari povjerovao, tako odmah dade načiniti kćeri, 
svojoj miljenici, dvor od samog stakla, da se ni mravak u 
njega uvući nije mogo, pak u taj dvor zatvori kćerku svoju 
i nikud napolje nije ju puštao. Šta će biti? Jedan put, kad je 
groždje već sazrjelo bilo, poželi kćerka mu zdrava zdravca- 
ta groždja jesti. Sluga joj donese punu malu košaricu. Ona 
grozd po grozd jedi, kad najedanput nješto ju bocne, kako 
se je njekud zagledala, u prstić. Ciknu! i kad pogleda, vidi 
malo zmijče na peteljki omotano. I zbilja, od tog otrova joj 
se krv upali i ona sirotica onako mlada i liepa umrie. - Pa je 
li to sudbina? ko što pjesma kaže: nema smrti bez sudjena 
dana. Meni to ne ide u glavu. Ja bih ipak rekla, da nije. Istina 
bog! Bog sve zna, i od uvieka znade kako će tko živiti, kako 
li će umrieti, ali on to nije oduvieka tom ovako, onom onako 
dosudio, jer bi tad u mnogih slučajevih nepravedan Bog bio, 

što se ni pomisliti o Bogu, najuzvišenijem bitju, ne može i ne 
sme. Jer kakav bi to Bog bio, kad bi dosudio n. pr. ovom: ti 
ćeš se utopiti, onom: ti ćeš se sam ili će te tko drugi ubiti, 
- taj će u ratu, onaj na vešalih kao lopov skončati, - tebe će 
u životu ili težka bolest snajći, il ćeš samo jadovati, - il će te 
ljudi zlobiti, progoniti - kakvi bi to Bog bio? Najnepravedniji, 
kad bi on mnogog kogagod izmedj nas samo zato na sviet 
dao, da tako jadno živi ili skonča. Pa što je dakle, kad sud- 
bina nije? Veli naš Opat: Bog to sve samo pripušta da bude. 
On je rekao: Čuvaj se, pak ću te i ja čuvati. Boj se Boga, čini 
pravo, pa ne boj se nikoga. A moglo bi se reći: Pa kad je Bog 
pravedan, zašto kraj te njegove pravednosti da prav zdrav 
strada? Da pati nevin? dočim kojkakvi tajni i javni zločinci 
ponosno glavu dižu i u svačem obiluju? I to Bog pripušta, da 
sotim veća zasluga i slava bude patniku, kad njegova nevin- 
ost pred svietom dokazana, zasja ko jarko sunce, nasuprot 
zločinacah zla djela očituju se i kažnjena budu već na ovom 
svietu. Ta kad je Bog pripustio, da njegov jedinorodjeni sin 
Kristos spas naš, onako nevin pati i sramotno kao najveći 
zločinac na vešalih krsta skonča, zar mi grješnici, da prot 
pravici božjoj mrmljamo, ako On pripusti da i nas patnje u 
životu snadju? Ne, to ne smemo, već uztrpljivo snosi krst tvo- 
jih patnjah, dokle Bog hoće, a neroptji, ne mrmljaj, ne psuj 
proti Bogu! pak uz to tješi se s onom našom poslovicom: 
Bog nije brz, ali dostižan je. - Tako evo naš predobri ban, 
ni kriv ni dužan pati, Bog sam zna, gdje i kako, i ja bih kao 
luda žena rekla: da si je on sam tomu ponajviše kriv. Kraj 
sve njegove pravičnosti dobrote i milošte koju ne samo ja i 
Gigo nego sav Sriemski narod uživajuć priznaje, on da je bio 
ulizica onim bogićima ne bi tako prošo. Ali: Tko istinu gudi 
gudilom ga po prstih biju i zbog jezika djetlić glavu gubi. 
Stoga i on dopade zla. O moj dragi bane, dobrotvoru moj! 
da mogu krvcom svojom bi ti pomogla. (zašuti.) 

Prizor II. 


(Cigo Crnjić s torbom o ramenu i štapom u ruci ko putnik 
unidje) 

Gigo: Pomoz Bog draga moja Neno! 

Nena: A gledj Gige moga! eda | što? 

Gigo: Ništa, pa ništa, kan da ga je mutna Sava odniela. 
Nena: Oh Bože moj i Bogorodice! što će mo? i dokle će 
mo tako? 

Gigo: Dokle god Bog hoće i naš dobri kapetan. 

Nena: A molim te, gdje si dosad tako dugo bio? 

Gigo: Joj moja draga Neno! čudo što ne spadoh s noguh. 
(sjedne kraj nje izvadi lulu, puni ju i zapali.) Gdje sam bio? 
gdje ti ni sanjala nisi. Najpre ti odem u moj Vutok, da malo 
pronjuškam za Bana, misleć tamo još najći onu magjarsku 
gospodu, pak i od svieta da čujem gdje bi on MOgo biti. 
Ali ona gospoda kako sam ono u oči Gospojine tamo bio 
i kuću svoju prodao i kako mi Vutožani rekoše ta gospoda 
sutra dan odpiriše bez traga. Je s' čula Neno, to čuvši, ne 
ide mi iz pameti, da su oni samo venta radi u Vutok došli, 
a glavno je bilo da našeg dragog Bana ulove. Ja bih se zak- 
leo na što hoćeš, da su ta gospoda oni isti bili, koji se na 
sboru pred manastirom nadjoše ,jer vele Vutožani, koji su 
tu gospodu vidili, kad su jutrom na vel. Gospojinu na kola 
sjedali, da su se odvezli amo prama Varadinu. A to se zna 
u Varadinu, kad su prispjeli amo u dvor, te nenašav bana 
doma, jer je na božjoj službi u Manastirskoj crkvi bio, da su 
i oni u Manastir došli, a poslje podne na sbor. - Da uzput 
ti moram kazati, kad sam to u Vutoku bio, uhvati me knez 
i moradoh u obštinsku kasu 16 marijah platiti, za pogreb 
one moje aspide, a popu 3 Marijaša. Pa mi reče knez da 
se je onako debela, na gospojinskoj žegi, sva razpucala, i 
udarala, da je sav Vutok od nje smrdio, i nitko osim popa 
za sandukom na koli vučenim, od smrada prevelika ići ne 

mogaše, pa ni baba Roksa ni one dvie njene drugarice, kod 
kojih je onu noć probančila. Tako njoj i svakoj njoj sličnoj 
treba. -Al da se vratim putovanju mom: iz Vutoka otidjoh 
u Ilok, e da bi od hercega štogod o Banu saznao. Al njega 
ne najdoh doma. Nego njegovi mi sluge rekoše, da se on 
u Ilok nije ni povratio, kako je ono kod Opata gostom bio. 
- Jes' čula Nenol i taj mi se čovjek nedopada. Pravo ga je 
ban naš, kad su ga namrgodjena ona Magjarina i oni drugi 
potjerali, upito: Tako li je herceže?! a moj! on kao Pobro 
banov, herceg, da nije onog Magjarinu poznavo, da nije 
znao tko je, da nije znao, da on i racki zna, da nije mogo 
banu prišaptnuti, da ga se čuva i da bude obazriv što će 
reći: mogo je doduše onaj Magjarina i njemu nehtjeti reći 
tko je i zašto je došo, ali ipak, ipak nije pobratimski to sve 
od tog hercega. Što ti rekoh ne dopada mi se. A jes vidla 
kako je onom Mrgodi slatko bilo, kad ga Katica poljubila, 
pak kako je onda dvie tri čaše jednu za drugom izkapio 
od milja. 

Nena: To nisam vidila. Al de samo dalje. 

Gigo: Tako banbadava doklisav u Ilok, što ću tamo bazda- 
likati, nego podbrusim pete pak u Mitrovicu banovom 
kapetanu. Borami! To je prepoštena duša. Znaš, kako 
nas je ne dugo zatim što bana odvedoše, on ovdje bivši 
dobrostivo primio i dopustio nam do banova povratka 
u njegovom dvoru stanovati, tako je mene sad ljubazno 
primio, kao da je svog bana vidio u meni. Pak pitaj me za 
bana ovo, ono. A ja njemu: ta toga rad sam ja k vami došo, 
nadajuć se da će te Vi ko kapetan banov prije što doznati, 
Ama ništa dragi Gigo, reče on, Vi u Varadinu morali bi pre 
što dočuti, nego ja ovdje na granici. A ja njemu: A ma i mi 
ništa, ništa, kanda su bana Vile odniele, pak mu se za trag 
ne zna. - A on poslie: sjedi dragi Gigo! odmori se, pak 
donese bokalinu Teočinca, pak on čašu sebi, čašu meni, 
čašu sebi, dok bokal neizpijsmo, pak se baš i zagrejasmo, 


296 O NIU Hrvatska riječ 


Tri povijesne drame 
Po a S raki sliva jp 


a kako i ne? ja doklancao po ovoj cići zimi, ta Sveta Kata 
Je tu, — a on od njekud sa savske karaule dojurio. A pre 
nego I' ćemo na počinak, dade skuvati još i crnu kavu, 
izpismo svaki po jednu čašu pak lahku noć. - Sutra dan 
boljeg odmora radi, kapetan me zadržao pak malo sam 
po Mitrovici vrludao, al što onaj Mrgoda reče, da prelaze 
Turci, a ma nigdje žive glave turske. I to je tek vent bio, da 
odvedu Dojčina. Isti dan sam opet krasno ručao i večerao 
pijuckajuć s kapetanom. A sutra dobro se opet pokoživ 
oprostim se s dobrim kapetanom, dočim mi je on baš svo- 
jom rukom torbu napunio, misleć valjda na tebe he he he! 
gledj (daje joj u torbu gledati) tu ti je šunketina, suve koba- 
sice, kulen i jedna čutura teočinca, pak reče rukujuć se baš 
samnom: dragi Gigo sretno putuj i kući dodji i pozdravi mi 
Nenu, tvoju ženu. Gle on misli, da smo mi već vjenčani - a 
ja prećutah. 

Nena: Bilo bi to davno, da se ono našem dobrom banu ne 
dogodi, - 

Gigo: Ali poslje Bogojavljenja, dulje čekati nećemo, il ban 
došo pak nam kumovo, il ne došo, jel? draga Nenice! 
Nena: Da, neću ni ja tako da živimo. Doduše nismo zajed- 
no, ti na jednom kraju dvora Dojčinova ja na drugom, al 
ipak znaš lajavi sviet - i onako sam čula, kako su nam zlob- 
ni, što smo tu. - A zbilja Gigo, to je čudo, što nas one Mag- 
jarine kad bana odvedoše iz dvora banova ne protjeraše. 
Gigo: Ta njima je samo do bana bilo stalo, a što ih briga 
za nas, i viš baš toga radi mislim čvrsto, da će se ban opet 
skorim povratiti. 

Nena: O Bog bi dao i Bogorodica! Viš Gigo, zato ja pred 
Bogorodičnim likom svaki dan kandilo palim i molim joj 
Se. 

Gigo: To je hvale vriedno od tebe, čisto se i moje srdce na 
veću pobožnost giba, ta i ja joj uviek zahvalan biti moram, 
što me je od one moje aspide oslobodila -—al' molim te 

draga Neno! što onu tvoju sljepačku torbetinu i gusle kud- 
god drugamo il u sanduk ne spremiš, nego onde svakom 
na očigled vise kao nakarade? 

Nena: Ala si,moram ti reći, ćurkast, (kucne ga po čelu) što 
tako govoriš. Zar da je zabacim, zaboravim na ono, što je 
mene sirotu tri godine hranilož To bi crna nezahvalnost 
bila. Ne ne! tu nek vise i uviek, nek me opominju na one 
dobre ljude, koji su me darivali i nek me sjetjaju blagodati 
Bogorodice i viline vodice. 

Gigo: Oprosti draga Neno! (pomiluje ju) ludo pitanje, sad 
uvidjam, da pravo imaš. - Al zbilja mal ne zaboravih. Iz 
Mitrovice pošav, dotjeram do pred večer do Iriga, i jedva 
ti tvoju ondje udatu sestru nadjoh. Kod nje sam i prenoćio. 
O dobra duša ona i muž joj, ko ti, pak su me liepo pod- 
vorili, a kad sam jim sve o tebi pripoviedio, ta radovali se, 
neznali mi mjesta naći i po sto put te pozdravili i obećali 
nam u svatove doći, veleć: ma vancage padale. 

Nena: Hvala jim, Bog ih pozdravio. Vidiš Gigo, kako sirotin- 
ja i nužda ljude pameti nauči, samo ako se Boga boje pak 
su pošteni i radini. I njih dvoje zavoljeli se kao sirote nigdje 
ništa do što je crnog pod noktima. Ali pašteć se i radeć, je 
si | vidio, kako ih je Bog blagoslovio. Stekli si liepo kućicu, 
malo polja, jednom rieči, imadu svega da bez oskudice 
živiti mogu. Samo šteta što nemaju od srdca poroda. E i to 
je božja volja. Pak i to može još biti: kao što je i kod mena 
bilo, kasnije. A zato i ja mog sina svak dan učim i svjetu- 
jem, da se Boga boji, njemu se moli, da bude pošten, raden 
- A uzto odkad mi je Bogorodica vid povratila nad njim i 
bodrim očima bdijem, da mi se s kojekakvom nevaljanom 
razkalašenom dječurlijom ne druži. 

Giga: A zbilja gdje je sad, kad uza te nije? 

Nena: Poslala sam ga krčmarici Stani. 

Gigo: A to baš poleg tvojih riečih, nevalja, znaš dobro što 
je krčma, svakojaki sviet se tamo sastaje, svašta se divani, 
osobito kad su već ugrijani, tu mjesto za djecu nije. 

Nena: E Gigo ne znaš još. Od kako si ti na put otišo, Stana 
birtiju zatvorila. 

Gigo: Ta što reče? 


Prizor III. 


(Jula služavka Stanina naglo dodje) 

Jula: Draga Neno! Pozdravila vas moja gospoja da odmah 
dodjete. A gle i Čika Gige, kad si ti došo? | o tebi je svakdan 
bilo divana, pak dodji i ti s Nenom, to će osobito drago biti 
mojoj gospoji i Katici, da jim pripoviedaš gdje si bio, što si 
sve čuo. Hajdte, hajdte žurite se, jer nije dobro. 

Nena i Gigo: A šta je? šta je? 

Jula: Nemam Vam kada sad sve pripoviedati, moram ići u 
dućan, da njeke stvari kupim. A vi dotle da ste tamo jer ko 
što rekoh nije dobro. S Bogom! (odtrči napolje.) 

Nena: E pak hajde Gigo spremi se. 

Gigo: E pa što ću se mnogo spremati? Evo ovako, kako sam 
s puta došo, idem, tko će mi zamjeriti, kad je tako hitno. 
Al šta je samo? 

Nena: Da se nije Katici pozlilo? Al hajdemo samo. 

(Odu. - Zavjesa padne. Sliedi promjena.) 

Prizor IV. 


(U kući krčmarice Stane soba kao u Il Činu. U krevetu leži 
bolna Kata. Kraj kreveta čelo glave stoji stolčić na njemu 
bokal s vodom i pehar, uz krevet jedna stolica, na kojoj sjedi 
Mati joj Stana, te čas po čas ustaje, nagibajući se na bolest- 
nicu Katu.) 


Stana: Kako ti je draga kćeri moja? Kako se osjetjaš sada? 
Kata: Težko mi je draga Majko. Tu, tu u prsi mi gori, gori, 
da izgorim, a ovamo mi po tielu zima, zima - 

Stana: Pa napij se malo viline vodice ( toči u pehar) ugasi 
vatru. 

Kata: Ta pila sam već i pila, ali ne pomaže Majko. 

Stana: Ne reci, čedo moje! znaš kako ti je Bogorodica i vili- 
na vodica onoj ženi od troljetnice a tebi od krasta pomogla 
— uzdaj se u Boga čedo moje. 

Kata: Joj mila majko, osjetjam, osjetjam, da se primiče 
kraju, meni više lieka nema. 

Stana: Kuku jedinice moja! Ta ne ubijaj stakvim riečima 
Majke svoje! 

Kata: Ta kazala sam ti već mila majko kad sam onog Mrgo- 
du Magjarinu poljubila, kad sam ono bila Rajole i kad je 
Gigo onako nadamnom lelekao da mi se je ukazala smrt, 
pak sam jedva čekala da prestane Gigo, a nisam htjela kva- 
riti volju Dojčinovu, a kako je prestao djipila sam od straha 
sva drhtjuć. Pak me ni pjesma “Čuješ li Kato“ nije više udo- 
brovoljiti mogla. A kad mi dragog Dojčina odvedoše, što je 
se zbilo samnom, ne znam. Od to doba groznica, pa gro- 
znica, sva gorje i gorje - (Stane kašljati, Mati ju pridržava) 
Stana: Joj kuku lele meni! 

Kata: (obrisav maramom usta iza kašlja) Vidiš li majko draga 
krv? Kažem ti, da mi lieka nema više. 

Stana: (grli ju i ljubi) Ćuti mi jedinice moja s tim. I tvoj 
pokojni Otac krv je bacao, pak ništa mu falilo nije. 

Kata: Da, zdrav, ali ja, vidiš više se ni micati ne mogu. 
Joj! Da barem još pri kraju mladjana mi života mog 
Peru Dojčina viditi mogu! Čini mi se, da bi mi bar za čas 
odlahnulo. Ali - ali - 


Prizor V. 


(Dolazi Opat na sridnja vrata.) 

Opat: Hvaljen Isus dragi moji! (Pristupi krevetu) No draga 
Katice, kako ti je? (Kata mrda glavom, ko da nije dobro.) 
Stana: Tuži se preč. Otče, da joj je težko. 

Opat: Doduše pogibeljna bolest, ali ne zdvajaj mila kćerko, 
predaj se, kao što sam ti već rekao, kadno si ko dobra krst- 
janka svetu tajnu prije dva dana primila, predaj se sasvim 
u volju božju, u Boga je život i zdravlje kćeri moja, pak što 
Bog da! 

Kata: Već sam se predala, pak sam za volju božju gotova i 
umrieti u cvietu mladosti svoje. 

Opat: Cviet je pravi nevina i čista tvoja duša, to jedino 
mladost tvoju diči. A mladost bez nje ruglo je, prikor i sra- 
mota. - Zato se najviše s“ tim u bolesti tvojoj tješi, kćeri 
moja. To je najveća čast i najsladja slast, i mir sviesti, koji 
se ničim odkupiti ne može. Oh! Oh! koliko li djevojakah 
u položaju tvome mila kćeri, neimaju tog blaženog mira, 
drhtju, previjaju se u bolesti i najvećim strahom smrti u oči 
gledaju. Toga, uvjeren sam kod tebe nema. 

Kata: Nema, nema preč. Otče! Nebojim se, ma sad izdah- 
nuti morala. Samo mi je još jedna želja na srdcu. 

Opat: Znam, draga kćeri! Domišljam se je li naš dragi 
Banf 

Kata: Da, da. 

Opat: | baš toga radi sam ti došo, da te utješim i obradu- 
jem u bolesti tvojoj. 

Kata: (Od radosti podiže se sa jastuka, hoće da sjedne 
Majka joj pomogne) Što je,jel dobro preč. Otče? 

Opat: Baš sam dobio list od mog Pobratima, koji mi istim 
javlja, da je Dojčin Petar na slobodu prije nedelju danah 
pušten. Mogli bi mu se dakle svaki čas nadati. 

Kata: (sklopiv ruke) O! Hvala Bogu i Bogorodici! Tako će se 
valjda i zadnja moja želja ispuniti, da ga još prije smrti - 
Opat: S tog željnog sastanka, može Bog dati da se prekine 
bolest tvoja, da ti na bolje podje, - samo ne daj se tim 
uzrujati, suzbi srdce, jer - 

Kata: O! preč. Otče, kad bi mogla, ta već sad mi na jedinu 
viest tu, srdce silnije kuca (hvata se za prsa.) 

Opat: Nemoj, čuvaj se kćeri moja! budi mirna i spokojna, 
a nedaj srdcu na volju - a Bog će dati, pak će dobro biti. 
Zato se ja svaki dan u sv. Missi za tebe molim i molit ću 
se dok te zdravu ne ugledam. A sad s Bogom ostaj kćeri 
draga! za koji dan opet ću ti doći, da te vidim i tješim. S 
Bogom! 

Kata: (uhvativ Opata za ruku strastveno ju dva tri put polju- 
bi.) Hvala! hvala preč. Opate s radostju izgledat ću Vas. 
Opat: (blagosiljajući ju) Blagoslovio te Bog, Otac, sin i duh 
sveti. S Bogom. 

Stana: (ljubeći ga u ruku) Hvala preč. Otče! (izprati ga 
napolje). 

Kati: Oh! Pero moj slobodan! Oh radosti moja! - Sada već 
putuje. O! gdje | danjuje, gdje I' noćuje? - Pak se valjda 
žuri k svojoj Katici da ju pomiluje. Oh Pero živa željo moja! 
O! samo da me jošte živu zatečeš! da te vidit, zagrlit i na 
ovo iznemoglo, ali do zadnjeg uzdaha vierno ti srdce pritis- 
nuti mogu, pak ma odmah u tvom naručju skončala. - Oh! 
ta slatko mora biti i umrieti na grudma, u kojim ljubeće te 
srdce kuca. Oh! oh! 

(spusti se na jastuke opet.) 

Prizor VI. 


(Sa Stanom dolaze Gigo i Nena. Iz vana se čuje Nenin glas: 
da čuli smo putem, što nam nehtjede Jula kazati. Ulaze 
tiho) 

(Dolazi Nena i Stana krevetu, Giga se čelo glave nadviruje.) 
Nena: Kao da spava. 

Stana: Joj čedo moje! Mnogo je govorila, pa iznemogla. 
Kata: Majko! 

Stana: Što je slatko čedo moje? 

Kata: Nemoj me ostavljati samu. Budi uviek kod mene, 
jer - 

Stana: Ta samo sam izpratila preč. Otca. Pak evo me. Pak 
evo došla i Nena i Gigo. 

Kata: Nena, Gigo, o! dobro mi došli! (pruža jim ruku) ali 
niste me u dobru našli, zlo je, teško mi je Neno draga. 
Nena: Pa da te malo pridignemo, bit će ti lahkše 

Kata: Pa hajde, kad ti kažeš. (Pridignu ju i podupru jastuci, 
da sjedi) A Gigo! Kazala mi majka, da si otišo razpitivati za 
moga Dojčin Peru, pa je si I što dobroga začuo? 

Gigo: Bio sam u Vutoku, Iloku i u Mitrovici, ali nitko ne zna 
za našeg dragog bana kud je gdje je i kakoje. 

Kata: (nasmiešiv se) Ali znadem ja. (Gigo se čudi) Moj dragi 
Pero je slobodan, pa će skoro dojći. 

Gigo: Ta Bog bi dao, tko bi više želio neg ja i moja Nena. 
Kata: O znam! pa bit će te svoji, sretni, - al ja sirotal- Mene 
će da crna zemlja ljubi, a travica grli — joj! 

Nena: Ta ne misli tako Katice, ne žalosti me, kad znaš da te, 
odkad se spoznasmo, više no sestru svoju ljubim, i stakvim 
riečma neparaj srdce majci tvojoj — 

Kata: E Neno moja, ja najbolje znam, kako mi je. A je I 
Neno, je I da ja mnogo naličim onoj Jeli, što si ju opjevala 
uz gusle? valjda je i mene ljutica Vila ustrielila, kad sam 
jedanput rano na izvor po vodu išla. 

Nena: Pa može biti sestrice Katice. Pa i tebe je Vilina vod- 
ica izliečila kao i mene. 

Kata: Bogorodica! Bogorodica! Znaš lane o vel. 
Gospojini! 

(Svi drmaju glavom veleć: Da, da.)Pa se u Jelu zaljubio 
Kraljev doglavnik, ko u mene ban Dojčin Pero moj. Pa onaj 
oženio Jelu, a mene, mene? Zelit će me Pero moj, - želit 
će me majka - joj - joj! - (Taru suze Mati i Nena.) Pa je li 
draga Neno, ti ćeš i mene ko Jelu uz gusle pjevati, nek se 
znade kako je Dojčin Pero zaljubio se u krčmaričinu Katu 
a ona u njega, pa se tužno njina ljubav svršila - Al da, ti nisi 
više sljepica, tebi je Bogorodica vid povratila, pa nemoraš 
od praga do praga - 

Nena: A čuvat ću ja gusle moje, koje su me hranile, dok 
živim, pak ću i kod zdravih očijuh uz njih naše stare nar- 
odne pjesme kad i kad zapjevati. A medj tim pjesmama će 
uspomena na te i Dojčin Peru najmilija mi biti. Samo daj 
Bože i Bogorodice da me ti živa i zdrava slušaš. 

Kata: To neće biti - to nije volja božja i Bogorodice — a 
zašto? to ću ja mom Peri kazati — Al ipak, ipak, kada ja 
i umrem, ja ću tvoju pjesmu slušati, - duša moja će oko 
tebe, oko Majke moje i oko mog dragog Pere lebditi. 
(Plaču) (Spusti se i polegne zamuči pak zatim uhvati Majku 
za ruku) Majko! Majko! Ne daj me! Tjeraj to kolo odtuda. 
Evo ih hoćedu da me opet uvuku, da budem Rajole, a ja 
neću, neću ni za ljubav Perinu, a još manje onog Magja- 
rine. Neću (kao da plače) neću, da budem mrtvac, da čika 
Gigo onako nadamnom leleče - 

Stana: Ta nema tu nikog do mene, Nene i Gige, dušica 
moja. 

Nena: Joj (za se) već joj se koješta prividja -— pričinjava, 
kazuje (glasno) Ne boj se sirotice Katice, mi te ne damo - 
Kata: Jest, eno Pere, - on se srdi što neću da budem Rajole - 
Stana: Ta nema ni Pere tu, dušice majčina - 

(Dolazi Jula, donoseć dvie voštanice. Oni joj rukom znak 
daju da ne govori) 

Kata: A da tko je to sad došo? 

Stana: Ta naša Jula. 

Kata: A što si to donela Julo? 

Jula: Ta, ta svietje (stupiv pred krevet.) Raduj se Katice! sav 
grad ori se od veselja, što je, Dojčin ban, jedni kažu već 
došo - drugi, da će danas dojći - pak hoće radostni grad- 
Jani njemu u slavu svoje prozore da razsvietle, pak sam 
saznav za to i ja, uz put kupila evo svietje, da i naša kuća 
ne bude napram drugih tavna. 

Kata: Da je došo - da će doći - ta on mora danas doći da 
svojoj Katici njen sutrašnji Imendan čestita. Oh! koja raz- 
lika, izmedj lane i danas! Znaš Majko, kako mi je čestitao, 
kako mi je punu kesicu dukatah i onu zlatnu sa dragim 
kamenjem načičkanu grivnu doneo, pa kako smo imali 
mnoge vesele goste, al on sve veseljem nadkrilio - Majko! 
gdje je ta grivnaž donesi mi ju, da je se još nagledam. 
Stana: Hoću, zlato materino! (donese joj.) 

Kata (primajuć i ljubeć grivnu) Oh! predragi amanete od 
premilog Pere moga! Tako se sjaju oči Pere moga, kao ovo 
kamenje, a ljubav njegova i moja, čistija je od ovoga zlata. 
Da ju si na ruku metnem, - da, na lievu od srdca, na koju 
mi je ju onda Pero zakopčao. 

Stana: Čekaj majkina dušice, da ju odkopčam. 

Kata: Ne treba Majko, viš! kako je i neodkopčana naišla. 
Viš Majko, kako me je nestalo - al neka - neka, nek s ove 
grivnu Pero vidi, kako ga i u zadnjem času ljubim, - a ja 
opet da vidim - kad me je Pero jedru i punanu ko jabuku, 
voleo, dal će me i ovakovu voljeti, kad sam sama koža i 
kost. 

Nena: O hoće, hoće, dobra je srdca ban naš. 

Kata: (donekle zamuči, zatim) Majko! 

Stana: Što je čedo moje. 

Kata: A koliko je satih/ 

Svi: Okolo četir po podne. 

Kata: To će skorim biti mrak. A jel“ pale već Varadinci Peri 
za slavu i veselje svietje? Deder vidite. 

Nena: Ta još je vidno. 

Kata: (Dižuć se, oni joj pomažu, gleda pram prozoru) Da, 
da, još je dan, ne mojte ni vi paliti, dok Vam ne kažem. 
Pero mora najpre k meni doći. (opet polegne) 

(Čuje se iza kulissah potmula ko iz daleka vika: živio! Nena, 
Gigo i Jula strče pram prozoru.) 

Nena: Trči sviet prema gradu. 

Gigo: To je valjda sad ban naš došo. Trebo bi ga i ja na 
dvoru dočekati, da idem Neno? 

Nena: Ta kazali smo Živanu, da ćemo kod Katice biti. U 
Živana su ključevi od sobah, pak - 

Gigo: Pravo veliš Neno, možda će banu još dražje biti, da 
smo ovdje, kad dodje, pak vidi - (dodju opet krevetu.) 
Kata: Majko! što Vi to govorite, nisam dobro čula - 
Majka: Kaže Nena, da sviet prema gradu trči, pak stoga 
misli, valjda je sad ban došo, jer čuju se i uzklici: živio! 
Kata: (radostno) Jest, jest to je on, nisam li kazala, da on 
mora još k meni doći. Evo ga, evo ga Majko. 

Majka: Budi mirna, znaš što ti je preč. Otac kazao. 

(Dolazi hitno Dojčin Petar, i spaziv Katu u krevetu ostane 
ko zapanjen na vratih. Grune se u prsa. Nena i Gigo polete 
poljubit ga u ruku. On se neda. Svi mukom muče.) 
Dojčin:(tiše govori) O nije me slutnja prevarila. Pred mojim 
gradom triput mi se spotaknuo konj podamnom, tretji put 
i upade, jedva se na njemu održah. 

(Mati Stana očima pokazuje na Katu bolnu. Dojčin glavom 
drma a drži se za grudi.) 

Kata: Majko! Ta to je glas Pere moga! (Diže se, da sjedne 
oni ju podupiru) 

Dojčin: (Stupi pred Katu, razkrili ruke, zagrli ju i poljubi u 
čelo) Oh! Kato, moje zlato! zar takovu te najći moradoh? 
Kata: (izvinuv mu se i upiruć oči u njega.) Da dragi Pero 
moj. Ko što vidiš. Al hvala Bogorodici! što si slobodan i što 
te ja živa još, viditi mogah. Sjedi premili Pero, nuza me, da 
te se još nagledam, pak mi pripoviedaj, kako su te onako 
bez traga oni Magjari odveli i kako si se oslobodio. (Pero 
sjeda na krevet) 

Dojčin: Oh da, znaš! odtjeraše me u manastir i zatvoriše, a 
iste noći potjeraše me prerušiv me u prosto vojničko odie- 
lo i svezana ko apšenika, - našom stranom do pred Ban 
Monoštor, tu čekaše dereglja a mi prebrodismo Dunavo. 
Prieko u jednom selu opet na samu zatvoren predanio 
sam, a noću opet potjeraše me dalje. Tako izmjenice tjera- 
hu me, više gladna i žedna, dok nedospiesmo u Budim. Tu 
me okriviše kao da veleizdajnika one radi proste narodne 
pjesme i u tavnicu me baciše. | tu sam do pred nedelju 
danah čamio, dok mom Stricu Biskupu ne podje za rukom 
milost za me kod kralja izmoliti. Da ne bješe njega, skupu- 
sili bi me, i Bog zna bili se ikada živ vratio. Eto ti u kratko 
moga stradanja i izbavljenja. 

Gigo: A jel te svjetli bane, da je dosta u tom kriv herceg 
iločki, on mi se nije dopado. 

Dojčin: To ne mogu baš izvjestno reći, ali koliko mi je prije 
toga Opat pripoviedao, da on smiera Manastir i dobra mu 
sebi prisvojiti, a dok ja banujem u Varadinu, to bi mu težko 
za rukom pošlo, stog bi moglo se slutiti, da je i on u to moje 
stradanje upleten. 

Gigo: Jeste. A zaš Vam nije htjeo kazati, ko je onaj Mrgoda 
i da znade racki, nego se nevješt činio. 

Dojčin: Ta nisam imo prilike, za to ga upitati, jer su ti Mag- 
jari poslje ručka tek u Manastir došli kao nepoznati, pak 
su nehoteć kazati: tko su? tako nepoznati htjeli i ostati, na 
moju zlosreću. 

Kata: Toj zlosreći tvojoj premili Dojčine! ja sam u glavnom, 
i naša je ljubav kriva. 

Dojčin: (Držeć Katu za ruku) Ne reci to premila Kato! A da 
je to baš istina, rado sam sve za ljubav tvoju trpio, i gotov 
bi bio još i više trpiti, tako si mi mila i draga. 

Kata: O neznaš premili Pero, što sam i ja za to vrieme 
odsutja tvoga za to prepatila, a sve jer si mi mio i premio! 
Ta uviek si mi pred očima lebdio,nikad mira ni danju, ni 
noću, zabrinuta sam bila rad tebe gdje si i kako si? i dal ću 
te još ikad viditi? | evo vidiš, ta ljuvena čežnja za tobom 
izmoždila mi tielo i kosti, da si me takovu najći morao. Joj! 
(zagrli ga stravstveno.) premili Pero moj. (Stanka) 

Dojčin: O! premila Kato. Tako je mene u onoj mojoj patnji 
samo lik tvoj, samo ljubav tvoja bodrila, tješila i hranila, da 
nesvisnem od zora, žestine boli srdca moga za tobom. 
Kata: Ali odsad te ništa više utješiti neće, jer vidiš, dokle 
sam dotjerala, tu je, blizu je, pak se nećemo više ko dosad 
ljubiti. 

Dojčin: A zar zbilja za te lieka nema? Je si | što to 
pokušavala? 

Kata: Sve i ništa — 

Dojčin: A moj Doktor? 

Kata: Mahni se njega - vidio si - 

Dojčin: A vi - li - na vodica? 

Kata: Pa to ti mene sad pitaš, koji onda vjerovao nisi kad 
sam se njom od moje ružne bolesti oslobodila. Ja sam ju i 
U ovoj bolesti upotrebljavala, ali na žalost ne pomaže. 
Dojčin: No vidiš draga Kato. 

Kata: Al nije tako dragi Pero. Bogorodica, Bogorodica! 
neće da mi pomoženo bude. To mi je ona milost joj budi! 
u snu kazala, jer vidiš premili Pero prvo si ti nevjerni Toma 
bio ponda si rad moje ljubavi zla dopao, i samo te je njen- 
og premilog sina Krista sluga, Biskup stric tvoj, iz pandžah 
dušmanskih oslobodio. Predvidja Bogorodica, da bi dalja 
ljubav naša po tebe i mene još zlosrećnija bila, ti si već kao 
takov, kao ban u crnoj knjigi tamo u Budimu zabilježen, 
stoga se Bogorodici ne svidja, da me ozdravi, a da nas 
oboje poslje još gorje ucvili. 

Dojčin: Al ja ću se tebi za ljubav odreći časti banske, pak 
će mo poslije ko dva goluba kod moga strica, nemareć za 
sav drugi sviet, živiti. 

Kata: Prvo ne bi bilo u redu, - a za život uzajmni već je 
prekasno. Vjeruj mi, to je volja božja, da se razstanemo, 
- premili Pero moj: Ja znam da ti to težko pada, ali meni još 
teže. Spusti me malko na uzglavje i pridrži me na ruci tvo- 
joj, da malo odahnem. (Pero Dojčin posluša i učini to Kata 
se zakašlje:) Joj! Digni me Pero. (digne ju opet.) Kata brišuć 
si maramom usta: Viš Majko, viš Pero, opet krv... 

Stana: (grune se u prsa:) Joj kuku meni! 

Kata: (iza stanke) Ne kukaj majko draga, već Bogorodici 
hvali što ću pre preboljeti. — Ne tuguj ni ti dragi Pero, ti 
još nisi vidio krvi moje, viš kako je liepa, čista, crvena kao 
ovaj veliki kamen na grivni tvojoj i kao što je naša ljubav 
bila čista i rujem plamteća. Tu tu (pokazuje na srdce) ona 
vrije i kipi i tek - tek što ne prekipi za te premili Pero moj! 

(Pero tare si jednom rukom oči.) Dodaj mi Pero u peharu 
malo viline vodice, da se još iz tvoje ruke napijem, kao 
što si ti nebrojno puta iz moje ruke pehar rujna vinca pijo. 
(Stana nalije u pehar i doda Peri. Mogla bi se načiniti kakva 
rujna kao krv tekućina, da njome Kata, kanoti pijuć napuni 
usta, zatim da se nakašlje i nju u bielu maramicu izkašlje, 
da to gledaoci vide. Zatim pokazujuć krvavu maramu veli:) 
evo prekipi - svršeno je. Dajte palite svietje Peri za slavu a 
meni za dušu. (Počne drhtati, upale voštanicu, Pero joj istu u 
ruku stavi.) S Bogom Majko! S Bogom premili Pero! vjeruj! 
Pero vjeruj! (Protegne se i izdahne, dočim ju Pero poljubiv 
ju na uzglavje pusti; Pero prvi klekne kraj postelje, svi drugi 
za njim i zaridaju: kuku! jao!) 


Zavjesa pada 


Svršio 14 Prosinca 891 u večer o pozdravu Gospinom 
Ilija Okrugić 

TRI POVIJESNE DRAME ILIJE 
OKRUGICA SRIJEMCA 
JASNA MELVINGER 


U ostavštini Ilije Okrugića u Matici srpskoj u Novom 
Sadu čuvaju se rukopisi triju njegovih povijesnih drama: 
Miroslava ili borba ljubavi pri obsadi otoka Kandije iz 1852.1 
Varadinka Mara iz 1887.< | Dojčin Petar, varadinski ban> iz 
1891. Poznato je da je Okrugić napisao još dva povijesna 
kazališna komada: Sobjeski iz 1847. godine“, te U kata- 
kombah»>, djelo o kome se, osim naslova, ništa drugo i ne 
zna. Po svemu sudeći, oba su ta rukopisa izgubljena. Za 
Okrugićeva života ni jedna njegova povijesna drama nije 
bila postavljena na kazališnoj sceni osim, Varadinke Mare 
izvedene 1889. u Narodnom pozorištu u Beogradu, gdje je 
ta drama jednu od inscenacija doživjela i 1899. godine.? 

Sobjeski i Miroslava, a, po svoj prilici, ovamo treba 
pridodati i U katakombah, rana su Okrugićeva dramska 
djela, koja je pisao još kao dvadesetogodišnjak, a kako 
je u to doba pisao može se zaključivati jedino na temelju 


1 lija Okrugić Sriemac, Miroslava ili borba ljubavi pri obsadi otoka 
Kandije, izvorna drama u četir čina, 1852. Tri autografa sa signaturama: 
M. 6. 852, M. 6. 853, M. 6. 854, Rukopisno odeljenje Matice srpske, 
Novi Sad 

2 Ilija Okrugić Sriemac, Mara Varadinka, 1887. autogral sa signaturom 
M. 6. 858, te Varadinka Mara, drama u pet činah, Petrovaradin, 1889. 
autograf sa signaturom M. 6. 859, Rukopisno odeljenje Matice srpske, 
Novi Sad. 

3 Ilija Okrugić Sriemac, Dojčin Petar Varadinski ban, narodna gluma u 
četir čina s pjevanjem, Petrovaradin 1891. Autograf sa signaturom M. 
b. 861, Rukopisno odeljenje Matice srpske, Novi Sad. 

4 Franjo Malin, Ilija Okrugić Srijemac, LMS, CI / 1927. knj. 314. sv. 2. str. 
279. 

5 Jovan Hranilović, Ilija Okrugić Srijemac, Glas Matice hrvatske Zagreb, 
10. 10. 1908. br. 19. str. 154. 

6 Nikola Batušić, Ilija Okrugić, PSHK, knj. 36. Zagreb, 1973. str. 127. 

tri sačuvana autografa Miroslave. Jedan od tih rukopisa 
započet je 1851., a završen 1852. Drugi je nedatiran i 
nedostaje mu posljednji čin. Treći je čistopis na kome je 
Okrugić radio od 1852. do 1853. Upravo ta čistopisna 
verzija je i objelodanjena u ovoj knjizi. Nije naodmet 
spomenuti ni oznaku s naslovnice, ispisane autorovom 
rukom, koja svjedoči da je odista riječ o izvornoj drami 
u četiri čina, jer svojedobno je Jovan Hranilović, tek 
nabrajajući rukopise iz Okrugićeve ostavštine koji su mu 
bili dostupni, bio u dvojbi jesu li Miroslava i U katakombah 
originalna dijela ili preradbe, odnosno, prijevodi tuđih 
kazališnih komada. Dakako, nema razloga ne povjerovati 
Okrugiću da je Miroslava njegovo autorsko djelo, tim 
prije što Hranilović svoj skeptični stav, motiviran, možda, 
mladošću dramskog pisca, a u odnosu na ozbiljnost 
i sadržajnost ostvarenoga književnoga pothvata, nije 
potkrepio niti jednim argumentom, a kamoli dokazom. 

Kada se pročita u didaskalijama Okrugićevim da 
se radnja Miroslave odvija na otoku Kreti, odnosno, 
kako to autor veli, na otoku Kandiji 1669. može se 
pomisliti, prije čitanja drame, da će u njoj biti riječi o svim 
onim povijesnim okolnostima što su dovele do tragičnog 
pogubljenja Zrinskog i Frankopana u Bečkom Novom 
Mjestu, a u odnosu na poslanstvo Bukovčaninovo, koga je 
Zrinski upravo te, 1669. uputio na Kretu turskom velikom 
veziru Ahmedu Ćupriliću. No, okosnica radnje Miroslave 
ne ide tim smjerom. Godinu 1699. Okrugić je fokusirao 
kao povijesnu godinu, u kojoj je ovaj otok, do tada pod 
mletačkom vlašću, nakon dvadeset i pet godina ratovanja 
kršćanskih saveznika s Turcima i nakon trinaest godina 
turske opsade, ipak potpao pod tursku vlast. A budući 
da je Miroslava po svom žanru povijesna romantična 
tragedija, dramatična se povijesna zbivanja na Kreti uvelike 
prelamaju kroz melodramsku ljubavnu priču. 

Glavna protagonistica, Miroslava, djevojka je iz puka 
grčko-slavenskog podrijetla. Krase je ljepota, plemenitost, 
odvažnost, te požrtvovnost za domoljubne ciljeve i 
kršćanske ideale. U okršajima s Turcima pod bedemima 
svoga grada ona nosi znamen križa pred mletačkom 
vojskom. Kao i ona romantična heroina na slici Eugenea 
Delacroixa Sloboda predvodi narod iz 1830. i Okrugićeva 
Miroslava simbolizira patriotske težnje puka. 

Obostana sretna ljubav Miroslave i Dragutina, za 
koga bi bilo logičnije pretpostaviti da se zove Charles, 
jer je sin francuskog markiza i vojnog uglednika, morala 
je biti razvrgnuta — to je taj melodramski čvor - zbog 
tragične zablude o djevojčinom podrijetlu. Naime, mati 
Miroslavina, Mandalina, bila je u mladosti u ljubavnoj vezi 
s Dragutinovim ocem, no on i ne zna da plod te ljubavi 
nije Miroslava, nego djevojčica koja je odmah po rođenju 
umrla, pa obaviješćuje sina Dragutina, kandijskoga junaka, 
kao što je i sam bio prije dvadest i pet godina, o svome 
grijehu iz mladosti. Na to Dragutin raskida s Miroslavom, 
premda je ona rođena u potonjem legitimnom braku 
Mandalininom, te odlazi u božjake, to jest redovnike 
templarskoga reda. Ni u času njihove tragične pogibije, 
nitko ni Miroslavu, ni Dragutina ne razuvjerava da nisu 
brat i sestra. Mladi dramski autor Okrugić vješto je 
isprepleo melodramske motive i ispripovjedio cijelu priču, 
naglašavajući pri tome poznatu istinu da za grijehe predaka 
ispaštaju, itekako, i potomci. Zapletu i raspletu dramske 
radnje u Miroslavi pridonose i postupci drugih aktera, 
napose postupci Davorina, satnika hrvatske vojske na 
Kandiji. On je strastveno, premda bez nade, zaljubljen u 
glavnu junakinju, koja, inače, ima i trećeg obožavatelja, i to 
u turskome taboru, a u osobi sina velikog vezira Ahmeda 
Ćuprilića, Mustafe. 

Ahmed i Mustafa Cuprilić, od svih protagonista 
drame, jedini su povijesno ovjerovljene osobe. Jedan od 
aktera Okrugićeve drame, vrhovni zapovjednik vojske 
na Kandiji i opunomoćenik Republike mletačke, nosi, 
doduše, slavno povijesno ime Morosini, no, čini se da 
je autor tek pretpostavio da je venecijanski dužd, Franjo 
Morosini, poznat po dugogodišnjoj obrani Kandije, 
dužnost glavnokomandujućeg na otoku pod turskom 
opsadom povjerio nikome drugome, do kojemu svome 
srodniku. U svakom slučaju, znakovito je, u odnosu na 
Okrugićevo viđenje povijesne zbilje na Kreti, to što se 
Miroslava, kao predstavnica tamošnjega puka, prvo našla 
u turskom, a potom i u mletačkome zatvoru. Narod na 
Kreti, po uvjerenju Okrugićevom, propatio je, ne samo 
zbog dugogodišnje turske opsade, već i zbog samoljublja i 
bahatosti mletačke, također tuđinske vlasti. 

Okrugić, doista, ne karakterizira svoje likove u 
opreci crno - bijelo, da bi, primjerice Turke što više ocrnio, 
a sve krišćanske njihove protivnike idealizirao. Na molbu 
svoga sina Mustafe, očaranog Miroslavinom ljepotom i 
odvažnošću, Ahmed Ćuprilić pušta djevojku iz sužanjstva, 
a mletački general Morosini veoma tvrdokorno ustrajava 
u tome da je, unatoč molbama sa raznih strana, pa čak i 
iz turskog tabora, za njeno oslobađanje, ne samo zadrži 
u tamnici, već da je i kazni smrtnom kaznom. Možda 
se može pretpostaviti da je Okrugić obojicu Cuprilića 
prikazao u svjetlijim bojama upravo zato što su bili 
slavenskoga podrijetla. Ni lik hrvatskog satnika Davorina 
autor nije idealizirao, nego ga je predstavio na romantičan 
način, kao osobu podložnu žestokim i kobnim strastima. 
U ljubavi prema Miroslavi on ne može svladati ljubomoru 
prema svojim rivalima. Premda je, ne jednom, dokazao da 
bi za voljenu djevojku bio spreman žrtvovati i svoj život, 
on je, ipak, prokazuje kao izdajnicu mletačkoj vojnoj vlasti, 

a zbog postupka kojim je ona iskazala prijateljsku, tek, 
zahvalnost mladome Ćupriliću za poklonjenu joj slobodu. 

Za svoje rane povijesne drame Okrugić je mogao 
naći žanrovski uzor u njemačkoj književnosti, a i u djelima 
svojih prethodnika, ilirskih dramatičara. Prije Okrugićeva 
Sobjeskog u žanru povijesne romantične tragedije, u hrvat- 
skoj dramskoj književnosti 19. stoljeća, jedino je Ivan Kuku- 
ljević napisao Jurana i Sofiju, a Dimitrije Demetar Teutu. 
Miroslava je pisana istodobno s povijesnim tragedijama 
Derenčinovim, već za apsolutizma. Posve je razumljivo što 
se mladi dramatičar ugledao na svoje prethodnike, te ih 
slijedio i tematski, a i opredjeljujući se za izražajna sredstva 
koja su oni inaugurirali. Može se pretpostaviti da je i svoje 
prvo dramsko djelo Sobjeskog, baš kao i koju godinu 
docnije Miroslavu, Okrugić ispjevao ilirskim književnim 
jezikom, a u epskom desetercu s trohejskom tendencijom. 
Ti asimetrični deseterci povezani su u pojedinim replikama 
rimom u distihe, no ipak se može reći da u Miroslavi 
prevladavaju stihovi bez završna sroka. 

Uzrok pada Kandije autor vidi, ne toliko u premoći 
turske sile, koliko u neusklađenosti akcije kršćanskih 
branitelja, ogrezlih u međusobnoj  surevnjivosti. | 
mletačkome vojskovođi, i francuskim komadantima, više 
je bilo stalo, barem u Okrugićevoj projekciji povijesnih 
zbivanja, do osobnog prestiža, no do spasa otoka. | do 
tragičnog raspleta u ljubavnoj priči dolazi na analogni 
način: zbog neusklađenih akcija dviju skupina naoružanih 
izbavitelja djevojke Miroslave iz zatvora. Izvodi je na 
slobodu Davorin sa Svojim vojnicima, a zatim dolaze 
tobožnji joj brat Dragutin, također s vojnicima, daju se 
U potjeru za pretpostavljenim otmičarima i, ne znajući, 
zapravo, tko u koga puca, smrtno se međusobno izranjavaju. 
Zrtve kobnog nesporazuma, u tim akcijama poduzetim iz 
najboljih namjera, jesu i sama Miroslava, i oba mladića 

iz mletačkog tabora koja su joj poklonila svoju ljubav. 
Razvijajući ovu temu, autor Miroslave je mogao imati 
oslonac i u tematskoj osnovi Teute Dimitrija Demetra, gdje 
se na sličan način evalviraju razlozi koji uvjetuju zlu kob i 
stradanje naroda i pojedinaca. 

No, Okrugić nije, baš, u svemu podražavao ilirske 
dramatičare, svoje prethodnike. Ni u Miroslavi, a, kako se 
može pretpostaviti, niti u Sobjeskom, a ni U katakombah, 
djelu, po svoj prilici iz ranokršćanske, rimske prošlosti, 
dramska radnja nije locirana u granicama hrvatskoga 
nacionalnoga prostora, kako je to u Kukuljevića i Demetra. 
Okrugić se opredjeljivao da dramsku radnju svojih ranih 
kazališnih djela smjesti u šire europske koordinate, u kon- 
tekst povijesnih zbivanja europskih razmjera i europskog 
značenja. Na taj način je ukazivao, kao, primjerice, u 
Miroslavi, na to da Hrvati nisu branili od Turaka jedino 
opsjednute gradove u svojoj domovini, nego su ratovali, 
ne samo pod mletačkom vojnom komandom, na raznim 
stranama, a protiv osvajača. 

Miroslava nije nikada ni kazališno izvedena, ni 
objelodanjena, ni u doba kada je povijesna melodrama 
bila itekako aktualni i omiljeni žanr, a niti docnije. No, 
to uopće ne znači da kao književno ostvarenje po 
mnogočemu zaostaje za svojim uzorima. Također, to što 
je ovo Okrugićevo djelo ostalo nepoznato nije razlogom 
da ne bude pročitano i na primjereni način situirano u 
povijesti hrvatske dramske književnosti. Ne može se 
previdjeti ni činjenicu da su u periodu od 1839.-1852. 
godine od četiriju povijesnih kazališnih komada napisanih 
iliskim književnim jezikom u destercu, čak dva Okrugićeva. 
Dakle, neprimjereno je, ne samo kad je riječ o pjesničkom, 
nego i kad je riječ o dramskom stvaralaštvu ovoga autora, 
kvalificirati ga kao zakašnjeloga ilirca, kako se to, u inače 

veoma reprezentativnim književnopovijesnim djelima, 
nerijetko čini. 

Varadinka Mara i Dojčin Petar djela su iz zrele 
autorove stvaralačke faze, napisana u posljednjoj deceniji 
Okrugićeva života, a po mjestu dramske radnje pripadaju 
njegovome srijemskome korpusu. Oba ta kazališna komada 
usredsređena su na povijest grada Petrovaradina, te tako, 
u kontekstu Okrugićeva dramskog opusa s povijesnom 
tematikom, čine njegov, upravo najvalidniji, petrovaradinski, 
može se reći, baš, diptih. U Varadinki Mari autor je izložio 
svoje viđenje protuturske bitke, kojom je 1716. godine, 
pod zapovjedništvom Eugena Savojskog, izvojevana velika 
kršćanska pobjeda u obrani Petrovaradina, a u Dojčin 
Petru fokusiran je grad Petrovaradin i njegova cistercitska 
opatija u kolopletu političkih intriga s dvora hrvatsko- 
ugarskoga kralja Matije Korvina, za posljednjih godina 
njegove vladavine, dakle, negdje iz 80-tih godina 15. 
stoljeća. 

No, i jedno i drugo djelo iz Okrugićeva 
petrovaradinskog ciklusa oslanja se i na širu topografiju, 
poglavito srijemskoga zemljovida, pridonosećikn jiževnome 
osvjetljavanju cijeloga tog prostora i njegova najbližeg 
geografskog okružja, a u povijesnome kontekstu. Tako 
se, primjerice, u Varadinki Mari, autor nije pridržavao 
klasičnoga pravila o jedinstvu vremena i mjesta radnje, pa 
svih pet činova ove drame i nisu locirani u Petrovaradinu. 
U prvom činu mjesto zbivanja je Zemun, i to još onaj s 
otvorenom vizurom prema turskome Beogradu s druge 
strane Dunava, odakle je upravo svakodnevno prijetila 
opasnost od upada turskih nasilnika iz Beogradskog 
Pašaluka na taj kršćanski teritorij. Već u prvom činu 
pojavljuje se motiv otmice, veoma čest, ne samo u 
novelistici Okrugićeva doba, a također i motiv ljubavi 
poturčenjaka prema kršćanki, također često obrađivan u 

djelima u kojima je prepoznatljiva poetika hajdučko-turske 
književnosti“. 

Sinkronizirano s vremenskim planom glavnog 
usmjerenja dramske radnje, na petrovaradinsku se scenu 
u Varadinki Mari reflektiraju zbivanja iz raznih mjesta, ne, 
uvijek, ni u najbližem okruženju. Primjerice, stižu vijesti 
iz Banovaca, gdje su se Turci, po upadu u Srijem, prvo 
ulogorili, vijesti iz Futoga, povijesnog mjesta nedaleko od 
Petrovaradina, a u Bačkoj, s druge strane Dunava, gdje 
je bio skoncentriran dio austrijskih trupa pod komandom 
Eugena Savojskog, vijesti iz Srijemske Kamenice, također 
uključene u strategiju austrijske obrane, vijesti iz Srijemskih 
Karlovaca, odakle na petrovaradinsku scenu pristižu 
izbjeglice, jer Turci tamo već uveliko krše propozicije, baš 
u Karlovcima 1699. potpisanoga mira, a, također, zbivanja 
u Petrovaradinu u konstelaciji su sa zbivanjima u Vukovaru 
i u Segedinu, odakle se očekivalo pojačanje vojnim 
snagama hrvatskog bana Palffyja. 

U  retrospekcijskoj, dijakronijskoj perspektivi, 
sagledanoj u Varadinki Mari, Okrugić podastire zemljovid 
na kome se ne može zaobići Slankamen, sa slavnom 
pobjedom iz austrijsko-turskog rata 1691. kojoj su, kako 
je to autor oprimjerio u svojoj književnoj projekciji, 
junački pridonijeli i otac Varadnike Mare, i otac zaručnika 
joj Mije Jurišića, koji je u drami, inače, predstavljen 
kao potomak upravo onog slavnog Jurišića, povijesno 
ovjerovljenoga junaka iz hrvatskog književnog korpusa 
o opsadi, kako to veli Okrugić, Kisega. Dakako, i priča 
O opsadi Petrovaradina, ispripovijedana u Varadinki Mari, 
korespondira tematski, ne samo s tim korpusom, nego 
i s ilirskim dramskim korpusom, kome pripadaju djela 


7 Krešimir Nemec, Poetika hajdučko-turske novelistike, u knjizi: 
Mogućnosti tumačenja, Portreti, Hrvatska sveučilišna naklada, Zagreb. 
2000. str. 5-19. 

Okrugićevih suvremenika, primjerice, Juran i Sofija, Turci 
kod Siska Ivana Kukuljevića Sakcinskog. 

Nije slučajno ni to što je u Varadinki Mari kao mjesto 
pogibije oca glavne protagonistice, austrijskog časnika, 
označeno, ne kakvo bojište iz protuturskih ratova u Srijemu, 
već bojište na Rajni, u austrijskom ratu s Francuzima 
za španjolsko nasljeđe, čime Okrugić upozorava na 
vjekovni udes ratovanja, i Hrvata, i drugih Slavena, za 
interese tuđinskih vlasti, a uvijek, u duhu romantičarskoga 
nacionalizma, ističe junaštvo Hrvata i Srba, kao vrlinu 
kojom se upravo oni, na neusporediv način, odlikuju, 
među pripadnicima ostalih naroda u austrijskoj vojsci. 

Iz priče poturčenjaka Ali-bega, zaljubljenog u 
Varadniku Maru, kojoj je spasao i život od turskih raz- 
bojnika u Zemunu, na petrovaradinsku scenu projiciran je 
globalni prostor potlačene i nasilu islamizirane Bosne, u 
korelaciji s također porobljenom Bugarskom i Srbijom. A 
u replikama Ali-begova imenjaka, ali ne poturčenjaka, već 
Osmanlije, turskoga velikog vezira Ali-paše Komurdžije, koji 
se samodopadno hvališe turskim osvajačkim jataganom, 
obilježavaju se na zemljovidu Europe neuralgijske točke 
kršćanskih teških kušnja i poraza: Varna, Mohač, Budim. 
Beč. 

U drugom kazališnom komadu iz istoga ciklusa, 
Dojčin Petru, Okrugić, koji je, primjerice i u svojim 
Povijestničkim crticama, pokazao zanimanje za davnašnju, 
rimsku prošlost svoga zavičaja, situirao je grad Petrovaradin, 
prije svega u odnosu na one srijemske lokalitete, koji se, 
također, kao taj nekadašnji rimski Cusum, mogu podičiti 
antičkom poviješću. U tom se kontekstu ističe Ilok, ne 
više kao prijestolnica bosanskoga kralja Nikole lločkoga, 


B Ilija Okrugić Sriemac, Povijestničke crtice starostavnog Sriema glede 
njegovih starinah, historiografski napis, autograf sa signaturom M. 4. 
1014, Rukopisno odeljenje Matice srpske, Novi Sad. 

nego, tek, kao sjedište srijemskoga hercega, sina mu Lovre, 
potom Srijemska Mitrovica, kao strategijski važna točka 
zaštite od turskih upada preko Save, a iz obližnjega Sapca, 
te, najzad, srijemsko selo Manđelos, koje se, dabome, 
ne spominje u Okrugićevu dramskom djelu kao rodno 
mjesto cara Trajana, niti kao franačka Frankavilla, nego, 
tek, kao mjesto odakle se sa svojom majkom doselila u 
Petrovaradin protagonistica Dojčin Petra, djevojka iz puka, 
Katica. 

No, taj Srijem, s povijesnim pretekstom za inscenaciju 
i Dojčinove ljubavne, i Dojčinove političke drame, pod 
silnicama je moći kraljevskog dvora u Pešti. S tim što 
ova relacija na Okrugićevu zemljovidu, možda, i nije 
povijesno posve precizna, budući da je za posljednjih 
pet godina svoje vladavine, Korvin upravljao, ne iz Pešte i 
Budima, nego iz Beča, gdje je i umro. Dojčina u budimsku 
tamnicu, kako je to Okrugić ispripovijedio, otpremaju 
lađom iz Banova Manastira, tj. iz nekadašnje rimske utvrde 
Bononia na Dunavu, gdje je ugarski palatin i hrvatski ban 
Beloš, a stric Stevana Nemanje u 12. stoljeću osnovao 
benediktinsku opatiju i gdje je u 13. stoljeću bila rezidencija 
srijemske biskupije. U potonjem, tek, srijemskom selu 
Banoštru nema traga ni samostanu koji su uništili Turci, ni 
utvrđenju iz 14. stoljeća, no u Matijaševo doba to je sve 
još bilo, dakako, očuvano. Od povijesnih mjesta u Bačkoj, 
Okrugić i u Dojčin Petru spominje, kako on to piše, Vutok, 
tj. Futog, ne, doduše, kao mjesto u kome je kralj Ladislav 
Postumus sazvao ugarski sabor 1456. godine, a nakon 
smrti Ivana Hunjada, nego, tek, kao mjesto iz kojega je 
podrijetlom jedan od Okrugićevih likova, bivši vojnik, 
a potom Dojčinov pandur, Gigo Crnjić, a također i kao 
mjesto u kome se okupljaju ugarski velikaši pripremajući 
se uhititi varadinskoga bana. 

lija Okrugić je dobro poznavao povijesni prostor 
U koji je smjestio radnju oba svoja kazališna komada, no 
glavni protagonisti dramske radnje, ni u Varadinki Mari, 
a, čak, ni u Dojčin Petru, nisu povijesno ovjerovljene 
osobe. Tako se glavna zasluga za spektakularnu pobjedu 
60.000 kršćana nad 200.000 Turaka u Varadinki Mari 
ne pripisuje dobroj strategiji Eugena Savojskog, nego se 
ističe i veliča podvig djevojke iz puka, junačke, oštroumne 
| požrtvovne Mare, koja je, u dogovoru s komandom 
obrane Petrovaradina, uspjela nadmudriti velikog vezira 
Ali-pašu, te omogućiti kršćanskoj vojsci da neopaženo 
prijeđe Dunav i iznenadi Turke. U Okrugićevim dramama 
puk i jest taj koji se herojski bori i žrtvuje i koji pobjeđuje, 
dakako, uz pomoć Boga i Bogorodice. Doduše, autor se 
u Varadinki Mari nije izravno oslanjao na pučku legendu o 
snijegu koji se zabijelio u kolovozu, na dan petrovaradinske 
bitke, a dan uoči blagdana Gospe Tekijske, Marije Snježne, 
te doveo Turke u pometnju, nego je, iz iste religijske 
perspektive čudotvornih zbivanja, ukazao na Varadinku 
Maru, ne samo kao na pučku heroinu, već i kao na 
jednu od transfiguracija Bogorodice same u borbi sa 
sotonom. Ta nova Okrugićeva Judita nije se, baš, u svoju 
Betuliju vratila s Holofernovom glavom, kao ona biblijska 
i Marulićeva, nego je za kršćansku pobjedu žrtvovala svoj 
život. A odrubljena glava, koja postoji i u Okrugićevoj priči, 
glava je kršćanskog junaka, Marinog zaručnika, stotnika 
Mije, pobodena na kolac, kao dokaz turskog zvjerstva, 
pred Ali-pašinim čadorom. Na povijesnim podacima o 
petrovaradinskoj bitci Okrugić je utemeljio svoju apoteozu, 
ne samo velikoj, također i simboličkoj, pobjedi kršćanstva, 
nego i apoteozu srijemskome puku, njegovoj opstojnosti u 
vjerskim, domoljubnim, te moralnim vrednotama. 

Kad je riječ o povijesnoj utemeljenosti dramske 
radnje u Dojčin Petru, treba reći da je Okrugić brižljivo 

proučavao izvore na raznim jezicima o razdoblju Korvinove 
vladavine, a da se ponajviše oslanjao na djelo Franje Carla 
Palme na latinskom: Notitia rerum hungaricarum“. No, nisu 
mu bili dostupni podatci o povijesnome Petru Doszyju, 
prvo zapovjedniku Korvinove flotile na Dunavu, kada je 
imao sjedište u Petrovaradinu, a potom, od 1480-1483. 
jajačkome banu. Taj povijesno ovjerovljeni Petar Dojčin 
proslavljeni je junak, koji je s Turcima ratovao u Srbiji, južnoj 
Ugarskoj i Bosni, gdje je u borbama protiv Daud paše 1480. 
sudjelovao zajedno s despotom Vukom Brankovićem, te 
hrvatsko-slavonskim banom Egervdryjem! 0, Sam Okrugić 
o tome veli ovo: Ja nigdje u poviesti ne nađoh toga Docija, 
varadinskog bana. Ali dosta je to što ga je ovjekovječila 
narodna pjesma u Sriemu. Morao je dakle u Varadinu 
banovati za vlade kralja Matijaša. Reko bih zasigurno da je 
taj varadinski Doci bio rođakom istovremenoga podpalatina 
ugarskog Urbana Doczi de Nagy Luche, Biskupa Jegerskoga, 
koji poslije smrti kralja Matijaša (6. travnja 1490.) u svibnju 
mjesecu sveobći sabor naređuje!1. 

Dakle, okosnica radnje Okrugićeva kazališna 
komada utemeljena je na pučkoj pjesmi Vino pije Dojčin 
Petar, varadinski ban, u kojoj toga, u puku omiljenoga 
veseljaka, kralj Matija kori zbog rastrošnosti, sklonosti piću 
i slabosti spram ljepšega spola, a ovaj mu, nimalo ponizno 
ni udvorički, nego, baš, suprotno tomu, odrješito i bez 
dlake na jeziku odgovara, sve u slavu dobroga srijemskoga 
vina i u slavu ljepote srijemskih žena. Ne u pučkoj pjesmi, 
9 Okrugić Sriemac, Sveti Ivan Kapistran, Pobjeditelj Turakah kod Bio- 
grada godine 1456. Pučki ep u 17 pjevanjah. Stamparija d-ra Pavlovića 
i Jocića, Novi Sad, 1892. Podatak iz autorova pogovora spjevu, str. 
160. 

10 Ljudevit Thall6czy, Povijest banovine, grada i varoši Jajca 1450-1527, 
[Dora Krupićeva, Zagreb, 1998. str. 112-116, te 233. 
11 Ilija Okrugić Sriemac, Obrana Dojčin Petra Varadinskog Bana, Petro- 


varadin, 1895. Autograf sa signaturom M. 6. 860, Rukopisno odeljenje 
Matice srpske, Novi Sad, Navod iz autorove bilješke uz spjev. 

već u Okrugićevoj drami, kralj je povrijeđen Dojčinovom 
drzovitošću, te šalje u Petrovaradin Lovru lločkog s 
grupom ugarskih velikaša, da ga ispitaju i uhite, što oni i 
učine, te Dojčin biva zatvoren u budimsku tamnicu. Po 
povijesnim dokumentima, udes zatočenja zbog dvorskih 
intriga zadesio je, ne Petra D6czyja, nego Petra Varadyja, 
nadbiskupa kaločkoga, pod čijom je feudalnom vlašću 
i bila petrovaradinska opatija, kao i grad Petrovaradin, 
prije nego što je, zbog Varadyjeve nemilosti kod Korvina, 
njegov posjed prešao u ruke Roderiga Borgije, potonjeg 
pape Aleksandra VI. Povijesno je utemeljena činjenica 
da je Lovro Iločki, ne samo kao protagonist Okrugićeva 
Dojčin Petra, tek bacio oko na petrovaradinsku Opatiju, o 
čemu u drami ima riječi, nego i to da je taj posjed i silom 
Zauzeo, a za njega se i sudskim putem otimao, i sa Petrom 
Varadyjem, i sa samim rimskim papom |“. Povijesno je 
utemeljena i činjenica koju Okrugić pominje u Dojčin 
Petru da je Matija Korvin boravio u Petrovaradinu 1463. 
kada je sklopio ugovor s mletačkom republikom i održao 
savjetovanje s vlastelom o obrani zemlje od Turaka, a u 
Petrovaradinu je 1475. donio i odluku da s Turcima stupi 
u rat. 

Obično se navodi da je Varadinka Mara dramatizacija 
pripovijetke, u naslovu koje su fokusirani petrovaradinski 
lokaliteti vezani za povijesnu bitku, Vezirac i Tekije, a koju 
je Okrugić napisao još za kukujevačkih svojih dana, 1855. 
godine. Dakako, Vezirac je brijeg u petrovaradinskom 
ataru, koji je dobio ime upravo po tome, što je na toj 
uzvišici i bio šator velikog vezira Ali-paše za vrijeme 
bitke, a Tekije su potez, na kome se nalazila nekada 
tekija, a potom zavjetna crkva Marije Snježne, na čijem 


12 Robert Paulović, Borba _kaločkog nadbiskupa Petra Vdradyja za 
Petrovaradinsku tvrđavu. Zbornik Matice srpske za istoriju, Novi Sad, 
1955. str. 3-28. 

kubetu križ nad polumjesecom simbolizira kršćansku 
pobjedu. U pripovijesti se pojavljuju već gotovo svi 
likovi iz potonje drame, samo što su ponešto drukčije 
karakterizirani i ponešto drukčije povezani fabulom. U 
Vezircu i Tekijama Varadinka Mara prikazana je kao 
romantična junakinja: nadasve povučena i usamljena, 
žalostiva, pobožna sanjarka, te stoga u očima svijeta 
čudakinja, koju, čak, mnogi smatraju suludom. Ti aspekti 
nisu izostali ni pri karakteriziranju njezinog lika u drami, no, 
u Varadinki Mari, napose po zemunskoj epizodi iz prvoga 
čina, glavna protagonistica može se usporediti i s kojom 
od junačnih amazonki, primjerice iz Gundulićeva Osmana. 
Otac ju je naučio jahati, te služiti se vatrenim oružjem, pa 
je, u odnosu na njenu spretnost u ovim vještinama, njezina 
hrabrost, domišljatost i riješenost boriti se za kršćansku 
vjeru, svoj rodni grad, te svoje moralne ideale, po čemu se 
ističe i u pripovijesti, u drami motivirana dijelom i porivima 
njezine, unekoliko muškobanjaste, naravi. 

Također, lik poturčenjaka Ali-bega u drami je 
razrađen na složeniji način nego u pripovijetci. U Vezircu i 
Tekijama Ali-begov lik ne izlazi izvan okvira trivijalne fabule: 
kao barjaktar velikog vezira Ali-paše, on po njegovom 
nalogu usmrćuje Varadniku Maru, a onda, prepoznavši u 
njoj svoju nesretnu prvu ljubav, ubija i sam sebe. U drami 
je taj lik nadograđen, po svemu sudeći, po uzoru na lik 
Novice Cerovića iz Mažuranićeva spjeva Smrt Smail-age 
Cengića. Kao i Mažuranićev poturčenjak, i Okrugićev se 
bori na kršćanskoj strani, a također ga, kao i Mažuranićeva 
poturčenjaka, svećenik privodi pradjedovskoj kršćanskoj 
vjeri. Kao i Varadinka Mara, koju nastoji osvetiti, i on u 
drami biva smrtno ranjen od turske ruke. Na Mažuranićevo 
djelo Okrugić katkad upućuje i izravno, citatom. U jednom 
od dijaloga Varadinke Mare s Đeneralom, zapovjednikom 
austrijske petrovaradinske posade, Okrugić je, i pod 

dojmom crnogorske junačke tradicije, opisane u slavnome 
Mažuranićevom spjevu, istaknuo ulogu prostoga puka 
u bojevima, u kojima najviši časnici, baš, ne prednjače u 
jurišima: Ha! vi vojničke smjele vojvode! / Ta što je vami 
stalo do toga / Il jedan pao, ili hiljade, / Momaka prostih ili 
i častnikah, / Kad vi u boju zapoviedate, / A oni s prsih vas 
zaklanjaju. / Al napried! napried! Kad se vojvode / Zovete, 
napried momčad vodite. / ,Na Ždrielo junak tko je“ veli se. 
Također se može zamijetiti da su Okrugićeva opkoračenja 
u navedenome ulomku versifikacijski usporediva s onima 
na koja nailazimo i u Smrti Smail-age Cengića. 

U svom zanimanju za Bosnu, Okrugić nije, dakako, 
ni prvi ni jedini u svom, već postilirskome dobu, niti je u 
suodnosu samo s Ivanom Kukuljevićem Sakcinskim, Čija je 
drama Poturica izvedena još 1867. No, u svakom slučaju, 
U pripovijetci Vezirac i Tekije nije još ni naznačen Cijeli 
programskisadržaj VaradinkeMare,usmjerenna zagovaranje 
sloge Hrvata, Srba i islamiziranih Slavena iz Bosne, unatoč 
vjerskim razlikama, a s obzirom na zajedničke Ciljeve 
oslobađanja od tuđinskih vlasti. Ključna, programska riječ 
hrvatskoga ilirizma, sloga, nije slučajno sadržana u pučkoj 
poslovici koju je Okrugić ispisao kao motto na naslovnoj 
stranici Varadinke Mare: Slogom rastu male stvari, a nesloga 
sve pokvari. Dabome, programske teze, koje su u podtekstu, 
primjerice, Okrugićeve priče o Mari Varadinki, po ocu 
Hrvatici, po majci Srpkinji, kao o siročetu koje je Srpkinja 
rodila, a Hrvatica podojila, te u podtekstu priče o istome 
srbo-hrvatskome narodu, podijeljenom, nesretno, na tri 
vjere, tako aktualne u hrvatskom društvenopolitičkome 
i književnom životu druge polovine 19. stoljeća, dakako, 
odavno nisu, u svim svojim aspektima, održive. No, 
autor ih je zastupao sa suosjećanjem za povijesnu patnju 
naroda, s iskrenim rodoljubljem i čovjekoljubljem, pa 
imaju barem vjerodostojnost književnog svjedočenja o 

življenju uvjetovanom nacionalnim i vjerskim podjelama, a 
na prostorima izloženim, ne, samo, turskim osvajanjima. 

U okosnici radnje Varadinke Mare prepoznatljivi 
su, unekoliko, i razni, ne, baš, ni samo iz Okrugićeva 
dramskog opusa, dobro poznati motivi, a koje je autor 
unio već i u svoju ranu povijesnu dramu Miroslava. | u 
jednoj, i u drugoj drami riječ je o turskoj opsadi grada, 
u Miroslavi grada pod mletačkom, a u Varadinki Mari 
grada pod austrijskom upravom. Glavna protagonistica, 
i u jednoj, i u drugoj drami, djevojka je iz puka, simbol 
narodnih ideala u borbi s neprijateljem, tragična kršćanska 
junakinja. | Miroslava i Mara, doduše u spletu različitih 
okolnosti, dospijevaju pod čador, jedna turskog velikog 
vezira Ahmeda Cuprilića, a druga pod čador, također 
turskog velikog vezira, Ali-paše Komurdžije, ni jedna bez 
noža skrivenog u njedrima, obje odlučne i životom braniti 
djevojačku čast. | Miroslavu i Maru sumnjiče za špijunstvo, 
s tim što Miroslava, čak, dospije zbog toga u mletačku 
tamnicu. I jednoj i drugoj, u pogibeljnoj životnoj situaciji 
pomaže poturčenjak porijeklom iz Bosne: Miroslavi sin 
velikog vezira Cuprilića, Mustafa, a Mari Ali-beg. No, bez 
obzira na te podudarnosti koje odslikavaju melodramska 
opća mjesta, ne samo iz hrvatske književnosti 19. stoljeća, 
treba reći da je te obrasce Okrugić uspio nadgraditi, 
ne toliko u Miroslavi, koliko u Varadinki Mari, koja je, u 
kontekstu autorovog dramskoga korpusa s tematikom iz 
protuturskih ratova, od Miroslave i dramaturški složenije, i 
književno uvjerljivije ostvarenje. 

Pojedini su prizori u Varadinki Mari ispisani u prozi, 
a obilježeni realističkim pristupom, ne, baš, posve ni bez 
humornoga prizvuka, pa tako odaju književno iskustvo 
koje je Okrugić stekao kao pisac pučkih igrokaza, no, 
ipak bilo bi neuputno ne promatrati ovo djelo, možda, 
čak, kao egzemplarno ostvarenje u žanru romantičarske 

lirske drame. Replike u stihovima prožete su ljubavnim, 
rodoljubnim i religijskim osjećajima, te su nerijetko 
monolozi glavnih protagonista u Varadinki Mari, kako po 
dramatičnosti i patosu himničkih lirskih sadržaja, tako po 
plemenitom zvuku apartnih intimističkih samopreispitiva- 
nja, u razgovoru protagonista s vlastitim srcem i dušom, 
na visini najboljih trenutaka Okrugićeve poezije i posve 
su opstojni u književnopovijesnom kontekstu postilirskog 
hrvatskog pjesništva. U Okrugićevu pjesničku sumu iz 
Varadinke Mare treba ubrojiti i njegove balade i romanse, 
tako omiljene po svojim žanrovskim odrednicama, ne 
“amo ovome autoru, no i svim pjesnicima u strujama 
europskoga romantizma. 

U Varadinki Mari, kao lirski intoniranoj drami, 
na, versifikacijski umnogome  heterogenome planu, 
prevladavaju upravo lirski, simetrični deseterci, s cezurom 
iza petoga stiha. Štoviše, treba istaknuti da se lija Okrugić, 
kad njegov lirski, taj, deseterac karakterizira jambska 
tendencija, uvelike pridružuje Franji Markoviću, koji je 
jamb, kao metrički oblik, prvi i uveo u hrvatsko pjesništvo. 
Kada Okrugić, primjerice, veli: Za suncem svojim, tobom, 
idem ja, taj je jambski desetarac, ipak, inovativan za 
dramu u stihovima 19. stoljeća. Ili kad progovori, čak, 
i u simetričnome jambskom dvanaestercu, primjerice: 
Domišljah se tomu, tu te moram naći, ipak je jasno da 
Okrugićevi stihovi i nisu, baš, bez ikakva značenja za 
razvoj hrvatske versifikacije u književnom razdoblju kome 
autor pripada. 

Dakako, dobar dio stihova u Varadinki Mari čine, 
što lirski, simetrični, što _ epski, asimetrični deseterci s 
trohejsko-daktilskom tendencijom. Primjerice: Krvca se 
lije - potokom teče i sl, ili: Časni krste, drvo dragocjeno. 
No, ima i trohejsko-daktilskih stihova dužega metra, kao 

što je tročlani dvanaesterac1>, po strukturnom obrascu 
pučke tužbalice: Moleć majku božjeg sina - Spasitelja, 
a također i trohejsko-daktilskih stihova kraćega metra, 
primjerice deveteraca: Hvala Bogu i tekijskoj Gospi, ili, pak, 
sedmeraca: Ko na nebu Angjeli i sl. Pojedine replike glavnih 
protagonista u Varadinki Mari cjelovite su Okrugićeve 
lirske pjesme, koje su, čak, strofički organizirane. Tako se, 
primjerice, Mara, a pred odvažni odlazak u turski tabor, 
oprašta od rodnoga grada lirskom pjesmom Petrovaradinu, 
koje su stihovi raspoređeni u sestine s rimama ababcc, a u 
sestinama su i lirski monolozi, Marin i Ali-begov, u petom 
činu drame. Evo jedne od tih Okrugićevih strofa sestina: 

Varadine, grade starodavni! 

Bijeli orle povrh modre stijene! 

Pod kim biše bojevi se slavni, 

Sve navale bjehu odbijene. 

I sutra mi kao pobjednik stoj! 

Pa, zbogom ostaj, mili dome moj! 

| Varadinka Mara, i Dojčin Petar drame su s tragičnim 
završetkom, dramaturški razriješenim, zapravo, na isti način, 
tako da se istakne individualna žrtva, a u kontrapunktu 
sa slavljem kolektiviteta. Smrt glavnih protagonista u 
znaku je afirmacije ciljeva njihove borbe i njihovih ideala. 
Varadinka Mara i Ali-beg umiru dok se proslavlja pobjeda 
nad Turcima, za koju su se i žrtvovali, a Dojčinova ljubav 
Katica umire dok puk proslavlja povratak omiljenoga bana 
iz mađarskoga sužanjstva. 

Budući da rukopis Okrugićeve rane povijesne drame 
Sobjeski, najvjerojatnije, nije sačuvan, možda je zanimljivo 
upozoriti na jednu od replika povijesno ovjerovljenoga 
protagonista Varadinke Mare, Eugena Savojskog, upravo 
u završnom, petom činu te drame: Tako! A sad ću ja kao 


13 Svetozar Petrović, Postoji li uistinu tročlani dvanaesterac? u knjizi: 
Oblik i smisao, Matica srpska, Novi Sad, 1986. str. 383-430. 

slavni poljički kralj Ivan Sobjeski, pobjeditelj Turakah pod 
Bečom, pjesmu zahvalnicu Bogu dragom i Bogorodici 
zaoriti, a vi ju nastavite. (Zapjeva): Te Deus laudamus! Tebe 
Boga hvalimo! Naime, moglo bi se, možda, pretpostaviti da 
navedena replika ne sadrži samo usporedbu dvaju slavnih 
vojskovođa, nego i podatak o pobjedničkome slavlju, 
također i u završnome činu izgubljene Okrugićeve drame. 
Ovo se čini vjerojatnim, jer Okrugić, i inače, u dramskoj 
naraciji Varadinke Mare_rado uspoređuje protagoniste 
ovog svog kazališnog komada s likovima iz književnih, ne 
samo dramskih djela, i svojih vlastitih, i svojih suvremenika. 
Primjerice: Zar ne znaš one za junakinje / U Lemnu gradu 
slavnu Marulu / A iz Kobaša Maru Margetić / Što od junačtva 
čuda tvoriše? Kad _Okrugić uspoređuje svoju glavnu 
junakinju Varadinku Maru s, isto tako glavnom junakinjom 
Marulom iz drame Ivana Kukuljevića Sakcinskog, izvedene 
1879. ine samo s njom, veći s Marom Margetić, povijesnom 
slavonskom junakinjom iz turskoga doba, koju, inače, 
spominje i u svome potonjem spjevu, ispjevanome 1893. 
Slavoniji i njenom sokolu1!*, mogao je, autoreferencijalno, u 
Varadinki Mari spomenuti Ivana Sobjeskog, i kao glavnoga 
junaka vlastitog kazališnog komada. 

Ako u Dojčin Petru i ima elemenata mirakula, 
odnosno, starohrvatskog crkvenoga prikazanja, treba reći 
da naglasak nije na, makoliko apokrifnom hagiografskom 
sadržaju, kao, primjerice, u Okrugićevu spjevu Sv. Dizmaš 
lupež na križu, iz 1858.15 godine, u kome se, kupanjem u 
vodi, nakon što je u njoj okupan maleni Isus, iscjeljuje od 
ružnih krasta sin razbojničkoga harambaše. Eshatološkim 
znamenjima vjere u Dojčin Petru obilježeni su likovi 


14 Ilija Okrugić Sriemac, Slavoniji i njenom Sokolu, autograf pjesme 
objavljene u Zagrebu 1893. u almanahu u počast Luki Ibrišimoviću, 
Signatura: M. 6. 798, Rukopisno odeljenje Matice srpske, Novi Sad. 
15 Jovan Hranilović, Okrugić kao epski pjesnik, Glas Matice hrvatske, 
god. IV, br, 12-13, str. 98. 

iz prostoga puka: krčmaričina kći Katica, te siromašna 
udovica Nena, koje, zahvaljujući Bogorodičinom čudu, 
a umivajući se na izvoru Vilina vodica, bivaju iscijeljene: 
jedna od isto onako ružnih krasta po licu i rukama, kakve 
je imao i Dizmašov sin, a druga od sljepila. 

Nije, dakako, riječ niti o svecima koji blago dijele, 
nego sam Dojčin Petar široke ruke dariva svoj puk, baš 
kao što puk bogato dariva njega, odanošću i vrednotama 
svoga umjetničkoga stvaralaštva. U jednoj od replika 
svog glavnoga protagonista Okrugić posve izvjesno 
govori ono što i sam misli, a sukladno i s književnim 
kanonima preporodnoga razdoblja, kad Dojčin izriče svoj 
sud o usmenom pučkom pjesništvu: Dragi narode moje! 
Prekrasne su ti pjesme! A i kako ne bi bile! Ta pjesmom se 
rađaš, pjesmom živiš, uz pjesmu posluješ, uz pjesmu boluješ, 
pjesmom se tješiš, pjesmom se veseliš, pjesmom tuguješ, 
pjesmom se hrabriš, pjesmom umireš. Znadeš pjesme svoje 
kadkad i zasoliti, ali zlo ne misliš. Zato si mi mio i drag. 

U dramsku naraciju Varadinke Mare, a još više u 
dramsku naraciju Dojčin Petra, Okrugić je umetnuo čitav 
niz pučkih lirskih pjesama različitih žanrova. Budući da su 
pojedine zabilježene onako kako ih je autor još mogao čuti 
u Srijemu, ta njegova pučka pjesmarica, po svemu sudeći, 
ima i kulturnopovijesnu vrijednost. Autor je zamislio da se 
pri inscenaciji njegovih drama te pjesme pjevaju, primjerice, 
uz gusle, odnosno, ako je riječ o poskočicama, da se tek 
izvikuju u kolu, a uz zvuke gajdi. Dakako, tih pučkih 
pjesama odista nema, baš, malo, pa u pojedinim prizorima 
nepotrebno usporavaju razvitak dramske radnje. No, 
katkad su i spretno iskorištene, ne samo pri etnokulturalnom 
i sociokulturalnom karakteriziranju ambijenta i likova, već 
i dramaturški, pri motiviranju, čak i ključnih zbivanja na 
kazališnoj sceni. Primjerice, pučka pjesma Čador penje 
Sibinjanin Janko, koje je sadržaj protumačen kao izravna 

uvreda kralja Matije, postaje povodom za Dojčinovo 
uhićenje. Također, ritmovi pučkih slavlja u Okrugićevu 
djelu, sve u šaljivome tonu, a na samome rubu dramatičnog 
i tragičnog, znaju katkad biti i orfovski žestoki, na način 
kakvih srijemskih Carmina burana. Pjeva se, također, i 
jedna plemenitaška nazdravičarska pjesma, u dvije jezične 
inačice: A multos annos i Mnogo ljeta. 

Jest, Okrugićev Dojčin Petar, kako je to i označio 
sam autor, narodna je gluma, odnosno, pučki igrokaz. | 
kao u svim Okrugićevim kazališnim komadima iz života 
puka, i u Dojčin Petru vjera se prepleće s praznovjerjem. 
To je ono: Pomozi Bože i Bogorodice, ili hladna vilina vodice. 
A riječ je o jednoj, također pučkoj legendi iz Srijema, koja 
je zainteresirala Okrugića još u mladim danima. Još 1848. 
spjevao je epsko-lirsku pjesmu, ili, bolje reći, romancu 
Vilina vodica16, koju je u skraćenom obliku uvrstio i u I čin 
Dojčin Petra. Sve čitajući Theinerova Vetera Monumenta 
Slavorum Mondionalium, Okrugić je povijesni naziv za 
petrovaradinski cistercitski samostan Belae fons, posvećen 
Bogorodici, povezao s, i danas postojećim, pučkim 
nazivom izvora Vilina vodica, u šumi kraj sela Bukovca, 
nedaleko od Petrovaradina, pa upravo to mjesto u svojoj 
drami i označio kao mjesto hodočašća i čudotvornih 
ozdravljenja. To stjecište, nadomak samostanske crkve, 
atraktivan je scenski prostor, gdje se ostvaruje komunikacija 
protagonista iz puka i onih iz redova plemstva, te klera. 

Na tome je scenskom prostoru upriličena i gozba 
u III. činu Dojčin Petra, koja se, doduše, ne održava uoči 
Velikog petka, no na blagdan Velike Gospe, ali sve što 
se tom prigodom zbiva može se na simbolički način 
dovesti u vezu s velikom biblijskom temom Posljednje 
večere. Kad Dojčinova ljubav Katica, premda nevoljko, 


16 Ilija Okrugić Sriemac, Vilina vodica, epska pjesma, 1848. autograf sa 
signaturom M. 6. 788, Rukopisno odeljenje Matice srpske, Novi Sad. 

pristane na nagovor svih iz veselog društva da poljupcem 
oraspoloži mrgodnoga mađarskog velikaša iz pratnje Lovre 
lločkog, a, zapravo, prikrivenoga kraljevoga  isljednika 
i opunomoćenika za uhićenje Dojčinovo, tu, dakako, 
postoji i aluzija, ako ne na Judin poljubac, ono na poljubac 
s Judom. Da, to je ta, više politički nego religijski usmjerena 
scena: kristolika predstavnica prostoga puka i iznuđeni joj 
poljubac podmuklome špijunu, kao predstavniku tuđinske 
vlasti, koja nevinome i neukome puku ne uzvraća milošću 
za milost. 

Nakon uhićenja Dojčinova, Katicom  ovladaju 
sudbinske strepnje i tlapnje, te predosjećaj neumitne 
smrti. Teško bolesna, ona, čak, misli da je njezina smrt 
po volji Bogorodice, jer kralj više neće imati povoda 
proganjati Dojčina, barem ne zbog ljubavi prema djevojci 
iz puka, nesukladne s feudalnom, ne samo dvorskom 
etikecijom. U ovim je sadržajima Dojčin Petra prepoznatljiv, 
u doba romantizma tako omiljen motiv moći sudbine. A 
polazište za svoja razmišljanja o kobi Okrugić nalazi, što, 
u njegovo doba tako utjecajnoj Diderotovoj filozofiji, što u 
religijskome determinizmu, što u pučkome fatalizmu. Bože 
moj! Bože moj! Čudna ti je ta sudbina ljudska! pametuje 
Okrugićeva junakinja, bivša sljepica Nena, a prisjećajući 
se narodne pripovijetke o kraljevoj kćeri i zmiji, koju 
je autor, inače, cijelu umetnuo u posljednji čin Dojčin 
Petra, oprimjerujući i tako, na način izražen u pučkome 
književnom stvaralaštvu, nemoć čovjekove volje pred 
udesom. 

A kad je većriječ o zlosrećnim sušičavim djevojkama, 
koje su, ne, samo, po kakvom opernom libretu, bolovale, pa 
i umirale na kazališnoj sceni, od 19. stoljeća naovamo, onda 
u tom kontekstu treba upozoriti na, umnogome začudan, a 
u Okrugićevo doba ne, još, ekspresionistički gest junakinje 
Dojčin Petra, koja na samrti iskašljava krv i pokazuje svome 

dragom okrvavljeni rubac, uspoređujući pri tome svoju 
crvenu, jarku krv s dragim kamenom rubinom, s narukvice 
koju joj je Dojčin poklonio. Poprilično bizaran scenski 
spektakl, ne, baš, po svemu usporediv s onim potonjim, 
romanesknim, iz Carobnoga brijega Thomasa Manna, 
čija junakinja Klawdia Chocha pokazuje, zaljubljenom u 
nju Hansu Castorpu, rentgensku snimku svojih sušicom 
razjedenih pluća. No, kod Okrugića, Katičin je postupak, 
ipak, u duhu biblijskog teologijskog simbolizma. Krv crvena 
kao dragi kamen ista je ona skupocjena krv, koju u svom 
književnom djelu toliko puta pominje sv. Katarina Sijenska. 
Katica je, barem posljedično, i sama žrtva silnika kao i 
njena zaštitnica sv. Katarina Aleksandrijska, na blagdan 
koje, a svoj imendan, umire. Pri karakteriziranju njezina lika 
biblijski teologijski simbolizam očituje se i u višekratnom 
njenom preklinjanju upućenom Dojčinu: Pero, vjeruj! U 
čemu je, dakako, prepoznatljiv zahtjev samoga Isusa, što 
od svih bolesnika i paćenika koji mu iskazuju pouzdanje 
traži samo jedno: da vjeruju. 

Među muškim likovima Dojčin Petra ističe se Gigo 
Crnjić, kao svojevrsni pučki dvojnik samoga bana. Kao 
i Dojčin, u čijoj je službi, i on je poštenjačina, savjestan 
u obavljanju svojih dužnosti, nepotkupljiv u svojim 
uvjerenjima. Kao i Dojčin voli dobru kapljicu, a i žene su 
mu drage. U Okrugićevu igrokazu on ima ulogu veseljaka, 
lakrdijaša, a u čijem humoru ni tema smrti nije tabuirana. 
Premda dobar kršćanin, molitvenu pjesmu hodočasnika 
na čudotvornom Bogorodičinom izvoru remeti namjerno 
disonantnim tonovima, a jedini je od svih koji ne moli 
niti za svoje ozdravljenje, niti za ozdravljenje koga od 
bližnjih, nego za smrt svoje žene, koju smatra oličenjem 
samoga vraga, sve uz šale poznate, ne, samo, baš, iz 
Shakespeareove Ukroćene goropadi. A kada ta zla žena, 
koja mu je i zacrnila život, umre, Gigo Crnjić zahvaljuje 

Bogorodici što je uslišila njegove molitve, pa, čak, za 
njom i nariče na šaljivi i podrugljivi način. Okrugić je bio 
upoznat s pučkim grubim šalama, pa je u III činu Dojčin 
Petra unio i tu, za tankoćutnije, dakako, šokantnu, parodiju 
tužbalice. | pučka društvena igra Rajole, a to je kolo oko 
odra fingiranoga mrtvaca, u istome činu Okrugićeva 
igrokaza, poigravanje je strahovima i strepnjama živih, 
sve u veselom raspoloženju, koje je, ipak, blisko, također, 
ugođaju kakvog srednjovjekovnog mrtvačkoga plesa. 

U odnosu spram svojih izabranica, i Dojčin i Cigo 
Crnjić, motivirani su, prije svega, njihovom unutarnjom 
ljepotom, jer poklanjaju svoju naklonost, ban Katici, 
a Gigo Neni, još dok čudom Bogorodičinim nisu bile 
iscijeljene. Upravo radi isticanja religijske teleologije ovih 
mističnih izlječenja, Okrugić se u Dojčin Petru poslužio i 
molijerovskim humorom, ne, baš, na račun liječnika protiv 
svoje volje, nego na račun pravoga, u Padovi školovanoga 
banova liječnika, koji, itekako, vjeruje u djelotvornost svojih 
medikamenata, pa smatra da su upravo ti medikamenti, a 
ne vilina vodica, pomogli Katici da ozdravi: A frajlica Katica, 
banica, szćp, szep, nagy lepo, nem krastava, ja, ja, izliječiš, 
ja, ja. Lik liječnika je prikazan karikaturalno, makaronskim 
mađarsko-hrvatskim, čak i uz korištenje raznih gegova. 
U krčmi Katičine matere, u pripitome stanju, on postaje 
žrtvom lakrdija Gige Crnjića, koji mu, ne samo izmiče 
stolicu, nego i hini moždani udar, kako bi ga ovaj, na opće 
uveseljenje svih, uznastojao liječiti, svojim, u povijesti 
medicine poznatim i priznatim načinima. 

Dojčin Petar prozno je dramsko djelo, no, kao i 
u ranije napisanoj Sokici, i tu se, u proznim replikama, 
pojavljuju versifikacijski organizirane minijature, kojima se 
naglašava osjećajna obojenost teksta. Primjerice: Neću, 
neću nikada, najdraža mi Kato, jer ti si moje jedino ovejano 
zlato, ili: ..kad pogibija prijeti milom domu tvom, ne žališ 

glave rad pradjedovske slave, ili: i da slađe čašu ispije, neka 
mu se Katica smiluje i sl. 

Jezična pregnantnost Dojčin Petra temelji se 
umnogome na frazeološkom bogatstvu, uključujući i 
paremiološko gradivo. Na _ sociokulturalnom planu 
karakteriziranja likova, treba, dakako, razlikovati Dojčinove 
i opatove latinske sentencije, primjerice: procul a love, 
procul a fulmine, od pučkih poslovica i pučke razgovorne 
trazeologije, koja svojom slikovitošću i, nerijetko, humorom, 
pridonosi i etnokulturalnom ambijentiranju dramske radnje, 
primjerice: ...torokušu, spletkušu, od koje je već davno vrag 
ušur uzeo, ili: .../ obećali nam u svatove doći, veleć: ma 
vancage padale! ili: ...kako joj se koja prilika ukaže, leti ko 
luda ptica na lepak i sl. U istoj su funkciji, u Okrugićevo 
doba još opstojni, srijemski regionalizmi, koji također daju 
životnu uvjerljivost replikama protagonista Dojčin Petra. 

Ni nakon što je napisao to posljednje u nizu svojih 
dramskih djela, Okrugić nije prestao razmišljati o Korvinovu 
razdoblju. Iz godine 1895. njegova je epska pjesma 
Obrana Dojčin Petra, varadinskog bana, većim dijelom 
objelodanjena u petrovaradinskom listu Fruškogorac 1904. 
U toj epskoj pjesmi, na još rezolutniji način no u svom 
igrokazu, autor, ne, samo, nastoji obraniti od svake optužbe 
junaka narodne pjesme, no iznosi, i to poduži, popis 
optužaba na račun samoga kralja Matijaša; i zbog nevolja 
siromašnoga puka, i zbog turskoga haranja po Hrvatskoj, 
i zbog progona, napose crkvenih, veledostojnika. Dakako, 
i u drami, i u toj, nakon nje napisanoj pjesmi, Okrugić 
je, koristeći se povijesnim kostimima Korvinova doba, 
progovorio o vlastodržačkoj bahatosti i nasilju na povijesnoj 
hrvatsko-ugarskoj sceni, ne samo 15. stoljeća. 

Treba još pridodati da su, tematizirajući u svojim 
dramskim djelima, obojica istu legendu o Dojčin Petru, 
dva književnika, Ilija Okrugić i njegov prijatelj Milan Savić, 

srpski pripovjedač, pjesnik, dramski pisac, povjesničar 
književnosti, kritičar, putopisac i prevoditelj, inače 
dugogodišnji tajnik Matice srpske, te urednik Letopisa 
Matice srpske od 1895. do 1912. razmijenili posvete. Milan 
Savić je, upravo iste 1891. godine, kada je Okrugićev 
Dojčin Petar, varadinski ban _i napisan, objelodanio svoj 
dramski spjev Dojčin Petar i to djelo manjega opsega, u 
tri odjeljka, tiskano u srpskoj štampariji Svetozara Miletića 
u Novom Sadu, a i prikazivano u Srpskom narodnom 
pozorištu posvetio svom književnom kolegi. A na naslovnici 
svog rukopisa koji ni za Okrugićeva života, ni docnije nije 
bio tiskan, hrvatski književnik mu je uzvratio posvetom kao 
odzivom na Dojčina Savićeva, a u spomen pobratimske 
ljubavi. 

U kontekstu cjelokupnoga dramskog djela llije 
Okrugića, i Varadinka Mara, ne, doduše, po svim svojim 
strukturnim određenjima, a, još više, Dojčin Petar, 
unatoč razlike u kronotopu, mogu se usporediti s ostalim 
kazališnim komadima ovoga autora koji pripadaju istome 
srijemskome korpusu. U prvom činu Varadinke Mare i 
drugim segmentima toga djela ispisanim u prozi, kao 
i u svim prizorima u Dojčin Petru prožetim pučkim 
duhom, a takvi i prevladavaju u tome komadu, uvelike 
je prepoznatljiv Ilija Okrugić kao suvereni autor pučkih 
igrokaza Saćurica i šubara, te Grabancijaši ili batine i ženidba, 
sa svojim poznavanjem srijemskih govora, sa svojim živim 
dijalozima, te sa svojim smislom za nesuspregnuti pučki 
humor. A prostor, od fruškogorskoga mjesta lrig, do 
sela u okolici Šida, od Srijemske Mitrovice do Srijemskih 
Karlovaca, poznat iz pomenutih, ranijih, objelodanjenih, 
inače, Okrugićevih igrokaza s vremenskom odrednicom 
19. stoljeća, u Varadinki Mari i Dojčin Petru, varadinskom 
banu, dobiva povijesnu perspektivu staroga Petrovaradina 
i Zemuna, što, dakako, doživljaj Srijema u dramskom 

opusu Okrugićevom, čini, ne, samo, cjelovitijim, no i 
književno ostvarenijim. 

Okrugićevu su kazališni komadi u ovoj knjizi prvi put 
objelodanjeni onako kako ih je autor i napisao, dakle, bez 
ikakvih jezičnih i pravopisnih preinaka. Tako ti nedovolj- 
no poznati tekstovi ovoga pisca mogu biti vjerodostojnim 
gradivom za proučavanje, također i jezikoslovnoga sta- 
tusa Okrugićeva djela, te jezikoslovnoga statusa hrvats- 
ke književnosti u Srijemu u drugoj polovini 19. stoljeća. 
Upoznavanje s tim gradivom odista nije naodmet, jer smo 
već sviknuti na razmišljanja o Okrugićevu književnom izra- 
zu u kojima ima više idiosinkrazije u odnosu i na ovoga 
autora, i u odnosu na Srijem općenito, negoli znanstveno 
vjerodostojnih činjenica. Tako se i u recentnim hrvatskim 
književnopovijesnim djelima može naići, primjerice, i na 
začudnu kvalifikaciju da je Okrugićev jezik tipičan za 
srijemsku sredinu - mješavina njemačke, madžarske i hrvats- 
ke morfologije. 

Ako je u svojim kazališnim komadima koji put i poseg- 
nuo za jezičnim citatima iz njemačkog ili mađarskog, ili 
ako je i ispisao koju repliku makaronskim hrvatsko-mađars- 
kim ili hrvatsko-njemačkim, Okrugić je to činio samo na 
način uobičajen u dramskoj književnosti, u funkciji karak- 
teriziranja pojedinih likova. Inače je Ilija Okrugić, i kao 
dramatičar, pisao ilirskim književnim jezikom i ilirskim pra- 
vopisom, pridržavajući se legitimne jezične i ortografske 
norme, opstojne u Hrvatskoj od Gajeve reforme sve do 
pojave Brozova pravopisa 1892. i do pojave Maretićeve 
gramatike 1899. 

U pogledu morfoloških značajka svoga jezika Okrugić 
je cijeloga života ostao vjeran starijim množinskim nastav- 


17 Miroslav Šicel, Povijest hrvatske književnosti, knjiga 1., Od Andrije 
Kačića Miošića do Augusta Šenoe (1758-1881), Naklada Ljevak d.o.o, 
Zagreb, 2004. str. 162. 

cima imenica i imenskih riječi, upravo onako kako je i bilo 
kodificirano, primjerice, u Slovnici hrvatskoj za srednja uči- 
lišta Adolfa Vebera Tkalčevića, još i u izdanju iz 1870. 
Dakle, genitiv, dativ, lokativ i instrumental množine u Okru- 
gićevim tekstovima glase: vojnikah, svijuh, siromakom, po 
pristih, medj sjenami i sl. Pojedini glagoli imaju regionalno 
obilježene konjugacijske nastavke, slične kao i u pojedinim 
vojvođanskim i slavonskim govorima, te se ne mogu svrstati 
u one glagolske vrste ili razrede u koje u suvremenom stan- 
dardnom jeziku pripadaju. Tako Okrugić, primjerice, veli. 
toniti, ane tonuti, čezneći, a ne čeznući, promišljam, nespo- 
minaj, a ne ne spominji, živu, a ne žive, gledu, a ne glede, 
gaju, a ne gaje i sl. Može se reći da se Okrugićevi oblični 
nastavci od onih u suvremenome hrvatskom standardnom 
jeziku razlikuju onoliko, koliko se hrvatski književni jezik 
druge polovine 19. stoljeća razlikuje od današnjeg. 

To isto vrijedi i za dobar dio fonetičkih likova riječi. 
Primjerice, neodređeni pridjevi i prilozi poput ovih: njeko, 
ponješto, njekoć, njekoji, njekud i sl. odista nisu tipični za 
srijemsku sredinu, no Okrugić ih je usvojio kao gramatički 
kodificirane likove.1? A fonetički likovi: uzglavje, ljubavju, 
babji, premda ih se moglo čuti u Okrugićevo vrijeme i u 
Srijemu, nisu, tek, regionalizmi ili lokalizmi, jer ih Slovnica 
Veberova dopušta kao alternativne, uz one jotirane: uzg- 
lavlje, ljubavlju, bablji.0 Ni množinski oblici ličnih zamjeni- 
ca 3. lica: ji, jih, jim, kakvima se koristio Okrugić, također u 
njegovo doba nisu bili neuobičajeni, nego, štoviše, upravo 
ti su likovi s protetičkim j i bili kodificirani hrvatskom gra- 
matikom po kojoj se, od 1862. i u školama učilo. 


18 Adolfo Veber, Slovnica hrvatska za srednja učilišta, Zagreb, 1876., str 
32. 

19 n. d. str. 46. 

20 n. d. str. 16. 

21 n.d. str. 41. 

To ne znači da Okrugićev jezik ne odslikava u stanovi- 
toj mjeri i osebujnosti zavičajnog idiolekta pisca. Njegovi 
ikavizmi: vidili, gdi, pripovidati, prekipilo i sl. kao i njegovi 
ekavizmi: upotrebiti, odnele, dve, preteć mu i sl. pa čak i 
srijemski hiperekavizmi: volem, bole me, izgore, premda 
su često u funkciji etnokarakteriziranja dramskih likova, 
nisu nipošto iznenađujući, jer su srijemski hrvatski govori 
U 19. stoljeću bili ikavsko-ekavski, baš kao i pojedini pučki 
govori u Slavoniji. | Okrugićevi hiperjekavizmi i hiperika- 
vizmi, primjerice: srieća, uspomjena, smjeo, brieska, umri- 
ela i sl. također potvrđuju da autorov zavičajni idiolekt ne 
pripada ijekavskome narječju. No, može se pretpostaviti 
da je koji i knjiškoga podrijetla. Baš kao što je od hrvats- 
kih renesansnih pisaca preuzeo odnosne zamjenice sa 
sinarezom: ki, ka, ke,_ tako je od starijih hrvatskih pisaca, 
tražeći uporište u njihovoj ijekavici, mogao preuzeti i koji 
hiperijekavizam. 

Budući da za dijalektološko proučavanje hrvatskih 
srijemskih govora nije bilo pravodobnoga znanstvenog 
zanimanja, a da su, s generacijama rodjenim u 19. stoljeću, 
li govori gotovo posve iščezli, uistinu imamo biti veoma 
zahvalni Iliji Okrugiću što su mu se, usprkos nastojanju da 
se pridržava jezične norme svoga doba, potkrali i pojedini 
srijemski regionalizmi i lokalizmi, uglavnom na fonološkoj 
razini. Tako je u djelima ovoga autora ostavila traga, prim- 
jerice, depalatalizacija suglasnika lj i nj, nekada veoma 
karakteristična za srijemsko područje: upalenih, umjesto 
upaljenih, šklocom, umjesto škljocom, valjan, umjesto vo- 
ljan, toran, umjesto toranj, janci, umjesto janjci, neprifrnka- 
va, umjesto neprefrnjkava, itd. A dodajmo i likove sažalenja 
i grlenju kao primjere distantnog razjednačavanja palatala 
U riječima sažaljenja i grljenju. 

Nije ostala bez traga u Okrugićevim tekstovima niti spe- 
Cifična metateza artikulacijskih pokreta pri izgovoru sug- 

lasnika nj koja je dovela do prefonologiziranja toga pala- 
tala u suglasničku skupinu jn. Sajno sam veli Okrugić, a ne 
sanjao sam. | palatal lj na isti način daje skupinu fonema jl, 
pa Okrugić veli, primjerice šeprtjla, a ne šeprtlja. Također, 
u svim djelima ovoga pisca veoma su česti likovi riječi s 
neizvršenom jotacijom: pojdu, dojdem, najdoh i sl. Ti likovi, 
staroštokavski ili, možda, nastali u izravnom dodiru s kaj- 
kavskim, pojavljuju se naporedo s jotiranim riječima kod 
kojih je došlo do restituiranja suglasnika j: dojđem, pojći, 
najći, kako kod navedenih kompozita od iti tako i u pridje- 
va i priloga za način, najčešće u komparativima i superla- 
tivima: psećji, gorji, dražji, najtežji, jačje, tišje i sl. U odnosu 
na jotaciju labijala veoma su zanimljivi Okrugićevi primjeri 
u kojima nema traga niti joti, niti jotiranome epentetskome 
|: crpen, umjesto crpljen, kupen, umjesto kupljen, najmenik, 
umjesto najmljenik. Takvi su se likovi sve do polovine 20. 
stoljeća mogli čuti u govoru hrvatskoga starosjedilačkoga 
življa u Petrovaradinu. U Okrugićevu jeziku ima i riječi u 
kojima su stare suglasničke skupine skj i stj dale šć, kako 
je to također, i u posavskom ikavskom: ištjem, nedopuštja, 
namištja, krštjen i sl. 

Suglasničke alternacije uvjetovane palatalizacijom i sibi- 
larizacijom katkad izostaju u imeničkoj promjeni. Množins- 
ki oblici imenice zec glase: zecovi, zecovah i sl. a dativ 
i lokativ imenica ženskog roda, primjerice, od imenica 
ruka, knjiga, djevojka glase: ruki, knjigi, devojki. Pridodajmo 
još da se jednačenje po mjestu tvorbe realizira i u santhi 
položaju, š njim, š njima, da pri pisanju suglasnika č, ć, dž 
i đ Okrugić nerijetko pogriješi: poči, umjesto poći, ćistih, 
umjesto čistih, šaljivđija, umjesto šaljivdžija, jer je u njego- 
vom zavičajnom idiolektu fonološka opreka između zvuč- 
nih i bezvučnih afrikata bila neutralizirana. U red regional- 
nih osebujnosti Okrugićeva jezika treba svrstati i primje- 
re riječi sa sekundarnim samoglasnikom ili suglasnikom: 

sotim, polak, zgvrčen i sl. Fonetički likovi kao što su: gljista, 
sviljena i sl. potvrđuje da je takozvanoga mujiranja koje su 
dijalektolozi zamijetili u Slavoniji, bilo i u Srijemu, premda 
bi, napose u svjetlu primjera kao što su: školja ili holjbica i 
sl. bilo primjereno govoriti prije o hiperkorekciji, a u odno- 
su na likove zahvaćene depalatizacijom, negoli o fonetički 
uvjetovanom umekšavanju. 

Za dijalektološki opis hrvatskih narodnih govora u toj 
regiji zanimljive su i stanovite specifičnosti u tvorbi riječi, 
napose uporaba prefiksa z - kod glagolskih oblika poput 
ovih: zrušen, zgoriti, zbuđen, zgublen i sl. Od sintaktičkih, 
pak, crta Okrugićeva jezika spomenuti je genitiv direktnog 
objekta u željnim rečenicama: Sretna puta! Mila pokoja! A 
zanimljiv je i predikativni infinitiv u osjećajno obojenim 
rečenicama: Tako on meni odgovoriti! A on ni pisnuti! A infi- 
nitiv u ulozi kondenzatora zavisne klauzule često se poja- 
vljuje i kada agens njime izrečene radnje nije identičan sa 
subjektom rečenice: Kob mu dosudi umrieti, Tebe cvjetat 
budi, Vidim sunce išetati i sl. 

Treba reći i to da je Ilija Okrugić pisao pravopisom kodi- 
ficiranim u doba ilirizma. U sustavu grafema još nije imao 
LDaničićevo d, nego je pisao dj, a u tuđim riječima gj. Koris- 
tio se i grafemom ć, ali je na granici morfema za isti glas 
imao ortografsko rješenje tj. Sukladno načelima zagrebač- 
ke filološke škole, Okrugićev pravopis bio je etimologijski, 
kao što se može vidjeti po primjerima: sirotče, otca, radost- 
no, težko i sl. Jednačenje po mjestu tvorbe u pojedinim 
je grafijskim likovima njegovih riječi ostavilo traga: žeštje, 
nedopuštja, a u nekima nije: čestje, milostju, pročistjena. 

Kako je Okrugić obilježavao reflekse staroga glasa jat? 
U ortografskoj praksi njegova doba u tom je pogledu bilo 
više legitimnih rješenja. Na temelju autografa njegovih 
dramskih djela može se reći da se takozvanim «rogatim 
€» ovaj autor služio veoma rijetko. Primjerice, tek u jed- 

nom od rukopisa Saćurice i šubare iz 1862. i u jednom od 
rukopisa Hunjkave komedije iz 1864. ŽE pokadšto se poja- 
vljuje «rogato e», bilo u dugim, bilo u kratkim slogovima: 
cvčtje, Srčma, zvčrka, gdč, čovčk i sl. No, niti u tim autog- 
rafima oznaka za stari glas jat ne rabi se dosljedno, nego 
se, usporedo s «rogatim e», piše još češće «dvoglasac ie» u 
dugim slogovima: odielo, viest, diete, a je u kratkim: gdje, 
čovjekom, djeci. 

U rukopisu Hunjkave komedije može se naići i na koji 
primjer obilježavanja vokalskoga r popratnim samoglasni- 
kom: Kermelić, oderžan itd. No, i tu je ortografsku praksu 
Okrugić u svom potonjem književnom radu napustio. U 
pogledu pisanja «rogatog e» i popratnog vokala uz samog- 
lasno r, prihvatljivija od Gajeve bila mu je varijanta ilirisko- 
ga pravopisa koju je, još 1854. preporučio Bogoslav Šulek. 
Premda je Gajeva ortografija 1862. bila uvedena i u hrvats- 
ke škole, u praksi je, tijekom druge polovice 19. stoljeća, 
ipak doživjela i stanovite izmjene. 

Okrugić, razumije se, nije kršio pravopisna pravila 
svoga doba kad je, primjerice, zajedno pisao cijelu akce- 
natski riječ koja sadrži negaciju i glagolski oblik: nemogu, 
nebih i sl. Također, nije se ogriješio o pravopisnu normu 
svoga doba niti kada je pisao malo slovo u prvoj riječi iza 
uskličnika ili upitnika: Ha! tko je to? tko bi mogao biti? ili: 
Što nemogu? mogu! srdce veli. Jer postojalo je ortogratsko 
pravilo koje je nalagalo pisanje velikog početnog slova iza 
uzvičnika i upitnika jedino ako se njimi dovršuje gOVOr.“ 

No, sve te pojedinosti po kojima se tradicionalni hrvats- 
ki pravopis razlikuje od suvremenog načina pisanja čitate- 
ljima Okrugićevih djela neće predstavljati veću poteškoću 
u razumijevanju teksta. Naprotiv, te različitosti, zanimljive 


22 Rukopisno odeljenje Matice srpske, Novi Sad, autografi sa signa- 
turom M. 6. 856 i M. 6. 875. 
23 Adolfo Veber, n.d. str. 21. 

u jezikoslovnome pogledu, mogu upravo upotpuniti čita- 
teljski doživljaj, pridonoseći starinskome ugođaju u duhu 
romantičnoga 19. stoljeća. 


re 
9 NIU Hrvatska riječ 


ŽKVH SUBOTICA 


t g 1 fas! 4) 
7 
di . 
tl ' đ i a4 t 4 
LU 
I ' 
, h * 

' "in . ' 
3 , 

i% x 


KA FILA 
mm ki r 
il KA 


m Ter vaj Pere 
bh mom. jaca | 
' 
Hi idi s ala i 
' "Dr 81 Hrt do 
f- ska Re 
Pp TA SJ : mi pr , hu 
r R si ii 


ia ska ra oo dje s FREUNLII | kar nisi 

Mondo soon [rod 
Kr . Klaka kao mnevookedi 
| Ka o. 3 le mi : M u 
>. i MADAME 1: 
f : & ; či M koja ad 

<» MA rd Rbak Biti 
. | KTA : 


' : Sa 
KILA 


y 


$ Zi 
i TE: . 
m > P f 


.&“ : ' 


Gdje je što 


MIROSLAVA ILI BORBA LJUBAVI 


PRI OBSADI OTOKA KANDIJE 


Cin I. 
Prizor I. 
Prizor II. 
Prizor III. 
Prizor IV. 
Prizor V. 
Prizor VI. 
Prizor VII. 


Prizor VIII. 


Prizor IX. 
Prizor X. 

Prizor XI. 
Prizor XII. 


Prizor XIII. 


Cin II. 
Prizor I. 
Prizor II. 
Prizor III. 
Prizor IV. 
Prizor V. 
Prizor VI. 
Prizor VII. 


Prizor VIII. 


Prizor IX. 
Prizor X. 

Prizor XI. 
Prizor XII. 


Prizor XIII. 


67 


Cin III. 
Prizor I. 
Prizor II. 
Prizor III. 
Prizor IV. 
Prizor V. 
Prizor VI. 
Prizor VII. 
Prizor VIII. 
Prizor IX. 
Prizor X. 
Prizor XI. 
Prizor XII. 
Prizor XIII. 
Prizor XIV. 


Cin IV. 
Prizor I. 
Prizor II. 
Prizor III. 


Prizor IV. 

Prizor V. 

Prizor VI. 
Prizor VII. 
Prizor VIII. 
Prizor IX. 
Prizor X. 

Prizor XI. 
Prizor XII. 
Prizor XIII. 


Posliednji prizor 


131 
131 
135 
136 
138 
140 
142 
143 
145 
148 
149 


151 
151 
153 
156 
158 
164 
165 
167 
169 
170 
171 


VARADINKA MARA 


Cin I. 
Prizor I. 
Prizor II. 
Prizor III. 
Prizor IV. 
Prizor V. 


Prizor VI. 
Prizor VII. 
Prizor VIII. 


Prizor IX. 
Prizor X. 


Cin II. 
Prizor I. 
Prizor II. 
Prizor III. 
Prizor IV. 
Prizor V. 


Prizor VI. 
Prizor VII. 
Prizor VIII. 


Prizor IX. 
Prizor X. 


175 
175 
177 
182 
187 
188 
190 


197 
197 
199 
202 
204 
208 


219 
219 
221 
226 


Cin III. 
Prizor I. 
Prizor II. 
Prizor III. 
Prizor IV. 
Prizor V. 
Prizor VI. 


Cin IV. 
Prizor I. 
Prizor II. 
Prizor III. 
Prizor IV. 
Prizor V. 


Cin V. 
Prizor I. 
Prizor II. 
Prizor III. 


235 
235 
238 
246 
256 


259 
259 
262 
263 
264 
266 
270 
272 


313 


DOJČIN PETAR 
VARADINSKI BAN 


Cin I. 275. Cinlli. 
Prizor I. 275. Prizor. 
Prizor II. 277. Prizori. 
Prizor III. 282 — Prizor Ili. 
Prizor IV. Š 

293. CinlV. 

a 293. Prizori. 
Cin II. 295. Prizori. 
Prizor I. 299. Prizor Ill. 
Prizor II. 300 Prizor IV. 
Prizor III. 301 — Prizor V. 
Prizor IV. 303 — Prizor VI. 
Prizor V. 305 Prizor VII. 
Prizor VI. 307 — Prizor VIII. 
Prizor VII. 


Jasna Melvinger: Tri povijesne drame 
Ilije Okrugića Srijemca 


= os 

s. 
ika 
s Š 
Fa 
r ("1 
<. 
i DO 
y 1 Pp 

U 

: š 
zr "u 
mu “ : , s 


PS bai sac o "g volis 


Po dk rasa: < aco KORtiki 


. 4 "a7 
. LM E km. 


Hriea kš 


EDICIJA: BAŠTINA, KNJIGA 4. 
ILIJA OKRUGIĆ SRIJEMAC TRI POVIJESNE DRAME 


Nakladnik: 

NIU Hrvatska riječ, 24000 Subotica 
Trg cara Jovana Nenada 15/11 
T/F: + 381 24 55 33 55; 55 15 78 
hrvatskarijecetippnet.co.yu 
www.hrvatskarijec.co.yu 


Za nakladnika: 
Zvonimir Perušić 


Urednik: 
Milovan Miković 


Recenzenti: 
Jakov Basch 
Zvonko Sarić 


Lektura i korektura: 
Jasna Melvinger 


Naslovnica: 
Gospa Snježna 
Design: 
Milovan Miković 


Računarska priprema: 
Viktor Szaghmeiszter 


Tisak: 
Studio Bravo 


Za tisak odgovara: 
Viktor Szaghmeiszter 
Tiraža: 

500 


PETE NPazKtći. LEGA 
KA zmanA “ii MO: .. 
«o». LAT ligu AN 


a 
MELER uf 4 | 
f ni j ba! ti ši : 
ma peti ika an 
e a Ki hE ik: . 
' jm. ; u Ka ć i 
jE 2 mj i , xiNci : 
] 
i = Ik DIJETI A h 
crugij aumilaavi . 
E 
' « 
jpeg A | 


"JA naragilii A 


& ; 
srjsrkavah X 
kak odr! s£ 


srt “ nav 


nativni miha “< 


ispripovijedana u Varadinki Mari, 
korespondira tematski, ne samo s tim 
korpusom, nego 1 s ilirskim dramskim 
korpusom, kome pripadaju djela 
Okrugićevih suvremenika, primjerice, 
Juran i Sofija, Turci kod Siska lvana 
Kukuljevića Sakcinskog ... U drugom 
kazališnom komadu iz istoga ciklusa, 
Dojčin Petru, Okrugić, koji je, primjerice 1 
u svojim Povijestničkim crticama, pokazao 
zanimanje za davnašnju, rimsku prošlost 
svoga zavičaja, situirao je grad 
Petrovaradin, prije svega u odnosu na one 
srijemske lokalitete, koji se, također, kao 
taj nekadašnji rimski Cusum, mogu 
podičiti antičkom poviješću. U tom se 
kontekstu ističe Ilok, ne više kao 
prijestolnica bosanskoga kralja Nikole 
Iločkoga, nego, tek, kao sjedište 
srijemskoga hercega, sina mu Lovre, 
potom Srijemska Mitrovica, kao 
strategijski važna točka zaštite od turskih 
upada preko Save, a izobližnjega Šapca, te, 
najzad, srijemsko selo Manđelos, koje se, 
dabome, ne spominje u Okrugićevu 
dramskom djelu kao rodno mjesto cara 
Trajana, niti kao franačka Frankavilla, 
nego, tek, kao mjesto odakle se sa svojom 
majkom doselila u Petrovaradin 
protagonistica Dojčin Petra, djevojka iz 
puka, Katica ... No, taj Srijem, s povijesnim 
pretekstom za inscenaciju 1 Dojčinove 
ljubavne, 1 Dojčinove političke drame, pod 
silnicama je moči kraljevskog dvora u Pešti 
U kontekstu cjelokupnoga dramskog 
djela Ilije Okrugića, 1 Varadinka Mara, ne, 
doduše, po svim svojim strukturnim 
određenjima, a, još više, Dojčin Petar, 
unatoč razlike u kronotipu, mogu se 
usporediti s ostalim kazališnim komadima 
ovoga autora koji pripadaju istome 
srijemskome korpusu. 
Jasna Melvinger , 


ILIJA OKRUGIĆ JE DOBRO 
POZNAVAO POVIJESNI PROSTOR U 
KOJI JE SMJESTIO RADNJU SVOJIH 
KAZALIŠNIH KOMADA, NO GLAVNI 
PROTAGONISTI TE DRAMSKE RAD- 
NJE, NI U VARADINKI MARI, 
A, ČAK, NI U DOJCIN PETRU, 
NISU POVIJESNO OVJEROVLJENE 
OSOBE ... U OKRUGICEVIM DRA- 
MAMA PUK 1 JESTE TAJ KOJI SE HE- 
ROJSKI BORI 1 ŽRTVUJE 1 KOJI 
POBJEĐUJE, DAKAKO, UZ POMOĆ 
BOGA 1 BOGORODICE. DODUŠE, 
AUTOR SE U VARADINKI MARI 
NIJE IZRAVNO OSLANJAO NA 
PUČKU LEGENDU O SNIJEGU KOJI 
SE ZABIJELIO U KOLOVOZU, NA 
DAN PETROVARADINSKE BITKE, A 
DAN UOČI BLAGDANA (GOSPE 
TEKIJSKE, MARIJE SNJEŽNE, TE 
DOVEO TURKE U POMETNJU, 
NEGO JE, IZ ISTE RELIGIJSKE PER- 
SPEKTIVE ČUDOTVORNIH _ZBIVA- 
NJA, UKAZAO NA  VARADINKU 
MARU, NE SAMO KAO NA PUČKU 
HEROINU, VEĆ 1 KAO NA JEDNU 
OD TRANSFIGURACIJA  bBoG 
RODICE SAME U BORBI SA 
SOTONOM.., 

JASNA MELVINGER 

